
PREFAŢĂ 


Iotta Naum Iotta face parte din generația de profesori aromâni, aflată în 
slujba învățământului românesc din Macedonia, care şi-au încercat con- 
deiul şi în creaţii literare în limba maternă. A debutat cu versuri în Revista 
Pindul (1898-1899) şi a publicat poezii şi teatru în Revista Lumina (1903- 
1908) a Liceului românesc din Bitolia. 

Gustate la vremea respectivă pentru farmecul exprimării în graiul aromân, 
aceste creații au rămas uitate în publicaţiile vremii, timp de decenii, aşa cum 
sa întâmplat, de fapt, cu întreaga productivitate intelectuală aromână, după 
cel de-al Doilea Război Mondial, sub impactul politicii comuniste. 

Aşa se explică şi faptul că prezenta lucrare, Din viața zbuciumată a aro- 
mânilor, este publicată postum, după cinci decenii de la data când autorul 
a finalizat manuscrisul. 

În ultimele decenii, aceste creaţii din presă au fost restituitei în volume 
de editori preocupaţi de promovarea creaţiilor în grai aromân. 

Creaţiile publicate în timpul vieţii apar sub semnătura Iotta Naum, sau 
Iotta Naum Iotta, reprezentând prenumele autorului şi prenumele tatălui. 
Numele real al autorului este Kihaia Iotta, după cum reiese din Certificatul 
de căsătorie, dar şi din unele menţiuni ale autorului din textul Amintiri. 


1 Volumul intitulat Romana (titlul piesei de teatru), apărut la Editura Biblioteca Naţio- 
nală Armânească „Constantin Belimace,” colecția „C.I. Cosmescu” (Scopie, 1999), ediţie 
îngrijită de Dina Cuvata. Poeziile au fost publicate în Rivista di Literatură şi studii Armâni 


clasits, realizată de Ionel Zeana (Editura Cartea Aromână, 2001). 


Nu se ştie în ce împrejurări, numele autorului sa modificat și oficial, în 
Iotta Naum Iotta, simplificându-se pe certificatele de naştere ale copiilor 
în forma Iota. 

Autorul s'a născut în comuna Sel'ia Mare (din Macedonia grecească), în 
anul 1874, într'o familie de păstori aromâni, care practica transhumanța 
între Sel'ia Mare şi Veria. 

A fost elev al şcolilor românești din Turcia Europeană, urmând cla- 
sele primare la Veria şi apoi, pe cele gimnaziale şi liceale, la Bitolia, între 
anii 1890 - 1897. Urmează cursurile Facultăţii de Istorie şi Geografie la 
Universitatea din Bucureşti, pe care le finalizează în 1902. În același an se 
căsătoreşte cu Irina Stoenescu, stabilindu-și domiciliu la Râmnicu Vâlcea, 
cu familia soţiei. 

Începând din anul 1903, timp de 15 ani, îşi desfăşoară activitatea de pro- 
fesor la Şcoala Comercială Românească din Salonic, predând Geografia, 
Istoria şi Limba Română. 

În timpul Primului Război Mondial revine în România şi se refugiază 
cu familia la Huşi, fiind recrutat ca instructor al unei cohorte de cercetași. 

În 1917 se întoarce la Râmnicu Vâlcea şi suplineşte o catedră la Școala 
Normală. În anul următor este numit profesor la Liceul din Silistra. 

După aceşti ani de peregrinări, din 1921 se va stabili la Râmnicu Vâlcea 
unde va funcționa ca profesor la liceul din localitate. Aici a încetat din 
viață, în anul 1966. 

A avut şase copii, dar destinul l-a pus la grea încercare, căci în anii bătrâ- 
neții a rămas doar cu doi dintre ei, Florin, fiul cel mic, funcţionar şi o fată 
Maria, medic, care a emigrat în Italia. În anii tinereţii a pierdut două fetițe 
care sau îmbolnăvit de meningită, la Salonic. Alexandru, fiul cel mare, 
profesor, a murit pe front, în Rusia, în timpul celui de-al Doilea Război 
Mondial iar celălalt fiu, Ilie, medic, a încetat din viață după întoarcerea de 
pe front, în urma unei boli. 

Manuscrisul inedit Din viața zbuciumată a aromânilor, finalizat prin 
anii 1961/1962, după consemnările autorului, deci la onorabila vârsta de 
86 de ani, a fost păstrat de singura sa nepoată, Maria Iota, fiica fiului cel 

mic, Florin, care trăieşte în prezent la Râmnicu Vâlcea. A fost înmânat 
semnatarei acestor rânduri, spre evaluare şi îngrijire. Ne-a mărturisit că 
nu ştie în ce împrejurări sa produs modificarea numelui pe care-l poartă, 
Iota, dar ştie că ceea ce nu sa schimbat, de-a lungul vieţii, a fost legătura 
sa trainică cu aromânii. 

A trăit 92 de ani. La vârsta de go de ani, pentru ultima oară, şi-a luat 
rămas bun de la locurile pe care le-a purtat mereu în gânduri, în suflet, în 
vorbă şi apoi în scris, să nu fie uitate. A plecat singur din Râmnicu Vâlcea, 
cu trenul, spre Bucureşti - Sofia - Salonic. De acolo îi scrie: „Am ajuns 
sănătos. Am stat nouă zile la moşie, la poalele Olimpului. O să stau câteva 
săptămâni la Veria...” 

S'a întors sănătos în Râmnicu Vâlcea, bucuros de drumul făcut, de întâl- 
nirile cu rudele, bucuros de revederea locurilor natale, bucuros de auzul 
graiului aromân şi de încă un drum „de acasă până acasă.” A mai trăit doi 
ani şi poate dorul transhumanțţei l-a îndemnat să plece iar. 

Prezenta lucrare, Din viața zbuciumată a aromânilor, reprezintă sin- 
gura creaţie în limba română a autorului Iotta Naum Iotta. 

Sub acest titlu generic, pe care autorul a dorit să-l lase lucrării sale, regăsim 
două părți distincte, ca gen literar, Amintiri şi o povestire istorică, intitulată 
Din viața zbuciumată a aromânilor în timpul satrapului Ali Paşa Tepelen. 

Partea consistentă a scrierii o constituie însă Amintirile autorului, con- 
semnări autobiografice, de fapt, care încep cu secvențe „din frageda copi- 
lărie,” trăită între Selia şi Veria, şi se opresc prin anii 1921, când autorul 
se stabileşte definitiv în România, la Râmnicu Vâlcea, după îndelungate 
peregrinări. Sunt peregrinările elevului umblând după şcolile româneşti, 
între locurile natale, Bitolia şi Bucureşti, apoi ale profesorului, între Româ- 
nia şi Salonic. 

Cele mai multe pagini din lucrare sunt consacrate însă locurilor de baştină, 
asupra cărora autorul revine mereu, cu o nostalgie irezistibilă. Acestea consti- 
tuie totodată şi cele mai trainice pagini, sub aspect artistic şi informaţional. 

Autorul, profesor pasionat de istorie şi geografie, ne oferă o adevărată 
schiță monografică a localităţilor de odinioară, Veria şi Selia Mare, unde 

familia de păstori aromâni practica transhumanţa. Descrierile sale se aso- 
ciază cu date concrete, geografice, demografice, urbanistice sau istorice, 
ceea ce-i conferă lucrării și o importantă valoare documentară. 

Sub aspect creator, ne cucereşte pitorescul descrierilor, fie că e vorba de 
un cadru natural, de un cartier, de o stână, o biserică sau alte locuri, care 
i-au marcat anii copilăriei. 

Gustul pentru mediul natural şi în special pentru peisajele montane, 
trădează compunerea sa sufletească, de copil crescut în ciobănie, în păduri, 
la stână, mai mult în aer liber, decât în casă. Astfel, naraţiunea este perma- 
nent întreruptă, pentru a ne descrie un munte, un deal, o padină, un izvor, 
o fântână, multe cu denumiri pitoreşti, atribuite de comunitate. De cele 
mai multe ori, autorul nu scrie însă numai pentru plăcerea ochiului. Aceste 
descrieri sunt permanent asociate cu rostul lor practic, cu întâmplări spe- 
ciale din viața comunității sau cu evenimente istorice care au generat dife- 
rite denumiri şi legende, ceea ce te provoacă să le citeşti cu interes. 

Configurând în detaliu cadrul geografic, autorul ne introduce și 
în mediul social, naţional, psihologic al spiței, al familiei care i-a dat 
leagănul moral. Aceste restituiri constituie o altă componentă interesantă 
şi emoţionantă a amintirilor. 

Descrierea preocupărilor din viaţa de zi cu zi a familiei, a unor întâm- 
plări şi trăiri semnificative din viața comunităţii respectă calendarul 
transhumanţei, al unei vieţi bine programate, după necesităţile turmelor 
de oi, care le asigurau existența. Este un calendar bine întipărit în min- 
tea autorului, la fel cum au rămas şi ocupațiile acestor familii, descrise cu 
detalii aproape tehnice, folosind terminologia specifică, cum sunt cele din 
capitolul Ciobănia mea, cusutul şi cășăria. 

Regăsim în aceste secvenţe şi intelectualul cu simţ analitic, care ştie să 
surprindă elementele ce-i conferă identitate acestui mod existenţă, ele- 
mente demne de interes pentru orice studiu etnografic. 

Toate se asociază cu întâmplări emoţionante, cu scene vii, cum sunt cele 
ce evocă ritualul mutării familiilor la munte, cu oile și catârii. 

Alte episoade, care adăstaseră ascunse în memoria autorului, ţin de 

trăirea sărbătorilor tradiționale şi, în special, de sărbătoarea Sfintei Marii, 
trăită cu o intensitate deosebită de comunitatea din Selia Mare. Atunci 
era răgazul nunților, al peţitului, al petrecerilor întinse ce nu pot fi uitate. 

O dată cu începerea şcolii, materia amintirilor se încarcă cu o serie 
de întâmplări, din cele neînsemnate, trăite de elev, dar care, peste timp, 
capătă alte semnificaţii emoționale şi informaţionale. 

Astfel sunt acele scene în care regăsim trăirile copilului, învățând buchea 
românească în prima şcoală românească din Veria, cu dascăli ei, cei dintâi, 
improvizând şcoli în tinda bisericilor. 

Alte episoade, precum cel intitulat Fug ficiorl”i Bituli sau Întoarcerea la 
şcoală reflectă starea de spirit a comunităţii, în fața provocărilor de eman- 
cipare cultural - naţională venite dinspre România. 

Plecarea tinerilor spre singurul liceu românesc din Macedonia, la vremea 
respectivă, cel din Bitolia, este trăită ca un adevărat ritual. 

Începând cu anii de studii gimnaziale și liceale la Liceul românesc din 
Bitolia, care a strălucit în perioada de pionerat cultural 1880-1914, lucrarea 
cumulează o serie de întâmplări din mediul şcolar, dar şi relatări impor- 
tante despre condiţia învăţământului românesc din Turcia Europeană, la 
vremea respectivă. 

La amintirile elevului se vor adăuga, apoi, cele ale profesorului care 
timp de 15 ani va fi în slujba învățământului românesc din Macedonia, la 
Liceul comercial din Salonic. 

Sunt aduși în scenă actori importanți ai momentului, de la dascăli 
comunali, până la intelectuali notabili, profesori sau colegi, aromâni şi 
români, care își dădeau mâna pentru cauza românească în Balcani. 

Relatările merg de la simple aspecte comportamentale, în mediul didac- 
tic, până la cele ce ating dimensiunea sacrificiului, plătite deseori cu viața, 
în confruntările cu elementele naționaliste greceşti. 

Amintirile sale din România, începând cu perioada studenţiei la 
Bucureşti, prezintă interes sub aspectul contactelor umane și a modului în 
care autorul reuşeşte să reflecte, de această dată, starea de spirit din Româ- 
nia acelor vremuri, în raport cu cauza românească în Macedonia. 

Imaginile personajelor care-i alimentează naraţiunea se conturează, în 
general, prin deducție, din fapte sau dialoguri care proiectează mentalități, 
crezuri şi aspirații. 

Raportându-ne la această temă, lucrarea rămâne reprezentativă în 
măsura în care relatările personale ale autorului sunt reprezentative pentru 
întreaga generație de dascăli aromâni, care a trăit momentul redeşteptării 
cultural-naţionale a vlahilor balcanici. 

Deşi această temă este abordată în numeroase articole, studii şi lucrări 
editate, literatura românească este însă săracă, în ceea ce priveşte astfel 
de creaţii, memorialistice, exprimând trăirea pe viu a acestor momente 
istorice, nealterate de interpretări, conducând, de multe ori, la altfel de 
percepții şi reevaluări ale istoricilor, dar şi ale comunităţii care-şi caută 
identitatea. 

Firul nostalgic al relatărilor este întrerupt odată cu trăirea celor două 
evenimente istorice: Războaiele balcanice, cu Tratatul de pace de la 
Bucureşti, din 1913 şi Primul Război Mondial, evenimente care au schim- 
bat configuraţia geopolitică a Macedoniei, marcând și destinul aromânilor 
în relaţia cu Statul român. 

Asemenea multor intelectuali aromâni, dascăli ai redeşteptării naţio- 
nale, autorul optează să trăiască în România, unde petrece anii Primului 
Război Mondial, alături de familia sa. 

Cel de-al doilea text, povestirea Din viața zbuciumată a aromânilor în 
timpul satrapului Ali Paşa Tepelen, cumulează o serie de episoade despre 
exodul aromânilor din Pind, în timpul acestei dominaţii şi despre noile 
aşezări întemeiate de aceste fâlcări de celnici, în alte zone ale Munţilor 
Balcani. Relatările istorice încep de la sfârşitul secolului al XVIII-lea şi 
continuă până la sfârşitul secolului al XIX-lea, mai concret, până la Pacea 
de la San Stefano din 1878. 

Cea mai mare parte a povestirii urmăreşte destinul fâlcării ce a înte- 
meiat aşezarea Călivele al Badralexi, purtând numele unui renumit celnic 
aromân, din care descinde şi familia autorului. O serie de întâmplări au 
fost culese de autor de la martori care au trăit direct, aceste evenimente. 

Viaţa răvăşită a vlahilor balcanici, de aceste evenimente istorice, consti- 
tuie un subiect destul de cunoscut, abordat în numeroasele scrieri publicate 
până în prezent. Elementele de noutate, pe care le regăsim în acest text, sunt 
cele despre destinul fâlcării celnicului Badralexi, în anii revoluțiilor de eli- 
berare de sub dominaţia otomană, pe care autorul le-a cunoscut direct. 

Lucrarea, în general se citeşte cu plăcere, datorită talentului narativ al 
autorului, exprimat întrun limbaj accesibil, specific clasicilor literatu- 
rii române. Partea consistentă a lucrării o constituie însă Amintirile din 
viaţa autorului, care îşi merită aşezarea sub titlul Din viața zbuciumată a 
aromânilor. Păstrând proporţiile, trebuie să recunoaştem însă că cele mai 
trainice pagini rămân cele consacrate locurile natale, asupra cărora auto- 
rul revine mereu, conștient probabil de filonul afectiv, care-i conferă seva 
exprimării artistice. Ele constituie materia care adăstase să iasă la lumină, 
spre a ne fi oferită celor legaţi afectiv sau intelectual, de această lume. 


Maria Pariza 


AMINTIRI 


Iotta Naum Iotta 


arhiva familiei Iotta 


COPILĂRIA 
— ÎNTRE VERIA ȘI SELIA 


ORAȘUL VERIA 


Aşezat la o depărtare de 60 kilometrii de orașul Salonic, pe o terasă ridi- 
cată cu vreo 50 metri deasupra nivelului câmpiei, largă de vreo doi kilo- 
metri şi lungă de vreo patru kilometri, de unde încep să se ridice dealurile 
pe care se sprijină muntele, cu vârful cel mai înalt, Ali Bili, de 1800 metri 
deasupra nivelului mării, oraşul Veria era locuit pe timpul copilăriei mele, 
de trei neamuri deosebite: Turcii - stăpâni pe atunci pe întreaga Macedo- 
nie, grecii — care aveau anume privilegii căpătate încă de pe vremea căderii 
Constantinopolului, aromânii - poposiţi aici cam de pe la 1820 şi o mică 
mahala de ovrei. Ţiganii - ca în toate statele — erau de religia stăpânitorilor, 
de aceea erau confundați cu turcii. 

Strada principală, care nu avea nume, căci aşa era pe timpul turcilor, 
începea de la intrarea în oraș şi până la conac (palatul administrativ). Ea 
trecea prin mijlocul târgului și era prevăzută de ambele părți cu prăvă- 
lii, iar din distanţă în distanţă erau şi ceva case mai alese, în special case 
de-ale beilor turci. Conacul - care se găsea la capătul de sus al străzii — 
cuprindea toate administraţiile, palatul de justiţie şi pușcăria. 

Din această stradă radiau în diferite direcții o mulțime de alte străzi 
strâmte şi întortocheate, foarte periculoase de străbătut în timpul nop- 
ţii. Unele din ele erau locuite de turci, altele de greci. De jur împrejurul 
orașului se găseau o droaie de mahalale cu case mai mult hurdupuite, din 
care cele mai multe erau pustii în timpul verii. Odată cu toamna începeau 
şi ele să fie populate, iar cei care le populau erau românii. 

Partedin acestemahalaleerauproprietateabisericilorgreceştiadministrate 
de Eforii, sub preşedinţia Episcopului grec, care era pe lângă autorităţile 
turceşti, reprezentantul lui Rumileti, adică al naţiunii Creştine, în care eram 
înglobaţi şi noi aromânii, însă cele mai multe dintre aceste mahalale erau 
proprietatea văcufurilor turceşti, depindeau de geamii (moschei) şi erau 
administrate de un meteveli (administrator), pus de autorităţile turcești. 

Aromânii care se ocupau cu oieritul şi cu industria naţională a velnițelor 
şi a tălăngilor - obișnuiau să-şi facă case la munte, unde rămâneau aproape 
şase luni de zile împreună cu turmele lor, de aceea o parte din aceste mahalale 
în timpul iernii erau luate cu chirie de românii din comuna Xirulivad; cea 
mai mare parte însă, erau ocupate de aromânii din Selia Mare. 

Când provincia Macedonia a fost ocupată de turci, orașul Veria număra 
peste şaptezeci de biserici, din care o mare parte şi chiar cele mai fru- 
moase — au fost transformate în moschei. Prin mijlocul orașului trece râul 
Tripotam (trei râuri), pentru că două - vin din comuna numită cu acest 
nume şi unul vine din comuna Lujici. Distanţa de unde izvorăsc aceste trei 
râuri este cam de zece kilometrii de oraşul Veria. În unele părţi al orașului 
el săpase prăpăstii, iar legătura pe ambele maluri pe aceste prăpăstii este 
făcută prin poduri de piatră arcuite, de dată foarte veche. În partea de jos 
a orașului, unde apa râului luată de la o depărtare oarecare de la izvor şi 
dusă pe canale, a putut să ude bine terenul, se găsesc grădinile de zarza- 
vaturi, iar mejdinele acestor grădini erau plantate cu pomi fructiferi, în 
special mulţi smochini şi rodii. Apusul şi Nordul erau plantate cu vii, iar 
printre ele o mare abundență de migdali. 

Ca locuri de distracţie erau câteva cafenele, aşezate în nişte văgăuni lângă 
apa râului din malul căruia ţâşneau niște izvoare cu apă rece, așa a fost Cara 
Ahmet şi Barbuta. Aici veneau vara, locuitorii orașului să se răcorească 
la umbra sălciilor. Mai erau Illiauă (măslinul) o cafenea în partea de 
Răsărit a oraşului, așezată pe o mică terasă de toată frumuseţea, de unde 
puteai avea o perspectivă minunată îmbrăţişând cu vederea toată câmpia 
Salonicului, străbătută de trei râuri mai însemnate: Bistriţa, Vardarul şi 
Moglenul. La această terasă îşi găseau popas, în timpul primăverii palliacii, 

care umblau pe funii, iar noi copiii - de diminea-ța şi până seara - căscam 
gura la dânşii. 

De la I/liauă şi până la Râul Bistriţa parcurgi un drum de aproape zece 
km; o bună parte din acest drum, spre comuna Nasomati, merge pe o 
terasă având în partea dreaptă stânci de marmură, în care se văd şi astăzi 
lanţuri groase de fier de care se legau corăbiile în timpurile pe care istoria 
nu le pomeneşte, poate atunci, când câmpia Salonicului a fost un fund de 
mare, iar râurile Vardarul, Vistriţa şi Moglenul au cărat atâta mâl, încât au 
împins apele mării în golful Salonicului de astăzi. 

Dinspre Nord porneşte drumul spre Neaguşte, orăşel ceva mai mic ca 
Veria, renumit pentru podgoriile sale, care dădeau vinuri renumite, cu 
care negustorii făceau mare comerţ cu Alexandria Egiptului. Tot aici se 
înjghebase o industrie - filatură a bumbacului, grație căderilor de apă pro- 
vocate de râul Arapsa, de mărimea Argeşului şi care îşi are izvoarele la 
poalele muntelui Pigadachi, 5 kilometri depărtare de oraș. Spre Nord-Vest 
merge drumul spre Selia Mare. Acest drum însă nu se poate face decât 
călare sau pe jos, căci merge numai pe poteci şi în urcuşuri. 

Oraşul Veria purta în antichitate numele de Beroe. Datează de câteva 
veacuri înainte de Hristos și astăzi găsim aici multe amintiri din această 
epocă depărtată. Sunt încă ruine din vechea cetate, din care s'au clădit o 
mare parte din locuinţele actuale, dar mai ales paltini uriași şi în special 
vestiții chiparoşi, despre care legenda ne spune că, sub umbra lor - Apos- 
tolul Pavel a predicat noua religie a lui Hristos. 

Oraşul Veria a avut în timpul copilăriei mele o populaţie de 15.000 locui- 
tori. Pe vremea aceea mişcarea economică a oraşului era destul de mare. La 
târgul săptămânal, care se ţinea marţi, în mijlocul oraşului, lângă poarta 
cea mare a mahalalei Sfântul Antonie, se îngrămădea lume multă, venită 
din orăşelele din împrejurimi, iar odată pe an, la 15 August - un mare bâlci, 
care ţinea trei zile. 

BÂLCIUL DE LA VERIA 


Mahalaua Sfântul Antonie a fost mahalaua cea mai spațioasă din tot orașul 
Veria. La mijlocul ei se găsea biserica cea mai frumoasă - și ca formă exte- 
rioară, şi ca formă interioară. O biserică lungă de aproape şaptezeci de 
metri şi lată de treizeci de metri, biserică cu etaj de jur-imprejur. Acest 
etaj constituia partea rezervată femeilor, așa-zisul ghinechion, prevăzut cu 
cafas (grătar). În faţa uşii principale, la o distanță de vreo douăzeci de 
metri se găsea Gumnigniolu, adică locuinţa bisericii, unde se strângea Efo- 
ria, în diferite ocazii - iar deasupra acestei clădiri se găsea clopotnița, cu 
clopotul cel mare al bisericii, care anunţa pe creştini când începe slujba în 
zilele de sărbători. 

Pe partea stângă a bisericii, la o depărtare de peste treizeci de metri 
era o singură clădire în lungime cu etaj cu peste 14 despărțituri. Fiecare 
despărțitură avea două camere sus şi dependinţe jos şi era ocupată de câte 
o familie grecească, care plătea o chirie oarecare, Eforiei. 

Pe partea dreaptă, tot aşa la aceeaşi distanţă, era o altă clădire la fel cu cea 
din partea stângă, cu singura deosebire că dedesubt erau aşezate chiliile, în 
care îşi găseau locuință bolnavii de alienaţie mintală, ce veneau aici să se 
roage patruzeci de zile, Sfântului Antonie, ca să le aducă minţile la loc. 

Atât în față, cât şi în ambele laturi, biserica era prevăzută cu portice 
(aretică) cimentate, unde noi - copii - veneam şi ne jucam cu arşicule, iar 
un oarecare Vasile, însărcinat cu paza și îngrijirea nebunilor, când auzea 
gălăgia noastră, trăgea cu bâta la picioarele noastre, ca să ne înfricoșeze. 
Noi însă, după câteva minute, eram tot acolo de unde plecasem. 

În timpul copilăriei mele populaţia din câmpia celor trei orașe: Salonic, 
Veria şi Enige (sau laniţa) nu era omogenă. Grecii ocupau toată partea de 
Sud a Lacului Ianiţa, iar toată partea de Nord era locuită de bulgari şi români. 
Românii, numai în timpul iernii locuiau printre ei, cu turmele, căci vara o 
petreceau la munte, unde aveau casele lor şi unde-și așezau stânele. 

Şi unii, şi alții aparțineau bisericii greceşti, iar în ziua de 15 August, cu oca- 
zia bâlciului, toată această populaţie din câmpie - cu fete şi băieţi — veneau 

să petreacă la Veria. Din ajun soseau cu sutele și mergeau în mahalaua Sfân- 
tul Antonie, unde curtea fiind foarte spațioasă, își întindeau ţoalele pe iarbă 
sau se urcau în ghinechion şi îşi aranjau acolo cele necesare pentru somn. 

Bulgarii se aşezau în partea stângă, iar grecii în partea dreaptă. Cum se 
întuneca, începeau să cânte cele două cimpoaie, unul la grupa bulgarilor 
şi celălalt, la grupa grecilor. 

Începeau cele două hore. La bulgari mergeau când băieţii, când fetele în 
capul horelor, tot aşa şi la greci. Pe rând, fiecare fată şi băiat, când se găsea 
în capul horei, la cântatul cimpoiului, căuta să arate o cât mai mare destoi- 
nicie la joc; căci poate de acest joc era legată soarta lor. 

Românii erau simpli spectatori, când la una, când la cealaltă grupă și aşa 
petreceau până la miezul nopţii, când toată lumea își căuta culcușul. 

A doua zi, după 15 August, de cum începea să sune clopotul cel mare al 
bisericii, fiecare din cei ce poposiseră aici, se strecura ușor în biserică ca să 
asculte Sfânta Liturghie, iar după ce se isprăvea slujba, apărea spectacolul 
cel mai nostim. 

Mamele cu fetele ieşind din biserică se așezau la o parte la vedere, iar 
băieţii se aşezau la o distanță oarecare, vis'a-vis de ele. La mijloc se găseau 
peţitoarele care făceau naveta de la băieți la fete şi de la fete la băieți. Când 
un băiat plăcea o fată, trimitea peţitoarea la dans şi dacă dânsa primea, 
atunci o lua peţitoarea de mână şi i-o dădea în primire şi așa plecau amân- 
doi în bâlci - umplându-i mâinile cu brățări de sticlă şi cu inele de tinichea 
şi alte nimicuri, cu care se încânta aşa de uşor această populaţie de la țară. 

Şi aşa până la prânz, aproape toate fetele erau logodite şi se plimbau 
până a doua zi, când porneau împreună spre casele lor. 


LICĂRIRI DIN FRAGEDA COPILĂRIE 


Prima licărire. Era în anul 1877. leşeam din casa bunicilor mei după mamă, 
când văd pe unchiul meu Pavel Badralexi îmbrăcat întrun pardesiu cafe- 
niu cu pușca la braţ, ducându-se la vânătoare, iar vărul meu Dumitruli, 

cu vreo trei ani mai mare ca mine, îmbrăcat în ipingea şi cioareci mer- 
gea după dânsul, ţinând copoiul de lanţ. După socoteala făcută în urmă, 
aveam vârsta de trei ani şi ceva. 

Casa bunicilor mei a fost prima casă clădită în comuna Selia Mare. 
Când sau aşezat pentru prima oară aici, după emigrarea din munţii Pin- 
dului, din comuna Avdela, în primăvară, românii au locuit în tende (cor- 
turi), nefiind siguri că şi în anul următor se vor întoarce tot acolo. 

Al doilea an, întorcându-se tot acolo, au început să-şi facă colibe şi numai 
târziu de tot, au început să-și clădească case acoperite cu plăci de piatră. 

După prima licărire, se produce iar un întunerec în creierul meu. Nu 
pot să prind momentul când am coborât la Veria, în timpul toamnei cred, 
cu tot calabalâcul, unde am petrecut iarna - căci la munte nu puteam fi 
iarna, cu oile. 

Întunecimea aceasta continuă în capul meu, până când spre primăvară, 
întruna din zile, văd în camera cea mare de la etaj, care era aşezată pe 
sacnasiu cu o fereastră în dreptul străzii, mai multe femei adunate în jurul 
mătuşii mele, soţia unchiului Iani, care era moartă, bocind-o şi cântându-i 
miroloage. 

Nu știu cum am coborât scara, că mam pomenit la poarta cea mare a 
mahalalei Sfântul Gheorghe, depărtare de vreo patruzeci de metri de casa 
noastră. 

Acolo mam întâlnit cu Iancu Dalametra, cam de vârsta fratelui meu 
mai mare şi am început să mă joc cu dânsul. Se împrimăvărase. Vremea 
era caldă şi vedeam alți copii cum se agățau de cozile cailor să scoată păr şi 
apoi să facă undiţe, să prindă peşte din Râul Tripotam. 

Văzându-i pe alţii, mă agăţ şi eu de coada unei iepe, să scot păr. Dar 
iapa n'are de lucru, ridică piciorul dindărăt şi-mi trânteşte o lovitură în 
burtă. Atâta ştiu şi țin minte, că am pus mâna pe partea lovită, mam 
învârtit odată şi am căzut jos, mort, în mijlocul străzii. Iancu, după cum 
îmi spunea în urmă, văzându-mă căzut, a intrat repede în mahala şi a stri- 
gat la bunică-sa (căci mamă-sa era moartă): „Mae! Pe Iotta l-a lovit iapa şi 


Yy» 


a murit pe stradă. 

Mahalaua întreagă sa repezit; ce mi-au făcut nu știu, dar la un moment 
dat deschisei puţin ochii şi văzui în jurul meu lume multă cu vase cu apă 
şi iar am închis ochii. Cum am ajuns la poarta casei noastre nu știu, căci 
m'am pomenit în braţele mătuşii mele, preoteasa lui popa Sterie, care m'a 
suit la etaj, ma dus în odaia mică şi ma aşezat pe velinţe. S'a repezit la 
mine biata mama cu toate femeile care boceau moarta. Speriate, fiecare 
dintre ele îşi dădeau părerea că trebuie să-mi facă ceva descântece. 

Deodată, apare în fața mea Țal Gheata (nevasta lui Gheata), o femeie 
voinică, care se aşeză în fața mea, îşi puse gura pe buricul meu şi-mi aco- 
peri capul cu o cârpă (mândilă), începând să strige: 

„U! U! U! Vino, vino Iotta, vino! Vino Iotta, vino!” 

A strigat aşa de tare, de trei ori, ca să-mi vină sufletul la loc, căci după 
părerea ei, îmi fugise sufletul din corp şi dânsa îl chema să se întoarcă îna- 
poi; iar celelalte femei care se aflau pe lângă dânsa, admirau marea ştiinţă 
a lui Ţal Gheata. 

Veni ziua de 10 Mai 1878. Sosise chirigiul cu cei zece catâri şi-i băgase în 
curte. Toată gospodăria noastră, băgată în hărari (baloturi) a fost coborâtă, 
iar tata, împreună cu mama, cu unchiul Iani şi cu chirigiul au încărcat catâ- 
rii. Când au fost gata, au deschis poarta şi le-au dat drumul. Ţin minte că 
după ce aruncară o velniță deasupra încărcăturii catârului meu, mă puseră 
deasupra cu picioarele în urmă, căci mergeam în sus, iar peste picioarele 
mele era legată o funie, de cele două baloturi, de care mă ţineam ca să nu 


mă rostogolesc. 


XXX 


N'a trecut nici o săptămână de la sosirea noastră la munte, la Selia Mare şi 
dascălul a început să strângă copiii la şcoală. De regulă, la ceasurile patru, 
toţi copii veneau de acasă cu merinde (mâncare) - pâine şi brânză. Dască- 
lul, la recreaţie, le dădea drumul afară, iar ei se răspândeau pe deal între 
biserică şi şcoală. Acolo, toţi copii, vreo două sute la număr, își scoteau 
din traistă pâinea şi brânza, le frământau bine, în poala cămășii și, când 
era bine amestecată, o mâncau pe iarba verde, cu mare poftă. De mânca- 

rea aceasta, care se chema bucuvală, m'am înfruptat şi eu întro zi, fiind 
din întâmplare la şcoală, cu vărul meu Dumitruli. Eu de-abia împlinisem 
atunci vârsta de 4 ani. 


XXX 


În anul acesta, înspre toamnă, cum s'a întâmplat nu ştiu, mam pomenit la 
Veria, tocmai când se coceau rodiile. Târgul era plin de fructe din acestea 
care formau grămezi uriașe la fiecare prăvălie de zarzavagiu; căci aceşti 
pomi fructiferi erau plantați în jurul terenurilor de zarzavat. Se vindea 
ce se putea vinde până seara cu cinci bani ocaua şi când se înnopta, zar- 
zavagiul striga (iarna): „Degeaba! Fără bani!”, căci a doua zi rodiile fiind 
crăpate, se stricau și atunci se repezeau din toate părțile care mai de care 
să apuce mai multe, şi-şi umpleau tolbele, ducându-se apoi acasă cu ele 
pline. Tot timpul cât a durat coacerea rodiilor, noi copii, stăteam la pândă 
până venea iarna. 

În tot timpul, cât a durat frageda mea copilărie, era o mare bogăţie când 
un copil avea cincizeci de bani în buzunar. Sărăcia era mare peste tot. 
Pământul era lucrat rudimentar cu plug de lemn. Grâul reușea anevoie. 
Porumbul se producea ceva mai mult, pentru că era favorizat de cele două 
sape ce i se mai dădeau şi ajutat de apa canalelor de irigație - căci canale 
de irigație se găseau aproape peste tot, așa că populaţia se hrănea mai mult 
cu pâine făcută din mălai, amestecând şi foarte puţină făină de grâu, iar 
când se întâmpla să nu se găsească grâu, nefiind la modă mămăliga, atunci 
se făcea numai din mălai. Se punea un fel de aluat acru din făină de grâu, 
pus în mălai, se frământa în căpistere şi se făceau cam 15 pâini de mălai, 
punându-le apoi în cuptor, făcut expres pentru aşa ceva. Astfel, familia îşi 
pregătea pâinea necesară pentru mai multe zile. 

Pe timpul acela, pâinea curată de grâu se fabrica şi se vindea în piață, iar 
când se întâmpla să avem fericirea de a putea cumpăra câte o pâine din 


aceasta, pentru noi, copiii, pâinea nu era pâine, ci cozonacul de astăzi. 

MAHALAUA COPILĂRIEI — LA VERIA 


Era pe la 10 Octombrie 1879. După ce am petrecut toată vara la munte, la 
aer curat şi apă rece, am coborât cu familiile la Veria, unde fiecare fami- 
lie şi-a luat în primire, ca de regulă, chițumia de casă veche din vestitele 
mahalale ale lui Aitaxiar Maale, cum le ziceau turcii, stăpâni pe atunci, pe 
întreaga Macedonie. 

Aitaxiar Maale era compus din mai multe mahalale și fiecare mahala 
era înconjurată de ziduri, întocmai ca o mică cetate. În partea interioară 
a zidului erau rânduite casele, mai mult sau mai puţin dărăpănate, unde 
fiecare familie sosită de la munte găsea aici adăpost - nu tocmai convena- 
bil - dar mulţumitor. 

Cum venea primăvara, o luau din nou din loc, spre crestele munților, în 
comuna Selia Mare. 

Mabhalalele din Aitaxiar Maale erau în număr de șase: Sfinții Mihail și Ga- 
vril, Sfântul Nicolae, Sfântul Gheorghe, Sfânta Maria Havgherea, Sfântul Pro- 
copie şi Sfânta Maria Mare. Toate aceste mahalale au la mijloc câte o biserică 
cu hramul arătat mai sus. Unele din ele sunt adevărate hrube, fără ferestre. 

În mijlocul mahalalelor rămânea însă destul teren gol, unde zburdam noi 
copiii, cu jocurile şi cu cântecele noastre nevinovate şi unde se încingeau 
hore în zilele de sărbători. Fiecare mahala avea o singură poartă pe unde 
comunicau cei din interior, iar noaptea, poarta era zăvorâtă şi rămânea 
închisă până dimineața. 

Deşi oraşul Veria este străbătut de Râul Tripotam, populaţia acestor 
mahalale ducea mare lipsă de apă, în special de apă potabilă, pentru că 
administraţia turcească habar nu avea ce este aia igienă publică. De obicei, 
Duminica porneau în cârd fete, femei şi bărbaţi, unii cu balerci încărcate 
pe cai, iar fetele şi femeile cu buclele, un fel de ploşti, cu lanţuri atașate pe 
umăr, la râulețul Lianovrohia, care avea apă curată şi astfel se aprovizionau 
pentru mai multe zile. 

Când era vorba de spălat rufele trebuiau să fie încărcate pe cai, iar gos- 
podinele, care nu aveau cai, erau nevoite să le încarce pe spinare, împreună 

cu cazanul și să pornească la râu, unde stăteau toată ziua până spre seara, 
când se întorceau cu ele spălate. 

Toate aceste mahalale aparţineau Eforiei greceşti şi grecii erau aceia 
care încasau de la fiecare familie de aromân câte o chirie oarecare, mai 
mare sau mai mică, după cum şi chițumia de casă era mai încăpătoare sau 
mai puţin încăpătoare. Sumele încasate erau întrebuințate pentru nevoile 
culturii greceşti. Bisericile erau ale lor. În ele slujba se făcea în grecește, iar 
unele din aceste biserici, ca Sfântul Nicolae şi Sfântul Gheorghe erau uitate 
de Dumnezeu, cam de pe la anul 800 d. Hr. 

Strada la care răspundeau mahalalele se numea tot Aitaxiar, iar între 
Sfinţii Mihail şi Gavril şi Sfântul Gheorghe se înşirau într'o parte şi alta a 
străzii, câteva case cu etaj care nu aparțineau Eforiei greceşti, ci unor par- 
ticulari greci. Una din aceste case a fost locuinţa noastră, sus - un pridvor 
şi trei odăi, jos — o odaie unde se păstra lâna necesară industriei naţionale, 
cea mai mare parte din bagaj şi instrumentele de ţesut, iar alăturea era 
grajdul oilor. Proprietăreasa era o grecoaică văduvă, anume Elena, femeie 
cu multe ciudățenii. Casa avea şi o grădină destul de spațioasă cu un dafin 
în fund, mai mulți caişi, pruni, duzi, dar mai ales doi smochini - unul cu 
smochine galbene şi altul cu smochine negre. Plăteam două sute piaştri 
chirie pe an. Grădina era despărțită de casă printr-un gard de scânduri, nu 
tocmai înalt, încât atât fratele meu, cât şi eu, care nu mă lăsam mai prejos, 
puteam să-l sărim foarte ușor. 

Deşi în timpul când coboram de la munte, nu se mai găsea prin grădină 
decât câte o smochină neagră, rătăcită pe ici pe colea, dacă se întâmpla 
ca grecoaica să ne nimerească înăuntru, începea să-şi turuie gura și să ne 
urmărească prin toată grădina, băgându-ne în sperieți. Cu multă greutate, 
biata mamă, model de bunătate, putea să o potolească. Casa noastră era la 
doi paşi de biserica Sfântul Nicolae. 

ÎNCEPUTUL ȘCOLII ROMÂNEȘTI 


În biserica Sfântul Nicolae - uitată de Dumnezeu, căci era lucru mare să 
se facă slujba religioasă, măcar o dată pe an, în această biserică zic, la vâr- 
sta de cinci ani şi ceva am învățat buchea românească, necunoscută până 
atunci la aromânii din aceste părți. 

Biserica era destul de spațioasă, zidurile destul de groase şi solide, 
acoperișul făcut din grinzi de castan comestibil, destul de groase, iar pe 
deasupra nişte olane mari şi foarte tari, dacă au fost în stare să reziste 
intemperiilor de un mileniu. În interior nu exista tavan, iar de laţii care 
făceau legătura acoperişului, atârnau ciucuri de mii de lilieci care zburau 
toată ziua în interiorul ei. Căci întunerecul era stăpânul bisericii, iar bieţii 
sfinți aşezaţi pe tâmple şi pe pereţi, nu se puteau vedea între dânşii, decât 
atunci când se aprindeau candelele şi lumânările. 

Biserica avea două uși, una principală la Nord, prin care trebuia să cobori 
câteva trepte ca să te vezi în interior, iar cealaltă la Apus, care dădea întrun 
antreu prin care coborai în ghinechion (parte rezervată femeilor, căci obiceiu- 
rile noastre nu permiteau ca femeile să stea în biserică amestecate cu bărbaţii). 

În acest antreu lumina nu pătrundea decât pe la ușă şi cu toate acestea, el 
a fost primul nostru local de şcoală, unde un grup de copii de oameni cum- 
secade am început, pentru prima oară, să învăţăm carte românească. 

Eu eram o adevărată tărtăcuţă, de-abia intrasem în al şaselea an. De 
mic ce eram, copii mă porecliseră Pipichi, însă înaintea mea erau alții mai 
mari care formau clasa întâi, căci mai făcuseră doi ani cu dascălul grec. Eu 
eram mai puţin decât începător. 

Mersese vestea că începe școala, dar nu ca până atunci, cu dascăl grec, 
care învăţa copii Evanghelia, Psaltirea şi Octoihul — şi după ce învățau pe de 
rost aceste trei cărţi, erau spânzurate cu funia de o grindă din şcoală şi toți 
ceilalţi copii, împreună cu dascălul, strigau în gura mare: „Axios che papas!” 
(Demn să fie popă!) Iar după aceea, începeau să curgă colacii şi plăcințelele 
de la părinţii celor demni de popi, către dascăl. Era un mijloc ca bietul das- 
căl să se înfrupte cu încă câte ceva, pe lângă cei zece piaştri (doi franci) pe 

Şcoala primară românească din Turia (Macedonia) 
sub direcţiunea D-n. Demtr. Cicma 


arhiva Manakia 

care fiecare copil îi plătea dascălului pentru învățătura ce o primea de la 
dânsul. Dascălul nou, din contră, nu primea nici o plată de la copii. 

Era luni 20 Octombrie. Dormeam împreună cu fratele meu Nicola- 
che. Dis-de-dimineaţă văd că se scoală de lângă mine, se spală frumos, 
se îmbracă şi porneşte, după ce zice mamei şi bunicii: „Aveţi sănătate!”, 
salutul obişnuit la plecare, căci în părțile noastre nu sa pomenit să spună 
copiii „Sărut mâna!” la părinți. 

Eu, care mă ţineam ca scaiul după fratele meu, sar din culcușş şi mă iau 
după dânsul. Până să intre el în poarta cea mare a mahalalei, iată-mă şi 
eu proțap. Nu mică mi-a fost mirarea când am văzut, lângă ușa cea mare a 
bisericii, pe lala Tuşu Badralexi, vărul bun al mamei. Nu ştiam că dânsul 
este dascălul cel nou. 

Stătea în picioare, împărțind cărți noi copiilor şi dându-le explicaţii. 

Eu, curios, cum sunt copii când aud ceva nou, holbez ochii şi ascult 
cu multă atenţie citirea literelor: a... b... c... - moment care și astăzi îmi 
răsună, din când în când, în ureche. Într'o săptămână am învățat alfabetul 
pe de rost, cu mult înainte de a învăţa pe grecescul alfa-vita. 

Lala Tuşu Badralexi a fost primul dascăl al renașterii naţionale din 
regiunea Veriei. După ce a isprăvit patru clase gimnaziale la Liceul Sfinţii 
Apostoli din Bucureşti, s'a întors în Macedonia să-şi facă datoria de ade- 
vărat apostol al neamului, angajat, bineînţeles de Guvernul Român, care îi 
plătea un salariu, cum se plăteau, pe atunci, învățătorii din țară. 

Imediat după Unirea Principatelor Române, reputatul Cezar Bolliac, pe 
atunci Ministru al Instrucțiunii Publice, a trimis pe părintele Averchie, 
originar din Avdela Pindului, să aducă în ţară copii de români din Mace- 
donia şi Epir, să-i înveţe carte românească şi apoi, întorcându-se în patrie, 
să răspândească scrisul şi cititul românesc la ai lor, aducându-i astfel la 
conştiinţa naţională. 

Lala Tuşu Badralexi a făcut parte din primul transport de opt copii aduşi 
de părintele Averchie în ţară. După ce a împărțit cărți la cei mai mulţi copii, 
căci eram vreo 15 la număr, am intrat în antreul bisericii luminat printre 
doi bolovani și aşa am început anul şcolar 1879-1880. 

Primullucru pe care ni l-a spus Lala Tuşu, după ce ne-am aşezat pe scândură, 
a fost că, de aici înainte, să nu-i mai zicem „Lala Tuşu,” aşa cum se obişnuia pe 
la noi să se zică la unchi, ci „Domnule Tuşu.” Astfel, din acest moment, începe 
să se audă și la noi cuvântul „Domnule” pe lângă grecescul „Kir.” 

A trecut iarna pe nesimţite. Mare treabă însă nam prea făcut în primul 
an, doar ce puteam şi eu să fur din cartea de citire a fratelui meu, căci 
începătorii n'aveau cărți. În timpul verii, fiind la munte, mi-aduc aminte că, 
prin luna lui Iulie, venise în comună Nicolae Popilian - Ciumeţi, originar 
din comună, coleg de clasă cu Domnul Tuşu şi institutor la Cruşova. Cânta 
foarte frumos din vioară. În fiecare zi, la ceasurile patru după amiază, 
plecam de la şcoală şi mergeam la Domnul Tuşu acasă, urcam la etaj şi 
ne aşezam la rând, în picioare, pe sala destul de spațioasă, iar Domnul 
Popilian cânta din vioară următoarea arie: 


„Vine ziua, vine ziua, 
Ziua dulce ce-așteptăm 
Limba noastră românească, 


Astăzi iară o aflăm.” 


Noi repetam mereu, împreună cu dânsul, până când am învăţat-o, iar 
după aceea a început să răsune pe toate dealurile. Acesta a fost primul nos- 
tru cântec românesc. 

Cum am coborât la Veria, în anul al doilea, mi s'au dat şi mie cărți. Mi- 
a făcut Domnul Tuşu un examen şi ma găsit capabil pentru clasa întâi. 
Aveam colegi pe Tollia Gusacu, Hrista Cealera şi loan Belciu, căruia noi îi 
ziceam Chiani şi care era cu vreo cinci ani mai mare ca noi. Întruna din 
zile ne-a dat Domnul Tuşu, ca lecţie, o bucată ce citire intitulată „Ursul şi 
maimuța.” După ce am pregătit-o acasă, ziua următoare ne-am aşezat pe 
faimoasa noastră bancă şi am început fiecare dintre noi să citim sub aten- 
ţia Domnului Tuşu. După ce am citit, Domnul Tuşu se adresă lui Chiani: 

- Ia spune, tu Chiani, ce ştii despre urs şi maimuța? Dar, el se ridică în 


picioare radios şi spune: 

- Ursul joacă și maimuța sare. 

- Bravo Iani! - spune Domnul Tugu, iar noi ceilalți toţi izbucnim întrun 
hohot de râs care ţinu câteva minute, cu toate strădania Domnului Tușu 
de a ne potoli. 

Era pe la începutul lui Decembrie. O iarnă năprasnică, cum nu s'a 
pomenit până atunci în oraşul Veria, îşi arăta colții. Începe să viscolească, 
zăpada cade întruna mai multe zile, ajungând la grosimea de aproape 
jumătate de metru. Ciucurii atârnau de streaşina bisericii până la pământ. 

Desigur că noi nu văzusem așa ceva până atunci; cu toate acestea, nime- 
nea nu lipsea de la şcoală. Cu mâinile zgribulite de frig, stăteam în fai- 
mosul nostru antreu, pe faimoasa noastră bancă, cu cărțile în mână şi 
Domnul Tuşu explicând şi ascultând. În cei patru ani de zile, cât am făcut 
clasele primare, nu-mi aduc aminte ca Domnul Tugu să fi lipsit măcar o 
singură zi de la şcoală, deşi nu avea nici un control. Era însă datoria de 
neam şi de limbă, era angajamentul ce şi-l luase la plecarea lui din ţară, că 
va duce opera de redeşteptare până la capăt. 

La începutul celui de-al treilea an, când eu intrasem în clasa a II-a, a 
trebuit să ne luăm rămas bun de la biserica Sfântul Nicolae, de la antreul 
luminat pe la uşă, de la ciucurii de lilieci care zburau pe deasupra cape- 
telor noastre şi de la faimoasa scândură care ne-a servit de bancă doi ani 
de zile. 

Domnul Tuşu închiriase o cămăruţă pentru local de şcoală, de 3 m/3 
m, la o grecoaică, anume Eftimiţa, o femeie foarte dezgheţată, dar foarte 
guralivă. Cum începeam noi copiii o ciorovăială mai mare, începea să 
răsune gura ei de dincolo — căci camera ei era despărțită de a noastră, prin 
scânduri. 

De la început sau cumpărat câteva rogojini, iar noi stăteam turcește, cu 
picioarele încrucișate. În cămăruță erau patru clase cu începătorii şi fie- 
care clasă ocupa un colţ din cămăruţă. Nu se găsea decât un singur scaun 
pe care şedea Domnul Tușu și asculta pe rând fiecare clasă. 

În timpul iernii, veneam mai devreme la şcoală și toţi ne aduceam căr- 
buni (mangal) de acasă. Fiecare clasă avea câte un ciob umplut cu cenușă. 

Aşezam cărbunii deasupra cenușii, îi aprindeam bine în curte şi apoi 
puneam ciobul în mijlocul clasei, iar noi îl înconjuram stând jos pe rogo- 
jini, cu picioarele încrucişate şi cu cărțile în poală, iar Domnul Tuşu trecea 
de la o clasă la alta. 

În clasa a I-a ni se dăduse şi Noul Testament, localizat în dialectul 
macedo-român de bătrânul învăţător Dimitrie Athanasescu, iar cartea de 
citire şi gramatica, le învățam în limba română literară. 

Odată cu Domnul Tugu plecaseră din ţară, din aceea aduşi de părintele 
Averchie, de prin diferitele comune românești ale Macedoniei şi Epirului. 
Toţi erau animați de aceleași sentimente şi de aceeași dragoste de neam, 
făcându-şi complet datoria, ca şi Domnul Tugu. 

De aceea, Guvernul Român, faţă de progresele realizate, a luat măsuri şi 
a numit un inspector al şcolilor româneşti din Macedonia, în persoana lui 
Apostol Mărgărit, înființând totodată, şi Gimnaziul românesc de la Bitolia 
(Monastir). 

De regulă, şcoala funcţiona la Veria până la 1 Mai, căci de la această 
dată familiile româneşti se suiau la munte, iar şcoala continua acolo de la 
1 Iunie și până la sfârşitul lui Septembrie. 

De anul acesta am avut norocul să avem în primăvară o vacanță mai 
lungă. Am aflat de la părinţii noştri că vine Apostol Mărgărit să inspec- 
teze şcoala şi să vadă ce progrese au făcut copii. Noi ne şușuiam şi ne 
întrebam „Cum o fi mă și inspectorul acesta?” În naivitatea noastră, mai 
spuneam: „N”o fi vreun apostol din aceia pe care i-am învăţat în Noul 
Testament?” 

Desigur că era lucru de mirat, căci era pentru prima dată când noi 
auzeam de așa ceva. 

Pe la 10 Aprilie, aproape de începutul săptămânii mari, zi de primăvară 
cu cer senin şi un soare arzător, pe când stăteam fiecare clasă ghemu- 
ită în colţul său, ne pomenim cu un bărbat frumos, îmbrăcat elegant, că 
deschide ușa şi intră cel dintâi în şcoală, căci cămăruţa era şcoală, urmat 
de părinţii noştri şi alte câteva persoane care, deşi nu aveau copii, simpati- 
zau cu chestiunea românească. 

În ziua aceea, cămăruța noastră - şcoală a avut fericirea să fie împodo- 
bită cu mai multe scaune pe care le-am adus noi copii de la restaurantul 
familiei Hagigogu, din apropiere. După ce s'au aşezat pe scaune, inspec- 
torul Apostol Mărgărit a început să examineze clasa a IV'a, compusă din 
următorii patru copii: Stere G. Ciumetti, Apostol Tanaşoca, Iancu Dala- 
metra și Nicolachi Iotta. I-a examinat întâi la citire, apoi la gramatică şi 
religie, iar la urmă i-a luat la limba franceză, căci Domnul Tuşu începea cu 
noi limba franceză din clasa a III-a, iar când am isprăvit clasa a IV'a eram 
stăpâni pe 150 de teme, din metoda lui Rudinescu, traduse din franţuzeşte 
în româneşte şi din româneşte în franțuzeşte. 

După ce i-a învârtit în toate chipurile şi sa convins că cei patru copii 
stăpânesc materia celor patru clase primare, sa adresat Domnului Tuşu 
şi celor de față, spunându-le: „Aceşti patru copii, la 1 Septembrie, îi veţi 
aduce la Bitolia să urmeze gimnaziul, ca bursieri ai statului român!” 

După ce a isprăvit cu clasa a IV'a, a început să ne examineze şi pe noi, 
cei din clasa a II-a, căci clasa a III-a nu exista. Examinarea noastră a fost 
mai mult de formă, pentru că, după câteva întrebări, s'au sculat cu toţii şi 
au ieşit, iar domnul Tuşu se întoarce spre noi şi ne spune: „De azi, aveţi 
vacanţă până ieşim la munte!” 

Bucuria noastră a fost de nedescris. O lună de zile aerul cel curat al pri- 
măverii, la pescuit cu undiţa în apele Tripotamului, la scăldat la râulețul 
Lianuvrohia cu apă caldă, la jocurile noastre ca: sclavul, papadița, camilița, 
împreună cu ceilalți copii care se duceau la dascălul ce-i învăța grecește, 
în curtea destul de spațioasă a mahalalei „Sfântul Gheorghe, la renumita 
noastră horă (Pos stumbizunto piperi i dghiavoli calogheri = Cum pisează 
piperul diavolii de călugări). 

La Illiauă (măslinul) căscând gura la paliacii care umblau pe funii şi 
toate năzdrăvăniile care ne treceau prin cap, făceam tot posibilul să le adu- 
cem la îndeplinire în aceste zile de mare libertate pentru noi. 

Vroiam parcă să sorbim totul în aerul cel curat al naturii, pentru ca 
după o lună să începem iar şcoala cu puteri noi. Şi aşa a mers până a sosit 
ziua de 10 Mai. 

RÂNDUIALA MUTĂRILOR LA MUNTE 


Turma noastră de oi, vreo 500 la număr, a plecat înainte cu zece zile la 
munte condusă de ciobani, fiind şi unchiul iţi în tovărăşia lor. Sa aşezat 
stâna la muntele Giumaia. Era Miercuri, 10 Mai. Bunica, mama şi mătuşa 
lui unchiul Iani, căci unchiul Tiţi era necăsătorit, se apucaseră dis-de- 
diminață să umple la hărăi cu rufărie, lenjerie şi toate cele necesare unei 
adevărate gospodării care trebuia să fie întreagă transportată la munte, 
unde aveam casă mare şi unde mama şi mătușa lucrau velniţele şi grava- 
nolu (un fel de postav) pentru tălăgane (un fel de şube), deoarece comerțul 
pe care îl făcea tata împreună cu unchii, consta din industria națională a 
lânii şi a brânzeturilor. Coborâsem în curte toate hărăile şi aşteptam sosi- 
rea chirigiului. Din cauza căldurii prea mari, nu era posibil să plecăm prea 
devreme. Cu vreun ceas înainte de apusul soarelui, iată şi chirigiul cu cei 
zece catâri ai lui. Îi bagă în curte şi împreună cu tata şi unchiul Iani încep 
să încarce hărarl'i pe spatele catârilor. Pe deasupra hărarilor aruncau câte 
o velniță (vilendză) ca să le acopere, iar peste velniță se așeza câte unul din 
fraţii şi verii mei mai mici cu picioarele în urmă - căci mergeam pe suiș. 
Apoi se trecea peste picioarele lor o funie de legătura hărărilor de care se 
ţineau copiii, ca să nu se rostogolească. Când totul a fost gata, sa deschis 
poarta şi s'a dat drumul catârilor, iar toţi ai casei, afară de cei mici și de 
bunică, mergeam pe jos, pe lângă dânșii. 

Odată cu noi au pornit şi alte familii înspre munte, unele - înaintea noas- 
tră, altele — în urma noastră. Monomul de catâri se ţinea lanţ pe o lungime 
de câţiva kilometri. Am trecut podul arcuit a lui Acriv şi am ajuns la Lianu- 
vrohia, de unde începea suișul. De aici înainte trebuia să fim cu mai multă 
băgare de seamă, ca să nu se răstoarne hărarl'i de pe spatele catârilor. Am 
mers așa vreo două ceasuri şi odată cu noaptea am ajuns la Crioneri (Apa 
Rece) unde hotărâsem de mai înainte să facem popasul. Am descărcat totul, 
am strâns hărarl'i, am aşternut velniţele pe iarba verde şi după ce am îmbu- 
cat câte ceva, pregătit de la plecare, ne-am culcat cu fața spre milioanele de 
stele de pe cerul înseninat, respirând aerul îmbălsămat al primăverii. 

Odată cu revărsatul zorilor începuse să se audă talanga de la gâtul catâ- 
rului bătrân apropiindu-se. Ne-am sculat buimăciți de somn, mai ales 
copii mici şi când catârii au fost aranjaţi, am încărcat din nou. Până să 
ajungem la al doilea popas trebuia să parcurgem vreo trei ceasuri numai 
urcușuri şi mici coborâșuri. 

Am trecut prin comuna grecească Cionnuva, înconjurată de mari păduri 
de castani comestibili, am înaintat mai departe pe un drum-potecă, am tre- 
cut pe la Şipotul lui Câciu, până am ajuns la comuna Maruşa, ruinată în tim- 
pul Revoluţiei greceşti de la 1821. Am tras tocmai la capătul de sus al comu- 
nei, la vestitul corn, sub umbra căruia am început să descărcăm catârii. 

Erau ceasurile şase dimineaţa. Soarele de-abia se ridicase cu câteva 
prăjini. Imediat am aranjat purava, iar unchiul Iani a luat dintre gabje 
mielul tăiat şi aranjat de la Veria şi a început să-l pregătească de proțap. 
Aşa era obiceiul popasului de la Marușa, mai ales că dura până la cinci 
după-amiază. 

Pe când unchiul Iani aranja mielul, ceilalți ne-am apucat, unii să facem 
focul, iar alţii să aducem lemne de la doi paşi, căci comuna Marușa, pe 
vremea aceea, era înconjurată de o pădure de fag şi de castan, așa de deasă, 
că nici razele soarelui nu puteau pătrunde în ea. 

În sfârşit, ne-am văzut cu mielul învârtindu-se pe lângă jeratic. Bucuria 
noastră, a copiilor! În timpul acesta, fumul se vedea la toate purăvile. La cea 
mai mare parte din ele se învârteau mieii în proțap. Era un obicei al pămân- 
tului, mai ales la familiile înstărite. Bărbaţii - până a se frige mieii - îşi făceau 
vizite reciproce, mai trăgeau câte o duşcă de rachiu şi-şi urau „Vară bună!” 

Frumoasa viaţă, trăită în mijlocul naturii, fără multă grijă în ce priveşte 
traiul, dar multă neliniște şi multă nesiguranţă din cauza cetelor de hoți 
albanezi, care de multe ori bântuiau regiunea noastră. 

În sfârşit, pe la ceasurile două, mielul a fost fript gata. Tăiasem din 
vreme frunzar de fag, mai multe maldăre, l-am aşternut pe iarba verde, iar 
unchiul a început să taie mielul în bucățele şi să le răspândească în toate 
părţile, iar noi îmbucam de zor, de jur împrejurul frunzarului, 15 la număr, 
căci atât era de numeroasă familia noastră. 


Amintiri 33 


După ce am isprăvit cu masa, bărbaţii sau culcat la umbra faimosului 
corn care domina cu poziţia lui, întreaga comună. Ceilalți am pornit în 
plimbare pe o potecă lină care străbătea pădurea deasă de fag şi am ajuns 
la Fântăna Furilor, cu apa rece de nu puteai ţine degetul în ea. 

De acolo ne întoarcem şi coborâm spre izvorul cel mare din mijlocul 
comunei, unde nu se vedeau decât numai ruine, printre care se găseau 
numeroşi pomi fructiferi: pruni, meri, peri, foarte mulți cireşi şi nuci uriași. 

Izvorul cel mare nu ţinea apă decât până la Sfântul Petru, când seca 
de tot. Am mai colindat comuna în lung şi în lat şi când ne-am întors la 
puravă, catârii erau gata de încărcat. 

Pe la ceasurile cinci am pornit la deal. Era cel mai greu suiş, poteca în formă 
de trepte de piatră pe care numai piciorul catârului putea să calce cu siguranță 
de a nu aluneca. La ceasurile şase am ajuns la dealul Dzeana, care domină 
comuna Selia Mare şi de unde încep să se înşire casele, iar după două minute, 
am început să descărcăm catârii în curtea mult dorită a casei noastre. 


COMUNA SELIA MARE 


Aşezată la întretăierea a patru văi, pe pantele a patru dealuri, hotare a patru 
munți deosebiți: Scutina, Selia, Marușa şi Volada, comuna Selia Mare se 
găseşte la o înălțime de 1200 metri deasupra nivelului mării. 

În partea de Nord se găseşte o padină destul de spațioasă numită Alo- 
nea — loc de joacă al copiilor şi loc de hore al nunţilor. Din Alone pornea 
o potecă care merge pe prispa dealului, vreo doi kilometrii, până ajungea 
la Chinlu al Dicea (Pinul lui Dicea), pentru că la umbra lui, bietul Dicea, 
un biet negustoraş modest, petrecea în fiecare Duminică pe iarba verde, 
împreună cu cei doi copii ai lui, gustând cu multă plăcere o friptură la fri- 
gare şi o ploscă plină cu vin. 

O vedere minunată! Puteai cuprinde cu ochii deodată întreaga câmpie 
a Salonicului, munţii Cafadar, Murihova, Beleş Planina, Hortiaci şi parte 
din poalele Muntelui Olimp. 

În partea de Apus este Pirgul care se ridică mândru deasupra comunei. 
La poalele lui casele sunt foarte dese, aproape lipsite de curți. Ca şi Alonea, 
Pirgul aparținea Muntelui Selia. 

În partea de Răsărit era Ozeana - făcea poarte din Muntele Scutina, în 
dosul căreia se afla Groapa lui Ghizari, plină de ferigi înalte, unde fiind copii, 
ne jucam de multe ori jocul de-a ascunselea. Partea din Dzeană era acope- 
rită cu case mai rare şi grădini mai dese. 

Tot aici se găseşte şi biserica Sfânta Maria, foarte spațioasă şi renumită 
prin uriaşele sale colonade de pini-tărâţe, la facerea ei, din pădure, contri- 
buind cele opt perechi de boi ale celnicului Badralexi. 

În partea de Sud, era Dealul Vulada, cu case mai puţine şi mai dără- 
pănate, iar Marușa, tăiată în două de vale, se sprijinea pe vârful numit 

„Maslu al Ghiaștă.” Aici casele erau destul de dese și tot aici în vale, ţâşneau 
mai multe izvoare cu apă rece, de unde se alimentează cu apă întreaga 
populaţie a comunei. 

În total erau vreo 350 de case. Cele mai multe erau cu etaj. Multe din 
ele erau locuite de câte două şi chiar de câte trei familii. Casele, îngrămă- 
dite parcă unele peste altele, aveau curți foarte mici şi aceasta ca o măsură 
de scăpare pentru timpuri critice. S'a întâmplat, de multe ori, ca această 
comună să fie atacată de cete de bandiți, urmărind să pună mâna pe vreun 


celnic şi apoi să ceară sume importante de bani, pentru răscumpărare. 


XXX 


Lângă biserica Sfânta Maria se găsea localul de şcoală al comunei. Avea 
o lungime de 15 metri şi o lățime de 10 metri. În şcoală eram amestecați. 
Învăţam şi noi în ea, învățau şi copii mult mai numeroși ai dascălului Mitri 
care era român, dar învăța pe copii grecește. 

De regulă noi ocupam trei bănci din spate. 

În anul acesta, însă, s'a întâmplat o schimbare. Învățătorul Guşu Papa- 
costa, coleg de clasă cu Domnul Tuşu Badralexi, originar din comuna noas- 
tră, împreună cu soţia lui Fania Papacosta, deschiseră o şcoală românească 
mixtă la Neaguşte, cu o populaţie școlară mult mai numeroasă. Cum fami- 

liile româneşti din Neaguşte petreceau vara tot la Selia Mare, a trebuit ca 
în timpul cursurilor de vară, ambele şcoli să se combine. 

Nu era posibil însă ca aceste cursuri să se ţină la școala comunală - de 
aceea s'au închiriat pentru şcoală casele unchiului Ghiţi Badralexi, din 
centrul comunei. 

Mititel cum eram, căci copii tot Pipichi mă porecleau, am atras de la 
început atenția Doamnei învățătoare Fania Papacosta. 

Într'o zi mă cheamă în clasa fetelor şi-mi desface o carte de citire groasă 
cam de un lat de mână, carte oprită de autorităţile turceşti, pentru că 
aceasta conţinea poezii jignitoare la adresa turcilor, iar între acestea era şi 
poezia Brâncoveanu Constantin (descria cum a fost omorât de turci). 

Cartea mi-a deschis'o tocmai la acestă poezie. Ma întrebat dacă pot so 
învăţ pe dinafară. Mândria mea era în joc. I-am spus că da. Atunci mi-a citit 
dânsa odată și după ce mi-a arătat modul cum trebuia so recit, mi-a împăr- 
ţit-o în mai multe bucăţi şi în fiecare zi mă asculta câte o bucată, până când 
am învăţat-o toată pe de rost. 

Când am recitat poezia întreagă în fața ei, nu mai putea de bucurie, căci 
i se prezenta ocazia să-i convingă şi mai bine pe celnici, de ce este capabilă 
şcoala românească, mai ales că unii oscilau între grecism şi românism. 

Şi întradevăr, când veneau preoții în vizită, domnul Tuşu începea să ne 
întrebe din „Noul Testament,” pe care îl învățasem la perfecţie şi atunci 
ne luam la întrecere cu dânşii, care ştiau Evanghelia în grecește, iar când 
veneau celnicii și alți notabili, Iotta, chemat de doamnă, era proţap în faţa 
lor şi începeam să recit pe „Brâcoveanu Constantin, boier vechi şi domn 
creştin,” de rămâneau cu ochii holbaţi la mine şi cu gurile căscate, pentru 
că erau oameni fără carte. 

Pe la Sfântul Petru, a sosit în comună părintele Gheorghiade Murnu, 
diacon pe atunci, tatăl domnului profesor George Murnu, originar şi 
dânsul din comuna Selia Mare. Făcuse studii la Atena şi a fost chemat de 
inspectorul Apostol Mărgărit la direcția Gimnaziului român de la Bitolia. 

În vizitele care le făcea împreună cu toți preoţii, în număr de cinci au 
venit şi pe la noi. Fiind zi de sărbătoare, eram la joacă în Alone, cu ceilalți 

copii de seama mea. Mă pomenesc că vine cineva de acasă şi mă cheamă 
să vin îndată, că au venit preoții în vizită, împreună cu părintele Gheor- 
ghiade și vor să mă vadă. 

Într'o clipă am fost acolo. M'au suit în camera unde erau dânşii și am 
început să le sărut mâinile la toţi, căci preoţii de altădată, deşi nu ştiau 
decât foarte puţină carte, aveau însă suflet creştinesc, de aceea meritau să 
te închini în faţa lor ca în faţa sfinţilor. Imediat au început să curgă între- 
bările, din toate părţile, referitor la faptele lui Hristos, iar eu care eram 
stăpân pe Evanghelie, le dădeam răspunsurile neașteptate. 

Treizeci de ani au trecut de atunci fără să-l văd pe părintele Gheorghiade 
Murnu, cu barba lui neagră şi ochii lui scăpărători, până când, într'o zi, de 
parastasul repausatului Guşu Papacosta, la cimitirul „Bellu” din Bucureşit, 
văd pe un preot bătrân, încărunţit de tot şi, pentru că era împreună cu fii 
săi Gheorghe şi Ari, mi-am închipuit că este dânsul. 

Am aşteptat să mă recomande cineva, dar fiul său Gheorghe credea că 
ne cunoaştem. Atunci mi-am luat inima în dinți, mam apropiat de dânsul 
şi i-am spus: „Sărut mâna, părinte! Deoarece nu mă recomandă nimeni, 
să-mi daţi voie să mă recomand singur - Iotta!” 

Când a auzit numele Iotta, ma luat de gât şi ma sărutat. 


SĂRBĂTOAREA SFINTEI MARII 
LA SELIA MARE 


În sfârşit, a sosit şi ziua de 15 August, zi de mare sărbătoare pentru comuna 
noastră Selia Mare. Treizeci de perechi de tineri trebuiau să se perinde în 
această zi, prin faţa altarului bisericii Sfânta Maria, spre a primi binecu- 
vântarea cerească a unirii lor de veci, căci aceasta era ziua când în comuna 
noastră se făcea cea mai mare parte din nunţi. Din ajun, au început să 
sosească musafiri greci de prin Veria şi Neaguşte. Bandele de lăutari tot de 
acolo au sosit şi sau instalat în piață (misuhore). În câteva ceasuri toate au 
fost angajate, iar înspre apusul soarelui, au început să se audă sunetul viori- 

Mireasă la horă în comuna Leasniţa 


arhiva Manakia 

lor, clarinetelor, dar mai ales a faimosului daire. Ziua de Sfânta Maria a fost 
o aşa zi, că nu lăsa nimic de dorit. 

Un cer senin şi o căldură de adevărată vară de munte. De dimineața 
aproape întreaga populaţie îmbrăcată ca în zi de mare sărbătoare a înce- 
put să se înşiruie pe toate străduţele, strâmte şi întortocheate, fără nici o 
noimă, mergând la biserică. 

Bărbaţii - cu moţul fesului săltat în dreapta şi în stânga, intrau în bise- 
rică prin poarta cea mare din față. Nevestele, înşirate după vârstă, unele 
după altele, erau conduse de soacre şi de aceea se simţea mai mândră cea 
care era urmată de mai multe nurori. Ele intrau în biserică prin poarta din 
dos şi se urcau la etaj - parte rezervată femeilor, uitându-se prin grătar 
spre tâmplă (după cum se vede, ele aveau voie să se uite la bărbaţi în bise- 
rică, dar astfel ca bărbaţii să nu le poată vedea). 

La un moment dat, toată lumea îşi îndreaptă privirea spre cinci băieți 
care intrau în biserică şi care erau îmbrăcaţi nemţeşte, cum nu sa mai 
întâmplat până atunci. Erau tinerii Sterie G. Ciumeti, Iancu Delametra, 
Apostol Tanaşoca, Nicolachi N. Iotta şi Gheorghe Cionga. Până atunci nici 
un băiat din comuna noastră, afară de Pavel Badralexi şi Petre Badralexi, 
care făcuseră studii la Atena, prin anul 1856, chiar şi din aceia care locuiau 
iarna la Veria, nu-şi părăsiseră portul naţional, așa se explica curiozitatea 
mulțimii din biserică. 

După ce sa terminat slujba, toată lumea a pornit înspre altar ca să pri- 
mească sfânta anafură, din mâna sfântului preot îmbrăcat în odăjdii, iar 
după aceea, au ieşit din biserică şi au pornit în valuri spre misuhore. 

Copii - în timpul acesta, porniseră cu ploştile pline cu vin în mână, ca să 
invite lumea la nunţi, obicei curat românesc, căci se păstrează şi în Oltenia. 
Apoi, un grup de nuntaşi de-ai mirelui porneau cu lăutarii în frunte spre 
casa miresei ca să schimbe colacii. 

O nevastă tânără, rudă cu mirele, purta colacul în cap, înfăşurat într'o 
basma de mătase şi după ce lăsa aici colacul mirelui, îl lua pe cel al miresei 
şi-l aducea la casa mirelui, cu lăutarii, întorcându-se cu acelaşi alai. Acelaşi 
grup pleca apoi spre casa nunilor şi-i aducea la casa mirelui cu lăutarii. 

Cam pe la ceasurile două pe după amiază, unii mai curând, alții mai târziu, 
cuscrii (nuntaşii), adunaţi în casele mirilor au pornit înspre casele mireselor. 

Mai înainte, cu câţiva ani, era obiceiul ca toţi bărbaţii să meargă călare 
pe cai, ale căror samare erau acoperite cu chilimuri, iar femeile (nuntașele) 
mergeau pe jos deşi, de multe ori, distanța de la mire până la mireasă era 
numai de câţiva zeci de metri. Mai târziu însă, sa părăsit acest obicei. 
Acum numai ginerele (grambolu) mergea călare pe cal precedat de fâr- 
tat (cavaler de onoare) tot călare, care purta flambura (steagul) cu semnul 
crucii, având înfipte în cruce trei mere aurite. Atât ginerele, cât şi fârtatul 
erau îmbrăcaţi în tipuni (ipingele) albe peste fustanelă, iar pe deasupra 
sarica albă ca zăpada. 

Lăutarii mergeau în frunte, bărbaţii - la mijloc şi femeile - în urmă. 
Aceştia cântau de zor, bărbaţii şi mai de zor, cântecele lor bătrâneşti ca 
„Chinisea o vlahos Sterghios ya na pai sta vlahuhoria” (A pornit vlahul 
Sterie să meargă în comunele aromâneşti), iar femeile repetau cântecele 
cântate de bărbaţi. 

Închipuiască-şi cineva ce hărmălaie! Zece bande de lăutari și peste două 
mii de glasuri cântând în gura mare, într'o comună în formă de groapă, 
iar ecoul să răsune din toate părţile. Dar hărmălaie foarte plăcută pentru 
cei care trăiesc această viață nevinovată. Ce maş da să mai pot lua parte 
încă odată! 

Când nuntaşii au ajuns la casa miresei, bătrânii se aşezaseră în odăi cin- 
stindu-se şi urând viață lungă tinerilor, până când preotul oficia logodna, 
căci era obiceiul ca logodna să se oficieze în casa miresei. În timpul acesta, 
tineretul încingea hore în curte. 

După logodnă, nuntașii mirelui mergeau înainte spre biserică, iar 
mireasa venea în urmă călare pe calul adus de mire, condusă de neamurile 
ei şi cântându-i cântece de despărţire ca: 

Edo setuti tin avli 

Perdica stechi che lali 

Pu isis di chimsirea 

Oh i truiru elate 

Che olu tufechia rixete 

Na mi marpaxi u staivraos... 

(Aici în curtea asta, o potârniche stă şi cântă/ Unde sunteţi voi neamu- 
rile mele?/ Veniţi cu toţii în jurul meu şi dați mereu cu puştile, să nu mă 
răpească şoimul!) 

Până a ajunge la biserică i se cântă miresei de trei ori cântecul: 

Nclină-ti nveastă, nclină-ti, 

Pri calu aţelu cu fundile. 

(Închină-te mireasă, închină-te, pe calul cel cu ciucuri.) 

Samarul era împodobit cu ciucuri şi mireasa se închina de trei ori de 
pe cal. 

După ce ajungeau la biserică, miresele şi cu mirii erau aşezaţi la o parte şi 
aşteptau acolo cu o parte din nuntaşi până le venea rândul la cununie. 

În timpul acesta în curtea bisericii erau atâtea hore, câte mirese erau în bise- 
rică. Cum ieşea o pereche din biserică ținându-se de mână, iar nunul spriji- 
nindu-le cununiile pe cap, ducându-i aşa până acasă, hora lor pornea înainte 
cu lăutarii, în chiote, iar când ajungeau aproape de casă, se cânta cântecul: 

Evga mama, Evga afendi 

Ia na idis o yios ti ferni 

Perdica crati sto heri. 

(leşi mamă, ieși tată, să vezi fiul tău ce aduce/ O potârniche are de mână.) 

După ce sau terminat toate cununiile şi miresele aduse în casele mirilor, 
au început pregătirile pentru hora cea mare a mireselor. 

Mare parte din populaţia comunei, precum şi străinii veniţi din alte 
părți se aşezaseră aici mai devreme, pe pantele ierboase ale dealurilor de 
lângă Alone, care avea un loc destul de spaţios pentru hore. 

De obicei se încingeau trei-patru hore, fiecare cu peste o sută de jucă- 
tori, bărbaţi, femei şi copii. Bărbaţii mergeau la horă înainte, iar femeile 
în urmă. În capul horelor mergeau nunii cu darurile căpătate de la fini pe 
umăr, învârtind batistele. De regulă, darurile constau dintr'un brâu sau o 
cămaşă. Miresele prinse în horă se învârteau numai de trei ori, după care 
un grup de neveste şi fete le conduceau acasă. 

La apusul soarelui, horele s'au desfăcut și toată lumea sa retras spre 
casele lor, pregătindu-se pentru petrecerea de seara. 

La nunţi, nunii aveau prioritatea. La petrecerea de seara ei trebuiau să 
fie aduşi cu alai și mai mare, decât cel de dimineaţă, de grupul de nuntaşi 
ai mirelui care avea această însărcinare. Apoi venea rândul socrilor mici 
care erau aduși cu același alai. 

Atât unii, cât şi ceilalți nu veneau cu mâna goală. Nunii veneau cu prie- 
teni şi cu rude de-ale lor și cu berbecii puși în proțap. 

Şi când porneau spre casa mirilor, proțapii era purtaţi înainte, de câte 
doi copii, iar fiecare familie din taifa nunului sau din taifa (grup) socri- 
lor mici, precum şi rudele mirelui, veneau cu colacii de cel puţin jumă- 
tate metru în diametru înfăşurați în basmale, purtaţi în cap de fetele sau 
nevestele lor şi cu ploștile pline cu vin. 

Când soseau în casa mirilor, cei dintâi care le ieșeau întru întâmpinare era 
fârtatul. Acesta lua colacii, întâi al nunului, apoi al celorlalți, îl ridica în sus şi 
striga pentru fiecare, cât îl ținea gura: „Ghini vini culaclu a nunlui, s-băneadză, 
s-prucupsească, s-nă hârsim ş-la fumeal'ia lui!” (Bine a venit colacul nunului, 
să tră-iască, să se procopsească şi să ne bucurăm și la familia lui!) 

Nunii, socrii mari şi socrii mici ocupau în casa mirilor, în această seară, 
câte o cameră spațioasă şi petreceau care cu taifa lui, separat, venind în 
contact, din când în când unii cu alţii, ciocnind şi urând noroc şi fericire 
tinerilor căsătoriţi. 

Prima grijă a fârtaţilor era să se pregătească focul spre a se frige berbecii 
din proțap şi până a se frige berbecii, nuntașii petreceau. 

Când berbecii erau gata, se pregătea masa. Toţi nuntașii - mari şi mici 
se așezau pe jur împrejurul odăii — turcește, căci scaunele pe vremea aceea 
erau cam o raritate în comuna Selia Mare. 

În mijlocul camerei se aşterneau misăili (feţe de masă) peste velniţe- 
le care împodobeau odaia, se tăiau colacii în felii şi se răspândeau peste 
misăli şi apoi începeau să se aducă mâncărurile. 

De obicei mâncărurile constau din faimoasa iahnie (tocană), pilaful 
turcesc, brânză şi friptură de berbec - toate însă din belşug. 

Cei care serveau la masă erau fârtaţii şi frații mai mici ai mirilor. 

Mireasa, în timpul cununiei era acoperită cu un voal gros de mătase 
(zăvon), ca să nu i se vadă faţa. 

Poate că măsura aceasta îşi avea rostul, căci deşi tinerii stăteau logodiţi 
câte 4-5 ani de zile, ei nu-şi vedeau fața decât după cununie, fiind logodiţi 
de multe ori de părinţi, fără ştirea lor. La prima horă se ridica voalul miresei 
până la mijlocul nasului, iar la hora de-a doua zi, i se ridica voalul de tot. 

În timpul mesei mireasa era adusă să stea câte o bucată de vreme la taifa 
nunilor, la taifa socrilor mici, a socrilor mari cu voalul pe jumătate ridicat şi fără 
să mănânce nimic - căci în prima zi sărmana mireasă, răbda bine de foame! 

După ce se ridica masa, veneau lăutarii, mai întâi la nuni, și începeau 
jocurile în doi, nevastă cu bărbat şi frate cu soră, un dans național care se 
nume „singăţire.” Cu vreun deceniu înainte, când nu apăruseră încă lău- 
tarii în comună, erau printre aromâni, unii specialiști în a produce prin 
mijlocul unei sinii (tavă de aramă) rotunde, având în ea câteva inele, nişte 
sunete cadențate, după care „ingăţeau” (jucau) perechile. 

Acum lăutarii se plimbau de la o taifă la alta; când erau la una, cealaltă 
petrecea prin cântece care se pretau la joc - bătrânii cântau, iar tinerii 
jucau şi ei şi aşa dura petrecerea până pe la trei dimineaţa, când fiecare 
taifă se pregătea de plecare. 

Înainte de plecare, mireasa se posta în fața uşii să sărute mâinile la toți 
nuntașii şi fiecare îi punea câte ceva în mână. 

De regulă nunul, socrul mare şi socrul mic cinsteau mireasa cu câte o 
flurie (galben), iar ceilalți, fiecare, după puterea lui. 

Cea dintâi pleca taifa nunului, care era condusă de întreaga taifă a socri- 
lor mari, cu mire şi cu mireasă, câteva sute de metri, petrecându-l astfel cu 
lăutarii şi cântându-i cântecul: 

„Ședz nune ninga nă seară 

Că avem ținți nel'i fripță 

Ş-ninga ținţi sunt tu sulă.” 

(Şezi nune încă o seară/ Că mai avem cinci miei fripți/ Şi încă cinci sunt 
în proțap.”) 

Unele din cântecele noastre sunt în grecește, mai ales cele cântate la nunți. 
Lucru curios, însă, că aceste cântece nu erau deloc cunoscute de grecii din 
câmpia Veriei şi a Salonicului - ceea ce denotă că ele au fost compuse de 
aromâni sub influenţa culturii greceşti. 

După plecarea nunilor pleca şi taifa socrilor mici, cu același alai şi apoi, 
unul câte unul, toate rudele mirelui. 

A doua zi, copiii porneau din nou cu plosca să invite pe nuntași la masă. 
Socrii mici făceau acelaşi lucru, iar după ce luau masa, socrii mici ple- 
cau cu mare tămbălău la mireasă să-i aducă bucuvala, mâncarea miresei, 
având în vedere că în ziua dintâi, dânsa a cam răbdat de foame. 

După ce mânca şi mireasa, porneau cu toţii hora de a doua zi. 

Acum începeau să învârtească batista în capul horelor, pe rând: socrii 
mari, socrii mici, mirii, miresele care şi-au lepădat voalul şi toți nuntaşii: 
bărbaţi, femei, flăcăi şi fete, căutând fiecare să arate o cât mai mare destoi- 
nicie la joc; iar aceia dintre bărbaţi care treceau în capul horei, erau obli- 
gaţi să lipească pe fruntea lăutarilor, mai mulți sau mai puţini piaştri sau 
metalici, după cum şi jucătorul era mai galanton sau mai puțin galanton. 

Cu hora de a doua zi se sfârşea și nunta. Erau însă unele familii, mai cu 
dare de mână, în special celnicii, care o ţineau într'una cu petrecerea, o 
săptămână întreagă. 

La opt zile după nuntă sau în prima Duminică după Sfânta Maria venea 
Mbarghicea, adică întoarcerea perechii noi la socrii mici. Ei însă nu veneau 
singuri, ci cu toate rudele mirelui. Aceasta era un fel de nuntă mai mică, 


iar petrecerea ţinea toată ziua cu cântece şi jocuri. 


FUGU FICIORL'I BITULI 


Încă de când aromânii din Selia Mare se dislocaseră din comunele lor 
de origine, din Epir şi se stabiliseră în aceste părți ale Macedoniei, întot- 
deauna ei au avut dascălul lor, care mergea cu familiile, când la câmp, 
când la munte. 


44 Iotta Naum Iotta: Din viața zbuciumată a Aromânilor 


La câmp, însă, dascălul nu putea să ţină şcoala decât la Veria, cu copii 
mai puțini, pentru că grosul populaţiei din Selia Mare se răspândea prin 
satele de la câmp, după turmele lor, iar copiii erau necesari la fătatul oilor, 
să dea ajutor părinţilor. Așa că, vara era adevărata şcoală pentru aceşti 
români transhumanți. 

Cartea pe care o învățau era foarte redusă - pentru că de când turcii puse- 
seră stăpânire peste Peninsula Balcanică, noi aromânii, Creştini Ortodocși, 
depindeam de Patriarhia de Constantinopol și cum în bisericile noastre se 
cânta în grecește, era natural ca şi în şcoală să se înveţe grecește. 

Dar pe vremea aceea, cărţile profane erau o raritate la noi. Doar un 
aflavitar! lată de ce şi în şcoală, dascălul care era român, întrebuința, ca 
manuale de predare, cărțile bisericeşti: Evanghelia, Psaltirea şi Octoihul. 

Noţiunile pe care le căpătau copii erau foarte simple: cititul, scrisul şi 
ceva calcule, ca după două-trei veri de şcoală să fie în stare să scrie măcar 
o scrisoare simplă, de câteva rânduri şi să ştie oarecare socoteli (cele patru 
operaţiuni) necesare în viaţa lor de toate zilele. 

Nici un aromân, mai ales din aceia care iernau prin sate, nu se gândea, 
câtuși de puţin, să poată face din copilul lui un om cu multă carte. Nici cei 
care locuiam iarna la Veria nu aspiram la așa ceva. 

Într'adevăr, în oraşul Veria, se găsea un gimnaziu cu trei clase, pe lângă 
cele patru clase primare. Gimnaziul era bine organizat — cu toate acestea 
românii parcă erau ciumaţi, ei nu erau primiţi în aceste şcoli. Dascălul 
român care învăţa pe copii grecește era nevoie să strângă copii la biserica 
Sfântul Nicolae sau la biserica Sfânta Maria. 

Până la această dată, nici un copil de român, cu putere bănească mijlo- 
cie, nu s'a putut ridica la un grad de cultură mai înaltă. 

De aceea, apariţia celor cinci băieţi, în ziua de 15 August, în biserica 
Sfânta Maria, îmbrăcaţi nemțeşte, cu drept cuvânt trebuia să provoace 
mirare - iar când toată lumea a aflat care este menirea acestei pregătiri, 
satisfacția a fost şi mai mare, iar bucuria - generală. 

De la sărbătoarea cea mare a Sfintei Marii, trecuseră 14 zile. Era în ziua 
de 29 August, ziua tăierii capului Sfântului Ioan Botezătorul. De diminea- 

tă au început pregătirile pentru plecarea copiilor, pentru că în ziua de 1 
Septembrie trebuia să fie la Bitolia, iar călătoria dura tocmai două zile. 

Mamele lor le-au pregătit toate cele necesare, pentru ca timp de nouă 
luni de zile să nu ducă lipsă de nimic. Atât pe la casele lor, cât şi la casa noas- 
tră, sau strâns toate neamurile spre a-i petrece, căci pleca şi fratele meu. 

Încă de dimineaţă, vestea plecării lor s'a răspândit ca fulgerul. De la un 
colț la celălalt al comunei răsunau cuvintele: „Fug ficiorl'i Bituli!” 

Pe toate străduțele comunei era o forfotă nemaipomenită. 

Pe la ceasurile patru a sosit chirigiul cu cinci catâri, câte unul de fiecare 
copil, căci părinţii care însoțeau, aveau caii lor proprii. 

Am încărcat bagajele, câte o velniță deasupra samarului şi apoi am por- 
nit cu toţii pe drumul Veriei. Bărbaţi, femei, flăcăi şi fete, veneau în gru- 
puri să ureze drum bun acelora care aveau să fie mai târziu redeșteptătorii 
întregului neam românesc din aceste părţi. Cea mai mare parte din case 
au fost zăvorâte. Numai bătrânii şi babele au rămas acasă, urându-le și ele 
de departe, drum bun, cu lacrimi în ochi. 

În timpul acestui mers, mamele care nu erau obișnuite cu înstrăina- 
rea, plângeau că se despart de copii lor, iar mulțimea de peste 1500 de 
suflete plângea de bucurie căci, în plecarea acestor tineri, vedeau completa 
renaştere națională a lor. Şi au mers aga, cu toţii, distanță de peste patru 
kilometri. 

În sfârşit, sosi momentul solemn al despărțirii. Îmbrăţișări şi sărutări 
cu toată lumea care, aproape o jumătate de ceas, după pornirea lor, a stat 
nemişcată, până i-am pierdut din vedere în pădurea Sabali. Atunci ne-am 
întors îndărăt, la casele noastre, reflectând fiecare ce va aduce viitorul. 


xxx 


După plecarea copiilor la Bitolia, eu am continuat şcoala, până la sfârșitul 
lui Septembrie. Restul timpului, până la 20 Octombrie, când a trebuit să 
coborâm la Veria, l-am petrecut mai mult cu culesul castanelor. 

Mergeam cu alți băieți şi, după ce umpleam traistele şi le coseam bine, 
mai umpleam şi câte o batistă plină pentru noi. Înainte de a ajunge acasă, 

ne abăteam în câte o groapă, cu ferigă multă uscată, unde lăsam traistele 
jos şi ne apucam de altă treabă. Începeam să culegem ferigă uscată, câteva 
maldăre, apoi aşterneam castanele din batistă pe iarbă, puneam un mal- 
dăr de ferigă deasupra lor şi-i dădeam foc. Castanele, după ce se coceau 
de o parte, le întorceam pe cealaltă parte, puneam deasupra lor şi celălalt 
maldăr de ferigă, şi-i dădeam foc şi le lăsam așa până se coceau bine şi 
până ce feriga se transforma în cenuşă. 

Atunci dădeam cenuşa la o parte şi după ce le curățam de coajă, ne 
umpleam buzunarele cu castane coapte. Aruncam traistele pe spinare 
şi porneam înainte, mâncând mereu la castane coapte până ajungeam 
acasă. 

La Veria nu am avut deloc vacanţă, căci imediat după coborârea de 
la munte, a început şcoala. De rândul acesta, îl aveam coleg şi pe Iancu 
Cionga, a cărui familie se mutase de la Neaguşte, la Veria. 

După ce am isprăvit clasele primare, în anul 1884, întrucât fratele meu 
se găsea la Bitolia, în clasa a II-a, tata m'a oprit pe acasă ca să-i fiu de ajutor. 
Având numai zece ani, nu făceam decât servicii uşoare pe acasă. Tata ma 
dat în timpul verii şi pe la dascălul grec, ca să mă înveţe şi ceva grecește, 
dar nu s'a prins aproape nimic de mine. Fiind obișnuit cu limba română și 
franceza, aveam aversiune pentru limba greacă. 


ÎNCEPUTUL CIOBĂNIEI 
MELE — CUSUTUL ȘI 
CĂȘĂRIA 


ÎNTRE CUSUTUL TĂLĂGANELOR 
ŞI FĂTATUL OILOR 


Al treilea an, după isprăvirea şcolii, mam apucat şi eu de treabă serioasă. 
Unchii mei, erau un fel de croitori şi mau luat pe lângă dânşii, să învăţ şi eu 
meseria cusutului. Coseam un fel de şube (tălăgane) făcute din lâna oilor 
noastre, ţesută şi transformată în dimie de femeile noastre. 

Turma de oi o ţineam în apropierea oraşului, păscută de doi ciobani. 
Trăgeam cu acul mii de împunsături pe zi, stând jos, cu picioarele încrucişate. 
După ce dădeam gata o parte, bietul tata încărca tălăganele pe cal şi pornea 
prin toate bâlciurile şi târgurile ca să le vândă. Cei care le cumpărau erau 
turcii, grecii şi bulgarii. 

Industria aceasta a velnițelor şi tălăganelor era industria specială a aromâ- 
nilor - celelalte naţionalităţi nu se pricepeau la ea. Munca aceasta a cusutu- 
lui tălăganelor ținea până la Crăciun. După Crăciun, grija mare era a oilor. 

După ce le-am coborât în toamnă de la munte, am luat cu chirie 
ierbăritul unei părți a moşiei Dghuvorţa. Vreo două zile, am stat cu toții 
la fața locului şi am făcut perdele (mândrile) în care să se adăpostească 
oile de vânturi şi colibele - adăpostul ciobanilor. Am făcut colibele ceva 
mai mari ca să ne putem adăposti şi noi în timpul fătatului; căci în timpul 
fătatului mergeam cu toţii la oi, ca să putem să le scoatem bine din iarnă. 

Perdelele şi câte o colibă au fost făcute în două părți. O parte mai înspre 
Apus, pe un teren nemuncit, care era mai ridicat şi oile nu sufereau aşa de 
mult în timp de ploaie. Pe partea cealaltă, spre Răsărit, mult mai întinsă, 
era teren lucrat, porumbişte, așa că în timp de ploaie era nenorocire. 

După trecerea sărbătorilor de Crăciun, au început să fete oile și atunci 
am pornit cu cei doi unchi şi cu tata şi ne-am instalat în colibe, împreună 
cu ciobanii. Noi ne-am instalat în coliba dinspre Apus cu teren nepăs- 
cut şi păstrat pentru oile fătate. În fiecare dimineață, plecam doi dintre 
noi înspre coliba ciobanilor, luam oile fătate cu mieii, le aduceam la iarba 
păstrată neatinsă şi seara le închideam în perdelele curate - căci până în 
acel moment n'au fost întrebuințate. 

Începutul ciobăniei mele însă a fost fără noroc. 

De cum a venit 1 Ianuarie, a început să plouă şi a continuat așa întreaga 
lună Ianuarie şi toată luna lui Februarie. Din cauza ploii, terenul fiind 
pământ de arătură, devenise clisos. Bietele oi mergând prin el, se lipea de 
picioarele lor așa că, parcă erau încălțate cu opinci aşa de grele încât abia 
puteau merge; dacă se desfăcea una de picior, se forma imediat alta la loc. 
Le luam de la perdelele de jos şi le duceam la ridicătură, dar acolo pămân- 
tul era strâmt şi n'aveau pășune destulă. Am încercat să le dăm hrană, să le 
dăm orz şi porumb, dar degeaba! A fost un afurisit neam de oi negre care 
nu mâncau nimic. Ne uitam la ele cum picau jos capul şi mureau de slăbi- 
ciune. Până la Paşte ne-au murit 150 de oi şi am rămas cu 200, iar dintre 
acestea, numai 80 cu miei. Mieii celorlalte oi muriseră; din cauza slăbiciu- 
nii n'au avut lapte destul ca să-i hrănească. Ca să nu se sterpuiască de tot 
de lapte, eram nevoiţi să aplecăm mieii celorlalte oi ca să le sugă. 

De la un timp, tata şi cu unchii plecaseră la Veria ca să vadă de alte afa- 
ceri - rămânând numai eu la oi, cu ciobanii, ca să pasc oile fără miei. Toc- 
mai prin Februarie l-adusese unchiul pe fratele meu bolnav, de la Bitolia. 

Se apropia Paştele, mai erau câteva zile. În ziua de Vinerea Mare mă pome- 
nesc că vine fratele meu călare, cu câteva vase pentru lapte, să mulgem a doua 
zi (plecătorile) oile fără miei şi apoi să plecăm acasă. Dormeam în coliba de 
la Răsărit împreună cu ciobanii. Sa pornit o furtună care ne-a stins focul, 
ne-a inundat coliba şi ne-a silit să stăm în picioare până dimineaţa cu şubele 
pe noi. Când sa luminat de zi, turna cu găleata. Cu mare greutate am putut 
mulge o parte din mânzări, fiindu-ne imposibil să rezistăm furtunii. 

Am dat drumul oilor spre ridicătură, iar eu şi cu fratele meu am încălecat 

pe cal, dânsul pe samar şi eu pe bucile calului, şi am pornit spre casă. Am 
avut noroc că apele de la munte nu ajunseseră încă până la noi şi am putut 
trece uşor călare pe cal, prin diferitele văi întâlnite, până am ajuns la Lia- 
novrohi — râuleț cu apă limpede când nu plouă. Aici întâlnim peste 20 de 
persoane care aşteptau să scadă apa, ca să poată trece - dar ploaia turna 
mereu, fără gând să înceteze. Se umflase râuleţul aşa de mult, că se ros- 
togoleau bolovani nemaipomeniţi. Apele se ridicaseră la peste un metru 
înălțime și mergeau cu o iuțeală vertiginoasă. 

De dimineaţă tata, văzând că furtuna nu încetează, a trimis pe unchiul 
iţi, cu şuba pe dânsul, să pândească pe vârful tumbei (colinei) de lângă 
râuleţ venirea noastră. Imediat ce ne-a zărit de departe, a coborât pe malul 
celălalt ca să ne oprească trecerea, căci dacă intram, ne înecam la sigur. 

Era Sâmbăta Mare, ajun de Paște. Toată lumea aceasta, care aștepta să 
treacă, mergea la Veria să târguiască pentru sărbători. Văzând că apele nu 
scad şi furtuna nu încetează, după o aşteptare de două ceasuri, am luat cu 
toţii hotărârea să mergem la Mânăstirea Dobra, distanță de cel mult un 
ceas. Am încălecat calul tot aşa cum am venit până aci şi, după un ceas şi 
ceva, am ajuns la mănăstire. 

Starețul, un om tânăr, fiind căsătorit şi murindu-i nevasta, l-a lăsat cu 
un copil şi sa călugărit în floarea tinereții. N'avea mai mult ca 35 de ani. 
Un om cu mult suflet. Ne-a primit cu multă bucurie. Ne-a pus la dispoziţie 
mai multe focuri, unde ne-am încălzit şi am putut să ne uscăm hainele de 
pe noi; căci cu toţii eram aproape ciuciulete. 


XXX 


Fac o mică abatere şi povestesc păţania acestui minunat călugăr stareț de 
la Mănăstirea Dobra. Mănăstirea aceasta se găseşte situată la o înălțime 
de vreo 150 de metri deasupra orașului Veria, aşezată întrun ascunziş, o 
groapă, unde se găsesc izvoarele necesare, de care are nevoie absolută o 
aşezare de călugări. Hramul mănăstirii este Sfânta Maria. În ziua de 15 
August, mare sărbătoare la Mănăstirea Dobra. Mare parte din populaţia 
oraşului vine în această zi să petreacă în cântece şi jocuri. 

Întruna din aceste zile, cam pe la anul 1888, veniseră să petreacă la 
mănăstire lume multă, copii, bărbaţi şi femei, între care şi nepoata Epis- 
copului Procopie şi o învățătoare, sora doctorului Tuşa. Amândouă stă- 
teau într'o cameră la etaj. În ajunul serbării, bărbaţii, în special, câteva 
sute de persoane, unii jucând în mijlocul curții şi alţii privind, se pome- 
nesc că poarta este ocupată de patru inși (hoţi), înarmaţi până în dinți. 
Erau câte-şi patru grei - căpitan Nicu cu ceata lui. Doi dintre ei au scos 
iataganele şi au ocupat poarta, nepermițând nimănui să iasă afară din 
mănăstire, iar ceilalți doi, cu revolverele în mână, trec prin mijlocul 
mulțimii şi se suie la etaj, drept în camera unde se găsea nepoata Epis- 
copului şi cu dăscălița. Le-au poruncit să se încalțe că au venit să le ia cu 
dânşii. De voie, de nevoie, sau încălţat amândouă. Le-au luat înainte, au 
ieşit din poartă şi pe aici ţi-e drumul, sau făcut nevăzuţi. 

Mulțimea din mănăstire a rămas înlemnită, amuţise toată lumea și 
când au văzut că poarta este eliberată de hoţi, au dat buzna unii peste alţii, 
în fuga mare, care mai de care, să ajungă mai repede la Veria. Vestea s'a 
răspândit ca fulgerul, atât la Veria, cât şi la Salonic. Armata turcească care 
se găsea la Veria, a pornit imediat în urmărirea răpitorilor, dar unde să-i 
găsească? Pădurile erau destul de numeroase și destul de dese. 

După anumite intervenţii ale Episcopului, un colonel turc (bimbaşi) 
cu o mie de soldați au venit de la Salonic şi au cutreierat toate pădurile, 
doar-doar, o da peste ei. Când armatele au văzut că nu pot face nimic, sau 
retras în cazărmile lor. Atunci au început pe furiș tratative între trimisul 
Episcopului și spionii hoţilor, până când au ajuns la înţelegere: Episcopul 
să trimită hoţilor 300 lire de aur ca să elibereze fetele. După ce hoţii au pri- 
mit banii, emisarul Episcopului a primit fetele pe care le-a trecut în văzul 
mulțimii, prin mijlocul oraşului, încălțate în opinci. 

Dar toată năpasta a căzut pe capul bietului stareţ, ca şi cum el trebuia să 
ştie tot ce mişună prin păduri. A fost arestat imediat şi închis. Judecat, a 
fost condamnat la un an închisoare. 

Eliberat din închisoare, a cerut Episcopului, jurându-i că este nevinovat, 
să i se dea locul care l-a avut la mănăstire. Episcopul a rămas neînduple- 

cat, n'a vrut cu nici un chip să creadă că stareţul na fost spionul care a dat 
fetele în mâinile hoţilor. 

Bietul stareţ a răbdat doi ani de zile, fără nici o situație, muritor de 
foame, împreună cu copilul lui. Ajunsese să nu aibă nici cămașă pe el. 
Umbla înfăşurat în rasa lui neagră. Văzând că nu are nici o altă posibilitate 
de viață, s'a dus la Salonic, la autorităţile turceşti şi a declarat că se leapădă 
de Creştinism şi îmbrățișează religia lui Mahomed. 

A azvârlit potcapul şi a pus fesul pe cap. Turcii i-au dat o slujbă la primă- 
ria oraşului. Mare zarvă la Veria. Toată lumea blestema pe Episcop pentru 
această rușine — pentru ca un preot Creştin să treacă la mahomedanism. 


XXX 


După această abatere, revin la întoarcerea de la mănăstire. Pe la ceasurile 
patru, ploaia a încetat şi când am ajuns la râuleţul turbat, l-am găsit potolit. 
L-am trecut foarte uşor şi am ajuns acasă în ajun de Paşte. 

După ce am făcut sărbătorile, ca niciodată, fără miel în proțap, na mai 
fost nevoie să mă mai duc pe la oi, căci noatenii au fost amestecați cu oile 
şi cu mieii, pe care le păştea unul dintre ciobani, iar oile fără miei (plicăto- 
rile) le păştea ciobanul celălalt. 

În acest an, Paştele căzuseră la 25 Martie. De la această dată şi până la 1 
Mai, nam mai fost pe la oi decât de câteva ori. Din cauza furtunilor căzute, 
apele râului Tripotam, care trecea prin mijlocul oraşului, a adus de la deal, 
o mare cantitate de peşte, mrene și păstrăvi, cum nu se mai pomenise până 
atunci. 

Toată lumea, în special aromânii, circulau pe malurile râului, prinzând 
peşte cu undița. Mai ales pentru copii, prinderea peştelui constituia o 
mare distracţie. Împreună cu unchiul Iani, în vreo două ceasuri diminea- 
ţa şi două - după-masă, era imposibil să nu luăm cu undița, 4-5 ocale de 
peşte - mrene și păstrăvi. Totodată aşteptam cu nerăbdare sosirea zilei de 


1 Mai, spre a începe o nouă meserie, meseria căşăriei. 

ÎNCEPUTUL CĂŞĂRIEI 


La 30 Aprilie, după ce se dăduse ordin ciobanilor să plece cu oile la munte, 
am încărcat şi noi calabalâcul pe doi cai şi am plecat la aceeaşi destinaţie. 
După un drum de şase ceasuri, am ajuns la locul unde trebuia să aşezăm 
stâna. Luasem cu chirie ierbăritul Muntelui Scutina, din care, o porțiune 
din comuna noastră Selia Mare, făcea parte din muntele acesta. 

În timpul de la 1 Aprilie şi până la 1 Mai, tata a fost de mai multe ori la 
Neaguște, tratând o afacere cu un neguțător de brânzeturi, anume Costa 
Cochino. A luat de la acesta o sumă de bani, ca să completeze turma, punând 
la loc oile pierdute în timpul iernii, cu obligaţia de a-i aduce caşul tuturor 
oilor noastre, timp de două luni de zile, de la 1 Mai şi până la Sfântul Petru. 

Împlinisem 13 ani. Am aranjat ceardacul unde am orânduit toate cele 
necesare pentru închegarea caşului. Baciul venise împreună cu noi. Pentru 
transportul caşului la Neaguşte aveam doi cai, mai aveam şi patru scân- 
duri necesare, câte două la fiecare cal, lungi de un metru şi jumătate şi 
trase la rindea. 

După fiecare mulsoare a oilor, laptele era închegat cu cheag de rânză de 
ied, întrun cazan mare de aramă, cositorit şi în găleţile de lemn în care 
mulgeau ciobanii oile. Când laptele din cazan şi din găleți era complet 
închegat, se punea în sedile de pânză, se legau bine şi se atârnau de stâlpii 
cerdacului. Atârnam scândurile de samarele cailor şi apoi aşezam sedilele 
pe scânduri, atârnate de samar și le legam bine ca să nu se bălăcească rău. 
Luam caii de căpăstru, unul după altul şi plecam la vale. 

Împreună cu mine sosiseră încă vreo zece, de la alte căşării. Cum ajun- 
geam acolo, descărcam sedilele şi le atârnam de cuiere, așteptând fiecare să 
ne vină rândul la cântar. Munca aceasta dura cam până la amiază. Neguţă- 
torul avea obiceiul ca toți chirigiii care aduceau caș, să ia prânzul la dânsul. 
Întindea o masă lungă şi luau masa cu toții, împreună cu familia lui. 

Eu însă, am fost aşa de rușinos, așa de întârziat, încât a fost imposibil 
să mă poată convinge neguţătorul de a sta la masă împreună cu dânșii. 
Degeaba se ruga de mine, aproape în fiecare zi, spunându-mi: „Ela vre 

micre!” („Vino, micuţule la masă!”), căci întradevăr eram mic, numai al 
doilea an am săltat cu o palmă. A fost în zadar ca să mă poată aduce la 
masă. Eu luam caii de căpăstru şi plecam. Şi așa am duso, cu du-te-vino, 
două luni de zile. 

În ziua de Sfântul Petru, ultima zi, am mers cu tata împreună la Neaguște, 
după ce am isprăvit treaba, ne-am așezat pe scaune și atunci, văd că vine 
băiatul negustorului care sa rugat de mine două luni de zile să mă aducă la 
masă, vine - zic — cu câteva bucăţi de halva, făcute din făină, unt şi zahăr şi 
atunci parcă mi-a fugit ruşinea, am luat halvaua şi am mâncat-o în fața lor. 

Pe la patru după-amiază, am pornit cu tata la deal, iar la apusul soarelui, 
am fost acasă. Din acest moment, eu nam mai mers la stână, deşi stâna se 
găsea la vreo doi kilometri departe de comună. Rămăsese tata acum cu 
nevoile oilor. Eu stăteam mai mult pe acasă. Căram lemne din pădure cu 
măgarul, pentru nevoile casei şi alte treburi mărunte cerute de gospodăria 
noastră, căci formam o familie numeroasă, alcătuită din 15 persoane. 

În timp ce eu cu tata ne ocupam cu stâna oilor noastre, unchii mei aveau în 
antrepriză laptele unei căşării, de 1500 de oi, cu lapte (mundzări) la Muntele 
Sturnare şi pe când noi scăpasem de stână, în ziua de Sfântul Petru, unchiul 
Țiţi a scăpat tocmai la sfârşitul lui Iulie, odată cu bâlciul de la Veria. 

S'a sfârşit şi bâlciul, s'a sfârșit şi sărbătoarea Sfintei Marii. 

După bâlciul de la Veria am avut o pauză de aproape o lună de zile, iar 
la 1 Septembrie, începem din nou munca cusutului. 

În timpul acesta, numai Duminica aveam zi de odihnă, dar nici de ea 
nu ne bucuram; căci această zi o întrebuințam pentru culesul castanelor. 
Împreună cu unchii mei, plecam cu noaptea în cap, luând calul cu noi şi 
mergând la 15 kilometri depărtare după castane. 


XXX 


În sfârşit, sosi şi ziua de 10 Octombrie, când a trebuit să părăsim din nou 
muntele şi să coborâm ca de obicei, la Veria - unde ne așteptau mai multe 
bunătăți decât acelea pe care le-am avut la munte. Oraşul Veria era destul 
de măricel. Pe vremea aceea, număra aproape 15000 de locuitori. 

În ziua de Marţi, zi de târg, se îngrămădea multă lume, venită din toate 
părțile, mai ales din regiuni care despărțeau Veria prin munți, cum au fost 
regiunile: Caliari, Cojani, Grabene, Bitolia şi altele. Veria era oraşul care 
avea legătură cu portul Salonicului, era cel mai apropiat oraş de Salonic, 
unde vapoarele îşi descărcau mărfurile aduse din străinătate. 

De aici, o parte însemnată din aceste mărfuri erau cărate cu căruțele, 
pe o şosea rudimentară şi depozitate la Veria, şi aceasta în lipsă de cale 
ferată. Înspre Apus şi înspre Nord, fiind regiuni muntoase şi neexistând 
şosele, mărfurile erau transportate pe spinarea catârilor şi a măgarilor. 
Veneau coniarii mahomedani din regiunea Sarighiol - centrul Caliari, cu 
caravanele lor de măgari încărcaţi cu struguri cu care umpleau piaţa şi, 
cum legea lor îi oprea de la băutura vinului, vindeau strugurii aproape pe 
nimic — zece parale ocaua (cinci bani) şi după ce vindeau strugurii, cum- 
părau şi duceau mărfurile de care aveau nevoie în regiunea lor. 

În ţinuturile mai depărtate ca: Bitolia, Coriţa, Satiste, Cojani, Grabene, Cas- 
toria şi altele. Mărfurile erau transportate de aromâni, pe caravanele de catâri, 
deoarece numai catârii puteau străbate potecile pietroase şi întortocheate ale 
regiunilor muntoase. Numai Selia Mare număra peste o mie de catâri. 

La Veria, pe lângă strugurii de care piața era supraîncărcată - pentru că 
viile coniarilor dădeau o producţie nemaipomenită, mai erau rodiile, care 
abundau magaziile zarzavagiilor; aşa că, după ce ne-am înfruptat şi cu 
aceste bunătăţi, ne-am apucat iarăşi de treabă - noi cu cusutul talaganelor, 
iar femeile - cu țesutul velniţelor şi a şaiacurilor. 

De rândul acesta, tata a închiriat o prăvălie în localitatea Enige-Vardar 
(laniţa), oraş cu vreo 10000 locuitori, aşezat înspre partea de Nord a câm- 
piei Salonicului, unde un bâlci anual ţinea 40 de zile, în tot postul Crăciu- 
nului. Aromânii numeau acest bâlci, Bâlciul de la Luca. 

Aici îşi dădeau întâlnire aromânii din toate părțile Macedoniei, adu- 
când spre vânzare mărfurile lor de lână curată, lucrate de femeile lor: tălă- 
gane, velniţe, şeiacuri, pentru haine deosebite şi un fel de dimie subțire cu 
care se căptuşeau samarele catârilor, cailor şi măgarilor, ca să nu li se facă 
răni pe corp, atunci când erau încărcaţi. 

Veneau neguțători aromâni din Samarina, Grebeana, Veria, Bitolia şi 
împrejurimi. Pot zice că bâlciul acesta de la Luca, în turcește Enige-Vardar, 
avea o foarte mare asemănare cu bâlciul de la Uzungiova (Târnovo-Bul- 
garia) unde se întâlneau românii din aceste părți ale Bulgariei - bâlci pe 
care îl descrie atât de frumos Cezar Bolliac - scriitor şi fost ministru al 
României. Mai târziu, când am fost elev la Liceul din Bitolia, în sărbătorile 
Paştilor, am făcut o mică excursie în comuna românească Nijopole. 

Ducându-mă în vizită la un coleg de-al meu, de clasă, anume Bitaracu, 
mă întreabă tatăl său - cam de aceeaşi vârstă cu tatăl meu şi îmbrăcat la fel 

- cu ţipune albă (ipingea), haina lor naţională, de unde sunt şi al cui. („Al 
curi ficior eșță - dzi dit Veria?” ) 

Îi răspund că sunt din Veria şi sunt feciorul lui Naumi. „Cum, bre?” îmi 
spune, „Eşti ficiorlu al Naumi?” Zic „Da! Dar de unde îl cunoşti pe tata?” 

„Îl cunosc de la bâlciul de la Luca!” îmi răspunde. 

Aici era deci, un loc de întâlnire, unde se cunoșteau aromânii din toată 
partea Apuseană a Peninsulei Balcanice. Veneau aici chiar neguţători din 
Salonic, care cumpărau mărfurile aromânilor, spre a le revinde la grecii 
din Peninsula Calcidică şi înspre regiunea Seresului şi a Cavalei. 

Populaţia care se găsea în partea aceasta din câmpia Salonicului, în mij- 
locul căreia se afla oraşul Enige-Vardar, era compusă din naţionalitățile 
arătate mai sus - grecii, bulgarii și turcii. Ei erau aceia care cumpărau 
până la Crăciun, cea mai mare parte din marfa adusă aici de aromâni. 


XXX 


Odată cu venirea Crăciunului, înceta şi cusutul - munca aceasta plictisi- 
toare, să stai mereu cu picioarele încrucișate şi să tragi mereu împunsături 
cu acul. După Crăciun, vine iarăși al doilea fel de muncă. Acum ieşeam 
din fumăraia odăii şi mergeam la aer curat, la fătatul oilor. Noroc că în 
acel an, a dat Dumnezeu să fie o iarnă potolită din punct de vedere al 
intemperiilor. N'au fost nici ploi multe, nici zăpezi — aşa că oile şi caprele 
au ieșit din iarnă minunat de bine. 

Pe când petrecerea noastră din anul trecut, în coliba ciobanilor, a fost 


Amintiri 57 


o adevărată pacoste, petrecerea din anul ăsta a fost o adevărată plăcere. 
Negăsind un ţinut ierbos pentru oi mai în apropierea comunei, a trebuit să 
le ducem înspre versantul Sarighiolului, la Muntele Sapcara, la o depărtare 
de cinci ceasuri de comună. Muntele acesta a fost luat cu chirie de un cel- 
nic sărcăcean, anume Becci. Tata, împreună cu un tovarăș, anume Mihali 
Haşoti, au tratat cu celnicul Becci, să ducem și noi oile în muntele lui şi 
să ne dea în antrepriză laptele cu 15 piaștri găleata. Târgul fiind făcut, am 
dat drumul oilor de la câmp, să meargă la destinaţie, iar noi, după ce am 
angajat doi băieți ca baci (căşari), am pornit cu tot calabalâcul necesar şi 
am ajuns după un drum de două ceasuri de la Veria, la locul unde era să se 
aşeze stâna. Alături se găseau colibele tribului, acoperite cu foile de cort. 

Sărcăcenii sunt o populaţie grecească - al căror port este la fel cu al aro- 
mânilor - sunt oieri, trăiesc în triburi sau mai bine zis în ginţi. Triburile 
acestea numără de la 15 până la o sută de familii fiecare. În vocabularul lor 
au multe cuvinte aromâneşti. Tribul Becci număra vreo douăzeci de fami- 
lii. Şi la câmp, şi la munte, ei trăiesc numai în corturi. 

Ajungând cu calabalâcul la locul stânei, am aranjat întâi cerdacul, 
adăpostul calabalâcului și apoi începea treaba. Împlinisem 14 ani și aveam 
doi băieți pentru munca laptelui a 1500 de oi. Eu stăteam mai mult la stână, 
căci oile erau păscute de ciobani şi aici observam cum fabrică dânşii această 
brânză nouă, având dorinţa de a învăţa şi eu meseria. Din când în când, 
mergeam pe acasă și stăteam câte o săptămână, văzând şi de nevoile casei. 

În timpul acesta, unchii cu care formam o singură familie, aveau la 
antrepriză laptele provenit de la cele 1200 de oi şi capre ale celnicului Cea- 
mitru din comuna Xirolivad. Comuna este aşezată pe un podiș larg de un 
kilometru, lung de cinci kilometri şi înalt de peste 1100 metri deasupra 
nivelului mării, de unde se ridică vârful Ayi Bili, cu peste 1800 metri înăl- 
time şi acoperit peste tot cu păduri de pini, care cred că până în ziua de 
astăzi sunt neexploatate, din cauza lipsei complete a mijloacelor de exploa- 
tare. Când vine câte o vijelie, doboară cu miile şi putrezesc pe pământ, iar 
Salonicul cumpără lemnărie de la Galaţi. 

A trecut şi vara. Am isprăvit şi cu munca din vara aceasta şi iarăși ne-am 

întors cu toţii acasă, ca să sărbătorim, ca de obicei, bâlciul şi Sfânta Maria. 
Sosind toamna, am coborât cu oile la marginea Râului Bistriţa. Luasem cu 
chirie ierbăritul moşiei Arapsumanik. 

Împărţisem oile în două turme: una cu oile de prăsilă și cealaltă, cu 
oile sterpe pentru tăiat. Turma de prăsilă era păscută de cioban, iar cea cu 
oile de tăiat, a trebuit so pasc eu, mai ales că aşteptam, din zi în zi, să vină 
vreun neguțător (gealap), ca să le vindem. Această aşteptare „din zi în zi,” 
a trebuit să se prelungească până la 1 Februarie, timp în care am fost nevoit 
să stau la coada oilor. 

Dar după ce am scăpat de oile sterpe, a venit fătatul oilor de prăsilă, care 
iar ne-a adunat din nou, pe toţi în colibă. Tocmai în ziua când am predat 
oile sterpe negustorului, începuse să ningă. În trei zile a nins într'una şi a 
ajuns zăpada până la genunchi şi în aceste trei zile, ne-au fătat toate oile 

- în număr de 200. Disperaţi, alergând prin comunele din împrejurimi, 
după fân, am putut face față. Le-am hrănit câteva zile numai, căci un vânt 
cald a făcut să se topească zăpada. 

Era în „săptămâna albă.” Se topise cea mai mare parte din zăpadă. 
Rămăseseră ochiuri pe ici pe colea, dar tot sufla un vânticel cam rece. Îmi 
spun cu toţii să încalec calul şi să plec acasă şi să aduc ceva merinde alese. 

Cum eram oieri, se găsea acasă destul unt şi brânză ca să mă întorc cu 
câteva plăcinte, mai ales că era lăsatul de sec. Pornesc călare pe cal. Două 
ceasuri până la Veria. După ce am mers vreun ceas călare, au început să- 
mi îngheţe picioarele. M'am dat jos de pe cal şi am început să umblu ca să 
mă încălzesc, dar cioafla de pe drum a fost aşa de mare, că a fost imposi- 
bil ca să pot înainta. M'am suit din nou pe cal şi am pornit înainte. Când 
am ajuns la grădinile de zarzavat ale oraşului, deşi împlinisem 14 ani şi 
jumătate, am început să plâng ca un copil mic de durerea înghețului şi am 
plâns aşa, călare pe cal, până am ajuns acasă. 

Având o fereastră pe sacnasiu, care dădea spre stradă, mau văzut mama 
şi bunica şi au coborât imediat; am intrat în curte călare pe cal şi de pe cal, 
mau luat în braţe, căci mi-a fost imposibil să mă pot ţine pe picioare. Şi aşa, 
în braţe, mau urcat la camera de la etaj. 

A doua zi, pe la ceasurile două, călare pe cal şi cu plăcintele calde, am 
sosit la colibă la ceasurile patru. Ne speriase niţel zăpada, dar sperietura a 
trecut repede. Se îmbunase vremea şi mieii au început să zburde, așa că în 
luna Aprilie, simţeai o deosebită plăcere, uitându-te la salturile lor. 

A treia zi, după Sfântul Gheorghe, turma a pornit înspre munte, acolo 
S'au întâlnit cu cele ale celorlalți câțiva oieri cu care ne împreunasem şi am 
aranjat stâna la Muntele Beimunar, iar laptele oilor trebuia să fie lucrat de 
fratele meu împreună cu tovarășul său Dumitra Zisa. În total ei lucrau lapte 
de la 1200 de oi. Eu, împreună cu cei doi unchi, luasem în antrepriză laptele 
celnicului Dauti din Muntele Techi Giumaia, în total 2000 de oi cu lapte. 

La 1 Mai am ajuns la munte, unde se instalase stâna, ducând butoaiele 
în care trebuia să sprijinim laptele cu toate cele necesare și cu cei trei ser- 
vitori, de care avem absolută nevoie. Prima grijă a fost instalarea ceardacu- 
lui pentru adăpostirea butoaielor şi a întregului calabalâc. Ne-am repezit 
prima zi la pădure şi am tăiat cheresteaua necesară pentru ceardac, iar a 
doua zi am plecat la joagăr, împreună cu unul din chirigii şi am cumpărat 
scândurile necesare pentru acoperiş. 

În timpul celor două zile, unchiul Tiţi, împreună cu cei doi servitori, 
primeau laptele în cantitate de 40 vedre pe zi şi prepara un fel de brânză 
tare, fără pic de unt, punea zerul în butoaie amestecat cu a treia parte din 
laptele dintro zi şi lega deasupra fiecărui butoi o sedilă de pânză. Prin 
acest amestec se ridică deasupra, în butoi, un fel de cremă, iar pe dedesubt, 
rămâne un zer limpede; crema aceasta noi o numim alcă. 

Se da cep la butoaie şi se scurgea zerul care se punea într'un cazan mare 
de aramă cositorit şi se fierbea la foc, până dădea în clocot. 

Apărea urda care se strecura întrun sac de pânza de cânepă și apoi tri- 
misă la vânzare. Deasupra cremei se turnau mai multe găleți cu apă ca să 
subţieze crema în fiecare butoi şi apoi o bătaie, de la trei până la şapte cea- 
suri pe zi, după cum e timpul - răcoros sau călduros. Bătaia începea a treia 
zi, după amestecul zerului cu laptele. Bătătorul era lung de un metru şi 
jumătate, făcut din trunchiul unui pin tânăr, curățat şi subțiat, lăsându-se 
numai un rând de crăci; se lega un cerc de ramurile pinului şi se învârtea 

în jurul cercului, până când cercul ajungea să aibă grosimea brațului. Pre- 
gătit astfel, bătătorul se introducea în butoi. 

Împlinisem 15 ani. Dimineaţa trebuia să începem prima bătaie. Unchiul 
şi cu Cola Pendifunda, angajat la bătăi, de aceeaşi vârstă amândoi, se sfă- 
tuiau seara la strângerea cașului şi spuneau să se scoale mai de dimineața 
căci, poate vor fi nevoiți să bată şi butoiul meu, nevrând să creadă că eu voi 
fi în stare să aleg singur untul, fără ajutorul lor. Pe la ceasurile 5 dimineaţa, 
eram în picioare. Începusem bătaia. Oile erau în ţarc, iar ciobanii stăteau 
la răstoacă pe câte un bolovan care forma scaunul lor şi cu găleata în față, 
mulgându-le, mânate, bineînţeles de către un flăcău. Unchiul Tiţi mai lăsa 
bătaia din când în când, ca să primească laptele şi să-l închege. Eu însă, 
băteam mereu. 

Muntele avea o înălțime de 1500 metri şi fiind o zi ploioasă şi friguroasă, 
a trebuit să batem 17 ceasuri până să alegem untul. Cel dintâi care l-a ales 
a fost unchiul Tiţi, al doilea am fost eu. Am început să mă mândresc că 
însemn şi eu ceva. În timp de zece zile se strânsese destulă brânză și des- 
tulă urdă, pe care unchiul Iani cu chirigii au încărcat-o pe patru cai şi au 
pornit la drum spre oraşul Neaguște, la târgul de Sâmbătă. 

Oraşul acesta, deşi nu avea o populaţie decât de 8ooo de locuitori, în- 
ghiţea aproape toată brânza ce se producea în munţii noştri. Mai era un 
centru de desfacere, dar mai mult pentru urdă. Acesta a fost orăşelul Caili- 
ari, în regiunea Sarighiol, cu vreo 6000 de locuitori. În această regiune se 
găseau vreo 60 de comune turceşti; turcii, numiţi coniari, colonizați aici, 
aduşi din Asia Mică, din împrejurimile oraşului Conia. A fost o populaţie 
săracă şi se mulțumea mai mult cu urdă (numită la noi - ghiză), căci se 
vindea cu jumătate din preţul brânzei. 

După ce s'a mai împuţinat laptele oilor şi nu mai erau decât două butoaie 
de bătut, unchiul mă trimitea pe mine la Cailiari cu vânzarea urdei, cu doi 
chirigii. 

Întruna din zile, pe când unchiul Tiţi era dus acasă, distanță de vreo 4 cea- 
suri, eu am rămas la stână, împreună cu angajatul nostru, Cola Fendifunde, 
să facem treburile necesare, până la întoarcerea lui, a doua zi după prânz. 

Înspre seară, după ce oile au fost mulse, am primit laptele şi am pregătit 
brânza. Am început să ne pregătim de culcare. Am pus doi bușteni - unul 
la cap şi altul la picioare, trei scânduri peste ei, un buştean mai mic, căpă- 
tâi, mi-am luat şuba şi m'am culcat. Începuse o ploaie măruntă, dar înspre 
dimineaţă, cu vreun ceas înainte de a se lumina, tocmai când mă găseam 
în somnul cel mai dulce, începe o furtună în toată regula. 

Fără să simt, un ciuciuroi se rupe printre crăpătura de pe acoperişul 
ceardacului și ajunge tocmai în gâtul meu. Câtă vreme o fi curs nu ştiu, 
dar când m'am deşșteptat, corpul meu era numai apă. Ce să fac? Primeneli 
nu aveam. Am început să tremur, plimbându-mă de colo până colo, ca un 
turbat - doar - doar moi încălzi, neștiind ce să mai inventez pentru asta. 

Cum mă plimbam, spun colegului meu de muncă: 

- Cola, te rog scoală-te, leagă pânza deasupra butoiului şi introdu bătă- 
torul, că mor! 

Şi, zărind atârnat de cuiul de pe furca ceardacului, un burduf cu lapte 
acru, apuc o cuvată, dumic în ea pâine, torn lapte şi încep să mănânc 
repede, dând astfel şi stomacului răceală, ca nu numai corpul să fie rece. 

După ce am isprăvit mâncarea din cuvată, am pus mâna pe bătător și am 
început să bat cu toată strășnicia. După 2000 de lovituri numărate, gheața 
din mine se transformase în adevărată baie. Curgeau nădușelile şi au curs 
întruna, cinci ceasuri, până am ales untul. Așa că, graţie bătătorului, am 
scăpat de o pleurezie sigură. 

Pe la 1 Iunie, stâna a fost strămutată de la Teche la Giumaia. Începuse 
postul Sfinţilor Apostoli. Anul acesta a fost prea lung, o lună întreagă. 

Habotnicia celnicilor (proprietarilor de oi) era afară din cale. Să nu te 
fi văzut că mănânci lapte în timpul postului, că nu găseai loc unde să te 
ascunzi. Porecla care ţi-o dădea era Hassan - nume turcesc, pentru că spu- 
neau dânşii, numai turcii mănâncă de dulce în timpul postului. 

Aşa că, ne luptam toată ziua cu laptele şi trebuia să ne amărâm cu măsli- 
nele, cu ceapa, cu usturoiul şi cu toate celelalte derivate ale postului. 

Sosi şi Sfântul Petru. S'au încheiat socotelile. Eu însă şi cu unchiul Tiţi a 
trebuit să mai stăm încă o lună de zile, ca să pregătim cașul, untul şi urda, 

pentru fiecare familie care avea oi şi făcea parte din taifă (gintă), iar nouă 
ni se plătea munca tot prin lapte - (10% - zeciuială). 


ALTE ÎNTÂMPLĂRI DIN COPILĂRIE 


Oraşul Veria era mai mult locuit de turci. O mulțime din ei practicau pede- 
rastia. Eram cam de 13 ani. Habar nu aveam de obiceiul acesta murdar pe 
care obișnuiau să-l practice şi unii greci. 

Într'una din zile, împreună cu un prieten al meu, anume Yanachi Kir- 
ghirighi, plecăm înspre un râuleţ mocirlos să prindem raci. Dânsul era cu 
vreo trei ani mai mare ca mine. 

Plecăm de la colina (tumba) de lângă oraș, trecem peste Podul lui Acriv 
şi, când ne aruncăm privirea în urmă, vedem doi turci pe colina de unde 
plecasem. 

Deodată dânsul îmi spune: „Iotta, ăia vin pentru noi! Ce facem?” El 
avea idee de ce se petrecea în oraș, era mai măricel. 

Nu aveam alt drum de scăpare, decât râul. Am căutat să simulăm, ocolind 
colina, dar când ne-am întors prin cealaltă parte a colinei, dânşii au şi sosit 
pe colină. Ianachi a vrut să se întoarcă îndărăt, dar unde? Eu l-am încurajat. 

- Mergem înainte!, i-am zis şi am pornit. 

Drumul era de un metru şi ceva lat, iar în partea stângă era repeziş, 
dădea în râu. Cum au văzut că înaintăm, unul din ei coboară şi ne barează 
drumul. 

Când am ajuns în dreptul lui, ne întreabă în grecește: Unde am fost? Îi 
spun: Aici... 

Până să isprăvesc eu vorba, întinse mâna şi-l apucă pe Ianachi de ante- 
riu. Ianachi se aruncă în repeziş. Eu, simțind pericolul, am luat-o la fugă. 

Văzând că scapă Ianachi, sa repezit la mine. Dar eu odată scăpat din 
mâna lui, dracu mă mai putea prinde! 

Văzând că eu le-am scăpat, au coborât amândoi pe malul râului, cre- 
zând că lanachi nu o să aibă curajul să treacă prin apă. Dar lanachi 


Amintiri 63 


când a văzut că nu-i altă scăpare, sa aruncat în râu şi a trecut dincolo, 
la moară. Eu, după ce am trecut îndărăt podul, l-am aşteptat la drumul 
morii, venind ud, aproape până la brâu şi astfel am scăpat amândoi cu 
faţa curată. 

În timpul acesta, oraşul Veria era terorizat de două cete de beţivi, stri- 
caţi şi terorişti, care însă se înjurau toată ziua şi se urau de moarte. Una 
era condusă de un oarecare Imer Cuţu Isini şi târa după el vreo 15 inşi. 
Cealaltă era condusă de un negru spătos, cu niște dinţi galbeni şi târa după 
dânsul vreo 6-7 tovarăşi. 

Ceata lui Sadik intra prin prăvăliile Creștinilor fără ca stăpânii să le 
poată spune ceva. În toate zilele petreceau prin cafenele şi prin cârciumi 
veşnic turmentaţi. 

Într-una din zile, ceata lui Imer petrecea la Moara lui Acrim, iar ceata 
lui Sadic petrecea la Ileauă. În timpul petrecerii, îşi trimiteau înjurături 
reciproce prin diferiți emisari tot de-ai lor. Iritaţi de înjurăturile ce le pri- 
meau și turmentaţi de băutură, au pornit şi unii şi alții pe drumul mare, de 
la cele două colţuri ale oraşului, să se întâlnească. 

Tocmai la o răspântie de drumuri, lângă casa unui grec, anume Babalu, 
unde lângă drum se găsea un spațiu mai deschis, se înjurau şi se apropiau, 
până când la un moment dat, au scos pumnalele şi s'au repezit unii peste 
alții şi s'au lovit în așa fel că, nu s'au lăsat până când nu s'au omorât până 
la unul. 

Poliţia, mulțumită că a scăpat orașul de această plagă, a venit cu trei 
căruţe, a aruncat unul peste altul cadavrele în ele şi le-a adus de le-a îngro- 
pat la locul lor de veci. 

După cele întâmplate cu cei doi turci care umblau după pederastie, deşi 
aveam atunci numai 13 ani, având însă în vedere că de multe ori trebuia să 
plec de acasă singur călare pe măgar, ducându-mă la oi cu cele necesare, 
mai ales în timpul fătatului, mam dus la un cuţitar român şi mi-am cum- 
părat un pumnal bun, bine ascuţit, pe care-l purtam sub cioarec, sprijinit 
de bretelele cu care legam cioarecii, ca să nu-mi cadă, hotărât la nevoie să 
dau în carne vie. 

Pumnalul l-am purtat trei ani de zile, dar nu mi sa ivit ocazia de a-l 
întrebuința. Când am plecat elev la Liceul din Bitolia, a trebuit să mă des- 


part şi de dânsul. 


XXX 


Mă întorc iar la stâna pe care am părăsit-o pentru un moment. La 30 Iulie ne- 
am despărţit de ea, pentru a o regăsi din nou, la momentul oportun, dacă nu 
vor surveni alte evenimente. La 1 August am coborât şi noi la Veria, la bâlci, ca 
de regulă: căci nu se putea ține bâlciul fără ca şi noi să luăm parte la el şi după 
ce ne-am întors în comună, am sărbătorit şi Sfânta Maria, ca în toţi anii. 

După trecerea sărbătorilor, deşi mai aveam zece zile până la începerea 
cusutului, parcă un drac se ţinea de mine. Nu aveam astâmpăr. Trebuia să 
fac ceva. Întruna din zile, plimbându-mă cu câţiva tovarăşi de petrecere, 
ca Gheorghe al Dina, Iani Ciumetti şi Guşa Papaiani, am hotărât să plecăm 
la comuna ruinată Marușa, din timpul Revoluţiei de la 1821, să culegem 
nuci. Nucile erau culese, dar rămăseseră, pe ici pe colea, destule, pe care 
eu puteam să le scutur foarte uşor, cățărându-mă ca veverița, pe orice pom 
şi pe orice cracă. 

Zis şi făcut. Pornim şi în jumătate ceas am ajuns la cel mai mare nuc din 
comună - singurul care putea să ne mulțumească. Înainte de a mă urca să 
scutur, le-am spus: 

- Gheorghe - era ceva mai mare ca mine - băgaţi de seamă! Dacă cumva 
va veni ciobanul și vă va ameninţa că vă scoate paltoanele, să nu care 
cumva să fugiți şi să mă lăsaţi pe mine singur pe nuc! Să staţi pe loc, până 
cobor şi eu şi pe urmă îi arătăm noi lui! 

Mă urc în nuc şi încep să scutur, iar dânşii culegeau nucile şi le puneau 
la o parte. Un cioban cu un ochi chior, o adevărate stârpitură, care păştea 
oile în apropiere şi care prefera ca nucile să fie mâncate mai bine de veve- 
rițe, decât oamenii, aude zgomotul scuturatului, lasă oile şi vine la locul de 
unde venea zgomotul. Când vede pe băieții de jos, le spune: 

- De ce culegeți nucile? 

Gheorghe îi răspunde: 

- Sunt culese, culegem şi noi câte una, de ici de colea...! 

- Staţi, să vă scot paltoanele! le spune dânsul. 

Atât a fost destul și au luat-o la fugă. Gheorghe urca dealul cu o iuţeală 
vertiginoasă, întocmai cum fuge cerbul, iar ceilalți doi — ca două ciute, după 
dânsul. Degeaba strigam eu din vârful nucului: 

- Staţi bre, nu vă speriați! Unde mă lăsaţi pe mine singur? 

Totul a fost în zadar, nu i-am putut opri. Încurajat că am rămas singur, 
ciobanul a început să arunce cu bolovani în mine. 

- Nu arunca! îi zic. Vezi că mă cobor! 

În timpul coborâșului, făceam planul cum să scap de bucluc. Aveam 
pumnalul la mine în cioarec — să-l scot cum mă cobor şi să-l lipesc de piept, 
mi-era că alunecă pumnalul şi-l omor. Am lăsat acest plan şi am zis - mă 
voi lupta cu dânsul — mai ales că am văzut că este o stârpitură. 

Cum am ajuns jos, mapucă de palton. Trage el să mi-l scoată, eu nu 
mă las şi atunci, învârtindu-ne astfel, am căzut. El începe să tragă mai cu 
putere de palton. Dar pe când trăgea cu toată nădejdea, am făcut o sfor- 
tare, m'am ridicat repede, i-am dat un brânci și uitându-mă înapoi, văd un 
lemn groscior, pun mâna pe el repede şi-i spun: 

- Vino acum să-ţi dau paltonul! Şi am pornit înainte cu lemnul în mână. 
De necaz că nu a putut să-şi ia prada, a asmuţit câinii peste mine. În sfârșit, 
am scăpat şi de câini, dând cu bolovani în ei. Suind dealul vreo 15 metri, 
găsesc pe cei trei „eroi” în fugă, iluștrii mei tovarăşi, sub un castan stufos, 
galbeni ca turta de ceară. Întreb: 

- De ce ați fugit? Dacă mie, unul singur, nu a putut să-mi facă nimic, ce 
putea să ne facă la patru? Îl băteam de-l sminteam! 

Ei nu răspundeau nimic. Muţiseră. Le spun: 

- Unde aveţi nucile? 

Îmi răspund, că le-au lăsat sub nuc. Mergem îndărăt. Am găsit nucile 
intacte. Chiorul nu le-a văzut. Eram pornit spre răzbunare, să-i fac ceva ca 
să-l usture. Învârtindu-mă împrejurul nucului, văd măgărușul lui cu tot 
calabalâcul. Cercetez şi-i găsesc bucla (plosca) în care lua apă, ca să aibă de 
băut seara, la masul oilor. Iau plosca şi plec, lăsându-l să crape de sete. 

Într'una din zile, după această întâmplare, mă întâlnesc în piaţa comunei, 
cu tovarășul chiorului, care mi-a fost prieten şi-mi spune: 

- Măi dragă, plosca pe care ai luat-o de pe măgăruş a fost a mea. Mi-am 
închipuit că s'a întâmplat ceva între voi, altfel nu puteam să-mi explic cum 
să-i iei plosca! 

- Îmi pare rău - îi spun - că te-am făcut și pe tine să suferi de sete, dar 
față de purtarea lui, trebuia să fac ceea ce am făcut. În tot cazul, trimite 
acasă la mine băiatul să ţi-o dau! Şi așa i-am dat-o. 

A treia zi, după toate astea, mi-am început cusutul tălăganelor, căci după 
două săptămâni, tata trebuia să plece cu ele la bâlciul de la Grebena, unde 
se întâlnea cu toţi românii din munţii Pindului. Și așa am dus'o cu cusutul 
şi cu culesul castanelor până la 10 Octombrie, când am coborât iar la Veria, 
cu tot calabalâcul. 


ÎNTRE SELIA ȘI BITOLIA 
— ÎN ANII DE LICEU 


ÎNTOARCEREA LA ȘCOALA 


Prin anii 1890, se produce o mare schimbare în viaţa aromânilor din Veria: 
prima promoţie a şcolii primare, care plecase la Bitolia, isprăvise liceul. 
Unul dintre absolvenţi, anume Iancu Delametra, a fost numit director al 
şcolii primare, iar un alt absolvent, anume Gheorghe Cionga este numit 
funcționar la pașapoarte (pasaport meismir), post de mare importanţă pe 
vremea turcilor, pentru că el cunoștea limba franceză. 

Un dascăl aromân din Selia Mare, anume Dumitru Hiandu, care până 
atunci învăţa pe copii grecește, a fost atras la românism. La fel s'a întâmplat 
şi cu dascălul din Xirolivad, Hrista Papari. Amândoi au venit cu întreaga 
liotă de copii şi amândoi au fost trecuţi în bugetul şcolilor din Macedonia 
al Statului Român. 

Astfel, la şcoala românească din Veria, care până aici număra vreo 30 de 
elevi şi cu un singur dascăl, domnul Tuşu, numărul elevilor sa ridicat la 160 
şi cu patru dascăli deodată. 

Populaţia şcolară fiind numeroasă, s'a închiriat o casă mare, ca local de școa- 
lă, casa grecului Davora - cu patru clase, cancelarie, o curte destul de spațioasă 
şi care se găsea în mijlocul oraşului. Câtă vreme şcoala românească număra 
numai 30 de elevi şi funcționa într'o singură cămăruţă din casele Eftimiţei, nu 
a prezentat pentru greci nici o problemă, că putea să le strice ițele lor politice. 
Noua situaţie constituia însă un mare pericol, pentru mentalitatea greceasă de 
atunci, care se gândea la cucerirea Macedoniei, mai curând sau mai târziu. Se 
temeau că trece România peste Bulgaria și cucerește Macedonia. 

Scopul României n'a fost decât aducerea românilor din Macedonia la 
conştiinţa națională. Notabilităţile greceşti din Veria, însă, împreună cu 
Episcopul s'au pus pe capul autorităților turceşti - de altfel foarte corupte, 
să ne închidă şcoala şi, întradevăr, după două luni de funcţionare, vine 
şeful poliţiei, dă pe dascăli şi pe elevi afară, închide şcoala şi pune 
sigiliul. 

În timpul acesta, la Veria, aromânii aveau ca şef un bărbat de mare 
capacitate în persoana lui Gheorghe Hagigogu. Acesta, îndată ce vede 
nedreptatea făcută de autorităţile turceşti, apucă telegraful şi telegrafiază 
la Constantinopol, la Sublima Poartă, protestând în contra acestei nedrep- 
tăți şi cerând redeschiderea şcolii imediat. La Constantinopol, se afla pe 
atunci şi Apostol Mărgărit - inspectorul general, care informat şi dânsul 
telegrafic cele întâmplate, a lucrat în așa fel, că după o lună de zile, şeful 
poliţiei care închisese şcoala a trebuit să cheme pe dascăli, să meargă cu 
ei la şcoală, să ridice sigiliul şi să-i bage înăuntru, împreună cu copii care 
aşteptau pe stradă. De atunci, grecii s'au mai potolit. 

În timpul când se petreceau toate acestea, eu coseam mereu, aşa cum 
făceam în ultimii anii, până la sărbătorile Crăciunului. La aceste sărbători 
a venit în concediu, să-şi vadă părinţii, familia Gheorghe Cionga de la 
Grebena, unde era funcționar la paşapoarte. Tatăl meu - care a fost unul 
dintre bunii aromâni din Veria - parcă începea să-i pară rău că nu are şi el 
un copil la şcoală, la Bitolia. Îşi aducea aminte mereu de fratele meu care 
a făcut parte din prima promoţie şi care, din cauza bolii, a trebuit să se 
retragă. Din când în când se întâlnea cu Iancu, directorul şcolii şi acesta îi 
spunea mereu tatei să mă trimită pe mine la şcoală. 

Pe de altă parte, Gheorghe Cionga, în tot timpul cât au ţinut sărbătorile, 
s'a ţinut mereu de capul tatei, să mă trimită la şcoală neapărat. Seara, când 
ne strângeam cu toții, tata îmi arunca mereu vorba: 

- Du-te la şcoală! 

- Mi-e ruşine... Cum să mă duc la şcoală, când sunt retras de 6 ani de 
zile? Ce-or zice prietenii mei de petreceri? Învață bătrânule carte, acum la 
bătrâneţe! 

Şcoala română din Ianina 


arhiva Manakia 

Aveam un frate mai mic, în clasa a IV'a, dar nu se împăca cu cartea. 
După sărbătorile Crăciunului, toți ceilalți au plecat la oi. Conducerea oilor 
o luase acum fratele meu, împreună cu unchiul Tiţi, iar eu am rămas la 
Veria să cos nu numai tălăgane, dar şi hăinărie bărbătească şi femeiască, 
sarici, cioareci şi un fel de veste numite giumândăni. Tata, acum, se ducea 
mai rar la oi - așa că eu eram aproape în toate zilele împreună cu dânsul. 
Acum sosește momentul suprem al vieţii mele. Cu vreo două săptămâni 
înainte de Paşte, într'una din zile, tata se întâlneşte, nu ştiu unde, probabil 
la vreo cafenea, cu doi prieteni, Gheorghe Bezat şi Dumitru Haginota, cu 
sentimente deosebite de ale lui: ei aveau sentimente greceşti (români gre- 
comani), tata — româneşti. Amândoi erau oameni cu carte, în schimb tata, 
abia știa să mâzgălească câteva rânduri în grecește, învățate pe vremuri, de 
la dascălul fâlcării. Discuţia abordată privea mai ales școala românească. 
Ei susțineau că școala va fi iarăşi închisă, iar tata le spunea că mo să puteţi 
so închideți. Discuţia a ajuns la un punct în care tata n'a mai putut să le 
răspundă şi atunci s'a ridicat enervat şi le-a spus: 

- Recunosc că maţi învins în discuţie, pentru că domnia voastră sunteţi 
oameni cu carte, iar eu sunt aproape un agramat - de aceea, chiar în momen- 
tul acesta, mă duc acasă şi trimit un copil la şcoală, ca să mă răzbune o dată! 

Stăteam lângă scară şi vorbeam cu mama, când deschide poarta şi mă 
vede. Tata, cu vocea lui de tunet strigă: 

- La şcoală! La şcoală! 

Eu am început să plâng, mama de asemenea. 

- La şcoală! La şcoală! sau ia-ți şuba şi pleacă, să nu te mai văd! 

În acel moment, ca un străfulger a trecut prin creierul meu, viața de la 
oi, în mijlocul intemperiilor, cu şuba în cap, miile de împunsături cu acul, 
stând cu picioarele încrucișate, bătătorul de la stână şi toate celelalte mize- 
rii îndurate şi, atunci, am ridicat capul şi am spus: 

- Dacă vrei să mă duc la şcoală, apoi mă duc! 

- Bine! îmi spune dânsul. De azi mai să faci nimic, decât la şcoală! 

A doua zi, am devenit din nou elev şi mam dus la şcoală. Bietul Iancu 

- directorul, cum m'a văzut, mi-a spus: 

- În sfârşit, cred că te-ai hotărât! 
- Da, îi răspund. De azi sunt iar şcolar! 
- Sunt foarte bucuros de pasul pe care l-ai făcut! îmi răspunde. 

Şi aşa am început din nou şcoala după ce o părăsisem şase ani de zile. 
Am început să repet materia celor patru clase primare - nu mi-a fost deloc 
greu, căci materia mi-a fost aproape cunoscută. Înaintea mea, au înce- 
put să urmeze clasele primare încă doi camarazi de-ai mei, mai în vârstă 
ca mine, care n'aveau idee de limba română și anume: Tulică Carafole şi 
Tuşea Dicea. Tulică Carafole făcuse două clase gimnaziale la şcoala greacă. 
Aşa am început să las rușinea dinainte - căci aveam tovarăși doi vlăjgani, 
mai mari ca mine. 

În timpul verii nu m'am prea omorât cu cititul căci eram stăpân pe cele 
patru clase primare. De altfel, chiar dacă aş mai fi vrut să citesc şi altceva, 
la şcoală nu se găseau decât cărțile didactice. În anul acesta creştea numă- 
rul elevilor care plecau la Bitolia, cu încă cinci, cu toţii eram în număr de 
opt. Cu mare nerăbdare aşteptam ziua de 1 Septembrie, ziua plecării. 


PRIMA CĂLĂTORIE SPRE BITOLIA 


După ce am petrecut cu veselia nunţilor de la Sfânta Maria a sosit în sfârşit 
şi ziua plecării. Sosise chirigiul cu catârii lui, cu câte unul de fiecare băiat. 
După ce am încărcat pe ei toate cele necesare, am pornit cu toate nea- 
murile, aproape toată comuna, ca să ne petreacă. Am mers aşa vreo cinci 
kilometri, până aproape de Coarda al Tambari, unde a trebuit să ne oprim, 
pentru că cei care ne însoțeau, nu le venea să se despartă de noi. După 
îmbrăţişări şi sărutări cu toată lumea, am încălecat catârii și am pornit 
înainte, lăsând mulțimea uitându-se în urma noastră, până ce ne-au pier- 
dut din vedere, înfundându-ne în pădurea de pini. 

Călare pe catâri am străbătut munţii noștri, păscuţi de oile comunei 
noastre, am coborât în câmpia Sarighiol şi am înnoptat într'o comună tur- 
cească, numită Uceani. Comuna aceasta era locuită de o populaţie maho- 


72 Iotta Naum Iotta: Din viața zbuciumată a Aromânilor 


medană numită coniari. În faţa comunei, pe drum ne-a ieșit o persoană 
înainte şi ne întrebă unde poposim la noapte. Îi răspundem: 

- Vom poposi şi noi pe câmp undeva...! 

- Nu se poate! ne spune dânsul. Poftiţi în sat la ospătărie (mosafir 
odasî)! 

În această comună era un obicei. Orice om, fie Creştin sau mahomedan, 
dacă se întâmpla să-l apuce noaptea în comună, nu mai era lăsat să plece, 
ci era dus la ospătărie şi ospătat. 

Cum am ajuns la ospătărie, am descărcat catârii, ne-am luat fiecare 
bagajele, ne-am suit în odaie, am întins câte o velniţă pe jos şi ne-am aşezat 
pe ele. N'a trecut nici un sfert de ceas, că ne pomenim că soseşte persoana 
care ne-a condus la ospătărie cu două coşuri pline cu struguri şi ni-i pune 
la dispoziție să-i mâncăm; apoi se mai duce şi revine aducându-ne două 
turte de făină de grâu şi vreo două ocale de brânză. 

Miraţi, îi spunem să le plătim, dar dânsul ne răspunde cu cuvântul tur- 
cesc „sebap,” adică „pomană” şi apoi ne explică despre porunca lui Allah, 
ca orice om care se găseşte pe drum şi se întâmplă să-l apuce noaptea, în 
comună, să fie găzduit. Ceva mai mult, locuitorii din aceste părți au făcut 
pe drumul principal, din distanță în distanță cisterne acoperite, deoarece 
regiunea acesta este lipsită de izvoare și pe distanţe de ceasuri întregi, nu se 
găseşte nici o fântână. Din fiecare comună, se însărcinează câte unul ca să 
ducă în balerci, încărcate pe măgar, o cantitate de apă care o răstoarnă în 
cisternă, pentru ca drumeţii să aibă cu ce-şi potoli setea. 

Am mâncat și am dormit foarte bine la ospătărie până dimineața, când, 
înainte de a încăleca, am mulțumit binefăcătorului care avea probabil, în 
ziua aceea, această însărcinare. Ne-am luat rămas bun de la dânsul şi am 
pornit înainte. 

După ce parcurgem un drum de patru - cinci ceasuri, ne-am apropiat 
de comuna Sorovici. Până a ajunge în comună, drumul mergea prin mij- 
locul viilor. Nici gard, nici o pază - o abundență de struguri nemaipome- 
nită. Umblam prin ele ca şi cum ar fi fost ale noastre. Ne-am săturat poate 
ca niciodată. 

Înspre seară, am ajuns într'o comună bulgărească şi am tras la un han 
care era ţinut de un aromân, din orășelul de munte Nevisca. Dimineaţa 
am încălcat şi după vreo patru ceasuri am făcut o mică oprire la o pepenă- 
rie de lângă satul Cânali, hotarul actual dintre Grecia şi Yugoslavia. După 
ce ne-am săturat de pepeni, am pornit înainte şi la ceasurile două descăr- 
cam catârii în curtea liceului. Chirigii şi-au luat catârii şi au plecat, iar noi 
ne-am cărat bagajele în dormitor. 

După două zile de la sosire, am fost chemaţi în cancelarie la examenul 
de admitere în clasa întâi. Eu am fost examinat de profesorul D. Cosmolei, 
directorul liceului cu care, mai târziu, ca profesor, am avut fericirea să fiu 
coleg la Liceul din Silistra. 

La examen mi-a dat o frază să o analizez şi a fost destul. Doi dintre cei 
veniţi, fiind slabi, au fost trimişi la Gimnaziul din Ianina. 


PRIMUL AN ȘCOLAR - LA BITOLIA 


Pe timpul acela, oraşul Bitolia avea o populaţie de 50.000 locuitori. Marea 
majoritate o formau mahomedanii, după ei veneau aromânii, care numă- 
rau vreo 15 000, bulgarii mai puţini, evrei şi mai puţini, iar greci — deloc. 
Românii cu sentimente româneşti erau puţini la Bitolia. Grosul popula- 
tiei aromâneşti, deşi acasă vorbeau cu toții numai limba aromână, au avut 
însă sentimente greceşti şi-şi trimiteau copii la liceu grecesc şi şcolile pri- 
mare erau greceşti, fără nici un grec, decât unii din dascăli. 

Comerţul era, în cea mai mare parte, în mâna lor. În piaţă nu se vorbea 
decât limba aromână și limba oficială turcească. Bulgarii din oraş şi evreii 
vorbeau toţi limba aromânilor. 

Liceul nostru era populat mai mult cu copii din comunele româneşti 
din împrejurimi, din muniții Pindului şi din regiunea Veriei şi a Salonicu- 
lui. Cele mai însemnate comune din împrejurimi au fost: Târnovo, Maga- 
rova, Gobeş, Mulovişte, Pârlep, Cruşova, Nijopole, Nevesca, Belcamen, 
Florina etc. 

După ce ne-a fost aranjată situaţia la liceu, am plecat în piață şi ne-am 
cumpărat câte două picioare de pat şi trei scânduri. Ne-am dus cu ele în 
dormitor, am aranjat picioarele, am pus scândurile peste ele, peste care am 
pus o velniţă şi apoi deasupra am aranjat perna și velnița de acoperit, fără 
saltea, numai blană goală. Așa am duvo un an de zile. 

Încep cursurile cu profesorii: domnul D. Cosmulei - profesor de limba 
română şi latină, în cursul superior şi director al liceului; Ioan Ciuli - pro- 
fesor de matematici, în cursul inferior; Ghiușu Constantinescu - limba 
franceză, cursul inferior; Toma Constantinescu, la limba greacă, care a 
fost atras de la şcoala grecească şi la care făceam traducerile mai mult în 
dialect - căci atunci a început şi el să înveţe românește, dânsul fiind mai 
începător decât noi; Mandu Balliu, profesor de limba română la cursul 
inferior, care nu avea la bază decât şase clase de liceu, de la Bucureşti; N. 
Maimuca - profesor de zoologie, cursul inferior; doctor Miclescu - zoo- 
logia, cursul superior, iar limba franceză, cursul superior era predată de 
părintele Faveryal, şeful misionarilor catolici, care era şi stăpânul localu- 
lui nostru de şcoală şi internat. 

Ca de regulă, într'una din zile, profesorul Mandu Balliu, intră în clasă 
şi ne spune să deschidem cărțile la o anumită pagină, ca să facem ana- 
liză. Clasa era compusă din 25 elevi dintre care cei mai în vârstă eram doi 

- eu şi Marcu Buşa din Crușova. Profesorul deschide cartea şi noi toţi, la 
aceeaşi pagină şi ne citeşte fraza următoare: „Învățătorul nu face deose- 
bire între cei ce sunt avuți şi cei ce sunt săraci.” Începe să întrebe pe elevi 
ce este - frază sau propoziţie? 

Unii spuneau - frază, alții - propoziţie, dar nimeni n'a putut să înain- 
teze mai departe. Rămăsesem cel din urmă. Mi se adresează şi mie, ca de 
regulă, să-i spun ce este. Eu îi răspund: 

- Este o frază, domnule profesor! (Desigur că nu ştia nici el). 

Dar dânsul, fiindcă eu eram cel mai în vârstă din clasă şi să nu ştiu, îmi 

trage o dojană: 
- Nu bagi de seamă? Frază este? 
Dar eu, fără să mă fâstâcesc, îi răspund: 

- Da, domnule profesor, e o frază compusă din trei propoziţii: „Învăţăto- 
rul nu face deosebire” -una, „între cei ce sunt avuţi” — două şi „cei ce sunt 
săraci, a treia. Subiectul este „copii, înlocuit prin pronumele „cei.” 

Profesorul a rămas zăpăcit, a aplecat ochii în carte, a stat aşa vreo două 
minute, a ridicat capul şi mi-a spus cuvintele: 

- Numai tu ai ştiut-o! A închis cartea și a ieșit din clasă. Din acest 
moment, mi Sau ridicat acțiunile, cum sunt copii, mau luat ca un adânc 
cunoscător al analizei. Dacă mă iau la colţi cu profesorul! 

În primul an am dus'o mai rău cu frigul. La Bitolia sunt ierni năprasnice. 
Cade un fel de ceață foarte deasă, care acoperă întreaga câmpie a Bitoliei. 
Pe la poalele Muntelui Pilistera, în comuna Tîrnovo şi Megarova era soare, 
iar la Bitolia şi în câmpie crăpau pietrele de ger, iar mustăţile bulgarilor 
care veneau la târg, erau înzestrate cu fel de fel de cercei de gheaţă. 

În dormitor nu se făcea foc. Dormeam cu capetele sub velniţă, iar dimi- 
neața când suna clopoțelul pentru meditaţie, aburul din gură care trebuia 
să treacă în timpul somnului prin velniţă, îngheţa, iar partea aceia din vel- 
niţă, devenea tare ca scândura. 

Cu hrana ne împăcam mai ușor. Eram obişnuiţi cu viaţa frugală. Aveam 
în fiecare dimineață câte o bucată de pâine goală, cam două sute grame, iar 
la fiecare masă câte o bucată de pâine, la fel ca dimineața şi cu o mâncare, 
iar cei care erau mai mâncăcioşi se ajutau cu puţin de la cei care erau mai 
puţin mâncăcioşi. Intendentul era un om tare zgârcit. În clase erau sobe 
de tinichea. Seara, la meditaţie, ni se dădeau câte trei lemne verzi, să aprin- 
dem soba, pierzând cea mai mare parte din timp cu aprinsul. 

De-abia trecuseră vreo două luni de la începerea cursurilor, că se iveşte 
o ceartă între profesori şi inspector. Trei profesori au fost daţi afară din 
şcoală de către inspector care era mai tare la minister. Am continuat îna- 
inte cu cei rămași până la sfârşitul anului şcolar. Pe la începutul lui Iunie 
au început examenele. Ele constau din teze şi oral la toate materiile. 

După ce am isprăvit cu examenele, a venit serbarea de final de an. Școala 
era compusă din parter şi etaj. Patru clase jos şi trei sus şi cancelaria profe- 
sorilor sus; era şi o sală mică pentru serbări, unde de-abia am putut pune 


76 Iotta Naum Iotta: Din viața zbuciumată a Aromânilor 


douăzeci de scaune. S'a reprezentat o mică piesă în franțuzeşte şi am avut 
şi vizita Valiului - Guvernatorul general al Vilaietului. 

După ce sa terminat serbarea, elevii din împrejurimi, mai ales cei din 
Nijopole, Tirnovo şi Magarova, care erau la câțiva kilometri de Bitolia, au 
plecat imediat la casele lor. O altă parte, din Gopeş, Mulovişte şi Cruşova, 
au plecat a doua zi. Rămăsesem noi din regiunea Veriei şi cei din munții 
Pindului, care erau cei mai îndepărtați şi care așteptau să le vină chirigii, 
ca de obicei, cum veneau în fiecare an. 


ÎN VACANŢĂ - LA SELIA MARE 


În timpul anului, părinţii noştri, neputându-ne trimite scrisorile prin poşta 
turcă, care era complet dezorganizată şi nu eram siguri de primire, ni le tri- 
miteau prin nişte neguțători ambulanți bulgari care aveau fiecare câte trei- 
patru măgari; mergeau la Veria, îi încărcau cu mături şi veneau cu ele la Bito- 
lia, unde le desfăceau şi ne serveau şi nouă de poştă. Pentru că nu găseam alt 
mijloc de plecare acasă, ne-am mulțumit şi cu călătoria pe măgăruși. Am 
aşezat calabalâcurile noastre pe ei, am încălecat frumos şi am pornit înainte. 
Până seara am ajuns la un han bulgăresc, unde am dormit liniștiți. A doua 
zi, cam pe la ceasurile trei, după amiază, am continuat multă vreme drumul 
pe marginea Lacului Ostrovo care îşi are o interesantă legendă. Unde se 
găseşte astăzi lacul se găsea, înainte, o câmpie întinsă. Două pârâuri unite 
care veneau de la munte, străbăteau câmpia până la un punct unde se găsea 
o gaură care sugea întreaga apă a râului. În timpul primăverii în luna Mai, 
turmele de oi care păşteau pe câmpie au fost aduse lângă gaură ca să fie tunse. 
Tocmai când să se isprăvească tunsoarea, începe o furtună nemaipomenită. 
Lâna a fost luată de ploaie şi azvârlită în gaură şi a astupat-o complet. Apa 
râului a început să se întindă şi a dat naştere lacului. Cum legenda este adevă- 
rată, există în mijlocul lacului până astăzi, o moschee ruinată şi câteva case. 
Mergând așa călare pe măgari, pe marginea lacului, ne uitam la pescari, 
cum scoteau din apă năvoadele pline cu somni. Fiind tentaţi de atâta bunătate 

de peşte, am cumpărat şi noi câteva kilograme cu care ne-am ospătat seara, 
fiind poposiţi la casele chirigiilor noştri din comuna Catranţa, aşezată pe ver- 
santul de Nord al muntelui nostru, iar comuna noastră pe versantul de Sud. 

De dimineaţa, în loc să apucăm spre Neaguște, ca să facem o scurtime 
de 7-8 ceasuri, am apucat drumul pieptiş, drept în sus, mergând pe jos, 
până am ajuns la o potecă, care mergea la întâmplare, fără să ştim unde 
ne duce. Ştiam însă că, în spatele muntelui nostru se găsea Catranţa. Am 
mers aşa vreo două ceasuri, când apare în faţa noastră o stână românească, 
iar un baci român ne-a orientat așa de bine, încât, după un ceas am ajuns 
la stâna unui sărcăcean de la Muntele Sabaniţa și al cărui lapte era luat în 
antrepriză de vărul meu Cola Caranica. 

Cum ne-a văzut a şi pus căldarea pe foc. După ce am descărcat bagajele, 
am întins câte o velniță pe iarbă şi ne-am aşezat pe ele, privind cum fierbea 
căldarea în clocot. Vărul meu a început să ne pregătească ospăţul. A pus 
întâi două ocale de caș în căldare împreună cu o oca de unt care au înce- 
put să fiarbă - până sa topit şi cea mai mare parte din caş. A fărâmat vreo 
patru pâini pe care le-am adus noi de la Bitolia şi le-a turnat în căldare. A 
luat un făcăleț şi a început să mestece cu putere, până sa topit şi ultima 
picătură de caș. Împreună cu chirigii am mâncat la papară, până când 
nam mai putut - căci papara este cea mai boierească mâncare a stânei. 

Odată a trecut şi o franțuzoaică pe acolo şi am avut ocazia să asist şi 
eu la stână, când ni sa servit mâncarea stânei - papara. Îşi lingea franţu- 
zoaica degetele şi striga: „Mais cest comme gateau, ma chere!” 

Am supt la apă rece de la fântâna de alăturea şi ne-am întins pe velniţă, 
odihnindu-ne până la ceasurile două, după amiază. În timpul acesta, chi- 
rigii ne-au pregătit măgarii şi după ce ne-am luat rămas bun de la baci, 
mulțumindu-le pentru ospăț, am încălecat şi am pornit înainte spre casă. 

În drum, am trecut pe la colibele tribului fărşerot Hrista Vasile, numită 
Selia Mică. Am întâlnit pe celnic îmbrăcat în sarica lui albă ca laptele, am 
schimbat cu el câteva cuvinte şi am mers înainte, iar pe la ceasurile şase 
am fost acasă unde ne aşteptau, cu nerăbdare, familiile şi prietenii care nu 
ne văzuseră de nouă luni de zile. 

XXX 


Sosind în comuna noastră mult dorită, ne-am pus pe repaos şi pe plimbări 
ca să răsplătim munca depusă la școală. Părinţii noştri de-abia ne vedeau. 
Nu ne lăsau să facem nimic. Aşa că, ne întâlneam cu toţii, în număr de 
şase şi porneam la plimbare. Cea mai frumoasă din plimbările noastre a 
fost aceea care mergea pe muchia dealului, plimbare lină şi mergea până la 
Chinlu al Dicea. 

Sărmanului Dicea îi murise nevasta şi-l lăsase cu doi copii. Toată averea 
lui era un cal. Lunea pleca cu calul la Veria. Marţi - zi de târg, îşi umplea 
burdufele cu ulei de susan de la uleinițele rudimentare. Miercuri diminea- 
ţa încărca burdufele pe cal şi seara ajungea la oraşul Ienige. Joi — zi de târg, 
la Ienige, vindea uleiul până la prânz şi pornea îndărăt la Veria. Vineri 
seara pleca din Veria şi Sâmbătă dimineaţa sosea în comună. Duminică 
îşi pregătea o friptură, măricică la frigare, pe care o frigea sub pin şi cu 
o ploscă plină cu vin petrecea în fiecare Duminică, împreună cu cei doi 
copii ai lui. Şi a rămas de atunci numele de Pinul lui Dicea. Poziţia pinu- 
lui prezintă o panoramă cum nam mai putut constata nicăieri pe unde 
am umblat în viață. Cuprinzi cu vederea întreaga câmpie a Salonicului, 
cea mai lată câmpie din Peninsula Balcanică. Stau ca stâlpii în fața mării, 
Munţii Enige, Murihova, Cafadar, Beleş Planina, Hortiaci, Doxa şi zăreşti 
şi parte din poalele Olimpului. De la o depărtate de peste 7o de kilometri 
vedeam cum se rostogolea trenul care pleca de la Salonic şi mergea până la 
Verticop, de unde începea regiunea muntoasă şi care a mai trebuit doi ani 
de zile de muncă spre a o putea străbate şi a aduce linia până la Bitolia. 

De câteva ori am fost şi la vânătoare. Dar nu am fost prea norocos. O sin- 
gură dată am împușcat un mistreţ. Pe nesimţite au trecut şi bâlciul de la Veria 
şi sărbătoarea mult așteptată a Sfintei Marii. Şcoala ne chema iar la dânsa. 

De rândul acesta numărul nostru n'a mai crescut, decât numai cu unul, 
şi anume Ghiurgula Badralexi, băiatul mult iubitului nostru învățător Tuşu 
Badralexi care, după isprăvirea liceului, a urmat medicina la Bucureşti. În 
clasa a doua s'a mai făcut la liceu o mică îmbunătăţire. Ni s'au dat saltele ca 
să nu mai dormim pe blana goală şi s'au introdus sobe şi în dormitor. 

ALTE ÎNTÂMPLĂRI DIN ANII DE LICEU 


Şi aşa a mers cu du-te-vino de la Selia Mare la Bitolia şi de la Bitolia la Selia 
Mare, până am ajuns în clasa a patra. În acest an, când am sosit la Bitolia, 
am găsit la şcoală o mare schimbare. 

Pe când, până atunci, nu se găsea nici un profesor licenţiat şi şcoala 
se servea mai mult de absolvenţi de licee, din care unii făcuseră liceul în 
București, de data aceasta, trei absolvenţi ai liceului nostru care făcuseră 
studii la Facultatea de litere din Bucureşti, au venit să-și facă datoria ca 
profesori la liceu. Aceştia erau I. Arginteanu, Hr. O. Cosmescu și Statu. 

Eu, deşi ajunsesem în clasa a patra, nu-mi schimbasem portul. Sărăci- 
sem! O afurisită de iarnă ne-a distrus toată averea noastră, ne-au murit 
toate oile — singura sursă de existenţă a părinţilor. Purtam cioareci legați 
cu bretele mai jos de genunchi şi puturi de şaiac, de culoarea oilor roșcate, 
strâmte pe corp, un fel de vestă de lână, numită gimândane şi pe deasu- 
pra, palton de şaiac de casă. Ceilalți băieți erau îmbrăcaţi în anterie sau în 
pantaloni. 

Într'una din nopți, unui coleg care tocmai când se găsea în pat, în somnul 
cel mai greu, i se desface punga de la gât şi i se fură două lire turceşti (aur). 
Deşi în dormitor, dormeam foarte departe de dânsul, îmbrăcămintea mea 
sărăcăcioasă, poate şi vârsta mea, i-au făcut pe domnii profesori, nou 
veniţi, care erau și compatrioții colegului meu, să căşună asupra mea - că 
eu trebuie să fiu cel care a furat lirele. M'au chemat de mai multe ori, mau 
amenințat cu darea afară din şcoală şi câte şi mai câte — să mă nenorocească 
şi pace! 

Eram destul de matur. Atinsesem vârsta de 20 de ani. Am ridicat frun- 
tea sus şi le-am spus: „Am fost fiu de celnic, ne-au murit oile şi am sărăcit. 
Neam de neamul meu n'a fost hoţ! Tata ma trimis la şcoală să învăţ carte, 
nu să învăţ hoţie! Dacă veţi constata că sunt vinovat, să mă zvârliți pe 
stradă, fără nici un pic de milă!” 

Totuşi nu s'au lăsat. 'Toate mijloacele le-au întrebuințat ca să mă neno- 
rocească, dar nu au putut. Băncile noastre au fost simple. Nu aveam pupitre. 

Sub bănci era o blană pe care ţineam cărţile. De multe ori cărțile ni se 
amestecau. Colegul meu, pus de profesori (compatrioții lui), aşeză printre 
cărțile mele, doi lei de argint, tentaţie, cu gândul că dacă luam acești doi 
lei şi nu-i arătam, eu trebuia să fiu şi hoţul care a furat lirele. Căutând o 
carte pe sub bancă, văd cei doi lei şi, fără să mă gândesc şi să bănuiesc ceva, 
strig în clasă: 

- Ai cui sunt banii ăștia? 

Dar colegul meu, care era lângă mine şi care aştepta, se fâstâcise şi zice: 

- A! Sunt ai mei, îi uitasem sub bancă! 

Am priceput cursa pusă la cale tot de profesori. Din momentul acela am 
căpătat o reputaţie nemaipomenită, faţă de aceşti doi profesori. Îi uram, 
dar îmi învățam lecţiile, ca să nu le dau vreo ocazie. Nu puteam să uit lovi- 
tura pe care au căutat să mi-o dea. Să mă lovească în cinstea mamei care a 
ştiut să-mi dea educaţie aleasă, era o jignire greu de suportat. 

Mama mea nu a fost o femeie cu carte, căci pe vremea aceea, la noi la 
munte, nici băieții nu învățau cine ştie ce - dar femeile! Dânsa însă, era 
cu mult bun simţ şi cu o bunătate rară. În viaţa ei de peste 7o de ani, nam 
ştiut să se certe vreodată cu cineva. Ceva mai mult - aplana cu vorba ei 
blajină, toate certurile dintre femei. Pe vremea aceea, în comuna noastră, 
era obiceiul ca, femeile, când aveau nevoie de spălat, să se ducă cu rufele la 
şipot. Puneau cazanul pe câteva pietre, aprindeau focul şi începeau munca. 
Fiindcă, de multe ori, se întâmpla să fie mai multe, se luau la ceartă, care 
mai de care, să ia apă mai înainte. Şi nu înceta cearta decât atunci când 
apărea mama. Celelalte femei care priveau cearta, cum o zăreau pe mama, 
le spuneau: „Tăceţi din gură, că vine Sirma!” şi cearta înceta imediat. 

Mi-aduc aminte că aveam la Veria o vie de un pogon. La sfârşitul lui 
August tata, unchii şi bunica au coborât la câmp so culeagă. După ce aran- 
jaseră cu vinul și cu magiunul (petmez), se întoarseră la munte cu doi cai 
încărcaţi cu struguri, peste 150 de ocale. N'am apucat să descărcăm stru- 
gurii, că în curte şi începură să se perinde musafirii cu zecile — unii intrau 
şi alții ieşeau. Şi până seara se ducea aproape jumătate din cantitate, iar 
împreună cu strugurii se duceau şi câteva ocale de rachiu. Înspre apusul 

soarelui, cum începea să se întunece, mă chema mama şi-mi dădea câte o 
farfurie de struguri plină şi mă trimitea, de la una la alta, la peste 40 de 
familii sărace, ca să guste şi ele struguri din via noastră. 

După întâmplarea aceasta cu profesorii mei, care mă zdruncinaseră 
întrucâtva, mam liniştit şi mi-am văzut de lecţii. Scăpasem de iarnă. Se 
împrimăvărase. A început căldura, când, pe neașteptate, se iveşte anghina 
difterică în şcoală. În două zile, au murit doi elevi. Imediat se suspendă 
cursurile pentru o lună de zile. Elevii din împrejurimi plecaseră toți. 
Rămăseserăm numai noi cei din munţii Pindului. Eram foarte alarmaţi. 
Nu ştiam ce să facem cu elevii cei mici. Întâmplător, dăm de doi chirigii 
români care aveau atâția catâri, câți le trebuiau pentru ei. I-am expediat 
acasă şi ne-am liniștit. 

Erau două săptămâni înainte de Paşte. Cei rămași eram în număr de 
cinci. Ne plimbam prin piață fără să ne gândim câtuşi de puţin la plecare. 
Întâmplător, ne întâlnim cu doi greci din Veria, care veniseră cu mături; 
le vânduseră și se pregăteau să plece cu caii goi. Aflând gândul nostru și 
având tocmai cinci cai, au primit să ne ducă până la Veria, pe un preţ deri- 
zoriu. 

Am plecat imediat. Seara am ajuns la un han bulgăresc. A doua seară, 
cam pe la ceasurile cinci după amiază, am sosit la Vodena; am tras la un 
han, unde ne-am așezat bagajele pentru somn şi am făcut o plimbare prin 
oraş ca să-l cunoaştem. A doua zi, pe la prânz am ajuns la Veria. Așa s'a 
întâmplat ca timp de şapte ani de zile, cât am făcut liceul, un singur an să 


pot face Paştele împreună cu părinţii mei. 


xxx 


La Veria aveam şcoală, dar nu aveam biserică. Mahalalele Aitaxiar erau 
proprietate a grecilor. Românii emigranţi din Epir de la 1819, le ocupau 
cu chirie, de la Eforia grecească. Se găseau în ele şase biserici, iar biserica 
Sfântul Nicolae a servit, la început şi de şcoală. Sub pretext că bisericile 
sunt ale lor, grecii au intervenit pe lângă autorităţile turceşti şi ne-au oprit 
de a sluji în ele românește. 

În prima zi de Paşte, de dimineaţa, mă întâlnesc cu doi prieteni — cu Tolia 
Guşacu, fost coleg din clasele primare şi cu Nica Muzaca, croitorul elevilor 
de la Bitolia şi bardul nostru, care înveselea mahalalele cu cântecele lui. Ne 
sfătuim câte-şi trei şi ne hotărâm să deschidem biserica la a doua Înviere şi 
să chemăm preoții noştri de la munte să slujească. Cu toate acestea, am zis că, 
înainte de a lua hotărârea definitivă, să-l întrebăm și pe Gheorghe Hagioglu, 
şeful românilor din Veria. Sau dus dânşii amândoi şi i-au spus ce crede dân- 
sul, dacă deschidem biserica? Au motive autorităţile turceşti să-i aresteze? 
Dânsul le răspunde: „Chiar dacă vă vor aresta, eu vă voi elibera numaidecât!” 

Atât au așteptat şi în zece minute, mam pomenit cu ei. Repede am che- 
mat preoții şi slujba începu în românește. Vestea că s'a deschis biserica a 
mers din gură în gură şi întrun sfert de ceas, se umpluse de lume. Eu, în 
ziua aceea, devenisem adevărat cântăreţ la una din strane. După isprăvirea 
slujbei, am ieşit din biserica Sfântul Nicolae şi am încins o horă mare în 
curte. După vreun ceas de joc, am desfăcut hora şi am pornit, tineretul 
tot formând o singură ceată, în vizită prin mahalalele noastre. Şi cum 
camerele erau neîncăpătoare, pentru atâta lume, scoteau femeile velnițele 
afară şi le așterneau în curte şi acolo veneau tinerele fete să ne cinstească 
cu rachiu şi rahat. Bucuria noastră că se făcuse slujbă românească, în bise- 
rică - a fost aşa de mare, că semăna cu o adevărată nebunie. 

A doua zi, de dimineață, preoții au început slujba şi biserica se umpluse de 
lume. Spre sfârşitul slujbei, prin intervenţia Episcopului grec, şeful poliției 
sa instalat în faţa ușii şi, după ce a aşteptat cu răbdare să iasă toată lumea 
afară din biserică, i-a pus sigiliul spunând că nu avem voie să slujim în ea. 

Noi însă, ne-am făcut damblaua, căci în câteva zile, plecau la munte 
toate familiile. Am sărbătorit şi Sfântul Toma cu o nuntă a unei verişoare 
şi, după aceea, am pornit iar spre şcoală. 

De rândul acesta am mers uşor - pentru că se aşezaseră şinele pe traseul 
liniei ferate, pe toată lungimea, până la Bitolia şi, deşi linia nu era pusă 
încă în exploatare, am putut ajunge la Bitolia cu așa-zisul tren hamal. 

Am continuat cursurile până la examen şi după serbarea de sfârşit de 
an, ne-au venit chirigii trimişi de acasă şi ne-au luat. Eram cu toţii 15. 

Ne strângeam în toate zilele să facem excursii neobositoare pentru noi. 
Eu eram conducătorul - căci Dicea şi Carafole locuiau cu familiile la 
Xirulivad. 


XXX 


Într'una din zile, plecăm cu toții înspre pinet. Mergând mereu în scoborâş, 
fără să ne dăm seama, am ajuns într'o vale foarte adâncă, a joagărelor. 
În lungul văii mergea drumul care porneşte din Neaguşte şi ajungea spre 
câmpia Sarighiol şi spre Grebena. 

La ce să ne întoarcem îndărăt? Mergem înainte în lungul văii să vedem 
şi noi unde este Puntea al Caciuli (Puntea dracului) și facem, astfel, o 
excursie până deasupra Neagusştei, la izvoarele Râului Arapsa, care țâşnesc 
la temelia Muntelui Pigadachi. De acolo o luăm drept în sus şi ieşim la 
Sipotul Grameni. De aici trecem prin Scutina ruinată în timpul Revoluţiei 
de la 1821 şi de aici - acasă, ducând cu noi castane şi corcodușe foarte bine 
coapte. La munte, corcoduşele se coc odată cu castanele. 

Era întro Joi. O consfătuire are loc între vânătorii şefi, luându-se 
hotărârea de a se bate unele păduri în care, se ştia, după indicaţiile cioba- 
nilor, că se găseşte destul vânat. Trebuia să fim pregătiţi pentru trei zile. 
Nu se luminase încă bine, că semnalul plecării a şi fost dat. Fiecare vânător 
echipat cu cele necesare şi cu pușca la umăr a sosit la locul destinaţiei. Ne- 
am adunat cu toții. Copoii legaţi de lanţuri săltau în jurul nostru. Am por- 
nit. Trebuia să batem întâi gavana. Un drum cam lung. Patru ceasuri am 
mers pe jos până am ajuns la locul unde trebuia să ne despărțim. Ţintaşii 
au plecat înainte să ocupe fiecare ţinta lui, iar noi, toboşarii, am pornit 
bătaia tocmai după două ceasuri. 

Am dat drumul copoilor şi am pornit după dânşii. Cu toate urletele 
noastre neobosite, când am ieşit din bătaie, ne-am pomenit cu o singură 
ciută împuşcată de vărul meu Dumitruli. Ne-am strâns cu toţii în jurul 
ei, vânători şi toboşari. Am stat la umbra unui fag fără ca să mai facem în 
ziua aceea altă bătaie. Ne uitam cu jind la mezelurile ce se puteau face din 
măruntaie şi mâncam pâine cu ceapă - căci din nenorocire era zi de post. 

N'aveam, cel puţin, nici apă rece, căci pădurea pe care am bătut-o, era 
complet lipsită de apă - era numit Muntele Sec. 

Până pe la ceasurile patru, am împărțit carnea și am trimis'o acasă cu 
un băiat, indicându-i locul unde să vină să ne găsească, a doua zi, cu calul. 
Înspre seară, am coborât la vale, în comuna dărâmată Dărămani, unde ne- 
am repauzat noaptea. 

Dimineaţa, după ce ţintaşii sau dus şi au ocupat fiecare ţinta lui, pe 
noi toboşarii ne-a luat şeful vânătorilor, care era Gheorghe Caraveli. Ne-a 
aşezat pe fiecare la locul de unde trebuia să începem bătaia, iar dânsul s'a 
dus apoi şi şi-a ocupat ţinta. La primul țipăt, pe care l-am dat, apare un 
cerb, de care ţi-era mai mare dragul, să-l vezi cum mergea mândru, suind 
muntele cu o iuţeală vertiginoasă şi cu două ciute după el. Era departe. 
Am tras o puşcă fără gând de lovire, căci glonţul nu putea să ajungă până 
la dânsul. N'au putut ţintașii să-l nimerească, căci au ieșit afară din ţintă. 
Dar un alt cerb nimereşte tocmai la ţinta maestrului în vânătoare - Cara- 
veli, care l-a doborât. În viaţa lui nu ţinea minte să treacă vânat pe dinain- 
tea lui şi să nu-l doboare. După ce l-am jupuit, era nevoie să-l transportăm 
la fântâna din Vrumupigad, unde era să facem popasul nostru de amiază. 

Până acolo, era o distanţă de un ceas, cel puţin. M'am repezit eu până 
la stâna de la Vrumupigad şi am luat un măgar cu care am transportat 
cerbul până la fântână. Am aprins un foc mare şi am început ospăţul cu 
diferite mezeluri din măruntaie, dar mai puţin ca jumătate, căci ospăţul 
cel mare era să fie seara. 

Cerbul avea o greutate de peste o sută de kilograme. Ne-am repauzat la 
umbra unui ulm până pe la ceasurile patru, în care timp a sosit şi băiatul 
cu calul. Am încărcat carnea pe el şi am expediat-o împreună cu doi băieți 

- spunându-le să se oprească la stâna veche (paliubaci) lângă șipot şi să 
pregătească lemne pentru foc. 

Şeful nostru, Caraveli, a plecat înaintea noastră cu vreun ceas, să ocupe 
o ţintă unde ştia dânsul că trec foarte des porcii mistreți, iar noi am pornit 
mai la urmă, ţintaşii urmând să ocupe ţintele, la locul de unde să începem 
bătaia. 

În momentul când escaladam o regiune stâncoasă, iar alăturea era o 
văgăună, se produce un zgomot. O ciută cu puii ei. Ne-am răspândit la 
repezeală şi am reușit să o înconjurăm. Era un făget tânăr şi nu puteam să 
o vedem; aşteptam doar momentul când so hotărî să plece. Unul dintre 
noi se dusese so sperie. Când a pornit, a trecut cu atâta repezeală pe lângă 
fiecare dintre noi, încât cele zece lovituri de puşcă, pe care i le-am tras, nu 
a fost posibil sto nimerească. În câteva minute am văzut-o în vârful dealu- 
lui, făcându-ne necaz. În ultima bătaie a ieşit o ciută şi trei mistreți. Ciuta 
a scăpat, dar mistreţii, la auzul puștilor date de noi asupra ciutei, s'au pus 
în mișcare şi au vrut să treacă tocmai pe la ţinta unde aștepta şeful; a tras 
asupra lor şi a nimerit unul cam de vreo 30 de ocale. Dânsul, după ce l-a 
împuşcat, i-a despicat burta, i-a scos toate măruntaiele pe care le-a luat la 
el şi apoi l-a aşezat cu burta în jos desfăcută ca să se scurgă sângele. 

Când sa isprăvit bătaia şi eu am ajuns lângă dânsul, mi-a strigat spu- 
nându-mi: „Iotta, vezi colea, mai la dreapta în vâlcea, e un porc, ia-l în 
spinare şi hai cu el la vale!” 

Tinerețe, unde eşti? 

Am apucat porcul de picioare, l-am aruncat peste gât şi am pornit-o în 
repeziș, sărind din stâncă în stâncă, ca şi cum nu aveam nimic pe mine. 
L-am adus aşa până la poteca ce ducea la masul de seară. Apoi i sau legat 
picioarele, două câte două, sa trecut un lemn lung printre ele şi doi vână- 
tori l-au purtat în spinare şi l-au adus așa până la locul de destinaţie. 

La stâna veche, la locul de popas, am găsit focul gata făcut, lemne strânse 
din belşug şi pentru ca petrecerea să fie şi mai plăcută, am hotărât ca mis- 
treţului, așa cum l-am adus, doar să-i coasem burta, să-l punem la proțap şi 
să-l frigem la jăratec. În timpul acesta, mezelurile pregătite din măruntaie, 
în mai multe frigări, se învârteau şi ele în jurul focului. 

Eram cu şubele pe noi şi fiecare arunca, din când în când, câte o vorbă, 
tot despre vânătoare, dar cel care nu ne-a lăsat până după miezul nopții să 
prindem pic de somn, a fost bătrânul vânător - dascălul Cica. A fost şi el 
pe vremuri, câțiva ani, învăţător, învățând pe copii limba greacă - cum se 
învăța pe atunci. 

Dascălul Cica, tatăl colegului meu Gheorghe Cica, profesor de fizică şi 
matematică, a început să ne povestească întâi despre peripeţiile din viața 
aromânilor, despre necazurile suferite din cauza cetelor de hoţi albanezi. 
Nu era an de la Dumnezeu, în care comuna noastră să scape de hărțuiala 
lor. La urmă a început cu povestirea basmelor porcoase, pe care nu era 
posibil să le poată isprăvi. 

Era neîntrecut dascălul Cica. Când ospăţul a fost gata şi ne-am îmbu- 
cat cu toate bunătăţile, a început continuarea povestirilor. Trecuse mie- 
zul nopţii şi tot nu isprăvea. Oboseala prea mare însă ne-a potolit şi ne-a 
obligat să închidem ochii. Tocmai la răsăritul soarelui, am început să ne 
deşteptăm. 

După ce ne-am spălat la şipot şi ne-am dezmeticit bine, ne-am aşezat la 
o gustare cu rămăşiţele mezelurilor de seara. Am împărțit frățeşte carnea 
şi am plecat acasă. 


XXX 


Pe nesimţite au trecut și bâlciul, şi sărbătoarea Sfintei Marii cu toate vese- 
liile şi aşteptam sosirea zilei de 10 Septembrie, hotărâtă pentru plecarea la 
Bitolia. 

De rândul acesta, petrecerea a fost mai zgomotoasă. Era un cer senin peste 
tot. O zi foarte călduroasă. Aproape comuna întreagă se luase după noi, să 
ne petreacă. Plecam şi mulți — douăzeci de elevi. Între alţii, ne însoțea şi bar- 
dul comunei Nica Muzaca - cu ceata lui mergea alături de noi şi cânta: 

Plândzi dado şi jilea-mi 

Că van'i neg dado tu xeani 

Tu xeani și tu Rumânie 

Ca saduc, dado, flurie! 

(Plânge mamă şi jeleşte-mă/Că mă duc mamă în străinătate/În străinătate 
şi în România/Ca să aduc mamă galbeni). Așa, cu cântece, ne-au petrecut 
până la locul de despărțire. 

Am sosit la Bitolia a treia zi, la prânz. 

Când am fost în clasa a II-a se înființase, pentru prima dată, Consulatul 

românesc de la Bitolia, cu primul consul Spiru Constantinescu, care a stat 
trei ani de zile, iar celălalt, Mihail Pineta, ginerele lui Apostol Mărgărit, 
inspector general, a fost numit dragoman al consulatului. 

Până la venirea noilor profesori în şcoală, a fost linişte relativă. Cum au 
venit ei, zâzania a început. S'au pus pe lucru împotriva lui Apostol Mărgărit, 
să-l doboare din Inspectorat şi să creeze o Eforie care să conducă școlile din 
Macedonia şi Epir. În jocul acesta s'a amestecat şi Consulatul, iar prima lovi- 
tură dată lui Mărgărit, a fost darea afară a dragomanului Mihail Pineta. 

Partidul Conservator era la putere. Câţiva oameni politici, ca Ionaș 
Grădişteanu şi alții, susțineau crearea Eforiei şi atunci consulul s'a decla- 
rat fățiş în contra lui Mărgărit. 

Noi, sosind la Bitolia, ne-am aranjat frumos paturile şi a treia zi, am 
început cursurile. De rândul acesta, pentru că am ajuns în clasa a cincea, 
îmi schimbasem și eu aspectul. Nu mai eram spaima lumii: zvârlisem 
puturii şi cioarecii şi mă îmbrăcasem şi eu în pantaloni de oraş. 

Clasa a devenit numeroasă - atinsesem numărul de douăzeci şi cinci, 
căci clasa a patra a Gimnaziului din Ianina a fost transferată la Bitolia, ca 
să completeze liceul. Eram numai epiroți şi verieni, care eram tot epiroţi 
emigranţi, aşa că ne înțelegeam foarte bine. 

De colinde, a trebuit să facem obiceiul şi să mergem cu steaua pe la toţi 
profesorii. I-am întâlnit pe toţi la Poclitaru, profesor de muzică, împreună 
cu consulul Spiru Constantinescu. După veselia în care petreceau şi după 
alura feţei lor, se vedea că jubilau, că în sfârşit îl vor dobori pe inspector. 

Până la Crăciun am duvo bine când, pe neaşteptate, a început un ger 
cumplit. În dormitor, lemnele care ni se dădeau de către economul Iena- 
che erau ca şi nimica. Disperarea de multe ori scoate câte ceva la iveală. 

Şcoala noastră era proprietatea misionarilor catolici. Era o prelungire de 
case care aveau toate o față legată printr-un zid, de vreun metru şi jumă- 
tate înălțime, de grădina bisericii. Şcoala noastră comunica cu grădina 
printr-o portiţă. 

Părintele Faveryal, care preda lecţii de franceză la cursul superior, venea 
la şcoală prin această portiță. Tocmai în toamna trecută s'a întâmplat ca 

aceşti călugării să rămână în două case, iar materialul a rămas vraişte prin 
grădină. 

Unul dintre elevii din cursul superior reuşeşte să potrivească o cheie la 
portiță şi apoi, ţine-te! Aproape de miezul nopţii, fără să observe nimeni, 
intrau toți în grădină, prin portiţă, luau lemne din dărâmături şi au cărat 
mereu, toată vacanţa Crăciunului, încălzind sobele din clasă şi dormind 
mai mult în clase pe bănci decât în dormitor. 

Economul ameninţa că-i furăm lemnele, dar când se ducea în magazie 
vedea că nu-i lipseşte nimic. Misionarii nici nu au simţit lipsa. 

După Crăciun vremea sa mai îmbunat, dar a început însă să se înrăias- 
că situaţia din şcoală. Cele două grupe încep lupta pe faţă, aşa că trebuia 
să ne atragă şi pe noi în lupta lor. Până aici, inspectorul Apostol Mărgărit 
era factotum în şcoală. Profesorii erau numiţi în şcoală la recomandarea 
lui. Fiindcă persoanele marcante de la Bucureşti susțineau pe profesori, 
ei voiau să pună mâna pe elevii liceului, strămutându-i în alt local şi eli- 
minând astfel pe partizanii lui Mărgărit. 

Ca să poată să atragă şcoala, trebuiau dați afară unii dintre elevii care 
puteau să le strice planul. Dintre elevii vizaţi, primul am fost eu, căci am fost 
cel mai vârstnic, împlinisem 22 de ani, deși nici prin gând nu-mi trecea că 
profesorii mei clocesc nenorocirea mea - mai ales că-mi vedeam de treabă. 

Certurile din cancelarie au început să fie cunoscute şi de elevii. Pe 
tăcute, fără să facă gălăgie, se cam împărțiseră şi elevii în două tabere, dar 
îşi vedeau de studii. 

Epiroţii şi verienii înclinau spre inspector, macedonenii spre profesorii 
licenţiaţi. Cearta dintre cele două tabere se înteţise. Nu era zi de la Dum- 
nezeu ca să nu fie ceartă la cancelarie. Marea gălăgie se auzea în sală. 

Unuia dintre colegii mei de clasă, ce-i vine, într'o seară, că face în dosul 
tablei o gaură invizibilă care corespundea tocmai în biblioteca cancelariei. 
Dacă puneai urechea pe gaură, auzeai clar toată discuţia profesorilor. 

Eram cu totul indiferent, la aceste certuri şi îmi vedeam de lecţiile mele. 
Întruna din zile însă, din curiozitate, pun şi eu urechea la gaură - când 
colo, ce să aud? 

Unul dintre profesori îi spune directorului de internat: „Ca să stabilești 
liniştea în şcoală, să dai pe Iotta afară!” 

N'am putut să ascult mai mult, le-am spus colegilor ce am auzit. Sau pus 
alții la gaură şi au auzit şi numele altora puşi în categoria mea, dar direc- 
torul internatului, Nicolae Papahagi, i-a răspuns: „Nam nici un motiv să 
dau băieții afară, pentru că toți îşi văd de treabă!” 

Cearta a durat mereu vreo două săptămâni, cerând cu insistență darea 
noastră afară din şcoală. În clasa noastră nu exista nici un macedonean, 
toţi erau epiroți. Între noi, nu existau neînţelegeri. Noi însă, cei vizaţi cu 
eliminarea, eram în drept să fim agitaţi: căci dacă eforiştii puneau mâna 
pe liceu, aceasta însemna nenorocirea noastră. 

Mă gândeam în sine, după ce am pierdut odată şase ani, să pierd acuma 
încă cinci ani şi să mă duc din nou la coada oilor; aşa că cei vizaţi, ne-am 
hotărât să ne salvăm prin orişice mijloace. 

Într'o seară, în ajunul hotărârii, am spus colegilor mei: 

„Oamenii aceştia, deşi se pretind culţi, sunt răi şi ambiţioşi, le lipseşte 
sufletul curat românesc, sunt niște sectari! Ei sunt porniţi în contra epi- 
roților; de cade Apostol Mărgărit, noi toți suntem pierduţi. Trebuie să 
scăpăm de ei din şcoală. Dacă ne asmuţim asupra unuia, nu să-l batem, ci 
să-l speriem, pleacă toți şi astfel scăpăm de ei şi rămânem cu ai noştri!” 

A doua zi, profesorul de latină, tocmai cel care cerea darea mea afară, 
intră în clasă, ajunge la catedră şi când să scoată carnetul, un elev se repede 
la el şi nici nu s'a atins de dânsul, că scosese un strigăt şi zgâise ochii, în aşa 
fel, încât am crezut că-i iese sufletul. Eu care stăteam la marginea băncii de 
lângă ușă, fără să pierd o secundă deschid ușa şi-i spun: „Prea v'aţi speriat, 
poftiţi, navem nevoie de sfaturile Dumneavoastră!” 

Pe sală — scandal, gălăgie în cancelarie - asemenea. Ce au făcut, ce s'au 
sfătuit şi au luat câte-şi patru pălăriile şi au plecat şi duși au fost. Numai 
aşa am putut scăpa de nenorocirea care mă pândea. 

Şcoala se liniștise. Nu trecură multe zile şi pentru că ei aveau bugetul în 
mână, au închiriat un alt local de şcoală şi au retras pe elevii macedoneni 
cu care au populat şcoala, iar noi, verienii şi epiroţii, am rămas pe loc. lată 

că românii au ajuns să aibă la Bitolia, două licee: Liceul Eforiei şi Liceul 
lui Mărgărit. 

La Bucureşti pe atunci, era Ministru al Instrucțiunii Publice - Tache 
Ionescu şi, deoarece în liceul lui Mărgărit au rămas cea mai mare parte 
dintre elevi, a trebuit să menţină ambele licee. 

Profesorii care au rămas cu noi au dublat munca. Din ordinul inspecto- 
rului sa mai angajat un doctor care ne preda chimia, iar pe la sfârşitul lui 
Martie, au mai fost trimiși, de la Bucureşti, încă doi profesori, foşti elevi 
ai Liceului din Bitolia, cu studii de la Facultatea de Litere, amândoi epiroți 

- Iancu Dalametra şi Pericle Civică. 

Dalametra, profesor de latină şi Civică, profesor de istorie şi limba 
română. Am continuat cu dânşii până la examen și după sărbătoarea de 
fine de an, am luat trenul şi am sosit acasă, unde eram așteptați ca întot- 
deauna. 

La Bucureşti însă, s'a observat nebunia dintre epiroți şi macedoneni. 

Sterie Ciumetti și Pericle Papahagi, amândoi absolvenţi ai Liceului din 
Bitolia, cel dintâi inginer, iar celălalt cu studii la Facultatea de litere, unul 
din Veria, celălalt - din Avdela, văzându-şi compatrioţii rămași ca turma 
fără păstori, au venit şi dânșii la liceul nostru, unde i-am găsit, în toamnă, 
când ne-am întors, după ce am petrecut vacanţa. 

Liceul Eforiei a avut o durată de doi ani şi jumătate. 

Căzând Partidul Conservator de la putere şi venind Partidul Liberal cu 
D. A. Sturdza prim ministru, lucrurile sau schimbat. Nu s'a înţeles rostul 
menţinerii a două licee. A fost desființat Liceul Eforiei şi a rămas Liceul 
lui Mărgărit. 

În clasa a VI-a am urmat cursurile în cea mai mare linişte. Am urmărit 
cu cea mai mare străşnicie, să mai scoatem din paguba anului trecut, care 
a fost cel mai zbuciumat an din timpul studiilor mele liceale. 

ULTIMUL DRUM CU CATÂRII 
— DE LA BITOLIA LA SELIA 


Terminându-se cu serbarea de sfârşit de an, profesorii noştri Sterie Ciu- 
metti şi Iancu Dalametra, amândoi din comuna noastră au vrut să-şi mai 
aducă aminte încă odată de drumul pe care l-au parcurs călare pe catâri, 
şapte ani de-a rândul cât au fost elevi la liceul şi au hotărât ca, în loc să 
mergem cu trenul, să facem o excursie în număr de 30, călare pe catâri, 
străbătând încă odată drumul vechi şi munţii noştri cu stânele care se 
perindau una după alta. 

Pentru mine a fost ultima dată când am mai avut ocazia să-l mai străbat. 

Ne-au sosit chirigii, fiind anunţaţi prin scrisori. Luni dimineața, în 
urma serbării, ne-am pomenit cu ei în curtea şcolii. După un ceas, cara- 
vana era gata. Ziua fiind mare, ne-a apucat seara dincolo de Sorovici unde 
am poposit pe câmp. 

Am aşternut velniţele pe iarba verde, am îmbucat câte ceva ce ne pre- 
gătisem de la Bitolia, ne-am întins pe velniţe, cu fața spre cer, admirând 
sclipitul stelelor, constelaţiile şi Calea Lactee, până am închis ochii şi am 
dormit somnul cel mai plăcut, ce-l poate dormi cineva, după ce iese din 
zăpuşeala odăii. 

Dimineaţa, ne-au deşteptat tălăngile catârilor şi am încălecat din nou, 
odată cu apariţia soarelui şi după un drum de vreo şase ceasuri, am înce- 
put să escaladăm munţii noștri. 

Am trecut întâi prin Sapcara, privind la stâna unde cu opt ani în urmă, 
fiind baci, băteam cu bătătorul butoiul cu lapte câte cinci ceasuri în fiecare 
zi, să aleg untul. 

După un sfert de ceas am ajuns la Fântâna al Caracoţa, unde de mai 
multe ori am avut ocazia să-mi potolesc setea cu apa ei rece. 

Aici am făcut un mic popas, am luat masa de prânz şi ne-am repauzat 
vreo două ceasuri, sugând mereu apa rece din fântână. 

Pe la ceasurile trei, am încălecat din nou şi am pornit înainte, am trecut 
pe la stâna de la Muntele Ghiena și pe la ceasurile patru şi jumătate, am 

ajuns la stâna de la Beibunar, muntele familiei Badralexi. O pajiște fru- 
moasă, de câţiva kilometri lăţime, acoperită cu verdeață, o iarbă subţire şi 
deasă, adevărat covor de parcă-ţi venea milă se te întinzi pe ea. Tocmai la 
marginea acestei pajiști era așezată stâna. 

Oile erau ale celnicului Pitulea, iar laptele era luat în antrepriză de un 
neguțător armean, din Salonic, aducând meşteri din Adrianopol ca să 
fabrice caşcaval, meserie necunoscută până atunci de-ai noştri. 

Am întâlnit aici pe verii mei Gheorghe şi Iancu Cearceani, care făceau 
şi ei parte din fâlcarea lui Pitulia, cu oile lor. 

Deşi aveam timp destul ca să mergem acasă, hotărâsem să petrecem 
seara la stână. Am trimis un emisar ca să anunţe că am sosit şi să vină din 
comună cu ceva bere şi vin, că celelalte, erau pregătite. 

Imediat s'au tăiat doi miei mari, sau aranjat în proţap şi au început să 
se învârtească pe lângă jeratec. S'a aşezat căldarea pe foc pentru pregătirea 
paparei, pentru că nu se putea petrece la stână fără ca papara să figureze în 
frunte, caşcaval prăjit, lapte, urdă, cu un cuvânt, toate bunătăţile stânei. 

Tocmai când să scoatem mieii de la jeratec fript, gata a sosit şi emisarul 
cu berea şi vinul. Împreună cu ciobanii și cu bacii, am petrecut toată noap- 
tea fără pic de somn, cântând şi povestind multe și mărunte. 

Dimineaţa, după ce am luat gustarea necesară, ne-am pregătit de plecare. 

Cu vreo jumătate de ceas înainte, le spun celorlalți, cum eram neastâm- 
părat, să-mi ia catârul meu, pentru că eu mă duc înainte, pe jos, să mai dau 
cu nasul, pe unde am fost de atâtea ori. 

Ajungând la un punct de unde am început să admir anume piscuri, pe 
unde umblasem altădată, mam întins pe iarbă şi cum eram obosit, că nu 
dormisem toată noaptea, am aţipit de-a binelea. 

Caravana întreagă trece fără so simt. Când m'am trezit, trecuse mai 
mult de trei sferturi de ceas. O iau la sănătoasa, pe nerăsuflate şi, întrun 
sfert de ceas, am ajuns la culmea pe unde trecuseră şi dânşii şi de unde 
se vedeau mergând pe podișul lin al Muntelui Plalistra, lung de vreo zece 
kilometri şi lat de vreo patru. Aici avea stâna celnicul Dumitru Caravida. 

Ajunseseră la marginea podişului. Am ridicat umbrela desfăcută şi mau 

văzut. Unul dintre colegi îmi ia catârul de căpăstru, după catârul lui şi în 
galop ajunge până la mine. 

Am încălecat şi amândoi în galop, în zece minute, i-am ajuns, iar la cea- 
surile două eram în mijlocul familiei. 

Acum am avut ocazia, pentru prima dată, să petrecem vacanţa împreună 
cu profesorii noştri. Făceam diferite plimbări şi excursii mici prin împre- 
jurimi. De mai multe ori am făcut petreceri cu toții la Stanișa şi la Ducata, 
două izvoare cu apă rece, punând câte doi miei la proţap şi învârtindu-i pe 
lângă jeratec - petreceri care nu se pot uita, câtă vreme trăieşte omul. 

Îmi luasem obiceiul ca întotdeauna să mă duc, din când în când şi la 
vânătoare, după iepuri, dar îmi plăcea mai mult să dau în cocoșşari și în 
porumbeii sălbatici de care era plin pământul nostru. 

Întruna din zile, cam în apropierea bâlciului din Veria, după ce am fost 
de mai multe ori, mam dus după porumbei la Bara. 

Bara era o groapă lungă şi lată, în total cam vreo 2000 metri pătrați, iar 
adâncimea cam un metru şi ceva, groapă săpată de ciobani. 

În timpul primăverii, când se topesc zăpezile şi vin ploile, toată apa se 
scurge într'însa şi se umple, până la margini şi serveşte la adăpatul oilor 

- căci muntele acesta zis Mirele este cu totul lipsit de izvoare. 

În ziua aceea eram tocmai lângă Bara, foarte nădușşit şi stăteam la pândă sub 
un pin, când văd un stol de porumbei că se aşează în vârful pinului. Ochesc, 
trag lovitura, porumbelul cade jos şi, chiar atunci, mi se pune un junghi în 
spate. Iau porumbelul și pornesc încet, de-abia putând să-mi ţin respiraţia. 

Ajungând acasă, cu tot junghiul, am lăsat porumbelul şi pușca și am 
mers în piață ca să fac mişcări, crezând că prin mişcări mă va lăsa. Dar 
degeaba. Junghiul se ţinea ca scaiul de mine, nu mă lăsa și pace. 

Mai erau trei zile până la 1 August, ziua bâlciului şi orişicum, nu se putea 
ţine bâlciul fără mine. 

De dimineaţa, în ajunul lui 1 August, împreună cu profesorii mei — Iancu 
Dalametra şi Sterie Ciumetti, cu fratele meu Nicolachi, Iani Ciumetti şi 
George Cica, amândoi învăţători pe atunci, am pornit pe jos în excursie 
spre Veria. 

De la Selia şi până la comuna Ciornova, jumătate din drum, nam putut 
să iau respiraţia mare. 

Se uita fratele meu îngrijorat, la mine, dar eu mă țineam înainte şi mer- 
geam în acelaşi pas cu dânşii. De la Ciornova temperatura se mai încălzise 
şi junghiul m'a mai slăbit, iar când am ajuns la Veria, m'a lăsat de tot. 

În sfârşit, am crezut că am scăpat. După ce am petrecut cele două zile şi 
am târguit tot ce se putea târgui, a treia zi am închiriat câte un cal și am 
suit la munte, așteptând cu şi mai mare nerăbdare sosirea Sfintei Marii, ca 
în toţi anii. 

După ce am petrecut cele două zile în larma lăutarilor, vizitând noile 
perechi şi urându-le viață lungă şi fericită în căsnicie, a treia zi de dimi- 
neaţă eram cu mama la vărul meu Iani Ciumetti, mamele noastre fiind 
verişoare bune şi crescute împreună, căci părinţii lor formau o singură 
familie şi nici nu s'au separat decât după ce le-au măritat pe ele. 

Amândoi am început să jucăm, cântând și ele ne sorbeau din ochi de 
bucurie. După joc mam aşezat cu spatele la fereastra deschisă. Curentul 
mi-a trimis junghiul din nou. M'am dus acasă şi mam culcat. 

Vreo şase zile am mers din rău în mai rău. La munte temperatura scăzuse, 
la Selia Mare nu exista doctor. Exista un felcer care se intitula doctor. În 
lipsă de altul, l-am chemat pe dânsul. Înecatul se agaţă și de un fir de iarbă. 

Bietul Peca, căci așa îl chema pe doctorul meu, şi-a dat săracul toate 
silințele, dar dacă nu ştia de unde provine răul? 

Auzise şi el că junghiul se tratează prin vizicătoare, dar unde so puie, la 
spate sau în față? Asta era greutatea mare. 

Am stat mai mult de 20 de zile, nedând nici înainte, nici îndărăt şi cum 
se apropia timpul plecării la Bitolia la liceu, tata şi cu mama mau pus 
călare pe cal şi înfăşurat bine, am plecat la Veria. 

Ne-am instalat în casa lor de iarnă şi tata s'a dus imediat şi a chemat 
pe doctorul Sachi - aromân care studiase medicina la Atena. M'a ascultat, 
ma ciocănit în spate şi mi-a pus diagnosticul: pleurezie. 

Mi-a aplicat de două ori, câte două vizicători şi mi-a scos din spate o 
jumătate de kilogram de apă. 

Peste o săptămână am fost complet întremat. Tata şi cu mama m'au con- 
dus până la gară, iar apoi ne-am luat rămas bun. Eu am luat trenul spre 
Bitolia, iar ei s'au întors la munte. 

Stăteam la fereastră şi mă uitam la locurile unde ciobănisem cu nouă 
ani în urmă. Am trecut pe lângă locul unde avusesem coliba în care ne 
adăposteam de intemperii, reamintindu-mi toată mizeria îndurată în acea 
iarnă afurisită când ne-au murit aproape jumătate din oi. 

Am trecut prin oraşul Vodena, pe care-l străbătusem altădată călare 
pe cal şi am ajuns la Bitolia cam pe la apusul soarelui. M'am dat jos din 
tren cu bagajul în mână şi am pornit spre liceu. 


ULTIMUL AN DE STUDII — LA BITOLIA 


Mergând pe drum, când să intru în oraș, pe strada principală, mă întâl- 
nesc cu verişoara mea, Stela Papahagi, ieşind la plimbare împreună cu 
unchiul ei Ghiţi Papahagi, îmbrăcat în port naţional, cu sarica lui albă ca 
zăpada, căruia ma recomandat. Am stat de vorbă câteva minute cu dânşii 
şi, în sfârşit, continuând drumul, am ajuns la liceu. 

Acolo, compatrioţii, în număr de 30, care sosiseră câteva zile înaintea 
mea, mi-au ieșit în întâmpinare, bucuroşi că mau văzut sănătos. Mi-am 
aranjat patul în dormitor şi sunând clopoţelul, am trecut cu toţii la masă. 

După masă, am ieșit cu toții în curte şi am început discuţiile cu cei din 
Epir, arătând fiecare ce progrese a făcut în chestia națională. 

A doua zi, Duminică, ultima complet liberă, am făcut o plimbare prin 
împrejurimi, am străbătut orașul în lung şi în lat şi ne-am întors la şcoală 
la ora mesei. 

Am început cursurile ultimului an. Ne-am dat toată silința să fim la 
înălțime. Nici o tulburare în şcoală. Linişte completă. Elevii îşi vedeau de 
treabă, iar profesorii — la fel. 

La Bitolia, în cei şapte ani cât mi-a trebuit să isprăvesc liceul, mam 
cunoscut cu două familii, unde aproape în fiecare Duminică, eram primit 

cu toată dragostea. Prima - a fost mama profesorului nostru Pericle Papa- 
hagi, care din primul an al venirii mele la Bitolia, se stabilise şi dânsa la 
Bitolia, împreună cu fiul său mai mare Iani şi cu fratele său Sterie Caraiani, 
amândoi institutori în localitate. Despa, căreia noi îi spuneam teta Despa, 
era verişoară cu mama lui Iani Ciumeti şi cu tata lui Ghiurgula Badralexi. 

Când mergeam la dânsa, ne primea cu atâta bucurie, de parcă eram 
copii ei, încât amintirea ce o am despre dânsa nu va dispărea din mine 
decât atunci, când voi închide ochii pentru totdeauna. 

A doua familie - a fost acea a lui Gioga Cuţitar. Gioga a fost coleg din 
clasele primare cu prima promoţie care a plecat la Liceul din Bitolia. Fiind 
sărac şi fără tată, s-a retras de la şcoală. Făcuse numai trei clase. 

A intrat la fratele său şi a învățat meseria de cuţitar. După ce a învățat 
meseria, aflând de la colegii lui de clasă, că la Bitolia nu se găseşte nici un 
cuţitar, sa mutat acolo cu familia. Îi mergea bine şi era foarte mulțumit. 
La dânsul eram ca la noi acasă. La el mergeam şi puneam la cale treburile 
noastre de viitor. 

Înspre primăvară, încep pregătirile de război între greci şi turci. Soseau 
trenurile încărcate cu soldaţi, iar de la Bitolia plecau pe jos spre hotar. 

Am isprăvit şcoala. Mi-am luat absolutoriul (maturitatea) şi ne pregă- 
team de plecare acasă. Dar cum? De la Bitolia armatele mergeau pe jos şi 


aveau nevoie de caravane întregi ca să le transporte muniţiile şi proviziile. 


XXX 
Ne-am perpelit o săptămână întreagă până când am dat de nişte chirigii 
care s'au angajat să ne ducă acasă. Au adus catârii pe înserate pe o cale dos- 
nică, de la marginea orașului, iar noi, cărându-ne până la catâri bagajele 
pe spinare. Am încălecat catârii şi am pornit toată noaptea, pe un drum 
lăturalnic. Înspre dimineaţă am ajuns la Râul Cerna. L-am trecut pe un 
pod de lemn, am escaladat Muntele Murihova şi pe la prânz , am ajuns la 
colibele lui Hrista Zega. 
Îmbolnăvindu-se unul din elevii mici, anume Toli Caranica, n'am mai 
plecat înainte. Am rămas seara la colibe şi a trebuit să stau toată noaptea 

de veghe pe lângă bolnav. A doua zi de dimineaţa am pornit din nou. Am 
coborât muntele, am trecut peste linia ferată la Chendrova (Cândrova) şi 
am ajuns la una din stânele din comuna Grămaticova. Am cumpărat cu 
bani împrumutaţi de la chirigii două ocale de caş şi o oca de unt şi am 
poposit în comună lângă un şipot. Am hotărât să fac o papară ca altădată. 
Luasem noi materialul necesar, dar ne lipsea puţină pâine. 

Într'o anumită ocazie, am cunoscut pe preotul comunei, Papa Tanasi, 
tatăl avocatului de mai târziu de la Bazargic, Ghiță Papa-Tanasi; mam dus 
la dânsul şi am împrumutat o căldare pentru papară şi o pâine mare şi cu 
ce mai aveam noi, a fost de ajuns. 

Am pus căldarea pe foc, cu unt şi cu brânză şi după ce sau topit, am 
turnat şi pâinea dumicată, începând să mestec cu făcăleţele, aşa cum mes- 
tecam când eram la stână. Peste 20 de minute, papara a fost gata. Desigur 
că băieţii au mâncat cu poftă, iar cei care mai trăiesc, poate își mai aduc 
aminte de renumita papară de la Grămaticova. 

A doua zi de dimineaţă, am încălecat şi am mers înainte, am trecut prin 
comuna Drijilova, ruinată în timpul Revoluţiei de la 1821 şi pe la prânz, am 
ajuns la Neaguște, orășel aşezat departe de drumul mare, care mergea spre 
hotarul cu Grecia. Am stat puţin şi am mers înainte. 

Pe la ceasurile trei am ajuns la viile din Veria. Am încărcat toate baga- 
jele pe doi catâri şi am pornit cu doi chirigii în oraş, iar ceilalți au rămas 
pe loc cu caii, de frică să nu-i rechiziționeze pentru transportul munițiilor 
şi astfel, am ajuns acasă. Chirigii şi-au primit plata de la fiecare băiat şi au 


luat drumul înapoi. 


xxx 


La Veria era forfotă mare. Soseau mereu trupe care mergeau pe jos spre 
hotar şi tot aşa caravane întregi de catâri, venite din munții Pindului, 
încărcând provizii şi muniții. 

Anul acesta a fost norocos pentru mine. Acest noroc mi l-a adus Războ- 
iul greco-turc, căci dacă mar fi fost războiul, wag fi avut posibilitatea să pot 
pleca la Bucureşti, la facultate. 

Tata, pierzând oile, se ocupa cu misitia. Anul acesta, doi evrei din Salonic 
care lucrau cu neguțătorul cu care lucra tata, au contractat cu statul turc să 
facă aprovizionarea cu carne, tuturor trupelor care se găseau la hotar. 

Atunci tata, a fost trimis să cumpere toți berbecii din munţii noștri, 
vreo patru mii de capete. Fratele meu a fost însărcinat cu conducerea tur- 
melor la hotar, având sub ordinele lui mai mulți ciobani, care, pe măsură 
ce se îngrăşau, se expediau la locurile unde se aflau instalate trupele. Toată 
lumea era ocupată cu politica, așteptând fiecare să vadă ce va ieşi din acest 
război care se pregătea. 

La un moment dat, turcii au năvălit în Grecia. Rezistenţa din partea 
grecilor, era egală cu zero şi, după intervenția puterilor europene, turcii 
s'au oprit la Domoco. Sa încheiat armistițiul, iar după câteva luni de zile, 
s'a încheiat pacea. 

Această politică a războiului a făcut să treacă vara pe nesimţite. Lumea se 
liniştise şi Sfânta Maria - aşteptata noastră sărbătoare, sosise ca de obicei. 

Pe noi, tineretul însă ne preocupa mai mult chestia națională. Toată 
comuna noastră - de 800 de familii — simţea româneşte. Școala grecească 
nu mai exista în Selia. Petrecerile se ţineau lanţ, iar cel care ne iubea şi ne 
înveselea era învățătorul, flăcău pe atunci, Tolia Tanașoca. A fost şi dân- 
sul elev al Liceului din Bitolia. După ce a făcut patru clase gimnaziale, sa 
retras acasă. 

Fost coleg cu fratele meu, care se retrăsese din cauza de boală, cu doi 
ani înaintea lui, îi sugerează ideea să plece în România, la București, după 
vreo ocupaţie oarecare. 

Zis şi făcut. Ajunşi la Bucureşti, sau angajat la diferite prăvălii şi au stat 
numai vreo opt luni de zile, până au făcut banii de drum şi au şters'o îndărăt, 
acasă. Fratele meu a venit acasă, iar Tolia a rămas la Salonic, unde a deschis 
o cafenea. A funcţionat cu acesta cafenea câţiva ani şi, cum întrun timp 
sa întâmplat să treacă prin Salonic, Apostol Mărgărit - inspectorul şcolilor 
românești din Macedonia, l-a sfătuit să lase cafeneaua şi să se ducă ca învă- 
ţător la Şcoala din comuna Xirolivad. După doi ani, mi se pare, a fost trans- 
ferat la Selia Mare, iar la Xirolivad a fost numit Iani Papahagi, din Avdela. 

Eram așa de apropiaţi, aş putea spune nedespărțiți, mai ales că ne încus- 
crisem: fratele meu luase în căsătorie pe sora lui. 

Eram amândoi flăcăi. Atinsesem vârsta de 24 de ani, dânsul cu vreo patru 
ani mai mare ca mine. Petrecerile împreună cu băieţii de la liceu, erau dese, 
dar petrecerile din cele trei zile, cât ţinea sărbătoarea Sfintei Marii, rămâ- 
neau de pomină: peste 15 nunți, fiecare cu lăutarii în frunte şi cu peste o sută 
de nuntaşi, cântând melodii bătrâneşti şi haiduceşti şi răsunând ecoul din 
toate părțile. 

Înspre seară, după ce sia întunecat și fiecare nuntaş se ducea cu familia 
să petreacă ca de obicei, eu şi cu Tulia am pornit să felicităm pe noii căsă- 
toriţi, tocmai când se găseau în toiul petrecerii. Eu cântam pe atunci din 
piculină şi cum auzeau că vine piculina, săreau cu toţii în picioare, pri- 
mindu-mă cu alai. 

Stăteam câte o jumătate de ceas, ciocnind cu socrii mari și cu tinerii 
căsătoriţi şi porneam mai departe la altul şi aşa am vizitat pe toţi până pe 
la ceasurile trei după miezul nopții. 

Aceasta a fost ultima mea petrecere de flăcău în comuna mea natală 
Selia Mare. Mi-a plăcut să petrec şi să înveselesc lumea, dar băutura - cu 
măsură. Pentru patima aceasta a beţiei toată viața mea am avut o adevărată 
aversiune. Bietului Tolia îi plăcea să bea la petrecere, mai mult, dar ținea. 
Organism solid. Păcat că n'a putut să trăiască o viață lungă, ca să se poată 


bucura de marea dragoste a copiilor lui! 


STUDENTIA MEA 


PRIMUL DRUM SPRE ROMÂNIA 


După terminarea sărbătorilor, pentru că ştiam că la facultate cursurile 
încep târziu, nu mam grăbit. Am stat acasă până la 20 Septembrie. 

În sfârşit, sosi şi ziua hotărâtă. 

Greu îmi venea să mă despart de-ai mei, pentru un timp, fără să-mi dau 
seama cât de îndelungat va fi, dar nu se putea altfel. 

Prevedeam suferința, dar trebuia so înfrunt, căci nu aveam mijloace ca să 
mă pot întreține singur, fără o muncă dublă, să muncesc ca să-mi câştig exis- 
tenţa şi să învăţ la facultate. Tata a avut posibilitatea să-mi dea cinci napoleoni 
(din aur) pe care i-am strâns bine în buzunar. Biata mama cu lacrimi în ochi 
mi-a pregătit toate cele necesare, căci plecam acum mult mai departe. 

Drumul spre Bitolia fusese o nimica toată față de Bucureşti. 

La Bitolia ajungeam în şase ceasuri cu trenul, pecând ca săajung la Bucureşti, 
trebuiau câteva zile. Am pornit de acasă cu toate rudele şi cu toți prietenii şi 
am ajuns la Padina Mică, la vreo trei kilometrii departe de comună. 

Ne-am oprit, ne-am îmbrățișat cu toată lumea și am pornit înainte cu 
chirigiul. După un drum de cinci ceasuri, am ajuns la Veria. Am tras la 
casa de iarnă a părinţilor, unde am dormit noaptea. 

A doua zi de dimineață, am ieşit în piață şi mam întâlnit cu toţi prietenii 
şi cunoscuţii de la care mi-am luat rămas bun. La ceasurile patru am luat 
trenul, ajungând la Salonic, pe care îl vedeam pentru prima dată, la cea- 
surile șase. Am tras la un hotel unde a trebuit să stau două zile, așteptând 
vaporul francez Mesagerie, care pleca spre Constantinopol. 

În aceste două zile am colindat aproape tot orașul. Sosind vaporul, mi- 
am cumpărat biletul şi în ajunul plecării, mam suit în el. La revărsatul 
zorilor, sa dat semnalul şi a pornit pe o mare liniştită. 

Stăteam pe covertă şi admiram țărmurile dinspre Olimp şi dinspre 
Peninsula Calcidică, cu cele trei mici peninsule: Casandra, Logos şi Sfân- 
tul Munte Athos, care le domină pe celelalte două, dar mai ales mau sur- 
prins salturile delfinilor care se grăbeau să ajungă mai repede la vapor, ca 
să se ia la întrecere cu dânsul. 

Înspre seară am ajuns la portul Dafni, portul mănăstirilor de la Sfântul 
Munte, unde vaporul a făcut escală şi unde s'au dat jos mai mulți călători. 

După un ceas, vaporul şi-a luat din nou drumul și a început să încon- 
joare muntele. Când a ajuns în dreptul mănăstirii româneşti, valurile au 
început să se înteţească şi imediat ma apucat răul mării, aşa de tare, că nu 
am mai putut să mă ţin pe picioare. Mam întins pe velniță, având gea- 
mantanul - căpătâi. 

Am stat culcat toată noaptea, fără să mă ridic, având mereu greață, până 
la răsăritul soarelui, când mă lăsase greața şi răul mării. Mam ridicat şi am 
început să mă plimb. Eram în fața insulei Imbros. 

Plimbându-mă, văd doi călugări care vorbeau româneşte. Pentru mine 
a fost o mare surpriză, căci până atunci nu auzisem decât greceşte şi limba 
vaporului - franțuzeşte. 

Erau doi călugări de la Schitul Lacu, care se îmbarcaseră la Dafni şi 
mergeau în Basarabia, de unde erau originari. Am intrat în vorbă cu ei; 
eram lihnit de vărsături. S'au aşezat amândoi pe niște ţoale şi au început 
să mănânce. Între altele, au scos şi niște castraveți muraţi. M'au invitat la 
masă. Le-am spus că nu pot mănânc nimic aşa cum sunt, dar castraveţii 
nu-i pot refuza. Am mâncat vreo doi, care mau făcut să-mi revin complet 
şi mi-au dat imediat poftă de mâncare. 

Am scos din geamantan o turtă de caşcaval, pe care o aveam de acasă, 
am tăiat-o în două şi le-am dat o jumătate, mulțumindu-le pentru castra- 
veți, căci în astfel de momente castraveţii muraţi valorează mult mai mult 
decât cașcavalul. Aveau lângă dânşii un sac plin, până în vârf. 

Stând aşa de vorbă, unul dintre ei, cel mai bătrân, spune celui mai tânăr: 
- Scoate lubeniţa ceia s'o tăiem! 

Când desface sacul şi văd lubeniţa, am rămas uimit. Fără exagerare, 
avea peste douăzeci de kilograme. N'am putut să mănânc decât o felioară. 
Din curiozitate îl întreb: 

- Unde cresc lubeniţele așa mari, căci eu până acuma nam mai văzut 
aşa ceva? 

Şi-mi răspunde: 

- După ce desfundăm pământul bine la Sfântul Munte şi sădim viţă, 
semănăm şi seminţe de lubeniţă şi acolo cresc ele așa de mari! 

Din vorbă în vorbă, înspre seară, am ajuns la Dardanele. Aici ne-am 
despărțit şi mam culcat. A trebuit o noapte întreagă ca să străbatem Dar- 
danelele şi Marea Marmara. 

Când am ajuns aproape de chei, a răsărit soarele, iar în reflectarea raze- 
lor, a apărut Constantinopolul în toată splendoarea lui. 

Coborând din vapor cu geamantanul în mână, un epirot grec mă 
pofteşte la hotelul lui, cu un franc pe seară camera. 

Mi-am pus geamantanul în cameră şi am ieşit în oraş, mergând direct la 
Serviciul Maritim Român. De aici trebuia să iau bilet pentru Constanţa. 

Cursa Constantinopol - Constanţa era deservită de două vapoare 

- Meteorul şi Principesa Maria (după un an şi ceva, Meteorul a naufragiat 
lângă Tuzla). 

La Serviciul Maritim Român l-am găsit pe Guşa Cionga, compatriotul 
meu care isprăvise Liceul din Bitolia, cu doi ani înaintea mea, fiind anga- 
jat, aici, ca funcționar, precum şi pe vărul meu G. Badralexi, student la 
Facultatea Turcă. 

Îl mai întâlnesc aici şi pe Gheorghe Alexiu Zarosi, casier la drogheria şi 
băcănia Economu, strada Şelari nr. 4 - Bucureşti, trimis de patron să cum- 
pere din insula Lemnos o cantitate mare de susan, pentru fabrica de halva, 
pe care o avea Economu pe strada Nerva Traian. 

Am petrecut cu ei toată ziua. Am fost şi pe la Consulat, de unde am obţi- 
nut un bilet gratis pe vapor, ca student şi a doua zi, pe la ceasurile 12, mam 

suit în vapor. La miezul nopții am sosit în Constanţa, am tras la hotel unde 
am stat până a doua zi, când am luat trenul şi spre dimineaţă, am ajuns la 


Bucureşti. 


STUDENT ŞI ANGAJAT — LA BUCUREȘTI 


Am tras la un hotel unde mi-am lăsat bagajul şi, pornind pe străzi şi necu- 
noscând pe nimeni, mi se părea că se năruie cerul peste mine. În sfârşit, 
am ajuns şi la renumita noastră cafenea Macedonia, unde se întâlneau şi 
se cunoşteau toți macedonenii. 

Din cei cinci napoleoni cu care plecasem de acasă, îmi rămăseseră 50 
de lei. La cafenea întâlnesc pe fostul meu profesor Pericle Papahagi. Între 
altele, mă întreabă câți bani mai am. Îi spun că mi-au mai rămas 50 de lei. 

Atunci îmi spune: „Du-te imediat şi închiriază-ţi un pat împreună cu 
altcineva, sunt peste tot afişe pe străzi, ca să nu stai la hotel, că te costă 
mai mult!” 

Am plecat imediat și am găsit pe strada Izvor - un pat, doi în cameră, 
cu zece lei pe lună. Mi-am adus bagajul și mi-am aranjat patul. De aici 
am plecat la brutărie şi am văzut că o pâine integrală se vindea cu 15 bani. 
Mi-am făcut socoteala, că o pâine pe zi îmi era destul. Plec mai departe 
la băcănie să văd cum se vinde brânza și constat că brânza telemea, bună, 
se vindea cu 60 de bani kilogramul. Mi-am făcut socoteala şi am zis: cu 
15 bani pâinea şi cu 15 bani brânza pot să trăiesc o zi întreagă, mai ales că 
eram obişnuit, de la liceu, cu viaţa frugală - așa că eram asigurat pentru 
două luni de zile. 

După o săptămână, m'am dus la Rectorat şi m'am înscris la Facultatea 
de Litere, anul comun. Deoarece până la începerea cursurilor mai erau 
destule zile, am început să mă plimb în toate părțile, colindând străzile, ca 
să cunosc bine Bucureştiul. Întruna din zile, ajung în strada Ciclopi, un 
fel de fundătură mai largă, care pleca din strada Popa Tatu. Era o stradă cu 
locuinţe mai sărăcăcioase. Zăresc în ea un birt, tot aşa de sărăcăcios. Intru 

înăuntru, mă aşez la o masă cerând o mâncare caldă - căci prea o ţinusem 
mult cu pâine şi cu brânză. 

Erau trei frați macedoneni care ţineau birtul. După vorbă, i-am cunos- 
cut că sunt de-ai mei şi i-am întrebat de unde sunt. Îmi spun că sunt din 
Pleasa, lângă Coriţa - Albania. Le răspund că şi eu sunt de-ai lor. 

- Dar de unde? mă întreabă dânșii, sărind câte-şi trei cu gura. 

- Sunt din Veria! le răspund. 

- De la Ciumetti? 

- Da! Zic - de la Ciumetti, care mi-e rudă şi mi-a fost şi profesor la Liceul 
din Bitolia! 

Le spun că am venit să studiez, dar nu prea am bani. Caut să mă aranjez 
ca pedagog la vreun pension. 

- Nu-i nimic - îmi răspund dânșii - vii şi mănânci la noi! O mâncare la 
prânz cu pâine te costă 25 de bani și seara tot aşa, 50 de bani în total! spun 
ei. Te aşteptăm noi, până vei găsi ocupaţie. 

Am plătit mâncarea şi pâinea - 25 bani şi am plecat mulțumindu-le şi, 
din ziua aceea, am început să mănânc la dânşii, plătindu-le numai vreo 
lună de zile cât am avut bani. 

După vreo zece zile sa întors şi Alexiu de la Lemnos şi şi-a luat funcţia în 
primire. Cum nu începusem încă cursurile, mă duceam des pe la el și stă- 
team de vorbă. Alexiu a fost compatriotul meu. Casele noastre la Selia Mare 
erau una lângă alta, aproape lipite. Crescuse împreună cu tata şi cu unchii 
mei şi plecase în ţară cam la vârsta de 25 de ani. În acest interval, venise de 
trei ori acasă — când a venit a treia oară, eu eram în clasa a IV'a de liceu. 

Întruna din zile, mă întreabă dacă iau masa. Îi spun că am găsit nişte 
birtaşi de-ai noştri, prieteni cu Ciumetti, birt ieftin şi mănânc la dânşii şi 
mi-au mai spus că, chiar dacă nu voi avea bani, mă așteaptă până când voi 
găsi o ocupaţie. 

- Uite ce! - îmi spune dânsul. La mine ai un credit - 200 lei. Când ai 
nevoie, vii şi-mi ceri bani! Până vei găsi o ocupaţie, să-ţi vezi de facultate! 

Alexiu a fost un om cu mult suflet. Deşi nu avea decât o leafă de 300 lei 
pe lună, aranjase din această leafă o sumă de peste o mie de lei, pusă la dis- 

poziţia studenţilor din Epir şi Macedonia. Se împrumutau toţi din fondul 
acesta și când aduceau unii datoria, luau alții. 

Am început cursurile la facultate, mergeam regulat şi totodată, căutam să 
găsesc şi vreo ocupaţie. Când aveam nevoie de bani, luam de la Alexiu, câte 
30-40 lei şi mai plăteam şi la birt. Nu vroiam să creadă că sunt un rău-plat- 
nic. Am mers aşa, opt luni de zile, fără nici o altă ocupaţie decât facultatea. 

La 1 Aprilie am intrat ca pedagog la Institut, cu firma Pătraşcu, de sub 
direcția unui profesor numit Popescu. Avea numai vreo 40 de elevi. Aveam 
casă şi masă şi permisii de oarecare leafă. Am stat aici până la sfârșitul 
anului şcolar. 

Am dat şi examenele anului comun și am trecut în anul al doilea, 
specialitatea - Istorie şi Geografie. 

Înainte de a se da situaţia elevilor, domnul Popescu primeşte vizita 
domnilor Marcel Brânză şi Arghirescu - ambii profesori definitivi, să le 
vândă firma cu peste 6000 de lei. Am avut şi eu noroc, căci mi-au dat şi 
mie 60 de lei cu care mam dus la birtul meu şi mi-am achitat datoria, pe 
două luni de zile. 

Eram complet liniștit. După Sfântul Petru am reuşit să mă angajez ca 
preparator la Liceul particular francez, sub direcţia a doi directori - Leotey 

- francez şi Lolliot - englez. M'am angajat cu 60 lei pe lună, casă şi masă, de 
la 1 Septembrie. În timpul acesta, am avut şi o meditaţie de 50 lei pe lună, 
aşa că situația materială a început să mi se îmbunătăţească, încât acuma 
nu mai aveam grija foamei, ci grija facultății. 


XXX 


În primul an de specialitate - Istoria Românilor - o făceam cu regreta- 
tul profesor D. Onciul. Cursul la specializare a început cu Istoria Veche a 
Românilor - parte care pe mine mă interesa în mod deosebit, căci se stu- 
diau mai mult românii din partea sudică a Dunării. La un examen pe care 
l-am dat cu profesorul D. Onciul şi pentru care am scormonit întreaga 
viaţă a aromânilor din Sudul Dunării, trebuia să răspund la ultimul punct, 
dacă Asăneștii erau macedo-români sau daco-români. 

Îi răspund: „Domnule profesor, după părerea domniei voastre, Asăneştii 
erau macedo-români, după părerea mea însă, nu ne putem pronunța dacă 
erau macedo-români sau daco-români. Chiar astăzi românii din Penin- 
sula Balcanică coboară iarna lângă mare sau mai aproape de mare, iar pri- 
măvara fac două săptămâni cu turmele pe drum, până să ajungă în Munţii 
Balcani, unde-şi aşează stânele. Acelaşi lucru se întâmpla şi cu românii 
din Carpaţi, care coborau iarna la baltă, lângă Dunăre şi dacă se întâmpla 
să afle, că vine o năvală barbară, nemaiputând merge spre Carpaţi, ei tre- 
ceau turmele dincolo de Dunăre şi porneau spre Balcani. Aşa că, Balcanii 
erau locul unde veneau ei în contact, de aceea nu ne putem pronunţa asu- 
pra Asăneştilor dacă erau macedo-români sau daco-români!” 

„Se poate să ai dreptate!”, îmi spune dânsul. 

În cursul anului doi de facultate eram foarte mulțumit, scăpasem de 
datoria de la Alexiu şi aveam şi ceva pus la o parte — dar tot la Alexiu era 
casa. 

La Institut eram şase preparatori şi fiecare dintre noi aveam şase zile 
libere şi una de serviciu. Când elevii erau în clase, noi eram la facultate. 

Cam înspre primăvară, cade Partidul Liberal de la putere şi vine Par- 
tidul Conservator care, pe lângă altele, înființează Școala Comercială a 
României din Salonic şi se trimit totodată, noi profesori. Se organizează 
Liceul din Bitolia. Se înfiinţează un Gimnaziu la Veria şi unul la Cruşova 
şi o mulţime de noi școli. 


XXX 


La sfârşitul anului, am fost angajat la Liceul francez şi pentru anul viitor. 
În timpul verii nu aveam salariu, dar ni sa permis să stăm la internatul 
şcolii şi ni s'a servit şi masa gratis. În timpul verii am avut două medi- 
taţii. Una în comuna Dudești, unde meditam băiatul unui arendaș grec, 
anume Nicolaide. Venea vizitiul şi mă lua cu cabrioleta și după ce ispră- 
veam meditaţia, mă ducea îndărăt la şcoală. 

Cealaltă, o făceam după-amiază, în strada Nerva Traian, cu nepotul lui 
Economu. 

În primul an când am fost fără ocupaţie, părinţii mei mi-au mai trimis 
încă trei napoleoni, rupți poate de la gura lor. Acum însă vine rândul să le 
trimit şi eu lor. Cam pe la Crăciunul celui de-al treilea an, primesc o scri- 
soare de la dânșii, în care îmi scriu că o sută de familii din Xirolivad și Selia 
sau hotărât să lase transhumanţa şi să se stabilească definitiv la un loc. 

Vroiau să cumpere moşia Doliani, care a fost şi un sat, ruinat la Revoluţia 
din 1821 şi că le trebuie pentru o parte, 20 de napoleoni. 

Mă sfătuiesc cu Alexiu, la care ţineam banii şi dânsul îmi spune că ela 
hotărât ca, după câţiva ani, să se retragă în patrie şi că a trimis deja frate- 
lui său bani, să cumpere trei părți pentru dânsul. Atunci am trimis şi eu 
părinţilor mei bani să cumpere şi ei o parte. 

În anul acesta am început şi noi studenții, să ne mișcăm — să dăm semne 
de viaţă. În frunte cu Nuşi Tuiliu ne-am hotărât să scoatem o revistă scrisă 
în dialectul macedo-român, prin propria noastră contribuţie şi s'o trimi- 
tem mai mult gratis, în comunele aromâneșşti din Pind şi Macedonia. 

Am botezat-o Revista Pindul. În primul număr am scris şi eu cea dintâi 
lucrare şi cea mai reușită, intitulată Pastorală, în versuri, în dialect - un 
dialog între doi ciobani. Un fost profesor de-al meu, anume C. Cosmescu, 
primind revista şi citind în clasă elevilor Pastorala mea, m'a comparat cu 
Virgiliu din Bucolice. Închipuiască-şi cineva - Virgiliu şi eu! Prea mare 
onoare a vrut să-mi dea venerabilul meu profesor! Am mai scris câteva 
poezii în dialect. Revista însă n'a apărut decât în şapte numere. 

După ce am trimis cei 20 de napoleoni părinților, mai dispuneam la 
sfârşitul anului, de încă vreo 14 napoleoni, căci liceul avea şi patru clase 
primare, cu copiii mici de boieri, aduşi aici ca să-i deprindă de mici cu 
limba franceză. În total eram, ca preparatori, doi macedoneni, doi regăţeni 
şi patru ardeleni, cu subdirectorul. 

Ardelenii au fost tari în intrigi și ne-au făcut vânt nouă macedonenilor. 
Atunci mi-am zis: „Decât să stau la Bucureşti să sorb căldură, mai bine 
plec acasă să-mi văd părinţii - pe care nu-i văzusem trei ani de zile — şi 
petrec vara la munte.” 

XXX 


I-am lăsat lui Alexiu cinci napoleoni, ca să mi-i trimită la întoarcere şi cu 
restul, am plecat. Drumul ma costat 50 de lei. La Salonic mă întâlnesc cu 
tata, care venise cu o cantitate oarecare de unt şi pe care o desfăcuse deja. 

A doua zi, am plecat cu tata la Veria şi de aici la Selia Mare. După o lipsă 
de trei ani, bucuria mea a fost prea mare când mi-am văzut casa părintească 
cu toţi cei dragi mie. 

Elevii de la liceu sosiseră şi dânșii cu vreo două săptămâni înainte. 

Inspiraţi de Revista Pindul au început să localizeze unele din piesele lui 
Moliere, în dialect. Se localizaseră în aga fel, încât publicul, care nu avea 
idee de aşa ceva până atunci, le gusta cu multă plăcere. 

Înjghebaseră un fel de scenă rudimentară şi acolo dădeau reprezen- 
tațiile. Au dat câteva reprezentanţii la Selia Mare, iar în ziua de Sfântul 
Ilie, trupa întreagă sa mutat cu întreg bagajul la Xirolivad și a dat şi aici o 
reprezentaţie, pe câmp liber, unde a luat parte comuna întreagă. 

Am stat la Selia Mare până am sărbătorit Sfânta Maria, cu nunțile și, a 
patra zi, împreună cu vărul meu Ghiurgula Badralexi, care studia Medi- 
cina şi care venise acasă cu vreo zece zile înaintea mea, am pornit pe drum 
petrecându-ne neamurile şi prietenii, ca de obicei. 

Am trecut prin Veria şi cu trenul, la Salonic. Aici am stat două zile. De 
la Salonic am luat trenul pentru Constantinopol, cu vaporul la Constanţa 
şi de aici, la Bucureşti, reluându-ne fiecare ocupaţia. 


XXX 


Începuse să bântuie criza. 

Mam angajat ca preparator la Liceul particular Brânză Arghirescu, 
numai pentru casă şi masă. N'aveam salariu, dar eram mai liber, căci 
începând cursurile la facultate, puteam să-mi pregătesc mai ușor exame- 
nele, să asist mai des la cursuri şi să frecventez biblioteca. 

În acest timp criza a ajuns la apogeu. 8.000.000 lei aur deficit în buget. 
A fost în anul 1900 o secetă nemaipomenită. Recolta de grâu şi de porumb 
a fost distrusă de secetă. Partidul Conservator, neputând face față crizei, 

cade de la putere şi vine Partidul Liberal, cu D.A. Sturdza prim ministru 
care, ca să salveze țara de la faliment şi de control străin, începe să facă eco- 
nomii, tăind în carne vie câteva mii de funcționari rămaşi pe drumuri... 

Se desființează Gimnaziul din Veria și cel din Cruşova. Şcoala din Salo- 
nic a rămas numai cu trei clase, un an de zile, până a trecut criza. De 
atunci, o parte din învățătorii români din Macedonia - fiind tăiaţi din 
buget, au apucat drumul Americii, unde s'au pricopsit deschizând drumul 
elementelor fără carte. Unul dintre acești învățători, anume Teja, actual- 
mente este ministru în Brazilia. 

La Institutul Brânză Arghirescu se găsea - între alţi elevi - şi băiatul 
Generalului Candiano Popescu. Într'o seară, împreună cu un coleg de-al 
lui, mai tânăr, pleacă din institut şi se duc în vizită la o doamnă, anume 
Iarca. În momentul când doamna cânta la pian şi el dansa singur, bagă 
pumnalul în ea şi o omoară. 

Mare scandal. Institutul compromis. Trebuia o platformă care să sal- 
veze situaţia. Se face o tranzacţie între vechii directori şi Ottescu - pro- 
fesor de matematici, care primeşte pensionul întreg şi-l strămută la noul 
local închiriat de dânsul - aşa că am fost şi noi mutaţi. Acolo am funcţio- 
nat până la sfârşitul anului școlar. 


ABSOLVIREA FACULTĂȚII 
ŞI CĂSĂTORIA ÎN ROMÂNIA 


Isprăvisem frecvența de patru ani şi în anul cinci pregăteam restul exa- 
menelor pe care le mai aveam de dat. Eram angajat şi pentru anul cinci 
la Ottescu, unde am rămas până la Crăciun. Apoi, un prieten de-al meu, 
Grigorie Lăcusteanu, mă recomandă unei verişoare, să-i pregătesc cei doi 
băieţi, unul în clasa a II-a şi unul întra IV'a, seara, după ce veneau de la 
şcoală. 

Convenindu-mi mai bine această situaţie, am părăsit institutul și mam 
mutat la dânsa. Aici am cunoscut-o pe soţia mea, care venise în vizită la 

mătuşa ei, fiind cumnată cu tatăl ei. Ne-am înţeles amândoi şi de Paşte, 
mau chemat la Râmnicu Vâlcea. 

După ce am făcut Paştele împreună, am plecat la București, să mai dau 
un examen şi să pregătesc actele pentru ofițerul stării civile. Dădusem, cu 
câteva săptămâni înainte, actul meu de naștere care era turcesc să mi-l tra- 
ducă în româneşte unui albanez cu care mă întâlneam toată ziua, la Cafe- 
neaua Macedonia, fără să ştiu că era spion turc. Poliţia l-a simţit şi într'o zi, 
i-a ridicat toate hârtiile şi împreună cu ele, și actul meu de naştere. Zece 
zile de-a rândul am bătut scările poliţiei, trecându-mă nădușelile, până ce, 
în sfârşit, am dat de el. Dar mai vine şi altă piedică. 

Pe timpul acela, nimeni nu se putea însura fără consimțământul părin- 
ţilor. Numai după ce trimiteai părinților actele respectuoase, puteai să te 
căsătoreşti. Dar prin ce mijloc să trimit eu aceste acte respectuoase, toc- 
mai în Macedonia? 

După multă frământare de cap, am găsit în sfârşit mijlocul. Am scris 
o scrisoare unui prieten de-al meu - Pavel Hagigoga, la Salonic, să-l ia 
pe tatăl meu, să meargă la Consulat și să declare în fața consulului că-mi 
dă voie să mă căsătoresc şi aşa, peste o săptămână, am primit actul de la 
Salonic. 

La 16 Iulie 1902 - stil nou, am făcut nunta şi mam stabilit în Râmnicu 
Vâlcea, în casele pe care părinţii soţiei, ni le-au dat de zestre, formând ast- 
fel cu toţii o singură familie. Pe la 15 Octombrie am plecat la Bucureşti să 
dau ultimele examene. Frecvența fiind terminată, mă consideram absol- 
vent al facultăţii. 

După ce am scăpat de ultimele examene, am înaintat o cerere la Minis- 
ter să fiu numit profesor de Istorie şi Geografie la Școala Superioară de 
Comerţ din Salonic. Fiindcă cererea a fost înaintată târziu, nu s'a putut să 
fiu numit şi mam întors la Râmnicu Vâlcea, unde a trebuit să aştept până 
în Septembrie viitor. 

La 25 Martie mi sa născut primul meu copil. Toată vara mergem pe 
dealuri cu o puşcă cu capse, de la 1877, şi împuşcam la păsări, căci vânatul 
era liber. 

PROFESORATUL ȘI 
ZBUCIUMUL ÎNTRE 
DOUĂ PATRII 


PROFESOR - LA ŞCOALA SUPERIOARĂ 
DE COMERȚ - DIN SALONIC 


La Septembrie, ca absolvent al Facultăţii de Litere, am fost numit la Școala 
Superioară de Comerţ din Salonic, ca profesor de Istorie şi Limba Română, 
ca mai târziu, să iau Geografia — specialitatea mea. 

Deoarece copilul era mic, mam sfătuit cu soția și cu socrii mei ca anul 
acesta să plec singur, până ce copilul mai creşte niţel. Așa că soția a rămas 
la Râmnicu Vâlcea, împreună cu părinții ei. 

Ajungând la Salonic, am închiriat o cameră la o grecoaică, soacra lui G. 
Zugravu, învăţător român. După ce am aranjat cu locuinţa, am plecat să- 
mi văd părinţii, care se instalaseră definitiv la Doliani. 

Mam întâlnit şi am discutat cu toți învățătorii care erau nemulțumiți 

- căci criza din 1900-1901 le redusese simţitor salariile. Reducerea salariilor 
a fost peste tot. Pe când profesorii din ţară erau salarizaţi cu 380 lei lunar, 
noi, la Salonic, eram retribuiţi cu 180 lei lunar. 

După ce am vizitat şi Selia Mare, ca s'o văd pe sora mea, mam întors 
la Doliani şi, îndărăt, la Salonic. Mai aveam câteva zile până la începerea 
cursurilor. 

Prima vizită pe care am primit-o, a fost aceea a învățătorului Dina 
Canacheu, împreună cu încă doi români din comuna Livezi, comuna lor 
natală. Acest Dina Canacheu a fost un fel de Badea Cârţan al macedoneni- 
lor. Umbla ca şi Badea Cârţan, îmbrăcat în portul lui naţional, întro ţipune 
(ipingea) albă, soioasă, pe deasupra o sarică - tot așa de soioasă, cioareci 
la fel, un fes în cap, poate de peste 20 de ani, legat cu basma neagră şi mai 

soioasă, dar român înfocat. Pe când Badea Cârţan nu știa cine ştie ce carte, 
Canacheu al nostru era tobă de carte. Toată opera lui Homer o recita pe 
dinafară, ca pe apă. Când l-am cunoscut eram în clasa a V'a la liceu. 

Într'una din zile, după ce am terminat orele de clasă, ne pregăteam să 
mergem la masă. Văd un bărbat îmbrăcat în nişte pantaloni strâmți, haina 
tot aşa de strâmtă, haină de şaiac, lucrat de femeile aromâne, stând la o 
parte, foarte jenat, cu un copil de prin Meglenia. 

A sunat clopoţelul de masă şi ne-am aşezat fiecare la locul lui. După 
puţin timp, văd că vine pedagogul cu această persoană şi o aşează în capul 
mesei copiilor de clasa întâi. Avea vârsta de peste 30 de ani și mi-am închi- 
puit că este un învățător român, care făcuse şcoala greacă şi vine să înveţe 
româneşte şi apoi să se ducă în comuna lui, ca dascăl român, să înveţe pe 
copii româneşte. 

Mam scandalizat de lipsa de bun simţ a pedagogului, mai ales că şi 
dânsul era cam de aceeaşi vârstă. În loc să-l pună la prima masă, l-a pus 
cu copii cei mici. 

S'a sfârşit masa şi am ieşit în curte. Mam apropiat de dânsul şi l-am 
întrebat de unde este. Sa recomandat şi mi-a spus că este din comuna 
Livezi şi că a fost învățător grec şi a venit să înveţe româneşte, limba lui. 

ÎI întreb ce studii are şi-mi răspunde: 

- Liceul grecesc. 

I-am dezlegat întrucâtva limba - parcă era speriat. 

- Hai cu mine, îi spun, în clasa mea! 

Mergem sus şi-l recomand la toţi colegii mei. 

-Domnia ta, îi spun, vii seara aici la meditaţie cu noi! 

La masa de seară îl aşez la prima masă, vis'a-vis de mine. Trece pedago- 
gul, se uită la el, curios, dar nu zice nimic. Dacă ar fi îndrăznit să-i spună 
ceva, eram gata să mă iau la harță cu dânsul. Și a stat acest Canacheu 
opt luni de zile. Cunoştea limba greacă veche la perfecţie. Când vorbea 
greceşte, vorbea în limba lui Homer. 

XXX 


O întâmplare de-a lui Canacheu din timpul Primului Război Mondial 
merită să figureze aici, pentru ca să mai râdem niţel. 

Se stabilise frontul Antantei în Peninsula Balcanică, în Munţii Muri- 
hova şi Cafadar. 

În portul Salonicului se descărcau vapoarele încărcate cu provizii şi cu 
tot felul de armamente şi, cum Grecia nu e o țară agricolă, se aduceau din 
America cantități mari de făină şi se depozitau în oraș. Cel care o distribuia 
era însuşi Guvernatorul General al oraşului, înconjurat de o mulțime de 
funcționari. Toată lumea care avea nevoie de făină, trebuia să se prezinte 
în faţa Guvernatorului să ceară verbal şi el dădea ordin să se dea bonuri. 

Canacheu ce s'a gândit, că ar fi bine să se prezinte şi el la guvernator, să 
ceară şi el un sac de făină, poate i-o da şi lui. Ajunge la poarta palatului, 
încearcă să intre, dar soldatul, văzând cum era îmbrăcat, nu-l lasă să intre. 
Degeaba se ruga de soldat în limba lui Homer, de care soldatul habar nu 
avea. 

Dar în timpul când se ciorovăia cu soldatul, vine un maior şi auzindu-l 
cum vorbeşte, spune soldatului să-l lase să intre. Rugămintea pe care tre- 
buia să o facă Guvernatorului, ca să obțină un sac de făină, Canacheu a 
ticluit-o în limba lui Homer. Când i-a venit rândul şi s'a prezentat în fața 
Guvernatorului, spunându-i rugămintea, Guvernatorul, uimit, îl întreabă: 

- Cine eşti? 

- Sunt un dascăl român, răspunde Canacheu. 

- Dar de unde știi greceşte? 

- Am făcut liceul grecesc. 

- Dar cunoşti bine pe Homer? 

- Pe Homer îl ştiu pe tot, pe dinafară! 

- Ai putea să ne reciți un cânt? spune Guvernatorul. 
- Cum să nu? 

Şi Canacheu începe să recite primul cânt din Homer, iar funcționarii 
rămân toți cu ochii holbaţi la dânsul. După ce a isprăvit de recitat, Guverna- 
torul a dat ordin să i se dea un bon pentru un sac de făină, dar funcţionarii 

au strigat întrun singur glas: „Domnule Guvernator, pentru că a recitat 
aşa de frumos, îl rugăm să ne mai recite încă un cânt!” 
Canacheu însă le spune: 
-Vă mai recit încă un cânt, însă cu o condiţie, să-mi mai daţi un sac de 
făină! 
- Îți dăm, îi răspund toţi! 
Aşa că, după ce a recitat şi cântul al doilea, i s'a dat bonul pentru doi saci 
de făină, cu care Canacheu a plecat acasă vesel că are cu ce potoli familia. 
După ce a învăţat româneşte, pe ziua de 5 Mai 1895, i-am încărcat calul cu 
două desăgi pline cu cărți didactice, l-am condus întreaga noastră clasă, vreo 
doi kilometri în afara orașului şi ne-am luat rămas bun, urându-i succes. 


XXX 


Sosind la Salonic, prima lui grijă a fost să vină să mă vadă şi totodată, să-şi 
arate şi doleanțele. Îl întreb ce mai face? Îmi spune că are între alte nea- 
junsuri, şi nemulțumiri din partea revizorului şcolar Dumitru Dan. De 
când cu criza de la 1900 - salariile învăţătorilor au fost reduse, de la 6o lei 
lunar, la 40 lei lunar. Așa că învățătorii toți aveau aceeaşi leafă. Revizorul 
a găsit cu cale să oprească de la fiecare învățător şi câte zece lei pe lună, sub 
diferite pretexte. 

Probabil că revizorul, care avea un salariu de 300 de lei lunar - salariu 
în care erau cuprinse şi drumurile pe care le făcea în diferitele comune, 
îşi făcuse socoteala ca aceste drumuri să le scoată de la învățători și de la 
preoți, ciupind de la fiecare suma de zece lei lunar. Canacheu mi-a adus la 
cunoştinţă această găinărie şi altele mai mari. 

După ce am mai cercetat şi m'am convins că cele relatate de Canacheu 
au fost adevărate, i-am întors spatele revizorului şcolar. La școală însă, 
eram coleg cu vărul său Jean Dan, profesor de Limba Franceză. Se plânge 
acestuia că nu-l salut şi i-am spus, să-i transmită că nu stau de vorbă cu 
oameni incorecţi, şi-i relatez faptele. A doua zi, vărul său îmi spune că vrea 
să aibă o întrevedere cu mine. „Să poftească, îi spun, împreună cu domnia 
ta, la cafeneaua lui Iani şi eu am să vin cu Pavel, profesor de Drept.” 

Tabloul de absolvire al unei serii de elevi al căror profesor 
a fost Iotta Naum Iotta 


arhiva familiei lotta 

A doua zi, ne-am întâlnit la cafenea. A căutat să se scuze. l-am spus: 
„Faptul e fapt. Orice-mi vei spune, nu te poţi scuza. Trebuie să ştii că pe 
noi, o mână de oameni, ne-a mânat aici un ideal şi acest ideal nu-l putem 
atinge prin măsurile acestea pe care le întrebuințezi domnia ta. Noi tre- 
buie să ne purtam în aga fel, ca să fim iubiţi şi de învățători şi de preoţi 
- căci în primul rând ei sunt stâlpii pe care ne putem baza pentru reuşita 

noastră. Destul de rău i-a lovit criza, reducându-le salariile, să-i mai ciu- 
pim şi noi? Dacă pierdem stâlpii, pe ce ne mai sprijinim? Să croim de la 
început o cale dreaptă pe care să mergem! Trec cu vederea tot ce sa făcut, 
rămânem prieteni, cu condiţia să nu se mai repete ce s'a făcut!” 

Cinci ani de zile cât a mai fost revizor în regiunea Salonicului, am fost buni 
prieteni, căci a fost la locul lui, probabil ştiind că învățătorii şi preoții erau 
mereu în contact cu mine și a putut să se abţină. După cinci ani, a fost trans- 
ferat la Ministerul de Externe, ca şef de birou la chestia macedo-română. 


Dar o să vedem mai târziu, că năravul din fire nu are lecuire. 


XXX 


Am început cursurile la şcoală. Director a fost Mihail Dimoni, instalat de 
nașul său Paulică Brătăşanu, mare senator conservator. Dimoni era o fire ciu- 
dată. Nu concepea ca Şcoala Superioară să meargă fără ca el să fie director. 

La sosirea mea, profesorii erau împărțiți în două tagme: tagma direc- 
torului şi tagma lui Pocletaru, profesor de muzică. Cea mai mare parte 
nu era preocupată decât de interesul social. Chestia cu care ne adăpasem 
în cei şapte ani de liceu, pentru dânşii era floare la ureche. Nou venit, 
nu puteam înțelege această divergență. Nu le dădeam nici o importanţă. 
Eram preocupat de ceva mai important. Îmi făceam datoria şi mă purtam 
în aşa fel cu elevii, ca să vadă în mine un adevărat părinte, iar după prânz 
să fiu liber. 

În fiecare zi, după ce luam masa, mă instalam la Cafeneaua Egipt, unde 
luam cafeaua, fiind înconjurat de toţi aromânii (azi de unii, mâine de alții) 
de prin toate împrejurimile Salonicului, Veriei, Caterinei şi Casandrei 

- căci în aceste împrejurimi îşi iernau ei oile. 

Niciodată mam lăsat să-și plătească ei cafelele care nu costau cine ştie 
ce, cinci bani româneşti, dar tot erau o contribuţie de un leu pe zi pe care 
trebuia să-l scad din salariul meu de 180 lei lunar, căci am înţeles că aceasta 
era menirea mea la Salonic, venind în contact cu aromânii. 

Sărmanei mele soţii îi trimiteam cam 40 de lei pe lună, dar trăind 
împreună cu părinţii ei, nu ducea lipsă de bani. Socrul meu avea şi dânsul 
o pensie cât salariul meu. 

Sosind vacanţa Crăciunului, am părăsit Salonicul. Luând trenul, am 
ajuns la Veria, iar de aici, călare pe cal, am sosit la Doliani, în noua casă a 
părinților mei. 

La Doliani am stat câteva zile în casă, fiind timp de iarnă. Când se 
întâmpla să fie o zi frumoasă, atunci începeam în grup vizitele, de la mine 
până la tine, discutând toată politica Europei şi a lumii întregi şi am dus'o 
aşa vreo două săptămâni. În ziua de Sfântul Ioan am părăsit Doliani şi 
seara am fost la Salonic, pentru ca a doua zi să încep din nou şcoala. 

Şcoala Superioară a României la Salonic avea următorii profesori: fraţii 
Capidan, unul profesor de Desen şi Caligrafie, celălalt, absolvent al Semi- 
narului din Bucureşti, profesor de Limba Germană; Sava Saru - profesor 
de Limba Greacă, în contact cu toată lumea aromânească, a cărui casă 
era deschisă tuturor colegilor; Pavel Hagigoga - profesor de Drept, de 
asemenea, în contact cu toată lumea aromânească; D. Gaga - profesor de 
Limba Turcă, studiase la Constantinopol Şcoala de Administraţie, după ce 
a isprăvit Liceul Românesc din Bitolia; Ion Dan - profesor de Limba Fran- 
ceză; Pocleteanu - a cărui soție era directoarea Şcolii primare, amândoi 
din ţară, care în anul următor au plecat în Bitolia. Profesor de Contabili- 
tate şi director al internatului era Vasile Diamandi. 

Întruna din zile mă duc şi eu la internat, să văd cum se prezintă copii la 
masă, amintindu-mi de viaţa de liceu de altă dată. Directorul lipsea. Când 
a aflat că am fost la internat şi încă la masa copiilor, sa scandalizat şi s'a 
exprimat față de un coleg. 

Atunci i-am spus colegului să-i spună așa: „Dacă sa scandalizat că de ce am 
fost eu la internat, atunci se vede că la internat trebuie să fie o mare găinărie.” 

Au trecut lunile una după alta şi ne apropiam de examene. 

Ca profesor de Limba Română trebuia să pregătesc, cu copii din clasa a 
IVa, o piesă teatrală pe care so reprezinte la serbarea de fine de an. 

Mă iau la discuţie cu directorul, spunându-i că în privința aceasta nu 
ştiu ce piesă pot să pregătesc pentru asemenea ocazie. Dânsul îmi spune: 

„Pregătește Casa de vânzare, de Alecsandri!” 

Am stat nedumerit şi nehotărât şi am ieșit în oraş gândindu-mă. Înspre 
seară, mam întâlnit la o berărie cu un funcţionar de la Consulat, anume 
Pitişteanu şi cu revizorul şcolar Dumitru Dan. 

Începuse Revoluţia bulgară, cu Sarasof în frunte. Bande de comitagii 
cutreierau Macedonia şi auzeam mereu de luptele care se dădeau între ei 
şi armatele turceşti, însă văzând că nu pot ca să le stârpească, au apelat la 
o stratagemă: au ațâţat pe greci să aducă şi ei bande de antarți (mercenari) 
în Macedonia, sub ocrotirea secretă a autorităţilor turcești ca să se bată cu 
bulgarii. Pe de altă parte, grecii luptau şi împotriva noastră, a aromânilor. 

Stând la berărie cu cei doi prieteni, mi-a venit ideea despre lupta celor 
trei naționalități din Peninsula Balcanică şi atunci am zis revizorului 
şcolar: „Deseară mă apuc să scriu o piesă teatrală alegorică, în versuri, în 
dialectul macedo-român. Mâine dimineaţă să vii să-ți citesc primul act!” 

La 8 dimineaţa, am fost gata. A venit Dan, i-am citit primul act. A rămas 
cu gura căscată, căci nu credea. Ne-am despărțit. Eu am plecat la şcoală, 
dictând elevilor din clasa a IV'a rolurile, ca să le pregătească. A treia zi, le- 
am dictat actul al II-lea, iar a cincea zi, actul a III-lea. 

I-am pregătit în clasă, arătându-le modul cum trebuia declamat fiecare 
rol şi în ajunul serbării, am făcut repetiţia. Consulul, fiind informat pro- 
babil de Dan, şi-a exprimat dorinţa de a asista la repetiţie. Bineînţeles că a 
asistat și dânsul, fiind un literat. 

A doua zi, am dat reprezentaţia. Scena a fost estrada unei catedre pe care 
se perindau actorii. Au asistat şi profesorii bulgari, cărora profesorul Saru, 
care cunoştea la perfecţie limba bulgară, le dădea explicaţiile necesare. 

Lumea, care până atunci nu avusese ocazia să asiste la o piesă aromâ- 
nească, chiar pe o scenă aşa de mică, a fost încântată. 

Piesa cuprindea următoarele personaje: Romana - reprezenta populaţia 
românească din Macedonia, ameninţată să fie deznaţionalizată de greci. 
Gheorghiţis - care trebuia să se căsătorească cu Romana - reprezenta 
Grecia, care vrea cu orice chip să-i deznaţionalizeze pe aromâni; Afro- 
dita, reprezenta populaţia grecească din Macedonia, care făcea pe peţi- 
toarea, căutând so convingă pe Romana ca să-l ia pe Gheorghiţis de băr- 
bat. Romulus reprezenta România care împreună cu Tulea - reprezenta şi 
Transilvania; după mai multe peripeții, prin care trece Romana, vine şi o 
scapă. Goga reprezenta bulgarii care, după cum se va vedea mai departe, la 
un anumit moment, au fost de ajutor românilor din Macedonia. 


DIN NOU ACASĂ — LA RÂMNICU VÂLCEA 
ŞI REVENIREA CU FAMILIA LA SALONIC 


După ce am isprăvit serbarea de fine de an, creierul meu a fost așa de con- 
centrat asupra plecării şi ajungerii mele cât mai repede în ţară, încât nu mai 
ţin minte când am plecat din Salonic şi pe unde am trecut, că mam pome- 
nit la gara din Piteşti, unde mă aştepta soția împreună cu cumnata mea. 

Am stat două zile la Piteşti şi a treia zi, împreună cu cumnata mea și cu 
copii ei, în două trăsuri, prin Dealul Negru, am ajuns la Râmnicu Vâlcea. 

Am găsit copilul meu sănătos, ceea ce mi-a produs o mare bucurie, 
văzându-l cum aleargă pe piciorușşele lui. 

M'am repauzat trei luni de zile, făcând plimbări prin oraş, dar mai ales 
în grădina mea, la care am ţinut atât demult, admirând pomii fructiferi. 
În privinţa pomilor fructiferi am fost pătimaş în timpul copilăriei. Când 
ajunsesem la vârsta de zece ani, doream foarte mult să am pomi în gră- 
dină. La munte însă, la o înălțime de 1200 metri deasupra nivelului mării, 
nu creșteau decât cireşi şi corcoduşi. În fiecare toamnă mă străduiam să 
sădesc câţiva cireşi şi corcoduşi. Dar cum în primăvară familiile cu oi, care 
nu locuiau la Veria, ieşeau la munte, la întâi Mai puneau caprele la păscut 
în grădină și distrugeau totul. 

În toată copilăria mea nu a fost posibil să înjghebez un pom. De aceea, la 
Râmnicu Vâlcea, eram în elementul meu. Dar, de regulă, timpul trece pe 
nesimţite şi noi trebuia să începem pregătirile pentru plecare. 


XXX 


Ne-am luat şi noi rămas bun de la bătrâni şi am pornit pe drumul Saloni- 
cului. Ne-am oprit o zi la Bucureşti, ca să vizez pașaportul la Consulatul 
turcesc şi a doua zi am luat trenul şi am ajuns la Constanţa unde, imediat, 
ne-am suit în vaporul Regele Carol. După o călătorie de 12 ceasuri, am 
ajuns la Constantinopol. 

După ce am coborât din vapor, ne-au luat pe toți cei coborâţi ca pe o turmă 
şi ne-au dus sub escortă la vamă, iar după ce sa isprăvit cu vama, tot aşa ne- 
a trecut la staţia de cale ferată. La staţie ne întâlnim cu un prieten - anume 
Vuloagă, institutor român la Bitolia şi care era totodată, membru în comite- 
tul de redacţie a Revistei Lumina, redactată la Bitolia şi tipărită la Bucureşti. 

Discutând cu dânsul îmi spune că citise într'o gazetă din ţară despre 
reprezentarea piesei Romana şi că ar dori să o citească. Fără să ştiu cine a 
dat-o în gazetă, îi dau bucuros manuscrisul, cu condiția să mi-l înapoieze 
prin poştă. 

La Bitolia, probabil, manuscrisul a fost citit la comitetul de redacţie al 
revistei, căci mă pomenesc cu o scrisoare de la fostul meu profesor Ste- 
rie Ciumetti, rugându-mă să-i dau voie, să publice piesa în Lumina. l-am 
răspuns să facă cum crede şi astfel s'a publicat lucrarea în numerele din 
Decembrie 1904 şi Ianuarie 1905 ale revistei. 

La staţia căilor ferate, am stat până la ceasurile şase după amiază, când 
am luat trenul și după o călătorie de 24 de ceasuri, am ajuns la Salonic. 
La gară ne-a așteptat fratele meu Nicolachi. Am luat o birje şi am tras 
la Hotelul Magiari - căci Vanci Magiari a fost președintele comunității 
româneşti din Salonic. După două zile mi-am găsit o locuinţă vis'a-vis de 
şcoala noastră. Fratele meu plecase şi dânsul după câteva zile la Doliani. 
Mă pomenesc cu o scrisoare de la dânsul că tata e bolnav rău și vrea să 
mă vadă neapărat. 

A doua zi de dimineaţa, am luat trenul și am ajuns la Veria, iar de acolo 
călare pe cal, seara la Doliani. L-am găsit pe tata rău bolnav. A treia zi, a 
trebuit să ne despărțim de tata pentru totdeauna, căci după o săptămână, 
am primit ştirea că a încetat din viață. Atâta i-a fost bucuria. 


ÎN TOIUL REVOLUȚIEI. 
ATENTATELE BANDELOR 

DE ANTARŢI ȘI REZISTENŢA 
NAȚIONALIȘTILOR ROMÂNI 


În primul an de profesorat, fiind liberalii la putere, de la 1 Septembrie, 
inspectorul general Apostol Mărgărit a fost scos la pensie şi a fost che- 
mat în locul său Lazu Duma, care a fost până atunci dragoman la Legația 
română din Belgrad. 

În al doilea an de profesorat, la sosirea mea la Salonic, găsesc o schim- 
bare la direcţia școlii. Directorul Dimonie este înlocuit cu Victor Lazăr, 
luptător ardelean, care după ce a fost închis la Seghedin şase luni, a trebuit 
să se refugieze în țară, fiind mereu urmărit. 

Atât dânsul, cât şi soţia au fost nişte caractere alese. Între familiile noas- 
tre se legase o așa prietenie, că numai moartea ne-a despărțit. Nu aveau 
copii. Copiii şcolii erau şi copiii lor. 

Atmosfera în şcoală se schimbase. După munca de toate zilele, de sărbă- 
tori, o duceam în sindrofii. Mai jucam, din când în când, câte un mausin. 

În cursul anului am ţinut la şcoală două conferinţe în faţa publicului 
românesc, conferinţe în dialect, despre originea noastră, a aromânilor. 
Începuse să se simtă ura grecilor împotriva românilor. 

Luni, a doua zi, după lăsatul de sec, populaţia din Salonic, mai ales 
Creștinii, au obiceiul să iasă, să se plimbe la o dumbravă de la marginea 
oraşului, numită Caragaci. Diamandi, directorul internatului, a avut chef 
să iasă și el cu băieţii, iar bietul Victor Lazăr a fost nevoit să se ducă și el la 
Caragaci, să fie lângă băieţi. 

Ajungând acolo, Diamandi, în mulțimea aceea, mai mult împestrițată 
de greci, asmută băieții să cânte, ca un fel de sfidare la adresa grecilor. 

Atât a fost, destul ca să se pornească din toate părțile o droaie de pie- 
tre asupra băieţilor şi asupra directorului Lazăr, care stătea nemișcat, pri- 
mind loviturile. Diamandi a şters'o, iar băieţii au căutat să se salveze fie- 
care cum a putut. Bietul Lazăr, din cauza loviturilor, a dat în tifos şi puţin 
a lipsit ca să-şi piardă viaţa. 

Am continuat până la 20 Martie când, soţia mea fiind gravidă mam 
hotărât să o duc la Doliani, ca să facem Paştele împreună. Nu trecuseră 
nici şase zile de la întoarcerea mea la Salonic, când sosește o știre de la 
Veria că o bandă de antarţi, de o sută de inşi, au trecut pe lângă Doliani; 
atât şi nimic mai mult. 

A doua zi de dimineață, am luat trenul şi de la Veria călare pe cal, la Doli- 
ani. Am aflat mai târziu cum sa petrecut totul. Erau hotărâți să atace Doli- 
ani, dar având cu ei doi chirigii aromâni, cu patru cai pe care aveau încărcate 
muniția şi pușştile, i-au întrebat pe ei ce comună este aceasta, cum se cheamă. 

„Doliani” - răspund chirigii. Văzând casele cele mai multe cu etaj, îi întreabă 
din nou cu se ocupă ei. „Mai toți sunt vânători,” răspund chirigii. 

Când au auzit că toți sunt vânători şi-au continuat drumul înainte şi au 
lăsat Doliani în pace. A doua zi mi-am luat copilul şi soția pe doi cai, am 
ajuns la Veria şi de aici cu trenul îndărăt la Salonic. Şi aşa mam liniștit. Pe 
data de 10 Mai, soţia mea a născut o fetiță. 

Am ajuns la sfârşit de an şi pentru serbare băieţii au pregătit piesele Doc- 
tor fără voie şi Pastorala, în româneşte. Inspectorul general Lazu Duma, 
care era în Salonic, a găsit cu cale să ne afişăm în oraș şi atunci sa închi- 
riat pentru serbare grădina teatrului Berăria Colombo în centrul orașului. 
Grecii însă mocneau și pregăteau răzbunarea. 

După trecerea câtorva luni, întruna din zile, când inspectorul Duma se 
găsea la masă împreună cu viceconsulul Petre Trifon, un individ grec intră 
în restaurant şi observă cum stătea Duma lângă fereastră; iese afară şi cum 
era noapte lipeşte pe geam gura unui trombon cu mai multe gloanţe şi-l 
descarcă spărgând geamul şi rănindu-l pe Duma în piept. Duma a trebuit 

Familia fratelui său, Niculache Iotta 


arhiva familiei lotta 


să stea în clinica doctorului Hristovici, vreo trei săptămâni, până sa vin- 
decat. De atunci, fiecare dintre noi era cu multă băgare de seamă, viața 


fiindu-ne în pericol. 


XXX 


După serbarea de fine de an, am rămas cu soţia şi cu copii la Salonic. 

Căldurile au început să se înteţească, au ajuns insuportabile, mai ales 
țânțarii erau cea mai teribilă plagă. Mă sfătuiesc cu soția şi hotărâm să 
mergem la Doliani, fie ce-o fi. Plecăm dimineaţa de la Salonic şi din Veria, 
seara, călare pe cai am ajuns la Doliani. Le-am asigurat copiilor aer curat. 

Ceata de o sută de antarţi greci, care trecuse pe lângă Doliani, era condusă 
de Acrita. Mai târziu, Generalul Mazarachi se instalase la Neagușşte, sub ochii 
autorităţilor turcești, dând bandelor sale, care veneau mereu, diferite ordine. 

Întruna din zile, ne pomenim că vine de la Neaguşte un spion de-a lui 
Acrita să afle ce armament avem. Cu vreo două luni de zile înainte, grecul 
acesta a fost angajat de comună și făcuse canalizarea apei. 

Ai noştri au priceput scopul vizitei sale. Nu aveam în momentul acela, 
în comună, decât două puști grele cu încărcarea pe la spate. Am chemat 
pădurarul şi i-am arătat itinerariul vizitelor ce aveam să le facem cu grecul 
şi am stabilit să plimbe pușca, de la casa din care plecăm în următoarea 
casă, în care vom intra, aşa încât grecul, în orice casă va intra, să vadă 
pușca atârnată, ca să creadă că fiecare familie are o pușcă. 

Cauza pentru care vroiau să distrugă Doliani a fost că nu voiam să 
închidem şcolile româneşti şi să citim greceşte în biserică. Au început 
amenințările. Între timp am trimis câţiva băieţi în comunele turceşti din 
Sarighiol şi au cumpărat vreo 20 de puşti şi cartușe, încât cu puştile care le 
aveam, puteam face faţă unui atac. 

Noaptea soţia mea stătea cu mama mea, iar eu împreună cu tineretul din 
comună patrulam în jurul ei să nu fim luaţi prin surprindere. O lună de zile 
am dus'o aşa, până când consulul român din Salonic a intervenit pe lângă 
Valiu - Guvernatorul general al Salonicului - şi a trimis un căpitan cu vreo 
40 de soldaţi să păzească comuna. Din acest moment ne-am liniştit. 

Acestea au fost amintirile pe care biata mea soție le-a avut din Mace- 
donia. 

Pe la 15 Septembrie când trebuia să înceapă şcoala, împreună cu mai 
mulți din comună şi cu cinci soldați după noi, am plecat călare la Veria, iar 
de aici la Salonic. Închiriasem o casă împreună cu G. Ghiurgunda, care 
ţinea un mic restaurant, unde câţiva profesori fără familie luau masa la 
dânsul. Român neaoş. Dânsul stătea la parter şi eu - la etaj. 

Atmosfera se înăsprea din ce în ce mai mult. Pe de o parte erau ban- 
dele de comitagii bulgari, urmărite cu cea mai mare străşnicie de către 
armatele turceşti, iar pe de altă parte, bandele de antarți greci, favorizate 
de autorități şi asmuţite contra bandelor bulgare. Bulgarii ocupaseră toate 
colibele de pescari din partea de Nord a bălții Enige Vardar, pentru că 
era locuită numai de bulgari, iar grecii ocupaseră partea sudică a bălții, 
fiindcă era locuită de greci. 

Fiind în ea foarte multă trestie, o armată turcească nu-i putea ataca 
pentru că nu avea mijloace de transport. Acolo, comitagii aveau locul lor 
de aprovizionare şi de acolo porneau în această regiune bandele, pe uscat. 
De multe ori, grecii şi bulgarii se băteau din apă sau din bărci. Armatele 
turceşti nici nu se băgau în aceste lupte. 

La 20 Septembrie, cade Partidul Liberal de la putere şi vine Partidul 
Conservator. La Ministerul Instrucțiunii Publice vine ca ministru Mihail 
Vlădescu - fostul profesor al domnului Dimoni. 

Şi cum Dimoni nu înţelegea să fie alt director la Şcoala Comercială, 
pleacă imediat la Bucureşti şi interveni pe lângă ministru, întrebuințând 
mijloacele de care era capabil şi este numit director. Eforia şcolară din 
Salonic şi toată lumea românească, care era foarte mulțumită de liniştea 
care domnea în şcoală, supărată de această perturbare produsă de Dimoni, 
trânteşte o telegramă Ministrului Vlădescu, menționând: „Dacă Dimoni 
vine director, noi închidem şcolile primare!” 

Primind telegrama, ministrul îl cheamă pe Dimoni şi-i spune: „Bine 
Dimoni, aşa te bucuri tu de dragostea compatrioților tăi?” Şi imediat a fost 
înlocuit cu doctorul Şunda, care a căutat să îmbuneze situația. 


128 Iotta Naum Iotta: Din viața zbuciumată a Aromânilor 


Unii dintre profesori, mai ales revizorul, au vrut să-i amestece şi pe 
elevi în aceste certuri şi chiar îi pregătiseră pe elevii din clasa a VII-a să-i 
dea o bătaie lui Dimoni. Elevii ţineau la fostul director, iar acesta habar 
nu avea de ceea ce se pregătea. 

Portarul şcolii - care a fost recomandat de mine lui Lazăr, află toată 
această pregătire a elevilor şi mi-o relatează cu vreun ceas înainte de a 
intra la ore, în clasa a VIII-a. Intru în clasă, urc la catedră şi stând în 
picioare, mă uit la ei şi le spun: 

- Vă rog să-mi spuneţi cinstit, cum mă consideraţi voi pe mine că sunt, 
un profesor care ţine la voi, vă doreşte binele sau vă doreşte răul? 

Au sărit toţi: 

- Domnule profesor ne sunteți ca un părinte! 

- Da, atunci, uite ce: am aflat că pregătiți să faceţi ceva care nu cadrează 
cu calitatea voastră de elevi, ceva care din toate punctele de vedere com- 
promite şcoala şi va avea urmări triste pentru elevi. De aceea, vă atrag 
atenția că, dacă veţi căuta să aduceți la îndeplinire ceea ce alții vau pus la 
cale, am să fiu tiran, contra voastră. Voi aţi veniţi aici să vă amestecați în 
neînțelegerile dintre profesori sau să învăţaţi carte? Cartea şi numai cartea, 
asta trebuie să fie deviza voastră, m'aţi înțeles? 

- Da, domnule profesor!, răspunde clasa întreaga. 

Astfel am evitat scandalul care putea să fie lamentabil. Cu toate acestea, 
revizorul nu s'a lăsat. A pus pe un bătăuş compatriot de-al său, spaima 
Salonicului, să vină într'una din zile la şcoală şi să-l maltrateze pe bietul 
Dimoni. 

Doctorul Şunda, cu tactul lui blajin, a reușit să aducă linişte în şcoală și 
am ajuns cu bine până la sfârşitul anului şcolar. 

În timpul acesta, situaţia internă a Macedoniei a devenit aproape insu- 
portabilă. Luptele între bandele bulgare şi cele greceşti se înteţesc. 

Situaţia agravându-se şi fiind cu toţii periclitați, mam gândit că nu era 
timpul să mă duc cu familia la Doliani, să petrec cele două luni de vacanţă. 
Deşi comuna era păzită de cei 40 de soldaţi, drumurile însă nu erau sigure, 
după cum se va vedea mai departe. 

De aceea, mam sfătuit cu soția şi i-am spus: „Hai dragă să plecăm în 
ţară, să te las cu copii în siguranţă la Râmnicu Vâlcea, la părinţii tăi, iar eu 


mă voi întoarce singur, până se va vedea ce va ieși din acest haos!” 


XXX 


Luându-mi rămas de la familia Lazăr, cu care legasem o prietenie rară, ne- 
am suit în tren şi a doua zi de dimineață, am sosit la Belgrad. Am tras la 
un hotel pe ţărmul Râului Sava şi a doua zi am luat vaporașul austriac şi 
am debarcat la Turnu Severin. Am luat apoi trenul şi a doua zi, am sosit la 
Râmnicu Vâlcea. 

Am stat vreo două săptămâni de mam odihnit, dar eram neastâmpărat. 
Se deschisese Expoziția 1900 şi am vrut şi eu să mă duc so vizitez şi să văd 
ce fac ai noștri, la Bucureşti. Atentatul asupra inspectorului Lazu Duma şi 
alte câteva omoruri comise de greci, în contra aromânilor, ațâţaseră spiri- 
tul tineretului aromân ce se afla la studii. 

Se organizaseră şi scot gazeta Vipera, sub direcţia lui Taşcu Pucerea 
şi răspund cu aceeaşi măsură în contra grecilor din România, comițând 
chiar câteva atentate. Dar atitudinea aceasta a îndârijit şi mai mult omoru- 
rile în Macedonia, care au devenit mai dese. 

După ce s'a isprăvit vacanța, mi-am luat rămas bun de la bătrâni şi de la 
soţie şi copii şi, ştiindu-i în siguranță, am plecat la catedra mea de la Salo- 
nic. Am trecut pe la Constanţa, unde mam întâlnit cu Victor Lazăr, care- 
şi dăduse demisia de la Şcoala din Salonic şi se aranjase la Constanţa. 

Inspectorul Lazu Duma, în urma atentatului, a fost transferat la București, 
ca Şef al chestiunii macedo-române la Ministerul de Externe, iar în locul lui 
au fost numiţi doi inspectori: Nicolae Batzaria, inspector al Şcolilor române 
din Regiunea Salonicului și Nicolae Tacit - în Regiunea Bitolia şi Epir. 

La Selia Mare unde populaţia, fiind oieri şi având turmele în munți, 
a fost amenințată de bandele greceşti, în frunte cu Acrita, care rezida la 
Neaguşte: ori se leapădă de aromânism, ori de turmele lor. Selia Mare a 
fost îngenunchiată. Au rămas numai Doliani şi Xirolivad care au rezistat 
până la sfârşit. 

În Selia Mare nu au mai rămas decât vreo 30 de familii care nu aveau oi şi 
care nu s'au lepădat de aromânism. Dar în timpul iernii, când comuna era 
pustie, o bandă de antarţi se duce în comună şi arde toate casele. 

În acelaşi timp, o altă bandă de antarţi se duce la moşia naționaliștilor 
Al Iani, moșia familiei Hagigogu din Xirolivad, unde iernau caprele şi 
oile lui şi ale taifei şi ucid peste 200 de oi şi capre; omoară pe un cioban 
bătrân, iar pe un altul - tânăr, de vreo 19 ani, anume Apala, îl iau cu 
dânşii şi după ce-i fac o tăietură în gât, îl azvârlă în râul Vistriţa, să moară, 
scurgându-i-se sângele. Dar înecat, şi-a legat gâtul ca să oprească sângele 
şi a pornit la sănătoasa, ajungând acasă la Veria. După puţină îngrijire 
medicală, Apala a scăpat cu viaţă. 

Anul 1906-1907 a fost cel mai teribil în omoruri. În timpul acesta, un 
tânăr absolvent a trei clase comerciale de la școala din Salonic, anume Cola 
Nicea, care era angajat ca chelner, la Restaurantul Ghiurgunda, neputând 
suferi atrocitățile bandelor greceşti, pleacă de la restaurant, pune mâna pe 
pușcă şi iese la munte. Se uneşte cu încă trei, între care şi Apala, cel azvârlit 
de antarţi în Bistriţa. 

Întruna din zile, când preoţii români se duceau la biserică, să înceapă slujba, 
Sau tras focuri de la ferestre asupra lor. Popa Nacea moare în mijlocul străzii, 
iar Popa Ripidon este rănit. După câteva timp, Dumitru Palicarghia este ata- 
cat în mijlocul pieții şi rănit grav. Tocmai atunci un şef de bandă român, care 
opera împreună cu bandele bulgare în regiunea Vodenei, auzind ce se petrece 
în regiunea Veriei, se separă de bulgari şi vine în Regiunea Ceriei, cu ceata lui 
de nouă inşi, între care doi din comuna aromânească Kendrova. 

Gheorghe Mucitană - şeful, era din Cruşova. Ei vin la Doliani, se unesc 
cu Cola Nicea și fac planul să atace în două părți deoadată. Cola, cu cinci 
ingi pândeşte drumul Cojani - Veria. Trei neguţători din Cojani sunt 
omorâţi şi li se pune un bilet în care se spune: Dacă veţi îndrăzni să mai 
omorâți un român, pentru un român vom omori zece greci! 

În aceeași zi, Mucitană cu ceilalți băieţi pândeşte pe zarzavagii care 
veneau de la Neaguște să vândă zarzavat la Selia Mare şi i-au ciopârțţit pe 
toţi, 12 la număr, punând același bilet, ca şi la cei din Cojani. 

Familia Iotta: soția, Irina şi fiul Alexandru 


arhiva familiei Iotta 

Lumea înnebunise. Fiinţele care mureau erau poate cele mai nevino- 
vate, dar nu se ținea seama de nimic. Era un fel de sete de sânge. Când au 
văzut că nu este glumă - că și românii pot să facă ceea ce fac dânșii, sau 
potolit un timp, ca să înceapă din nou apoi. 

Întruna din zile, când socrii fratelui meu se găseau la ogor prășind, o 
bandă de antarți iese din pădure, îi omoară şi dispare. Atunci ceata lui 
Cola, pleacă imediat în comuna greceasă Ciornova şi răspunde la fel. Patru 
tineri din Doliani, care-l chemaseră şi pe fratele meu să meargă la târg, la 
Veria şi care a refuzat, fiind prea de dimineaţă, au fost prinși în mijlocul 
drumului dintre Doliani şi Veria şi omorâţi. Văzând haosul acesta, am 
luat măsuri şi l-am trimis pe fratele meu, împreună cu doi veri buni, în 
America. Nimeni nu era sigur de viaţă. 

G. Mucitana se retrăsese înspre Cruşova, Cola Nicea cu ceata lui de trei 
inşi umbla în toate părţile regiunii noastre. 

Întruna din zilele anului 1907-1908, când familiile erau la munte, se 
înțeleg cu tineretului din Xirolivad să iasă pe înserate, înarmaţi şi cu toții, 
în număr de vreo 30, să se ducă la stânele aromânilor din Selia Mare şi să, 
amestece oile tuturor, formând o singură turmă. 

Ciobanii, văzând noaptea o mulțime de oameni, au fugit toţi de frică, 
părăsind oile la întâmplare şi alarmând comuna că s'au umplut munţii de 
comitagii români. 

În timpul acesta, Meglenia era şi dânsa în foc. Zilnic se aduceau arestaţi 
bulgari şi români de prin aceste părți. Mulți dintre ei şi-au lăsat oasele 
prin închisori. 


xxx 


Mă întorc iar la Dina Canacheu, dascălul de la Livezi: de la început a 
reuşit să deschidă şcoala românească, dar împrejurările din urmă şi mai 
ales autorităţile turceşti corupte şi care ţineau cu grecii, i-au închise. 
Atunci Canacheu, având un frate tânăr, l-a trimis comitagiu în banda 
bulgărească a lui Apostol. 

El vine la Livezi cu toată banda, în frunte cu Apostol şi-i ameninţă pe cel- 

nici că, dacă nu se duc cu toţii la Salonic, să ceară autorităţilor turcești auto- 
rizaţia pentru deschiderea şcolii româneşti, praful se va alege de dânşii. 

M'am pomenit la Salonic cu Canacheu în fruntea lor. Am făcut seara o 
petrecere la Restaurantul Gherganda. A doua zi, prezentându-se cu toţii 
la autorităţi, li s'a dat autorizaţia pentru deschiderea şcolii şi de atunci, sa 
cimentat românismul în această comună. 

În timpul acesta, Turcia era considerată „omul bolnav” care trebuia să 
moară. Nu era altă scăpare decât Constituţia. Încep să se formeze Comi- 
tetele Secrete June Turce pentru introducerea Constituţiei în împărăția 
turcească, singura salvare a românilor persecutați de greci. La Bitolia, 
doctorul Filip Mişea intră în acest Comitet Secret; la Salonic, inspectorul 
şcolilor române, Nicolae Batzaria şi Iancu Dalametra, directorul şcolii pri- 
mare de la Veria, fac acelaşi lucru. 

Nu trece mult și revoluţia izbucnește în anul 1908 și Sultanul Abdul 
Hamid este nevoit so primească. Dar sultanul Abdul Hamid vrând să 
întroneze din nou absolutismul, a fost detronat și închis în vila Alatini 
din Salonic. Acum fiecare nație avea libertate absolută în şcoală şi biserică. 
Noi românii jubilam. 

De la 1 Septembrie ne-am pomenit cu un nou director, recomandat de 
Dimoni, ca fiind şi profesor de contabilitate. De la început însă elevii au 
constatat că e un cretin şi o nulitate patentată şi au sesizat ministerul, care 
l-a înlocuit cu un alt specimen. 

Cel dintâi a trebuit să rămână până la sfârşit, cu salariul la jumătate, 
pentru ca elevii să nu piardă un an din studiul contabilităţii. Nu făcea 
absolut nimic, dar era român din ţară. Specimenul nou era cumnatul lui 
Delavrancea şi pentru că nu s'a găsit sinecură şi pentru dânsul, în țară, 
l-au trimis ca director la Salonic fără catedră, cu 600 lei pe lună, iar noi, 
cei care munceam, aveam 200 lei lunar. Nici nu se putea o sfidare mai 
mare. Îşi cumpărase un cal frumos, venea la şcoală călare şi făcea în fie- 
care zi cavalcade. 


134 Iotta Naum Iotta: Din viața zbuciumată a Aromânilor 


XXX 


În anul 1907-1908, după ce am lăsat familia la Râmnicu Vâlcea, m'am 
întors singur la Salonic, cam prin luna lui Martie. Mă îmbolnăvesc. Un 
afurisit de abces îmi provoca nişte dureri surde, în fiecare zi, până la opt 
ceasuri, dureri care m'au ţinut mai mult de o lună de zile. Îmi luaseră 
somnul. Noaptea întreagă nu puteam închide ochii. Ajunsesem schelet şi 
totuşi nici o absenţă la şcoală. Veşnic la catedră. Colegii, văzându-mă în 
halul acesta, mă îndeamnă să plec. Am rezistat cât am rezistat, dar când 
am văzut că nu mai merge, am plecat. Colegii mei îmi şi mâncaseră coliva, 
ca să ajung eu acuma so mănânc la toți. 

Am plecat din Salonic. Douăzeci şi patru de ceasuri până la Constan- 
tinopol. Picătură de somn. De la Constantinopol la Constanţa şi până la 
București, nici gând de somn. La Cafeneaua Macedonia întâlnesc pe vărul 
meu Ghiurgula Badralexi - doctorand. Îmi spune: „Să mergem la mine ca 
să poţi dormi niţel până pleacă trenul!” 

Am mers acasă la el, dar degeaba - na fost posibil să închid ochii. 

La ora două am luat trenul pentru Râmnicu Vâlcea. Când am ajuns 
aproape de Leordeni, am aţipit. Probabil, schimbarea climei. Am ajuns 
acasă. Deşi ajunsesem aproape schelet, simțeam că tot mai aveam puteri 

- căci zilnic puneam mâna pe topor şi pe hârleţ. Începusem să mă îndrept, 
mai ales după ce abcesul se transformase în fistulă. 

Dar într'o zi, când făceam ceva prin grădină cu hârlețul, debordez din 
gură peste un kilogram de sânge. Ca să-l pot opri a trebui să beau două 
pahare cu sare. 

Se îngroşase gluma, zic, trebuie neapărat să plec la Bucureşti, să fac ope- 
raţie la fistulă, crezând că tot răul vine de acolo. 

La Cafeneaua Macedonia mă întâlnesc cu vărul meu, Nicolache Badra- 
lexi, student în anul al doilea la Medicină şi extern la Spitalul Colentina. 
Mam instalat la spital, ca să-mi facă operaţie la fistulă. 

A doua zi, când mau chemat la operaţie, spre norocul meu, de emoție, 
am început să scuip sânge (hemoptizie). 

Când am ajuns la sala de operaţie, spun doamnei doctor Rainer: 

- Doamnă, renunţ la operaţie! Chestia văd că e complicată! 
- Aşează-te, îmi spune, să văd fistula!- şi-mi lărgeşte gura, să respir mai 
uşor — ceea ce mi-a făcut mult bine. 

Dacă făceam operaţie jos, după spusa de mai târziu a prietenului doctor 
Zamani, putea să apară fistula în gât. Sosind doctorul Racoviţă - şeful spi- 
talului şi spunându-i-se că am avut hemoptizie, mi s'a spus să plec imediat 
la munte. 

Înainte de a ieşi din spital, spun vărului meu să cheme un intern, să mă 
asculte și să-mi spună ce am. Internul constată că am o infiltrație la vârful 
plămânului drept. După ce am aflat că sunt atins la plămân, mam întâlnit 
pe drum cu doctorul Pucerea, rugându-l să-mi spună la ce oră îl găsesc 
acasă, ca să mă examineze serios. Mi-a dat orele patru. La ceasul fixat sunt 
la dânsul, mă examinează şi caută să se codească. Când îi spun însă că 
dacă nu-mi spune ce am, mă supăr rău, atunci mi-a spus că am două infil- 
traţii la vârful plămânului drept. 

Întorcându-mă la Cafeneaua Macedonia, între alţii, mă întâlnesc şi cu 
prietenul doctorand Tola, pe care de atunci nu l-am mai văzut. Îmi spune: 

„Mă Iotta, nu te speria! Mănâncă ouă, mănâncă câte patru ouă pe zi!” 

Am obținut de la Minister, prin Lazu Duma, după indicaţiile doctorului 
Pucerea, un concediu de un an de zile și am plecat la Râmnicu Vâlcea. 

Ajungând acasă, spun soției mele, între altele, că un prieten de-al meu, 
doctorand, mi-a prescris să mănânc câte patru ouă pe zi - două la prânz şi 
două seara. Atât a fost destul, ca soția mea să-mi dubleze porția. Vedeam 
la masă că farfuria era plină vârf şi-i spuneam că e prea mult, dar dânsa mă 
convingea că nu sunt decât două şi atunci trebuia să le mănânc. În realitate 
erau patru. Mai mâncam şi friptură, lapte, încât mă miram eu singur unde 
intră atâta mâncare. 

M'am cântărit, după ce am ieşit din spital, aveam greutatea de 63 kg, iar 
după două luni de zile, am ajuns la 75 kg. Mă îngrăşam cu câte o litră pe zi. 

Însănătoşindu-mă complet, am renunţat la concediul de un an şi 
împreună cu soţia şi patru copii, cel mare fiind de cinci ani, am plecat 
prin Sofia şi am ajuns la Salonic, la datorie. La şcoală am mai găsit un nou 

coleg - Achile Pineta - licenţiat în Drept şi Litere, ca profesor de Limba 
Română. 

Acum, pentru mine, vine altă nenorocire. De-abia m'am instalat în casa 
pe care am închiriat-o, că mi se îmbolnăvește fetița cea mare de meningită 
şi în două săptămâni, o pierd. N'au trecut patru luni de zile şi cade bolnavă 
a doua fetiţă, tot de meningită şi în câteva zile, o pierd şi pe ea. Disperat să- 
i scap pe ceilalți, expediez soția cu fetița în țară, la părinții ei, iar pe băiat îl 
duc la mama mea, la Doliani. Soţia mea a rămas la Râmnicu Vâlcea până 
în Octombrie, a lăsat fata la mama ei şi a venit singură la Salonic. Eram 
foarte mulțumiți. Am adus și băiatul de la Doliani. În timpul acesta se 
produce din nou o schimbare. 

Specimenul care sfida pe profesori cu cavalcadele lui, prin intervenţia 
consulului, a fost înlocuit cu Achile Pineta, făcându-se totodată şi o eco- 
nomie în buget, de 60o lei lunar, pe care îi încasa acest trântor trimis aici 
ca să-şi bată joc de noi. 

Acum tulburările încetară, căci trăiam sub Constituţie. Am dus liniștiți 
până aproape de Paşte, când primesc o scrisoare de la Rimnicu Vâlcea, că 
soacra mea a încetat din viaţă și fetița a rămas singură, cu socrul meu, om 
bătrân, neputincios. Expediez soţia în țară şi copilul, iar la Doliani. Paștele 
l-am petrecut împreună cu ai mei. După Paşte mam întors la datorie. 


XXX 


În anul acesta - 1910 - s'a întrunit primul Parlament turcesc. Eram acum şi 
noi, aromânii, consideraţi ca nație deosebită, având un deputat în Camera 
turcească, pe doctorul Filip Mişea şi un senator, pe Nicolae Batzaria. 
După Sfântul Petru sa anunţat ţinerea Congresului Corpului Didactic 
din Macedonia şi Epir, la Bitolia. Era o bucurie generală, căci trăiam ade- 
vărata libertate. Aici ne-am cunoscut cu cei din Epir, cu cei din regiunea 
Salonicului şi a Bitoliei. Congresul a ţinut cinci zile, la care sau dezbătut 
diferite chestiuni didactice şi mai ales, chestiunea salarizării, fixându-se un 
salariu modest pentru învăţători, cât şi pentru profesori. Congresul s'a ter- 
minat cu o petrecere la una din grădinile publice de la marginea orașului. 

În anul 1910, șeful Chestiunii macedo-române - Lazu Duma - de la 
Ministerul de Externe, a încetat din viaţă şi a rămas Dumitru Dan, ca şef 
de birou. 

După terminarea Congresului de la Bitolia, o altă preocupare mă 
frământa. După atâtea necazuri aveam o datorie sacră de îndeplinit: nunta 
surorii mele, care a fost logodită de repauzatul meu tată, de șase ani de zile. 
Am făcut toate preparativele; am cumpărat pentru dânsa tot ce a trebuit, ca 
s'o văd la casei ei şi după serbarea de fine de an, mam instalat la Doliani. 

Am fost de mai multe ori la Selia Mare, unde românii care se lepădaseră 
de aromânism, la un moment dat, acum erau definitiv lepădaţi de grecism. 
Venise şi bâlciul de la 15 August, la care nu luasem parte de 11 ani și la 15 
August - ziua de Sfânta Maria, am făcut nunta surorii mele. 

După ce sa terminat vacanţa de două luni de zile, am lăsat copilul la 
Doliani şi am venit la Salonic. Consul a fost Conţescu. La Bucureşti, sub 
ministeriatul doctorului Anghelescu, la Instrucţia Publică se formează o 
comisiune, în frunte cu Iuliu Valaori - secretar general, să reguleze situ- 
ația materială a Corpului didactic din Macedonia. Dar aceşti câţiva, care 
formau comisiunea, nu ştiu ce concepţii vor fi având, dar prea au căutat 
să cântărească salariile acestui Corp didactic cu cântarul de la farmacie, 
ajungându-se la o situație insuportabilă şi jignitoare pentru unii profe- 
sori şi învățători - deşi ministrul a fost foarte larg în concepţii. Când ne 
duceam la dânsul să-i cerem ceva, ne spunea: „De aceea vi l-am dat pe 
Valaori al vostru, să facă cum e bine!” 

N'am avut parte să trăiască Lazu Duma, care fusese doi ani la fața locului 
şi ştia ce suferă Corpul didactic. Valaori nu avea habar de aşa ceva. Pe când 
profesorii din țară aveau 420 lei lunar, plus gradaţie de 6o lei lunar, nouă 
ne-au creat o astfel de situaţie, încât profesorii să se dușmănească între ei. 
Până aici, aveam toţi aceleași salariu - 200 lei lunar. Comisia ne-a împărțit 
în categorii. Așa că, un profesor licenţiat era trecut cu 200 lei lunar, pe când 
un profesor de la București sau Craiova figura în bugetul nostru cu 180 lei 
lunar, plus după cinci ani, o gradaţie de 20 lei, iar un profesor cu bacalau- 
reat şi absolvent al Facultăţii de Litere, era trecut în buget cu 160 lei. 

Eu, am fost ca şi Sava Saru - absolvent al Facultăţii de Litere și amândoi ne- 
am considerat retrogradați. Îmi raportează Saru că a avut o discuţie cu con- 
sulul în această chestie și i-a spus că dacă nu e mulțumit, să-şi dea demisia. 

Eram la şcoală. Vine Conţescu - mă întreabă de una de alta şi în urmă 
îmi spune ce cred de noua situaţia creată. Eu îi răspund: 

- O să am nevoie de un concediu, să mă duc la Bucureşti, să-mi aranjez 
situaţia la facultate spre a mă prezenta la licenţă! 

- Dar, cu situaţia asta nu ești mulțumit? 

Îi răspund: 

- Chestia asta nu o discut, pentru că nu vreau să supăr pe nimeni! 

- Nu - îmi spune dânsul - vreau să discut cu domnia ta! 

- La ce bun, nu vreau să vă supăr, am nevoie de concediu! 

- Nu, îmi spune, să vii la mine la consulat, că vreau să discutăm! 

A doua zi mă prezint la consulat. Abordând chestiunea, îi spun: 

- Domnule Consul, nu ştiu din cine e formată comisia care a creat 
această situație, dar vă spun un singur lucru: un absolvent a cinci clase 
comerciale, să zicem că este egal cu un absolvent de bacalaureat, dar eu 
nu sunt numai absolvent de bacalaureat, ci sunt şi absolvent al Facultăţii 
de Litere, cu patru ani de studii în plus şi atunci cum se poate ca eu, absol- 
vent al unei facultăţi cu patru ani de studii în plus să fiu retribuit cu 160 
lei lunar, iar absolventul a cinci clase comerciale retribuit cu 180 lei lunar? 
Pot eu să suport această situație? De aceea, vă rog domnule consul, să 
binevoiţi a-mi acorda concediul, ca să vă dovedesc că sunt în stare să-mi 
iau licenţa, căci de la absolvenţă până la licenţă, nu e decât un past?! 

Nu s'a supărat, cum s'a supărat cu Saru, a recunoscut că am dreptate şi mi- 
a acordat concediul ca să-mi aranjez situaţia la facultate. 

Am luat copilul pe care-l aveam la mama şi am plecat la Râmnicu Vâl- 
cea. Am lăsat copilul cu soţia şi aranjându-mi situaţia la facultate, mam 
întors la catedră. 

În anul 1908-1909, Nicolae Batzaria a scos gazeta săptămânală Deștepta- 
rea, în dialect şi a durat aproape un an, până când acesta a fost numit senator 
în Parlamentul turcesc. Gazeta se trimitea gratis în comunele aromâneşti. 

După dispariţia acestei reviste, împreună cu directorul şcolii A. Pineta, 
cu Naşi Diamandi şi alți câţiva profesori, ne-am hotărât să scoatem o altă 
gazetă, scrisă în dialect şi so trimitem gratis prin comune. 

Naşi Diamandi - neguțător de tutun, a pus la dispoziţia lui Pineta un 
fond care asigura apariţia gazetei un an de zile. Gazeta apărea săptămânal 
şi am botezat-o Dreptatea. 

Din cauza gazetei am intrat în conflict cu consulul care, fiind un om 
foarte ambițios şi care vroia ca tot ce se face, să se facă numai prin el, sa 
supărat. Cum am îndrăznit să scoatem o gazetă fără să fie dânsul întrebat? 

Dintr'un lucru de nimic, se naşte conflictul între noi şi consulat. Con- 
sulul atotputernic. Chestia ajungând la Minister, Pineta este dat jos din 
Direcţie şi înlocuit cu Capidan. 

Eu care umblam prin țară vara, când veneam la familie, aflu că şi cole- 
gul Udrea a primit avertismente, iar Pineta a fost mutat în ţară. Pineta, 
prezentându-se în faţa ministrului Titu Maiorescu i-a spus: „Locul meu, 
domnule ministru este în Macedonia, nu în ţară!” — şi i-a întors spatele şi 
a plecat direct la Salonic, ca simplu gazetar. 

Încă un an de zile, cu sprijinul lui Nuşi Diamandi şi cu abonamentele pe 
care le făceam eu vara, în ţară, a continuat să apară gazeta, până a plecat şi 
consulul Conţescu de la Salonic, fiind înlocuit cu S. Constantinescu. 

La 10 Mai am obținut un nou concediu de o lună de zile. Am plecat la 
Râmnicu Vâlcea, să-mi văd soţia şi copii. La 20 Iunie mam prezentat în 
faţa profesorilor mei D. Onciul şi S. Mehedinţi, care după ce m'au exami- 
nat, mau declarat licenţiat, cu două bile albe și una roşie. 

După ce am isprăvit definitiv cu facultatea, mam întors acasă la Râm- 
nicu Vâlcea, unde am petrecut toată vacanţa, în mijlocul familiei. 

La 15 Septembrie n'am mai vrut să deranjez familia - aveam doi băieţi şi 
o fetiță. Stăteau destul de bine la casa lor. Mi-am luat rămas bun de la ei şi 
m'am întors singur la catedra mea. 

Războiul Balcanic se sfârşise. La Salonic se instalaseră grecii. Prin Pacea 
de la Bucureşti s'a recunoscut autonomia şcolară și bisericească a româ- 
nilor din Macedonia. Numai grecii au respectat această autonomie, în tot 

timpul cât a trăit marele diplomat grec Venizelos şi până la începerea celui 
de-al Doilea Război Mondial. Sârbii mau respectat acest angajament și au 
închis toate şcolile şi bisericile românești din Macedonia sârbească. 

Mam întâlnit cu colegii la Salonic, bucuroşi că se schimbase cu totul 
atmosfera. Nu mai eram acum - noi şi grecii, duşmanii de altă dată, săl- 
băticiţi şi unii şi alţii, pentru dorul de libertate. Am devenit cu adevărat 
prieteni. Cu desăvârşire se uitase trecutul lamentabil. Cu doi ani înainte 
se clădise localul de şcoală pe strada Miaulis, în Salonicul nou, având tot 
confortul, căci până aici localul de şcoală era cu chirie. Am început cur- 
surile şi vremea a trecut pe nesimţite până la 25 Martie, marea sărbătoare 
naţională a Greciei, dublată cu cucerirea Macedoniei. Salonicul a trăit în 
această zi o adevărată feerie. Bucuria generală era o exaltare fără margini 
a populaţiei. Visul de veacuri a fost împlinit. 

După terminarea serbării de sfârşit de an, mă pregăteam să plec în ţară 
la familie. De regulă, călătoream în clasa a III-a. Aveam un coleg ardelean 
Ion Udrea, cu care jucam, din când în când, table. Dacă se întâmpla să nu-i 
meargă zarul, se supăra foc şi când el se supăra, eu râdeam în hohote, De 
altfel, prieten bun. 

De regulă, era foarte boieros şi după examene, pleaca şi el în Ardeal. Ne- 
am hotărât să plecăm împreună, via Belgrad. Şi-a dorit să fie în compar- 
timentul vagonului cu mine. În viaţa lui nu călătorise decât în clasa a II-a. 
Cum să meargă acum în clasa a III-a? Sa hotărât cu greu. Intrăm în compar- 
timent. Vine conductorul. Îi dau doi franci şi ne închide pe amândoi până la 
hotar. Ne dăm jos la vamă și conductorul grec ne recomandă conductorului 
sârb, care închide compartimentul să nu intre cineva; aşa închişi am ajuns 
la Belgrad. I-am aşternut o velniță să stea, ca şi în clasa a II-a şi m'am culcat. 

Ne-am deşteptat dimineaţa la Skopie, unde ne-am dat jos, și am luat 
câte un pahar cu lapte în faţa gării şi apoi, intrând în compartiment, ne- 
am închis din nou. 

Înainte de a sosi la Belgrad, am început să-mi fac cruce, mulțumind lui 
Dumnezeu că m'a scăpat de o mare belea. Dânsul, văzând că-mi fac cruce, 
sare sus şi mă întreabă: 

- De ce faci cruce? 

- Cum să nu-mi fac cruce, îi spun, şi să nu mulţumesc lui Dumnezeu? 
Dacă se întâmpla să vină cineva în compartiment să te deranjeze, tu ai fi 
fost în stare, pentru deranjul care l-ai fi avut, să pui mâna pe mine şi să 
mă azvârli pe fereastră, pentru că te-am convins să mergi în clasa a III-a 
cu mine? 

- Du-te dracului, îmi spune, multe mai născoceşti şi tu! 

Am sosit la Belgrad, ne-am dat jos, am intrat în restaurantul gării, am 
ciocnit câte o halbă de bere şi ne-am despărțit. El a continuat drumul cu 
trenul spre Ardeal, iar eu am luat vaporașul pe Dunăre şi am debarcat la 
Severin. A doua zi, am pornit cu trenul la Râmnicu Vâlcea. 

Găsind soția şi copii sănătoşi, căci se mărise numărul cu încă un băiat 
care se născuse la 14 Mai, am fost liniștit. Am stat vacanța de două luni de 
zile împreună cu dânșii şi în Septembrie, din nou la catedră. 

N'am vrut să-mi mai deranjez copii. Aveam oroare de clima Salonicului 
pentru ei. Chiar mie nu-mi prii clima deloc, dar după cele 15 zile pe care 
le petreceam la Doliani, vacanţele Crăciunului şi Paştelui, mă întorceam 
la Salonic refăcut. 

Sosind la Salonic, deoarece mai aveam vreo cinci zile încă până la înce- 
perea cursurilor, am plecat la Doliani să-mi văd mama şi nepoții; mam 
suit şi la Selia Mare să-mi văd surorile şi m'am întors în ajunul începerii 
cursurilor. 

Pe când eram încă în țară, înainte de a porni spre Salonic, Austro-Unga- 
ria declară război Serbiei, pe ziua de 28 Iulie 1914 și războiul devine mon- 
dial, între Antanta şi Tripla Alianţă, cele două mari grupe din Europa. 
Lumea era alarmată, fiecare neştiind ce o să iasă din acest haos. Din cauza 
războiului, urmărind mereu gazetele ca să ne facem idee de evenimen- 
tele războiului, timpul a trecut pe nesimţite şi am ajuns la sărbătoarea de 
sfârşit de an. 

Am luat trenul de Belgrad, am ajuns până la Niş, unde am schimbat 
trenul de Belgrad şi am luat trenul de Negotin, căci la Belgrad se dădeau 
lupte în continuu. De la Negotin se formase o linie ferată provizorie, care 

mergea până în localitatea Prahova, pe ţărmul Dunării. De aici, am luat 
vaporașul şi am debarcat la Severin, de unde am luat trenul şi am ajuns la 
Râmnicu Vâlcea. 

După ce am ajuns acasă, nu trece mult şi Bulgaria declară război Serbiei. 

Încep frământări mari în toată țara. Toată lumea nu avea altă vorbă decât: 
„Războiul. Intrăm și noi sau nu intrăm?” 

După ce sa isprăvit vacanţa, situaţia mea era cam încurcată, încât nu 
ştiam încotro s'o apuc. Să plec la Salonic, la catedră, dar pe unde să merg? 

Unul dintre colegii mei - Petre Marcu, profesor de Limba Franceză, a 
plecat prin Giurgiu să meargă la Salonic. L-au plimbat cu trenul prin toată 
Bulgaria şi până la urmă l-au aruncat tot la Giurgiu, cu o gălbinare care l-a 
torturat aproape un an întreg. 

Eu, sosind la Bucureşti şi văzând păţania colegului meu, mam dus la 
Ministerul Educaţiei Naţionale şi am fost numit suplinitor la o catedră de 
istorie, la Turnu Severin, pentru clase de liceu şi patru clase la Şcoala ele- 
mentară de comerţ. 

Din cauza situaţiei internaţionale, începuseră şi la noi concentrări. 
Directorul liceului - Oprescu, îmi propune să primesc direcţia internatului, 
pe care am primit-o, mulțumindu-i. L-am întâlnit aici pe Teodor Zarma 

- fost coleg de clasă la Liceul din Bitolia şi pe fostul meu profesor de la 
Bitolia - Statu, cu care am avut un conflict când eram în clasa a Va şi 
care s'a terminat cu plecarea lui şi rămânerea mea în şcoală. Am stabilit 
şi cu dânsul legături colegiale, dar când ne uitam unul la altul, poate că 
amândoi ne aduceam aminte de cele întâmplate. 

Cei care se instalau cu slujba întrun oraș, mai ales profesorii, aveau 
obiceiul să facă vizite colegilor, pe nepoftite. Eu însă, nu mam putut 
împăca cu acest obicei. La noi în Macedonia, când cunoști pe cineva nou 
stabilit în oraşul tău şi eşti în contact cu dânsul, după ce trece un timp 
oarecare, îl pofteşti să vină şi pe la tine, şi aşa se stabilesc legături strânse. 
Eu însă, în afară de Zarma, n'am fost poftit de nimeni. Se strângeau la 
Teodor Zarma, care era în vizită cu toţi colegii şi cu cucoanele şi discutau 
politica la ordinea zilei - dar niciunul nu ma poftit. 

Cam prin luna Mai - moare Regina Elisabeta. Se suspendă cursurile 
şi se ia hotărârea ca profesorii, fiecare cu câte o clasă, să facă excursii în 
împrejurimile orașului. Am ieşit cu băieții din oraș şi atunci văd că vine 
spre mine colegul meu Pârşcoveanu, profesor de Istorie, ca şi mine, şi-mi 
spune: 

- Domnule Iotta, hai să împreunăm clasele şi mergem până la via mea. 
Acolo lăsăm băieţii să petreacă şi noi mergem la conacul viei, unde luăm 
masa împreună și cu colegul Chiriac! 

Am mers câte-şi trei până aproape de vie, am lăsat băieţii să petreacă şi 
noi ne-am instalat la masa pregătită de doamna Pârşcoveanu, care venise 
la vie cu mult înaintea noastră. Am petrecut aşa de frumos, mai ales că nu 
te puteai sătura de glumele lui Chiriac. Petrecerea aceasta, în trei, aşa de 
intimă, nu se poate şterge aşa de uşor din memoria mea. Pe la ceasurile 
patru, împreună cu elevii, ne-am întors la oraş, în cântece ieşite din elanul 
tinereții. După o săptămână am făcut o vizită acasă colegului Pârșcoveanu, 
așa de gentil! După serbarea de fine de an, în grup de vreo 15 colegi am 
mers la berărie prima şi ultima dată. Am băut fiecare modest şi am chemat 
chelnerul la plată. 

Le spun că nu las pe nimeni să plătească, căci la noi în Macedonia 
este obiceiul, ca cine pleacă, să cinstească pe cei rămași şi, cum eu plec, 
îmi execut obiceiul și am achitat. Numai unul, institutorul Coravu, îmi 
spune: 

- Mi se pare că ne-ai cam dat peste nas! 

- Nicidecum, îi spun, îmi execut obiceiul la care ţin așa de mult! 

A doua zi, am luat trenul şi am ajuns la Râmnicu Vâlcea. Aici, aceeaşi 
fierbere. A sosit momentul să luăm Ardealul. Asta era vorba la ordinea 
zilei. În piaţă, la cafenele, nu discutam altceva decât politică şi eram ahtiați, 
în fiecare zi, să vedem cum merg operaţiile de război. 

RĂZBOIUL 


La 15 August, se decretează mobilizarea, cu declaraţia noastră de război în 
contra Austro-Ungariei. Încep operaţiile. La început înaintăm, dar sosind 
trupe prusace şi primind lovituri şi dinspre Nord şi dinspre Sud, din Bul- 
garia, începem retragerea. Lumea alarmată, o parte pleacă spre Moldova 

- locul de retragere al armatei noastre. Cea mai mare parte rămâne pe loc. 
În piaţă şi la cafenele apar cei cărora le plăcea să trăiască în huzureală, fără 
deranj. 

Un maior pensionar - Filip Georgescu începe să vocifereze la cafenea 
şi peste tot: „Unde sunt cei care voiau România Mare, să le sparg capul cu 
bastonul?” 

Un altul, Nae Bogdănescu, fost diriginte de poştă, îi lua pe toţi în zefle- 
mea cu vorbele: „Ei, hei, he! Să cucerim, ce avem de cucerit!” 

Când am văzut în ce atmosferă mă găseam, mi-am zis: „Oamenii aceştia, 
pe mine, care am fost cam prea gălăgios în privinţa intrării în război, ar fi 
în stare să mă dea pe mâna nemților, aşa că nu-mi mai rămâne decât să-mi 
iau familia şi să plec în Moldova.” 

A doua zi, plec la București, mă duc direct la Minister şi mă întâlnesc 
cu cel pe care îl consideram adevărat prieten - Dumitru Dan - şef de 
birou al Chestiei macedo-române. Iau salariul pe luna Septembrie şi-i las 
o ordonanţă iscălită în alb să-mi ia leafa pe Noiembrie şi pe Decembrie; so 
păstreze dânsul, ca atunci când voi trece spre Moldova cu familia, să nu 
fiu nevoit să umblu pe la Minister, ci să iau banii direct de la dânsul şi să 
plec mai departe. 

La 15 Noiembrie trec pe la Bucureşti. Expediez familia la Chitila şi eu 
rămân în oraş să-mi iau leafa. Mă duc acasă la Dan şi-mi spune că na 
luat decât 400 lei, pe care i-am luat și am plecat imediat la Chitila. De aici, 
cu trenul de marfă, am ajuns la Tecuci, iar cu un alt tren ne-am întors la 
Galaţi. 

Familia stătea în gară și eu am ieșit pe stradă să văd ce mai este, când 
colo, dau de Vanghelie Mişicu, actualmente director al Şcolilor de meserii, 

cunoscut şi compatriot, căruia îi arăt situaţia. Când îi spun că vreau să 
mă refugiez la Huşi, îmi spune: „Am eu un pat vagon pe care îl expediez 
pe seară la Iaşi. Să veniţi să vă bag în el, ca să mergeţi până la Crasna şi de 
acolo, luaţi trenul mic care merge regulat!” 

După un ceas, ne-am instalat în el şi am pornit. Mişicu era pe atunci 
inginer la C.F.R. Ajungând la Crasna, am intrat în trenul mic şi am ajuns 


la Huşi. Am dormit noaptea la hotel. 


REFUGIUL LA HUȘI 


Când am plecat din Râmnicu Vâlcea, am încărcat bagajele într'o căruță să 
vină după noi, dar vacile nu au vrut să se miște din curte — aşa că am rămas 
toţi numai cu îmbrăcămintea de pe noi. Am început să alergăm după casă 
cu chirie. Oriunde ne duceam, ne spuneau că nu avem două oghiale, ci 
numai una. Cum să acoperi tu patru copii şi pe socrul meu - căci venise şi 
dânsul cu noi, în total șapte persoane, cu o singură plapumă? 

Am găsit totuşi două odăițe, cu o plapumă, o canapea şi o scoarță veche, 
mai lungă, cu care a trebuit să ne mulțumim. Casa era acoperită cu stuf, 
iar pe jos — lut. Am cumpărat nişte saci din care am înjghebat un fel de 
saltea lungă, pe care am umplut-o cu foi de porumb şi am aşternut-o pe jos. 
Totodată, am cumpărat câteva grămezi de viță ca să avem ce arde momen- 
tan, căci frigul a început să se înteţească. În câteva săptămâni, Huşiul se 
umpluse de refugiaţi. 

Aflasem de la cineva că sar fi dat lefurile pe trei luni de zile. Eram nedu- 
merit. Cam pe la sfârşitul lui Noiembrie, aflu că fostul meu compatriot şi 
profesor Sterie Ciumetti, inginer de poduri şi şosele, se găseşte la Huşi. 

Mă duc la Serviciul tehnic şi-l găsesc. Prin intervenţia lui, am făcut rost 
de nişte lemne și după ce am făcut Crăciunul, a doua zi, am plecat la Iaşi, 
pe acoperişul vagonului, cu două zile înainte de catastrofa de la Ciurea. 

Mă duc la Minister şi-l găsesc pe compatriotul N. Velo, dragoman pe 
atunci la Consulatul din Rusciuc şi repartizat la minister. 

Îi spun: „Dragă Velo, uită-te şi vezi ce lefuri s'au primit de la minister 
cu numele meu!” Verifică la contabilitate şi constată că Dan, cu ordo- 
nanța pe care i-am lăsat-o, iscălită în alb, mi-a luat leafa pe cinci luni de 
zile, în sumă de 1500 lei, dându-mi din aceasta numai 400 lei, crezând 
probabil că am să mor în refugiu, împreună cu toată familia. 

Înainte de a pleca la Iaşi, profesorii şcolari şi refugiaţi au organizat o 
agapă la care au luat parte prefectul şi directorul Prefecturii. După pleca- 
rea prefectului, au început toasturile, de la care nici eu nu m'am dat la o 
parte. Cu această ocazie, l-am cunoscut pe directorul prefecturii. 

Cum am ajuns la Iaşi, am început să mă învârtesc prin piață, doar-doar 
voi găsi vreun cunoscut cu care să mă consult, ca să găsesc vreun mij- 
loc asupra dormitului. Iaşul era înţesat de lume. Întâmplător, dau de un 
cunoscut de la Severin, anume Misirliu, tânăr neguţător, care stătea într'o 
cameră de bucătărie, pe care o transformase în cameră de locuit şi mai 
adusese trei soldaţi rătăciţi ca şi dânsul. 

Proprietarul era un evreu, anume Silver, legător de cărți, un adevărat 
socialist. Maşina de gătit o trecuse Silver în camera de dormit, iar lângă 
maşină, o canapea lungă. Spunându-i că nu ştiu ce este de făcut, că nam 
unde dormi, îmi spune: 

- Hai cu mine! 

Mergem acasă la Silver, unde-şi exercita meseria. Silver mă primeşte, 
dar fără plată. 

- Nu primesc fără plată!, îi răspund. 

- Atunci vorbește cu cucoana! 

Şi am aranjat cu dânsa. O femeie foarte blajină. Am dormit pe o cana- 
pea, îmbrăcat, două săptămâni, lângă maşina de gătit şi nu ştiam cum să 
răsplătesc bunătatea acestor bătrâni față de mine, în astfel de împrejurări. 

Au fost aşa de buni, încât cei patru soldaţi care stăteau în bucătărie, pe 
lângă faptul că nu-i plăteau nimic, dar de două ori pe săptămână făcea câte 
o mămăligă mare cu brânză şi-i chema la masă, ospătându-i. Dorinţa lor a 
fost să se vadă în Palestina. 

Din discuţiile care le aveam seara, am simțit că avea foarte mare lipsă de 

zahăr. Mergând mereu la cercul profesorilor, am aflat că doctorul Istrati — 
Ministrul Lucrărilor Publice, dăduse profesorilor un vagon cu zahăr. Mam 
adresat şi eu preşedintelui cercului şi mi-a dat şi mie un bon de zahăr pen- 
tru zece kilograme. Am plecat imediat la madam Silver şi i-am spus să pre- 
gătească o pungă pentru zahăr - cinci pentru mine şi cinci pentru domnia 
lor. Mă simțeam foarte mulțumit că le răsplătesc bunătatea lor. 

La laşi am stat aproape două săptămâni. Deoarece eram mobilizabil - 
m'am interesat în oraş unde se găseşte cercul meu de recrutare. Debandada 
însă a fost aşa de mare, încât na fost nimeni în stare să mă lămurească. 
Unii spuneau, poate la Gorun, alţii - la Poeni. 

Am pornit în drum spre Gorun, dar acolo am găsit Regimentul 2 Vâlcea, 
care habar nu aveau unde se găseşte Regimentul 42 cu cercul de recrutare. 
Am dormit în aceeaşi cameră cu ofițerul Juga, la o ţărancă a cărui bărbat 
era mobilizat. Seara mi-a prăjit o tigaie de carne de porc, pe care am mân- 
cat-o cu mămăligă, cu atâta poftă, după atâta osteneală prin zăpadă, încât 
din când în când, tot mi-o mai aduc aminte. 

Dimineaţa mi-a mai făcut o tigaie şi după ce am mâncat-o şi i-am dat 
femeii cinci lei, am pornit înainte spre Poeni, dar nici acolo nam găsit nimic. 

Am făcut un înconjur de 50 km. Când mă întorceam, cam pe la ceasu- 
rile patru, am ajuns la Socola. Întâmplător, mă întâlnesc cu Niculescu, 
fost mai târziu prefect de Vâlcea, care mă întreabă unde am fost. Îi răs- 
pund: 

- Umblu de ieri după cercul de recrutare şi nu-l găsesc nicăieri! 
- Cercul de recrutare este la Ciurea, îmi spune. 

A doua zi, eram aşa de supărat, încât nam mai dat pe la cercul de recru- 
tare. 

M'am dus pe la Ministerul Educaţiei Naţionale şi am cerut să fiu numit 
instructor al unei cohorte de cercetași din oraşul Huşi. Am primit numi- 
rea şi după ce Velo ma asigurat că leafa mi-o trimite la întâi Februarie, 
am plecat la Huşi. 

Ajuns acasă, constat că abia mai aveam lemne pentru câteva zile. Ningea 
mereu și zăpada ajunsese până la genunchi. Mă întâlnesc cu Verusi, un 

macedonean care era mobilizat cu căruța lui, cu doi cai voinici la Corpul 
tehnic şi-mi spune: „Să mergem mâine în pădure, să tăiem trei căruțe de 
lemne, două pentru mine şi una pentru Corpul tehnic!” unde era ingi- 
nerul Ciumetti. 

Am tăiat cu atâta străşnicie, încât mi sa zdruncinat întregul organism, 
mai ales că a fost un ger cumplit. A doua zi, am căzut bolnav de febră recu- 
rentă. Dădusem ochii cu moartea. Am chemat pe doctor Dragoş a patra zi, 
când mă credeam mai ușurat. Am avut 40 grade şi 6 diviziuni, tempera- 
tură. Soţia ma ținut în frecţii cu oţet aromatic, fără repaos, ziua şi noaptea, 
după prescripţia doctorului, dar mi-a fost tot rău. 

Inginerul Ciumetti a venit să mă vadă în cocioaba în care stăteam. Vor- 
beam cu dânsul, dar abia îl vedeam. A doua zi, după vizita lui Ciumetti, 
vin să mă vadă trei tineri macedoneni mobilizați pe lângă Corpul tehnic, 
anume Tache Nibi, N. Tanaşoca care mi-a fost elev la Şcoala comercială 
din Salonic şi Gușa Caranica. 

În momentul în care au intrat în cameră, eu mă perpeleam grozav - 
călduri sufocante. Vorbeam cu ei, cu ochii închişi. Când au ieşit afară, 
vorbeau între dânşii, după cum mi-au spus mai târziu: „Săracul de el, îl 
ducem la locul de veci!” Ironia soartei: ei câte-și trei, cu mult mai tineri 
decât mine, s'au dus demult, în lumea cealaltă, iar eu merg încă înainte, 
pe lumea aceasta. 

După o tortură grozavă, de două săptămâni, am început convalescența. 
Afară era un ger cumplit. Teribila iarnă a lui 1917. Soba ardea necontenit, 
fără stingere - o adevărată baie, mai ales că odaia nu avea decât două 
ferestruici mici, pe unde venea puţină lumină. Dar lemnele au început să 
se reducă. Scăpasem de boală, dar eram amenințat să mor de frig. 

Cam pe la 1 Martie, mam gândit la colegi. Numai ei puteau să-mi vină 
în ajutor. Îi scriu o scrisoare directorului liceului - Al. Holban, spunându- 
i să facă tot posibilul să-mi trimită o căruţă cu lemne şi o plătesc cât o fi. O 
comisie de colegi, în frunte cu prietenul meu Remus Caracaș, profesor de 
Limba Română, se prezintă la directorul Prefecturii, pe care îl cunoscu- 
sem la agapa profesorilor, cerându-i o căruţă de lemne pentru mine, fiind 

bolnav. Tiron - directorul sa arătat gentil şi colegul Pupăzescu sa însărci- 
nat să-mi aducă curăța, cu un om al prefecturii. Bietul Pupăzescu intră în 
strada Cotroceni, unde stăteam, întreabă pe unu, întrebă de altul, dar nu 
se găsise nimeni care să mă cunoască. 

Înaintează cu căruţa până la capătul celălalt al străzii, în noroi, cu 
bocancii plini până la gleznă şi se întoarce îndărăt, când dă de fetița mea 
care, din întâmplare, ieşise pe stradă. 

- Fetiţo, îi spune, nu ştii cumva unde stă pe strada asta, un domn profe- 
sor Iotta? 

- Aici stă, eu sunt fata lui! 

Bucuria bietului Pupăzescu, că scăpase de nămol. Într'adevăr nu există, 
cred, în toată ţara, un oraş cu mai mult nămol ca în Huși. Omul de serviciu 
a descărcat căruța şi a plecat cu ea. Pupăzescu a intrat în casă, i-am mulțu- 
mit şi i-am spus să mă ierte pentru neplăcerea ce-i pricinuisem cu glodul 
şi devenisem de atunci cei mai buni prieteni. Era un om foarte pudic şi el 
nu ştia să se certe cu nimeni. 

Ajunsesem piele şi oase, dar tot simţeam că aveam în mine vlagă. Pe la 5 
Martie a venit deodată primăvara cu căldură. Streşinile curgeau într'una, 
topindu-se zăpada de pe acoperişuri. Razele soarelui au început să fie arză- 
toare. Mă îmbrăcam bine şi coboram cele câteva trepte şi mă plimbam prin 
curte, iar când mă întorceam şi vroiam să urc treptele, parcă mă trăgea de 
pulpă cineva. Încetul cu încetul a început să-mi vină puterea. 


PROFESOR LA HUȘI 


De la 1 Februarie a început să funcţioneze liceul, singurul liceu din Mol- 
dova care funcționa în chiliile Episcopiei. La 25 Martie mam restabilit. 
Două luni de zile de stat în casă, fără să poţi schimba o vorbă cu un prie- 
ten! Nu mai puteam. 

Mi-am luat inima în dinți şi am pornit la liceu să aflu şi eu ce se petrece 
în ţară - doar eram în război! 

Colegii mei mau primit cu drag când miau văzut în picioare, iar bietul 
Caracaș, colegul meu de facultate, spunându-mi: „Dragă Iotta, credeam că 
nu te mai văd, aşa de mult mă speriase doctorul Dragoş cu cuvintele lui! 
Dacă are constituţia sănătoasă scapă, dacă nu, se duce...”. 

Eram la Huşi peste 30 de profesori. Aici, în acest colţişor al țării se aduna- 
seră peste 100 000 de oameni refugiați. Lipsă de toate. Călătorii care veneau în 
trecere, prin oraş, trebuiau să-şi potolească foamea cu floricele, pe care le vin- 
deau țărăncile şi fostele servitoare prin piață. Pâinea - la cartelă, numai pen- 
tru orăşeni. Rafturile prăvăliilor complet goale, lipsă completă de alimente. 
Hala de carne, închisă. Fasolea ajunsese mâncarea cea mai nobilă. Singurii 
care trăiau ca în paradis au fost ofiţerii şi maiorii de la partea sedentară. 

La liceu mi s'au dat şi mie două ore de Geografie, în clasa a V'a şi Fran- 
ceza în clasa a III-a, ca să mă găsesc în muncă, deşi în nici un oraș din 
Moldova nu funcţiona nici un liceu. 

Se răspândeau mereu ştiri neliniştitoare de pe front, până când sa aflat, 
în sfârşit, că frontul s'a stabilizat. Încetaseră luptele. Această mare mulțime 
de oameni, cea mai are parte fără nici o ocupaţie, decât cu speranţa de a 
se întoarce cât mai curând pe la casele lor, se plimba toată ziua pe stradă, 
ronțăind în gură seminţe de dovleac sau floricele. În timpul acesta, viața 
era a militarilor şi a familiilor lor care se lăfăiau în toate bunătăţile. Ne 
uitam cu jind la depozitele care le aveau în oraş. Cum luau de toate, iar noi 
civilii nu puteam să atingem nici o bucăţică de zahăr. 

La liceu ne vedeam de treabă, iar acasă cu familia, ne mulțumeam cu 
fasolea sau cu cartofii fierți; așa era situaţia. 

Întruna din zile, directorul liceului - Holban, este chemat la Iași, la 
Minister, mai ales că era singurul liceu care funcționa. A avut ceva şi pe 
la intendența armatei, unde trona colonelul Zaharia. Ajungând în fața 
comandantului Zaharia, pe care îl cunoştea, o ia înainte ş-i spune: 

- Domnule Holban, te rog, am un nepot care are numai trei clase şi-i 
trebuie patru clase, ca să-l pot înscrie la Școala militară de la Botoşani, să-l 
fac ofițer! 

Holban îi răspunde: 

- Domnule colonel, eu nu sunt singur. Eu am acolo 30 de profesori care, 
în împrejurările actuale suferă, de nu au nici de unele. Singur nu pot face 
nimic! 

- Fă-mi dragă o listă cu toţi, spuse colonelul, să le dau tot ce am! 

Holban soseşte la Huşi, intră în cancelarie, bucuros și ne spune: 

- Colegi! Ne înfruptăm şi noi din bunătăţile ofițerilor, dar trebuie să 
facem ceva ca să-l satisfacem pe colonelul Zaharia! Are un nepot şi trebuie 
să facem aşa, ca să ia clasa a IV’a! 

- Lasă, domnule Holban, îi spun. Nu e lucru greu să facem dintr'un vițel 
un bou! 

L-am examinat cu toţii. Eu i-am dat să-mi facă harta Angliei (insulele 
britanice). Mi-a desenat două broaște. I-am dat un cinci şi am zis în gândul 
meu: „Oricât de mare ofiţer o să te facă unchiul tău, tot bou ai să rămâi!” 

După începerea atacului de la Mărășești atmosfera devenise şi mai 
încurcată. Mulţi dintre profesori şi civili plecau în Rusia, de frică să nu 
vină nemţii peste noi, în Moldova. A început să se vorbească de triunghiul 
morții în care era cuprins şi județul Huşi. Am hotărât că, orice so întâmpla, 
nu mă mişc din loc. 

După luptele de la Mărăşeşti a fost o pauză. În timpul acesta se 
îmbolnăveşte socrul meu, aproape să-şi dea sufletul, iar când eu şi cu soția 
mea îl păzeam, deschise ochii şi ne spune: 

- N'am trecut încă dincolo? 

- Nu tată, eşti aici cu noi! repetă soția mea. 

- Am auzit la Iași că sa făcut pace, ne spune şi a închis ochii pentru tot- 
deauna. 

De-abia se crăpase de zi. După ce l-am aranjat, am plecat la şcoală. Am 
spus colegilor că mi-a murit socrul meu şi ultimele lui cuvinte din delir, 

„Am auzit la laşi că s'a făcut pace.” 

Seara a sosit vestea de la Iaşi că s'a încheiat armistițiul. De atunci nu ne- 
am mai gândit la nimic, decât să se isprăvească cât mai repede, ca să putem 
pleca la casele noastre. După ce se făcuse legătura cu Muntenia şi a înce- 
put să circule corespondența am plecat şi eu la Iași, ca să obţin pașaportul 

de trecere la Mărăşeşti. Am stat câteva zile la Iași, dormind împreună cu 
vărul meu Alecu Badralexi, funcționar la Ministerul Educaţiei Naţionale, 
după ce a fost demobilizat. 

Mă gândeam cum am să plec în Muntenia, căci nu aveam de nici unele, 
absolut necesare pe drum. La Huşi nu se găsea nici pâine. 

După ce am obţinut pașaportul, plimbându-mă într'o zi cu vărul meu 
Iancu Mihaia, îmi spune despre un ofițer român, care a făcut Şcoala 
Comercială din Salonic, însărcinat cu distribuirea alimentelor la ofițeri. 

- Ştii cum îl cheamă? 
- Nu ştiu! îmi răspunde. 
- Atunci, hai să facem o plimbare până acolo, poate o să-l recunosc! 

Am avut mai mulți elevi din țară la Salonic. Plecăm, intrăm pe strada lui 
şi-mi arătă biroul. Era la parter, cu fereastra deschisă spre stradă, căci era 
căldură. Ridică capul şi văzându-mă începe să surâdă. 

Îi spun: 

- Mă, da mare ai ajuns tu, ca să împarți numai bunătăţi la atâta lume! 
- Da, domnule profesor! 

- Bine, bine dar mă pot înfrupta şi eu cu câte ceva din ele? 

- Se poate, domnule profesor, să nu fie, mai ales pentru domnia ta? 

Am stat de vorbă cu el vreo jumătate de ceas, mi-a făcut formele şi mi- 
a umplut un sac cu de toate: zahăr, halva, orez, nici nu mai țin minte ce, 
dar mai ales 30 găleți cu făină, cu care am putut pleca din Moldova, căci 
la Huşi, de trei luni de zile, mâncam numai mămăligă, neexistând pâine 
pentru refugiaţi. 

Am luat sacul cu alimentele, i-am mulțumit și ne-am despărţit. De 
atunci, nam mai avut fericirea să-l mai întâlnesc pe acest scump elev al 
meu de la Focşani, pe care îl chema Pădure. 


XXX 


Sosind la Huşi, am mai stat câteva zile şi la 20 Septembrie am pornit spre 
Muntenia. La Mărăşeşti a trebuit să schimbăm trenul, iar la Chitila ne-am 
oprit şi a trebuit să dormim pe câmp, neavând altă posibilitate. 


Amintiri 153 


A doua zi, am luat trenul de trei după-amiază şi am ajuns la Râmnicu 
Vâlcea, spre dimineaţă, găsind casa pustie, uşile deschise şi despuiată de 
tot ce lăsasem în ea. Până şi scândurile care formau podul casei au fost 
smulse de vecină, furt în toată regula. A trebuit să o luăm d-a capo, strân- 
gând una câte una ca să ne putem reface gospodăria la loc. 

Din cauza lipsei de hrană, ajunsesem și eu şi soţia parcă două stafii — 
oase și piele, așa de rău slăbisem! În Muntenia populaţia nu suferise ce 
suferisem noi în Moldova. În oraș se găseau aproape de toate, mai ales 
lăptării din belşug. Așa că încetul cu încetul, ne-am refăcut. 

La Ministerul Educaţiei Naţionale, ministeriatul era îndeplinit de Mar- 
ghiloman; a fost numit ca director al învățământului secundar - Cezar 
Papacostea - compatriot şi prieten intim. 

La plecarea din Iaşi i-am spus să mă numească suplinitor la o catedră 
de la Râmnicu Vâlcea, unde am stat până la sfârșitul lui Decembrie, când 
a venit titularul, iar eu am trecut la o catedră de la liceu - liberă, unde am 
rămas până la sfârșitul anului şcolar. 


XXX 


Într'una din zile stăteam la cafeneaua de pe terasa orașului Râmnicu Vâl- 
cea şi sorbeam cinstita cafea, când văd că se apropie de mine un domn 
şi mă salută în dialectul macedo-român: „Bună dzua, Lale! (Bună ziua, 
nene!) şi se recomandă: Pictorul Gabadaef. 

Îl întreb de unde este şi-mi răspunde, din Anhialos. Atunci îi spun: 
„Lămureşte-mă! Nu ştiu cum să fac apropierea între „Bună dzua lale, 
Anhialos şi Gabadaef!” și s'a explicat. 

„Bunicul meu a plecat din Samarina din cauza lui Ali Paşa cu 5000 de oi 
şi zece familii după dânsul, a străbătut întreaga Peninsulă Balcanică şi sa 
pomenit la Anhialos. Am făcut liceul bulgar şi mi-au pus un „ef” în coadă, 
iar bunica mea - care a trăit 9o de ani - n'a vrut să vorbească cu noi decât 
dialectul aromân şi cum vezi, graţie ei, nu mi-am pierdut limba. 

PROFESOR LA SILISTRA 


Pe la 20 August am plecat la Bucureşti, la Minister, să aflu despre situaţia 
profesorilor care nam vrut să ne întoarcem în Macedonia. O parte din 
colegi au fost numiţi la Liceul din Bazargic, dar cei mai mulți împreună cu 
mine, la Liceul din Silistra, sub direcţia profesorului Pericle Papahagi. 

După ce am primit numirea, mam repezit la Silistra şi am închiriat o 
casă ca să mă strămut cu familia, căci destul stătusem la Salonic singur, 
ani de zile, venind acasă, la Râmnicu Vâlcea numai vacanţa de vară. Pe la 
1 Septembrie am luat un vagon de la C.F.R. Mi-am pus în el toată gospodă- 
ria - două paturi de dormit şi am pornit spre Silistra. 

Ajungând la Chitila, a trebuit să stau trei zile, până când funcționarii de 
la C.F.R. şi-au făcut pomană să ne expedieze cu vagonul la destinaţie. Pe la 
jumătatea drumului, altă pacoste! Se defectează maşina şi trenul rămâne pe 
loc. Aşteaptă încă două zile, până vine altă mașină și urneşte trenul din loc. 
În sfârşit, am ajuns la Ciulniţa, iar cu trenul local Călăraşi, am ajuns în port. 

Am transportat bagajele din vagon într'o maşină legată de vaporaș şi în 
jumătate de ceas am ajuns la Silistra. Am scos bagajul, l-am încărcat în 
câteva căruțe şi l-am descărcat în curtea locuinţei închiriate. 

La Silistra am avut fericirea să mă întâlnesc cu foştii mei profesori, acum 
colegi: Cosmolei care mia examinat la admitere în clasa I-a de liceu, Pericle 
Papahagi, Vanghele Constantinescu, Mihail Pineta, Gheorghe Cica, colegul 
meu de liceu, George Zuca şi alți câțiva din ţară, de care numai mi-aduc 
aminte. 

Am trăit în tot timpul anului într'o atmosferă foarte plăcută, mai ales 
că prin crearea României Mari - entuziasmul crescuse. Bucurie generală 
peste tot. Ce ne descuraja, era numai scăderea vertiginoasă a leului, care 
ajunsese de la valoarea aur, o sută bani - la trei bani aurul. Am dus'o aşa 
până la sfârşitul anului şcolar. 

În vacanţa Paștelui am făcut un drum până la Râmnicu Vâlcea, având 
anumite chestii, mai ales că la plecarea mea, închiriasem casa pentru loca- 
lul de școală. M'am înţeles cu primarul, căruia îi închiriasem casa, dacă- 

mi permite să stau în timpul vacanței, cât timp e goală. Permiţându-mi, 
m'am întors la Silistra, iar după sfârșitul anului şcolar, mi-am luat familia 
şi am revenit la Râmnicu Vâlcea, la răcoare. 

Întruna din zile, unul dintre copii mei, mergând pe drum, în urma unei 
trăsuri, când să se dea la o parte, dă o motocicletă peste el și-i fracturează 
piciorul. Am fost nevoit să-l duc la spital. Rana însă a fost de așa natură, 
încât doctorul îmi spune că micuțul va trebui să stea în spital cel puţin 
două luni de zile. 

Văzând că nu era chip să mă pot întoarce cu familia la Silistra, căci 
timpul se scurgea şi cursurile şcolii trebuiau să înceapă, mam înţeles cu 
primarul să-mi restituie locuinţa, recomandându-le în același timp o altă 
locuință mult mai avantajoasă și cu același preţ. În locul ei este astăzi 
Şcoala medie din Cetăţuie. 

Tranzacţia fiind făcută, am plecat la Silistra să-mi aduc bagajul. 

Ajungând la Călărași, am închiriat un vagon de la gară, de la șeful staţiei 
să mi-l pună la dispoziţie a doua zi, în port. Am încărcat de la Silistra tot 
bagajul într'o maşină şi la Călăraşi îl încarc în vagon. Mă întind şi eu în 
pat şi pornim spre Ciulniţa, cu trenul local. Aici, mă dă pe o linie moartă, 
în faţa unei cârciumi, aşteptând trenul de Constanţa, până a doua zi, să 
mă ia și pe mine. 

Lângă cârciumă, cârciumarul avea o pepenărie în toi. Am cumpărat 
întâi câțiva pepeni şi i-am băgat în vagon. Neavând ce face, mă plimbam 
de unul singur. Dar când am intrat cu cârciumarul în pepenărie şi am 
văzut atâta bogăţie de pepeni, cum nu văzusem niciodată, mau tentat în 
aşa fel, că am cumpărat o sută de bucăţi, cu gândul să-i mulțumesc pe toți 
prietenii mei din Râmnicu Vâlcea. 

A doua zi, trenul de la Constanţa ma luat şi pe mine, iar la Chitila, ma 
ataşat la trenul de Râmnicu Vâlcea, unde am sosit la revărsatul zorilor. 

M'am dat jos, am închis vagonul şi am plecat acasă. Pe la ceasurile şapte, 
am luat câteva căruţe, împreună cu băiatul cel mare, am plecat la gară, am 
descuiat vagonul, am încărcat căruțele cu bagajul, pepenii pe deasupra şi 
am pornit spre casă. Pe drum îl întâlnesc pe Titu Ghiboviceanu - magis- 

trat şi pe Eftimie Metaxa - directorul Şcolii Normale. 

„Staţi, le spun, vreau să mergeţi acasă încărcaţi cu pepeni!” - şi le dau cât 
pot să ia. Am mai întâlnit pe drum şi alţi prieteni — căci am dat vreo două- 
zeci. Am descărcat căruțele acasă, ne-am aranjat odăile şi mam liniștit. 

Am hotărât să-mi las familia la Râmnicu Vâlcea şi la toamnă să plec 
singur la Silistra. 

Când am plecat la 1 Septembrie 1919, ca profesor la Liceul din Silistra, Şcoa- 
la Normală din Râmnicu Vâlcea trecuse sub direcţia lui Eftimie Metaxa, iar 
Ion Nisipeanu, fusese numit inspector secundar. În vacanța Crăciunului, am 
venit acasă la familie şi mam întâlnit cu Nisipeanu, care mi-a fost prieten. 

I-am spus să facă tot posibilul, în comisia de inspectori şi să mă trans- 
fere la Râmnicu Vâlcea, la Şcoala Normală, unde am familia și locuința 


mea proprie. 


ACASĂ — LA RÂMNICU VÂLCEA 


La 1 Septembrie 1921 după atâtea peripeții prin care am trecut, 15 ani 
în Macedonia, la Salonic, prin atâtea revoluţii, Primul Război Mondial, 
refugiul de la Huşi, cu toate mizeriile, am putut în sfârşit să mă văd stabilit 
în Râmnicu Vâlcea, la casa mea - spre completa mulțumire a soţiei mele, 
unde mă găsesc şi astăzi, 1961. 

Ion Nisipeanu a fost inspector numai doi ani, în al treilea an venind la 
catedra lui de Pedagogie, la Şcoala Normală, ca director al Şcolii de apli- 
caţii. Atmosfera în care trăiam noi profesorii era foarte satisfăcătoare. 

Dar după trecerea unui an şi jumătate, cineva, un profesor de la liceu, îşi 
vâră coada să strice această armonie plăcută. Acesta a fost profesorul Bulat. 
Nu se mulțumea numai cu pensionul particular pe care îl conducea, voia 
să mulgă şi vaca de la Şcoala Normală - să fie director al acestei şcoli. Deci 
Metaxa să fie trimis la catedra lui de la liceu şi el să-i ia locul. 

S'a vârât în pielea lui Nisipeanu şi alți câțiva şi aproape era gata să facă 
schimbarea. Eu nu mă prea băgam în cancanuri de felul acesta, dar când 

am auzit că vrea să-l aducă tocmai pe Bulat, întâmplător, m'am întâlnit cu 
Nisipeanu pe stradă şi-i spun: 

- Dragă, pregătiți schimbarea de Direcţie? 

Dar dânsul îmi răspunde: 

- Bine dragă, să fie mereu acelaşi director, să mai fie şi alții! Să fii şi dom- 
nia ta director! 

- Dragă Ionică, îi spun, eu nu sunt croit pentru director! Eu sunt profesor 
şi rămân profesor. Eu înţeleg să se facă schimbări, dar acela care va veni în 
locul lui Metaxa să fie un Om. Tocmai Bulat, polițaiul din timpul nemților, 
care a traficat tot felul de afaceri - până şi negoțţul de oi, în dauna țărani- 
lor? Acesta să fie director? 

Nisipeanu care era un om cinstit şi care nu ştia nimic din toate acestea a 
rămas perplex. Ne-am despărțit, eu spre casa mea, el spre a lui. 

A doua zi aveam ore la liceu, la extrabugetari. După cum am aflat în 
urmă, Bulat care umbla cu limba scoasă să pună mâna pe Direcţie, se duce 
la Nisipeanu, probabil să-şi pregătească mai repede numirea, dar Nisipeanu 
îi spune: 

- Domnule Bulat, domnia ta nu poţi fi director la Şcoala Normală, 
întrucât ai fost polițai pe vremea nemților! 

- Dar cine ţi-a spus? îi zice. 

- Mi-a spus Iotta! 

Furios, căci era foarte încrezut, pleacă de la Nisipeanu. Având ore, vine 
la liceu. Stăteam în cancelarie la unul din colţurile mesei, vorbind cu Gre- 
cescu şi cu părintele Bănescu. 

Intră în cancelarie, stă în picioare la celălalt capăt al mesei, cu capul ple- 
cat, uitându-se pe masă și bolborosind cuvintele: „Mahalagiu, mahalagiu, 
mahalagiu,” fără să se uite la niciunul din noi. 

Eu l-am înțeles numaidecât şi-i spun foarte liniștit: 

- Ce e domnule Bulat? 

Dar el, furios, se întoarce spre mine şi-mi spune: 

- Eşti un mahalgiu! 

Mi-am zis în gând: „Provocare şi legitimă apărare.” 

La aceste cuvinte, îi răspund, tot aşa de liniștit, să creadă că nu mai pot 
de frică: 
- Domnule Bulat, nu crezi că avansezi? 
EI, cu şi mai mult curaj repetă: 
- Eşti un mahalagiu! 

Tot cu aceeaşi linişte îi răspund: 

- Domnule Bulat nu crezi că ai avansat prea mult? 
- Eşti un mahalagiu! — răspunde şi mai furios. 

Îi răspund liniştit, dar gata de atac: 

- Atunci să-mi dai voie, domnule Bulat, să-ți spun că secătură scârboasă 
ca tine eu n'am văzut până acum! 

La auzul acestor cuvinte, furios, sa repezit înspre mine. Până să ajungă 
la mine, îi plesnesc o palmă şi într'o secundă, punând mâna pe un scaun, 
am ţipat: 

- Dacă vei mişca, canalie, praf îl fac scaunul de capul tău! 

N'am văzut atâta laşitate. A lăsat mâinile în jos, a aplecat capul și a stat 
nemișcat, mai mult ca un minut. Când am văzut că nu mişcă, am lăsat 
scaunul, am luat catalogul şi am intrat în clasă. Nici n'a aşteptat să sune 
clopoţelul de ieşire. A şters'o înainte şi astfel i-am potolit setea de a mai 
râvni direcţia Şcolii Normale. 

Stabilindu-mă definitiv la Râmnicu Vâlcea şi necunoscând moravurile 
ţării, m'am hotărât şi eu să fac politică, aşa cum făcea toată lumea. 

Dar, pe când în mine domina altruismul şi dreptatea, a trebuit după 
câtva timp, să constat că peste tot domina egoismul, nedreptatea şi intere- 
sul feroce, îmbogățirea cu orice preţ. 

Mam înscris în Partidul Poporului, sub şefia lui Averescu, căruia i sa 
făcut atâta reclamă, încât am crezut că va fi cu adevărat partid al poporului 
şi se va ţine seama de el, dar deziluzia mi-a venit repede, imediat ce parti- 
dul a venit la putere. 

La Râmnicu Vâlcea, a venit la putere Mihăileanu Gogu, numit prefect 
al judeţului, 'Tetoianu, director al Prefecturii, Lăzărică Popescu şi 'Tomiţă 
Rădulescu - candidaţi la senat. 

Întruna din zile, sunt chemat la prefect şi-mi dă însărcinarea să prezi- 
dez o comisie în doi: eu şi învățătorul Nicolaescu de la Școala primară. Era 
un examen pentru o bursă pe care prefectura o acorda unui elev, pentru 
Şcoala de meserii din Craiova. 

La examen s'au prezentat doi băieţi: băiatul Oprişor, al cărui tată era 
şofer la Prefectură şi băiatul Fundătureanu, al cărui tată era mare partizan 
averescan. 

Ţinem examenul: Oprişor capătă nota 8, iar Fundătureanu - 4. Nicola- 
escu, mult mai bătrân ca mine şi care cunoştea moravurile, îmi spune: 

- Domnule Iotta, eu cred că mar trebui să dăm notă de trecere lui Oprişor, 
ci lui Fundătureanu! 

Pesemne că a fost dăscălit mai înainte. Îi răspund: 

- Atunci, ce rost mai are examenul? 

După ce am dat situația şi Fundătureanu află că copilul lui a căzut, îmi 
trimite pe 'Tetoianu, care mă acostează şi-mi spune: 

- Domnule Iotta, trebuie neapărat ca bursa să fie dată băiatului lui Fun- 
dătureanu! 

- Bine, zic, dar băiatul lui Fundătureanu nu ştie nimic. Cum pot eu să 
iau dreptul acelui copil foarte bun şi să-l dau unei nulităţi? 

- Da, îmi spune, dar așa-i politica! 

- Cum, zic, politica trebuie aplicată şi copilaşilor nevinovaţi? Copilaşilor 
de zece ani? Dacă aşa stă situaţia, de ce nu i-ați dat bursa din oficiu, fără să 
mă înjosiți? Ăsta e Partidul Poporului? Aşa dă dreptate Partidul Poporului 
oamenilor din popor? E o rușine, îi spun, şi i-am întors spatele. 

Examenul meu a fost anulat și bursa a fost dată lui Fundătureanu, dar 
profesorii de la Craiova, văzându-l cât de prost este, l-au trimis acasă. 

Cum am început, aşa am și isprăvit cu partidul averescan. 

Dar ca să fiu în ritmul vremii, am crezut că poate celelalte partide sunt 
mai breze şi m'am înscris la liberali. Am constatat că nu era nici o deose- 
bire între ele. 

După doi ani de zile, mam lăsat cu desăvârşire de acest sport, am rămas 


un simplu spectator, văzându-mi numai de catedră. 

În oraşul Râmnicu Vâlcea politica era pe mâinile așa zișilor Ungureni. 
Un frate — liberal, celălalt - țărănist. Când venea Partidul Liberal la putere, 
în Râmnicu Vâlcea erau Ungurenii la putere, când veneau țărăniştii, erau 
tot Ungurenii la putere. Adevăraţii vâlceni depindeau de acești parveniți. 

Totul în politică trebuia să treacă prin mâinile lor. Dacă aveai nevoie de 
vreo slujbă pentru vreunul dintre copii tăi, dacă nu erai partizan sau chiar 
dacă nu făceai politică, puteai să primeşti slujba la calendele greceşti. 

Persecuțţiile între aceste două partide ajunseseră la culme. Când erau 
alegeri era aproape război civil; bătăi cu spargeri de capete şi vărsări de 
sânge. Înjurăturile între fraţi, unul liberal şi altul țărănist, era distracţia 
cea mai plăcută pentru cei care nu făceau politică. Dar pe când partizanii 
se băteau de se sminteau, a doua zi, fraţii se pupau. 

Băiatul meu, Sandu, isprăvise facultatea, luase licenţa în litere şi fusese 
numit profesor de Limba Franceză la Şcoala Normală, aşa că am fost 


amândoi la aceeași școală. 


POVESTIRE 
ISTORICA 


DIN VIAŢA ZBUCIUMATĂ 
A AROMÂNILOR -— 

ÎN TIMPUL SATRAPULUI 
ALI PAŞA TEPELEN 


Turcii, care de la năvălirea lor în Europa au fost în stare să meargă din vic- 
torie în victorie și să ajungă până sub zidurile Vienei, datorau victoriile lor, 
în cea mai mare parte, armatei lor de ieniceri, o armată de soldaţi călugări, 
formaţi din copii de Creștini, răpiți de la familiile lor şi crescuţi în legea lui 
Mahomed, al căror părinte erau Sultanul. 

Câtă vreme aceşti soldaţi-călugări erau necăsătoriți, Împărăţia turcească 
mergea mereu înainte. Când au început și ei să simt gustul bunului trai, să 
se căsătorească și să aibă familii, atunci a început şi decadenţa Împărăției. 

Armata ienicerilor devenise un mare pericol. Se instalaseră cu familiile 
în cazărmile de la Constantinopol. Doborau sultani şi-i ridicau pe cei doriţi 
de ei. Revoltele dese ale ienicerilor au zguduit Împărăţia din temelii. 

Au început să se formeze bande de revoluționari Creștini, în toate pro- 
vinciile turceşti din Europa, cu scopul de a scutura jugul turcesc: în Bul- 
garia, în Serbia, în Bosnia, Muntenegru, Macedonia, Grecia veche, Tesalia 
şi Epir. 

Ceva mai mult, unii dintre paşii turci, guvernatori ai anumitor provin- 
cii, sau răsculat și ei în contra sultanului. 

Între aceştia a fost şi Ali Paşa Tepelen, de origine albanez, marele satrap 
al Epirului, cu capitala în orașul Ianina. 

Pe la sfârşitul secolului al XVIII-lea, Ali Pașa a fost numit Paşă de Tricala 
(Tesalia). A reuşit însă să ia locul pașei de la Ianina, unde avea interese mari, 
întreţinând legături cu toți beii atotputernici din Albania septentrională. 

Prin mai multe lupte date, el a reuşit să ocupe Delvino şi să supună 
definitiv pe sulioții (albanezi şi români Creștini) celor şapte sate, care i-au 
rezistat până la 1808. Sublima Poartă i-a recunoscut toate aceste cuceriri şi 
chiar pașa de la Salonic a fost pus sub ordinele lui. 

Fii săi au luat parte la războiul de la 1806-1812. La întoarcere, unul din- 
tre ei a pus stăpânire pe o parte din țărmul Adriaticii, împreună cu Avlona 
şi Berat. Moreea şi Tesalia au fost încredințate familiei lui Ali Paşa. 

În modul acesta, toate ţinuturile locuite de greci şi în mare parte de aro- 
mâni au căzut în mâinile puternicului Pașă de la Ianina. 

Epirul era o provincie locuită în mare parte, de aromâni; aici au înflorit şi 
înfloresc şi astăzi comunele aromânești: Meţova (Aminciu), Seracu, Sama- 
rina, Perivole, Zmixi, Avdela, Turia, Băiasa, Laca, Laişta şi altele - grație 
libertăţilor de care se bucurau de veacuri, în schimbul unui dar pe care fie- 
care comună îl trimitea anual Sultanei Valide (mama sultanului) la Con- 
stantinopol. 

Erau comune care dispuneau de peste 150 000 de oi. În timpul iernii, tur- 
mele lor împânzeau toată Tesalia, unde iarna era dulce şi oile - afară de iarba 
câmpului, n'aveau nevoie de altă hrană specială. 

În timpul primăverii, apucau drumul spre Munţii Pindului care erau 
destul de numeroşi, ca să le poată servi de pășunat. 

Venirea acestui satrap în capul vilaietului Ianina, a cărui stăpânire se 
întindea până la râul Vardar, a produs o mare perturbare în gospodăriile 
aromânești din aceste părți. 

Înainte de venirea lui, paza comunelor era făcută de armatoli, care se 
recrutau din locuitorii lor. Ali Paşa însă desființează gărzile de armatoli 
şi se înconjoară de cete de albanezi mahomedani, cărora le dăduse drept 
conducător pe faimosul Veli Ghega. 

La rândul lor armatolii, văzându-se desființaţi, au încins spada şi au ieşit 
la munte, formând mai multe cete de haiduci (clefti) şi dând lupte continue 
împotriva cetelor de albanezi ale satrapului. 

Cel mai vestit dintre acești eroi a fost Caciandoni, care petrecea iarna în 
insula Sfânta Maura din Marea Ionică, ce aparţinea Angliei, iar în timpul 

primăverii, debarca pe continent şi ieşea cu toată ceata lui, de peste 80 de 
voinici, în Munţii Pindului, dând lupte necontenite în contra cetelor lui 
Veli Ghega. Chiar în una din aceste lupte, dată corp la corp cu Veli Ghega, 
acesta a fost omorât de Caciandoni. 

Situaţia aceasta nu putea să convină populaţiei aromâneşti din Pind, 
care fusese până aici stăpână pe munții acestui ţinut. Cetele lui Veli Ghega 
se plimbau din comună în comună, jefuind şi schingiuind populaţia. 


REFUGIUL GRĂMOSTENILOR 
ȘI ÎNTEMEIEREA COMUNEI LIVEZI 


Ali Paşa, unul dintre cei mai şireţi şi mai perverşi oameni pe care a putut să- 
i dea naţia albaneză, a fost cel mai habotnic mahomedan în ceea ce priveşte 
viaţa conjugală. În privința aceasta el a căutat să întreacă, cu mult, chiar 
pe Mahomed legiuitorul. Nu putea să fie mulțumit numai cu câteva femei. 
Haremul lui număra peste 40, iar cele mai multe erau fete tinere de creştini, 
mai mult grecoaice, luate cu forța din sânul familiei. Spiona toate comunele 
şi cum afla că în vreuna din ele se găsea vreo fată frumoasă, trimitea ime- 
diat emisari, urmaţi de cete de albanezi, ca să i-o aducă în harem. 

Într'un rând, aflase că în orașul de munte - Gramoste, care număra 3000 
de case, celnicul Hagi Sterie avea o fată frumoasă - anume Tana. Ali Paşa, în 
persoană, în fruntea unei mari cete de albanezi, apare în faţa Gramostei. 

Hagi Sterie, împreună cu toți ceilalți celnici şi aproape cu întreaga 
populație bărbătească a orașului, îi ies întru întâmpinare, primindu-l cu 
mare alai. Berbecii au început să sosească de la stâne, ca să ospăteze pe 
măritul Pașă. 

După ce au petrecut vreo trei zile, Ali Pașa îl trage pe Hagi Sterie la o 
parte şi-i spune: „Am auzit că ai o fată frumoasă și cuminte, pentru asta am 
venit, so iau în haremul meu. Cred că lucrul acesta îți face mare onoare!” 

Deşi la aceste cuvinte inima lui Hagi Sterie a fost adânc rănită, el nu-şi 
pierdu cumpătul. Răspunde prefăcând-se, fără să fie priceput, că nici nu 

se aştepta la o onoare așa de mare din partea pașei. Primeşte cu cea mai 
mare bucurie propunerea. 

Dar, deoarece lumea din oraş este curioasă, ca să nu se facă zarvă, întru- 
cât suntem de religii diferite, deşi pentru dânsul personal aceasta nu are 
nici o importanţă, roagă pe alteța sa, să nu se grăbească. Peste trei zile 
cel mult, de la plecarea sa, va lua fata fără ştirea nimănui şi o va aduce în 
harem. 

I-a vorbit cu atâta putere de convingere, încât Paşa a crezut şi a fost 
foarte încântat. N'a așteptat să treacă nici o zi, de la plecarea Paşei şi Hagi 
Sterie a dat ordin de plecare, spre drumul Bitoliei prin Munţii Viciu. 

La revărsatul zorilor şi turmele şi familiile (taifa lui) erau pe drumuri. Tre- 
buia să meargă prin astfel de poteci şi de păduri, ca Ali Paşa să nu le poată lua 
urma. După mai multe peripeții prin Munţii Viciu, foarte greu de străbătut, 
au ajuns la trecătoarea Pisuderi, peste 1000 metri deasupra nivelului mării, 
trecătoare care făcea legătura între Câmpia Bitoliei şi Câmpia Coriţei. De aici 
au coborât la Florina, au apucat în josul malului stâng al râului Cerna, au tre- 
cut prin oraşul Pârlep şi au ajuns la Graţes, pe malul Vardarului. 

De aici au luat-o în josul râului Vardar şi după câteva popasuri, au ajuns 
în oraşul Ghevgheli, de unde au trecut Vardarul, pe malul stâng. Mai târ- 
ziu, împreună cu alţi celnici refugiaţi, s'au suit pe Munţii Enige şi au pus 
temelia comunei Livezi, care are astăzi peste o mie de familii. 

Astfel, au putut să salveze onoarea familiei aromânești şi curăţenia 
sufletească a bietei Tana. 

Prin spionii care îi avea pretutindeni, Ali Pașa a aflat chiar a treia zi de 
plecarea taifei lui Hagi Sterie. O mulţime de albanezi călări, în cete înarmate 
până în dinţi, au fost trimise în toate direcţiile, pe unde credea că poate să 
apuce Hagi Sterie, dar numai pe drumul Viciului, n'au crezut că poate pleca. 

Acestea mi-au fost povestite de septuagenarul Mihali Papazi, auzite de 
la tatăl său, care era pe atunci flăcău de 18 ani şi care luase parte la această 
odisee. 

Aşadar, populația aromânească putea să rabde jafuri şi schingiuiri, 
numai onoarea lor de familie să nu fi fost atinsă şi cum satrapul nu renunța 

la mijloacele lui neomeneşti de a-şi guverna supușii, aromânii nu au mai 
J Ş Ş Ş 
putut să sufere şi sau hotărât să se pregătească de plecare. 


EXODUL CELNICILOR BADRALEXI, 
GHIZARI ȘI ZEANA DAȘU 


Era în anul 1819, August 15, ziua de Sfânta Maria Mare - zi de nunţi şi de 
petreceri în comuna Avdela Pindului. 

Mai mulţi celnici de prin comunele învecinate ca Samarina, Perivole, 
Smixi şi altele, sub pretext că vin să petreacă, au ţinut împreună cu celni- 
cii din Avdela o consfătuire la care sa dezbătut situaţia critică în care se 
găseau din cauza satrapului Ali Paşa, care le luase toate drepturile câştigate 
de veacuri şi care, prin mijloacele pe care le întrebuința, îi aduce începutul 
cu încetul la sapă de lemn. 

Din comuna Avdela au luat parte următorii celnici: Exarhu, Caraiani, 
Papahgi, Alexi Bardă zis mai târziu Badralexi, Zeana Daşu, Ghizari din 
Smixe, Hagibira din Samarina, Varduli din Perivole şi alții. 

În timpul acesta, la Constantinopol se pregăteau mari schimbări. 

În anul 1817 s'a ridicat pe tronul Împărăției Otomane un sultan foarte 
capabil, în persoana lui Mahmud. Imediat începe să organizeze o armată 
regulată după sistemul european, pe care să se poată sprijini la nevoie şi 
se hotărăşte să zdrobească, cu orice chip, dominaţiile locale ale diferitelor 
paşale, foarte periculoase pentru unitatea Imperiului. Astfel, a trimis la 
Salonic un paşă nou, ca Guvernator, om mai de ispravă, scoţându-l toto- 
dată, de sub ascultarea lui Ali Pașa. Ea hotărât să introducă reforme largi 
în imperiu, dar piedica cea mare o întâmpina din partea ienicerilor care 
trăiau împreună cu familiile lor în cazărmile din Constantinopol şi care 
tulburau mereu Împărăţia cu pretenţiile lor. 

Toţi celnicii adunaţi la consfătuirea de la Avdela erau convinși că Ali 
Paşa nu va înceta, până nu-i va zdrobi economiceşte. 

Pe de altă parte, tiranul se leagă şi de ceea ce aromânii au mai scump 

- onoarea familiilor lor. De aceea, ar fi bine ca mai curând, decât mai târ- 
ziu, să părăsească Munţii Pindului şi să caute un alt adăpost, întruna din 
multele provincii ale Împărăției. 

Mai toţi aromânii din comunele arătate mai sus, coborau în fiecare 
toamnă în Câmpia Tesaliei. 

Deoarece Ali Pașa ştia că aromânii nu pot ierna cu oile, la munte şi că 
trebuie neapărat să coboare la câmpie, în Tesalia aflată sub ascultarea sa, 
nu le punea nici o piedică la plecare. Așa luaseră toţi hotărârea, ca în pri- 
măvară să apuce în alte direcții. 

Numai Badralexi, Zeana Dașu, Veru şi o parte din familia Cariani, la care 
s'a ataşat şi celnicul Ghizari, cu taifa lui din comuna Smixi, au apucat altă 
direcţie. Până la Grebena au coborât cu toţii împreună. De la Grebena, în loc 
să apuce înspre Tesalia, au apucat drumul spre râul Vardar, pe care trebuia să- 
l ajungă şi să-l treacă, căci până la Vardar se întindea stăpânirea lui Ali Paşa. 

Toată fâlcarea lui Badralexi se compunea, împreună cu Ghizari, din 
vreo 200 de familii, dar Badralexi era conducătorul tuturor. 

Distanţa de la Avdela şi până la Vardar era de aproape două sute de 
kilometrii. 

La 1 Octombrie 1819, turmele de oi şi capre, de peste 40000 şi hergheliile 
de iepe, de peste 400 capete, au pornit înainte pe drumul indicat de celnic, 
iar familiile cu gospodăriile lor, încărcate pe catâri, mergeau în urmă. 

În această mare învălmășeală, căci nu se vedeau în toate părţile decât 
turme de oi şi herghelii de iepe, Ali Pașa și oamenii lui de pază, nu şi-au 
dat seama că o parte din celnici o să apuce alt drum, decât cel al Tesaliei, 
ca de obicei. 

Primul oraş pe care l-au întâlnit a fost Cojani, aşezat înspre capătul de 
Sud al Câmpiei Sarighiol. După aceea, au început să escaladeze pantele 
nordice ale Muntelui Doxa şi apoi, coborând înspre Răsărit, au trecut între 
oraşele Veria şi Neagușşte - așezate pe nişte terase minunate. Au luat-o 
apoi înspre partea de Răsărit a oraşului Vodena, spre Râul Moglen, pe 
care l-au trecut fără multă greutate; de aici au apucat prin partea Sudică a 
Munţilor Enige, ajungând la Râul Vardar, la 7o km de gura lui. 

Pentru că toate podurile existente în timpul acela, dar mai ales podul 
care lega oraşul Veria cu Salonicul, erau păzite de oamenii lui Ali Paşa, ei 
trebuiră să treacă prin vad. 

În tot timpul acestui exod, Zeana Dașu şi Ghizari mergeau înaintea 
familiilor, cu vreo 20 de flăcăi înarmaţi, pe cât era posibil în aceste vre- 
muri grele, gata să înfrunte orice piedică li sar fi ivit înainte. Badralexi, cu 
vreo 30 de inși — forma ariergarda familiilor. 

De la podul de peste Vardar şi până la gura lui, nu sunt decât câțiva kilo- 
metri. Tocmai plouase şi apele Vardarului cam crescuseră. Câţiva flăcăi 
au încercat vadul, călare pe cai şi apoi, sub paza lor, trecea fiecare familie 
călare pe catâri. Turmele şi hergheliile apucaseră mai la deal şi trecuseră 
şi ele printr-un alt vad. 

Când sau văzut pe malul stâng al râului, nau mai făcut nici un pas 
înainte: au descărcat catârii, au ridicat purăvile şi au întins tendele (cortu- 
rile). Preotul Dumitru Ciumeti, care-i însoțea cu familia şi cu oile lui, s'a 
îmbrăcat în sfintele odăjdii şi a început să citească o sfeştanie. 

Toată fâlcarea a îngenunchiat, făcând mereu la mătănii şi mulțumind 
lui Dumnezeu că i-a scăpat de tirania lui Ali Paşa. 

Şase zile a ţinut această odisee a celnicului Badralexi şi a fâlcării sale. 
A fost o călătorie cu popasuri scurte. Catârii nu se descurcau. După ce se 
adăpau, li se punea de gât traista de orz şi după ce-şi mânca fiecare porția, 
pornea înainte, iar oamenii mâncau din picioare sau călare. 

Câteva zile după plecarea lor din Grebena, au fost simţiţi de oamenii lui 
Ali Pașa care a şi trimis o poteră mare, de cavalerie în urma lor să-i prindă 
şi să-i aducă îndărăt. Ei au crezut că Badralexi va încerca să treacă podul 
dintre Veria şi Salonic. 

Şi întradevăr când potera lui Ali Paşa a ajuns pe podul de la Vardar, 
Badralexi trecea pe malul stâng al Vardarului, dar la o depărtare de 65 de 
km în sus. Pe malul stâng a Vardarului, Badralexi nu avea de ce se teme 

- căci aici se găsea pe un teritoriu stăpânit de sultanul Mahmud. De aceea, 
o săptămână au stat nemişcaţi, ca să se odihnească şi ei, şi catârii şi tur- 
mele gonite şi nemâncate o săptămână întreagă. 

În sfârşit, au început să se pregătească de plecare. În primul rând, era grija 
păşunatului de iarnă, pentru oi, capre şi herghelie. Pentru aceasta trebuia 
să se apropie de ţinuturi unde nu cade zăpadă în timpul iernii. 

După ce au dat drumul turmelor şi hergheliilor, au încărcat gospodă- 
riile pe catâri şi au pornit mai departe, având ca punct de reper orășelul 
Langaza, locuit de o populaţie grecească şi aşezat lângă lacul cu acelaşi 
nume, partea de Nord a Peninsulei Calcidice, peninsulă care e despărțită 
de continent de două lacuri - Langaza şi Beşic. 

După mai multe popasuri, căci nu aveau nici o grabă, au ajuns la Langaza. 

De aici, Ghizari se desparte de Badralexi, cu 50 de familii şi cu 100 0o00 
de oi şi o herghelie mai mică şi ajunge la Lacul Tachino. Găseşte aici loc 
bun pentru păşunatul turmelor şi se hotărăşte să petreacă iarna acolo. 

Ceilalți, împreună cu Badralexi au apucat înspre Sud, de-a lungul Penin- 
sulei Calcidice şi, după un drum cu câteva popasuri, au ajuns la țărmul 
mării, în Peninsula Casandra, loc destul de prielnic sub toate aspectele. 

Se găseau aici tufişuri de măslini sălbatici pentru capre, iar alăturea o 
mulțime de deluleţe prevăzute cu livezi de măslini, iar cea mai mare parte, 
acoperite cu iarbă minunată pentru pășunatul oilor, cailor şi catârilor. 

Nu mai era vreme de pierdut. După descărcarea gospodăriilor de pe catâri, 
fiecare familie şi-a întins tenda şi aceasta a fost locuinţa, în tot timpul iernii. 

Şi totuşi, erau foarte mulțumiți. 

În timpul acesta, toate pământurile Macedoniei erau moşii ale beilor 
turci şi ale paşalelor. Deşi la venirea turcilor, ele aparțineau locuitorilor 
băştinași - aceştia însă, ca să scape de împilările ce le îndurau din partea 
soldaţilor şi bașbuzucilor, au trecut cu pământ, cu tot, sub protecţia unui 
bei sau a unei paşale, care primea de la fiecare locuitor câte o dare oarecare, 
pentru protecţia ce-i acorda. 

Cu timpul însă, beii şi paşalele au devenit stăpânii pământurilor. 

Până la venirea aromânilor în aceste părți, păşunatul acestor pămân- 
turi nu era decât rar întrebuințat, pentru că nu existau decât foarte puţine 
turme de oi şi de capre, iar veniturile pe care le realizau beii şi paşalele, 

erau foarte reduse. O dată cu venirea numeroaselor turme ale aromânilor, 
veniturile lor au început să crească. 

Cum au ajuns la Casandra, prima lor grijă a fost ca să afle care sunt beii 
proprietari ai pământurilor pe care le ocupaseră cu turmele lor. Li sa spus, 
de către locuitorii băștinași, că beii îşi au reşedinţa la Salonic. 

Badralexi, împreună cu Zeana Daşu au încălcat pe caii lor negri, au luat 
cu ei galbenii de care aveau nevoie şi au pornit spre Salonic. 

Ajungând la oraș, au tras la un han al drumeţilor străini, numit Patera 
Han, aşezat pe partea de Nord a oraşului, la Vardar Capu. Hotelurile pe 
atunci mai că nu existau. 

Drumul a durat două zile. După ce sau odihnit, a doua zi, împreună cu 
patronul hanului - care făcea şi pe misitul - s'au prezentat în fața beiului. 

Îmbrăcaţi în costumul lor național, cu sarica lor albă ca zăpada, semnul 
distinctiv al celnicului, au impresionat adânc pe bei, mai ales când a văzut 
că Badralexi vorbea limba turcă la perfecţie. Beiul însă a rămas şi mai 
încântat când i s'a arătat şi motivul acestei vizite neașteptate. 

Pentru pământul necesar tuturor turmelor, adică 30 ooo de capete şi 300 
de cai, iepe şi catâri, au oferit beiului - 200 galbeni, sumă destul de mare 
pentru vremea aceea. 

După încheierea contractului, care consta dintro simplă chitanţă scrisă 
în turcește şi cu pecetea beiului, Badralexi şi cu Zeana Dașu nau mai putut 
să plece imediat spre casă, căci beiul i-a oprit trei zile ca musafiri ai săi, 
plimbându-se împreună cu dânşii prin toată Piaţa Salonicului. 

A treia zi, i-a dat drumul numai lui Zeana Daşu, iar Badralexi a fost 
oprit spre a fi prezentat Paşei, Guvernatorul general al Salonicului, care 
era un om nou și numai de câteva luni aflat în capul vilaietului. 

În aceste trei zile, Badralexi a avut timp destul să descrie beiului suferin- 
tele îndurate de aromânii din partea „revoluționarului” Ali Paşa şi peripe- 
tiile prin care a trecut, împreună cu toată fâlcarea lui, până să se vadă pe 
pământul sfânt al Majestății sale - Sultanul Mahmud. 

Haidar bei, căci aşa îl chema pe bei, ocupa una din funcţiile cele mai 
însemnate în administraţia vilaietului. El a adus la cunoștința Guverna- 

torului toate cele istorisite de Badralexi. Guvernatorul, care era de curând 
venit şi care avea însărcinare specială din partea sultanului să se intereseze 
de procedeele lui Ali Paşa, pe care îl bănuia demult că tinde spre indepen- 
denţă, şi-a exprimat dorinţa să-l vadă pe Badralexi. 

A doua zi, sa prezentat în faţa Guvernatorului, împreună cu Haidar bei. 

De la primul salut al faimoasei temenele şi a modului cum sa prezen- 
tat Badralexi în fața lui, Guvernatorul şi-a dat seama că are de-a face cu 
un om „subțire, deşi fără cultură. Când a început conversaţia, nici nu-i 
venea să creadă că are un faţa lui un valah care-şi petrece mai mult viaţa la 
munte, între ai săi — așa de bine vorbea limba turcă. 

După ce sa întreţinut cu dânsul asupra mai multor chestiuni referitoare 
la cele suferite din partea lui Ali Paşa, pe care Guvernatorul îl considera ca 
cel mai mare vrăjmaş al imperiului, s'a adresat lui Badralexi, spunându-i: 

„Orice nevoie vei avea, vei veni direct la mine şi ori de câte ori vei veni la 
Salonic, doresc să vii să mă vizitezi!” 

Era epoca nouă, epoca reformelor ce începeau în Turcia, iar guvernato- 
rii aveau instrucţii să se poarte delicat cu Creștinii pașnici. 

De la Serai, Badralexi s'a întors la Patera Han, unde a întâlnit mai mulți 
celnici fugari, ca şi dânsul și care, ca prin minune, au putut să scape de 
urmăririle lui Ali Paşa. Aşa au fost Hagi Sterie şi Papazi din Gramoste, 
Giaca şi Tica din Moscopole şi alţii cu care s'au întreţinut şi au petrecut 
toată noaptea, mulțumiți că au scăpat din gheara lui Ali Pașa. 

În împrejurimile Casandrei, care este o peninsulă înconjurată din trei 
părţi de apă, îşi făcuse apariția, de câteva zile, o bandă de clefți (hoţi), com- 
pusă din vreo 40 de inși, sub conducerea unui oarecare căpitan Caramiciu. 

Când potera turcească se nimerea să le descopere ascunzișul, ei aveau o 
corabie cu pânze, se suiau în ea și pluteau pe mare, înconjurând peninsula, 
iar când potera se retrăgea, ei debarcau din nou pe uscat. 

Îşi făcuseră întâi apariţia la fâlcarea lui Badralexi şi au cerut să le dea 
pâine. Forţată, fâlcarea a trebuit să le dea. La întoarcerea lui Badralexi spre 
Casandra, tocmai când ajunsese la câţiva kilometri de tende, este oprit de 
câțiva oameni de-ai lui Caramiciu şi dus la căpitan. Se împrieteneşte cu 

Caramiciu, le promite că le va da tot ce va putea, numai să fie cu băgare de 
seamă, pentru că potera să nu simtă că se ia hrană de la fâlcarea lui. Se făcea 
frate şi cu dracu, numai ca să treacă puntea. Aşa au fost împrejurările. 

Toată iarna lui 1819-1820 au duvo bine. O iarnă blândă. Oile şi caprele 
au ieşit bine din iernat. Primăvara se anunța veselă. O altă grijă începea 
însă să-i frământe. Unde să-nvereze, unde să aşeze stânele? 

La câmp nu era posibil. Să pornească spre Vardar, să-l treacă şi să se 
aşeze pe Muntele Doxa, nu se putea, pentru că ţinuturile de dincolo de 
Vardar erau încă sub stăpânirea satrapului de la Ianina. 

Atunci nu le rămânea, pentru anul acesta, decât s'o pornească spre mun- 
ţii Beleş Planina, care se întindeau într'o parte şi în cealaltă a comunei Proi, 
pe care îi văzuseră chirigii care făceau transporturi între Salonic, Drama 
şi Cavala. 

Până a venit primăvara, celnicul Badralexi a făcut mai multe drumuri 
până la Salonic. 

Erau diferite nevoi şi ale lui şi ale fâlcării. De cu iarnă, trebuia să se inte- 
reseze unde să învereze cu numeroasele lui turme - căci toată această grijă 
era în sarcina lui. 

La Salonic sa interesat de proprietarii munţilor din Vilaietul Salonic. 
Se înţelege că după cum şesurile aparţineau beilor și paşalelor, tot așa şi 
munții cei mai mulți. Haidar bei - proprietarul Casandrei şi bun prieten, 
l-a pus în contact cu toți proprietarii munţilor. 

Aproape de Săptămâna Mare, înainte de Paşti, Badralexi, împreună 
cu Zeana Dașu şi Caraiani, au încălecat câte-şi trei pe caii lor negri şi au 
pornit în diferite direcţii ale munţilor, interesându-se şi văzând cu ochii 
lor proprii, care din ei ar fi mai nimeriţi ca să-şi aşeze stânele și să poată 
duce o viață mai tihnită în timpul verii. 

După o cercetare de o săptămână şi mai bine, s'au hotărât pentru munții 
de la Proi, care purtau diferite denumiri, iar în ansamblu - Beleş Planina. 

Trebuia să aşeze opt stâne. După ce au încheiat contracte cu toți proprieta- 
rii munţilor, au pornit veseli înspre Casandra. Ajungând la tende, tocmai 
la prânz, cu două zile înainte de Paști, sosiseră şi cărvănarii cu catârii lor, 
cu tot felul de bunătăţi de prin locurile pe unde căraseră mărfuri în tot 
timpul iernii. 

Peninsula Casandra era în întregime proprietatea lui Haidar bei. În ea 
se găseau mai multe sate locuite de o populaţie grecească care excela în 
mizerie. Trăiau în nişte case care nu semănau nici cu colibe, şi nici cu bor- 
deie. La câteva din ele se găsea câte o biserică, cu câte un preot. 

În toată peninsula Casandra erau trei biserici. Toate erau clădite din 
piatră care se găsea din belșug. Locuitorii se ocupau puţin cu agricultura, 
aveau livezi de măslini și stupi de albine. Dar erau obligaţi să plătească 
beiului o dijmă mărişoară. 

Din ajun, hotărâseră la care dintre biserici să asculte sfânta slujbă a 
Învierii lui Hristos. La sate însă, nu se ieşea cu Învierea la miezul nopții, ci 
înspre dimineaţă. 

Încă de Vineri seara, mieii au fost înțărcaţi de mamele lor, iar a doua 
zi, de dimineaţă, oile au fost mulse, ca gospodinele întregii fâlcări să aibă 
lapte din belşug pentru caş şi iaurt. Fiecare cap de familie venea de la 
turmă cu mielul Paştelor, cei mai mulți veneau cu câte doi şi câte trei, după 
cum era şi familia mai numeroasă sau mai puțin numeroasă. 

Să fie carne din belşug pentru cele trei zile de Paşti, iar fiecare familie 
şi-a pregătit mielul în proțap. 

Odată cu revărsatul zorilor a început să se audă toaca de la biserică. 

Fâlcarea întreagă a fost în picioare. După ce sau îmbrăcat ca în zi de 
mare sărbătoare, femei, bărbaţi şi copii, având în frunte pe celnicul Badra- 
lexi, au pornit înspre biserică, la o depărtare de vreo doi kilometri. Ajun- 
gând la biserică preotul fâlcării - Dumitru Ciumeti, s'a îmbrăcat şi dânsul 
în sfintele odăjdii, spre a sluji împreună cu preotul satului. 

La tende nu au rămas decât câţiva bătrâni, care nu puteau să suporte 
drumul până la biserică. 

După ce au ieşit cu Învierea, sia citit Evanghelia, iar după citirea ei, pre- 
otul, împreună cu dascălul fâlcării și cu dascălul bisericii, au început să 
cânte „Hristos Anesti!” 

După terminarea slujbei, deoarece întreaga fâlcare, fără deosebire de 
femei, bărbat şi copil, în cap cu celnicul, toți au postit cu sfințenie postul 
Paştelui, pentru că i-a scăpat Dumnezeu de urgia lui Ali Paşa, s'au înşiruit 
lângă uşa altarului, iar părintele Dumitru Ciumeti, le-a dat la toți, pe rând, 
Sfânta Împărtășanie. 

După ce s'au întors de la biserică, până la ora mesei, bărbaţii în special, 
în grupuri, au început să-şi facă reciproc obişnuitele vizite, cinstindu-se 
cu rachiu şi urându-şi „Vară bună!” 

După masă s'au aranjat focurile, iar la fiecare tendă a început să se învâr- 
tească mielul în proţap pe lângă jăratec. 

Viaţă rustică, dar plină de farmec, dacă se întâmpla să nu fie tulburată 
de anumite împrejurări, mai ales de hoți. 

A treia zi de Paşti, au început să se ridice tendele şi să se pregătească 
de plecare. S'au pornit întâi turmele şi hergheliile. 'Toate turmele trebuiau 
să treacă pe la o depărtare oarecare de Salonic. Primul lor popas a fost 
comuna grecească Galacista, de acolo au apucat spre Langaza, iar de aici 
s'au îndreptat spre Câlcâci. 

Familiile trebuiau să treacă pe la marginea Salonicului. După plecarea 
turmelor, au plecat şi familiile cu gospodăriile încărcate pe catâri. 

La Platanachia, lângă Salonic, a fost al patrulea popas. Aici au instalat 
imediat tendele, ca să se recreeze câteva zile şi să-şi procure din oraș toate 
cele necesare pentru o vară întreagă și apoi, au încărcat din nou şi au pornit 
spre orăşelul Câlcâci, unde-și dăduseră întâlnire cu turmele conduse de 
ciobani şi sub supravegherea lui Dumitru, băiatul cel mic al lui Badralexi. 

De aici, au pornit familiile alăturea de turme. Au străbătut o regiune 
deluroasă, îndreptându-se în partea de Nord a Lacului Tachino şi au ajuns 
la comuna Negrita, unde s'au întâlnit cu taifa lui Ghizari, şi după câteva 
popasuri, au ajuns la Proi, comună locuită de foarte puţini bulgari, deasu- 
pra căreia se ridicau Munţii Beleş Planina. 

Badralexi, Caraiani, Veru şi Zeana Daşu fiind reţinuţi la Salonic de anu- 
mite afaceri, i-au ajuns din urmă, călare pe negrii lor cai. Era în primăvara 


anului 1820. 

Până la 1817, Ali Paşa căpătase puteri nelimitate asupra Vilaietului Ianina, 
la care sa mai adăugat Volos şi Negroponte şi alte ţinuturi. Chiar şi paşa 
Salonicului fusese pus sub ascultarea lui. 

Guvernatorii aceştia, ai diferitelor provincii din Turcia Europeană, nu 
aveau unitate în ceea ce priveşte conducerea, iar în ceea ce priveşte legătu- 
rile cu capitala, erau foarte slabe. Fiecare guvernator conducea provincia 
cum îl tăia capul şi cum erau interesele lui. 

Chiar firmanele care veneau de la Sublima Poartă, de multe ori, nici nu 
erau luate în seamă, încât am putea spune că, în împărăţia turcească, erau 
atâtea state, câți guvernatori erau. 

Cei mai mulţi sultani lăsau conducerea imperiului în mâinile marilor 
viziri, iar ei se mulțumeau cu petrecerile din Serai, în mijlocul numero- 
sului harem. 

În anul 1817, se ridică pe tronul împărăției turceşti sultanul Mahmud, 
care se hotărăște să zdrobească această stare anarhică și să restabilească 
unitatea imperiului, totodată cel al lui Ali Pașa din Ianina, cerându-i 
supunere deplină. 

Ali Paşa - care timp de 20 de ani stăpânise Epirul, Tesalia şi chiar Marea, 
aproape independent de Poartă şi care se înconjurase de greci, refuză să 
se supună sultanului, iar în Decembrie, 1820, face un pact de alianţă cu 
Marcu Bociari - conducătorul Sulioţilor, cu al cărui tată, anume Kicio, Ali 
Paşa s'a bătut mai mulți ani de-a rândul. 

Astfel, sultanul trimite o armată numeroasă şi înconjoară Ianina, capi- 
tala lui Ali Paşa. La 5 Februarie 1822, Ianina cade, iar Ali Paşa moare în 
palatul său din insula Ianinei. 

Grecii, împreună cu aromânii, în urma pactului încheiat de Bociari cu 
Ali Paşa, credeau că, împreună cu ajutorul lui, vor putea să creeze noul stat 

grecesc, pentru care sau făcut atâtea mișcări înainte, de aceea mulţi dintre 
dânşii au luat parte la luptele în contra armatelor sultanului. 


ALTE FÂLCĂRI DIN PIND 
- CĂUTÂND NOI AŞEZĂRI 


În această învălmășeală de război, înainte de căderea Ianinei, turmele 
aromâneşti, precum şi foarte multe fâlcări de celnici din Munţii Pindului, 
au apucat care încotro a putut, numai să scape de vigilența trupelor care 
se băteau mai ales în Epir şi Tesalia. 

Unii au apucat înspre Munţii Viciu, iar de aici la poalele Muntelui Peris- 
tera, punând temelia comunei Nijopole, de lângă Bitolia. 

Un alt grup mai mare de familii, având în frunte pe celnicul Inota, au 
apucat direct spre Bitolia şi au întemeiat comunele Târnovo şi Magarova, 
despărțite printr-o vale, la un ceas departe de Bitolia, aşezându-și stânele 
în jurul Muntelui Peristera. 

Altul a plecat spre Munţii Coriţei şi sau stabilit la Pleasa, comună înfiin- 
tată de ei. Acesta a fost Balamaci, cu peste o sută de familii după dânsul. 

Alţii au apucat spre Câmpia Bitoliei, au luat-o pe malul drept al râului 
Cerna şi au escaladat Muntele Murihova, unde s'au stabilit cu iernatul. Așa 
a fost celnicul Zega care avea sub conducerea lui peste 80 de familii, ple- 
caţi din orăşelul Fraşari, hotar între Albania şi Epir şi de unde le vine 
numele de fărșeroți. 

Un alt grup sa strecurat prin Câmpia Cojani, sau suit pe Muntele Doxa 
şi sau stabilit definitiv pe ruinele vechii comune Xirolivad - unde se găsesc 
şi astăzi urmaşii lor. Aşa a fost Gogu, zis mai târziu Hagi Gogu, Haşoti, 
Vrana, Ceara, toți plecaţi din Avdela, cu peste 180 de familii după dânșii 
şi vreo 30000 de oi. 

După vreun an se stabileşte aici şi Caprini, cu vreo 15 familii. 

Un alt grup, mult mai numeros, după ce au ajuns la orăşelul Cailiari, în 
Sarighiol, se defalchează o parte, sub conducerea lui Barbaruși şi Safarica 

şi se stabilesc în orăşelul Blaţa. Ceilalţi îşi continuă drumul înainte şi ajun- 
gând la Vodena, se desparte de celnicul Zdru, cu vreo 60 de familii și se 
stabileşte la Muntele Gramaticova, cu vreo 15000 de oi. 

Grosul însă pleacă înainte, spre Munţii Enige, îi escaladează şi pun 
temelia comunei Livezi, care număra încă, demult, peste o mie de familii, 
cu peste 150 ooo de oi. Aceştia au fost celnicii Tica, Duma, Papazi şi alții. 

Un alt grup a apucat din Tesalia, pe malul Mării Egee, îndreptându-se 
spre Golful Salonicului, au ajuns până la poalele Olimpului, stabilindu-şi 
stânele la poalele lui, iar familiile s'au stabilit parte în comuna Fteri (Fea- 
rica), parte în orăşelul Litohore, dar cea mai mare parte, sau stabilit în 
orașul Caterina. 

Aşa au fost Fardela din Avdela, Barbaiani din Samarina, din Smixi, de 
asemenea, multe familii şi un număr însemnat din orașul Fraşari 

Din cauza războiului, în toate ţinuturile bântuite de această plagă, mize- 
ria atinsese culmea. Grâul şi porumbul erau o raritate. Mai multe luni de 
zile oamenii au trăit ca animalele, mai mult cu verdeţuri şi în special cu 
urzici fierte în căldări, punând în ele, dacă aveau, o mână de mălai ca să mai 
îngroaşe zeama și apoi se puneau la masă. Aceasta era mâncarea şi pâinea 
cea de toate zilele. 

Aşa îmi povestea bătrânul celnic septuagenar Mihali Papazi din comuna 


Livezi, povestite de tatăl său. 


CĂLIVILI AL BADRALEXI 


După căderea lui Ali Pașa, spiritele s'au mai potolit oarecum în anumite regi- 
uni ale împărăției turceşti. În anul 1821 a avut loc şi mişcarea revoluţionară a 
oraşului Neaguşte, împreună cu comunele din împrejurimi. 

Negoştenii s'au retras pe Muntele Pidagachi, sub conducerea lui Carataşi, 
care nu au putut să opună decât o mică rezistenţă. 

Mare parte din bărbaţi au fost omorâţi, iar parte din femei, ca să nu cadă 
în mâinile turcilor, se azvârleau în prăpăstiile ce înconjurau râul Arapsa, 

care trecea prin mijlocul oraşului, iar altele au fost duse în haremurile 
turceşti. 

În frageda mea copilărie, făcând comerţ cu brânzeturi, am avut ocazia 
să cunosc unii veri, din mame surori, unul mahomedan şi altul Creştin. 
Mama unuia luată în harem, iar mama celuilalt scăpată ca prin minune. 

Aşa a fost Costa Cochinu din Neaguşte, neguțător de vinuri şi brânze- 
turi cu Alexandria Egiptului şi Halit Efendi, proprietarul moşiei Munos- 
piti, unde mai mulți ani de-a rândul tatăl meu a iernat oile, plătindu-i o 
chirie oarecare pentru pășunat. 

Revoluţia a continuat mai departe, în Grecia veche, până la 1828, când 
ruşii au declarat război. În Epir şi Tesalia nu era revoluţie, dar erau ban- 
dele de clefți, care nu aveau altă ţintă decât să trăiască pe spinarea altora. 
Cum aromânii erau aceia care aveau mai des contact cu ele, spinarea lor 
trebuia să le suporte toate pretenţiile. 

În toamna anului 1821, afară de Grecia veche, în celelalte provincii se 
observa o oarecare acalmie. Deoarece Câmpia Salonicului, a Caterinei şi 
a Casandrei nu erau suficiente pentru îndestularea turmelor numeroase şi 
hergheliilor ce năpădiseră, din cauza revoluţiei, mare parte din celnici au 
fost nevoiţi să apuce, din nou, drumul Tesaliei. 

Cei mai mulţi însă au rămas în Vilaietul Salonicului. 

Balamaci a apucat drumul 'Tesaliei, dar nu sa mai întors la Fraşari, ci s'a 
stabilit pentru totdeauna la Pleasa, Sangiacul Coriţa. 

Celnicul Zega sa stabilit cu iernatul în împrejurimile oraşului Caterina, 
unde a cumpărat şi două moşii - Hram şi Mocastru, pe care le-a posedat 
până în timpul din urmă. 

Duma de la Livezi, cu Papazi şi cu Tică - în câmpia oraşului Enige. 

Ghizari - în Câmpia de lângă Proi, iar Badralexi care înverase în Munţii 
Beleş, coborâse cu turmele tot la Casandra, la moşiile lui Haidar bei. 

Prin separarea lui Ghizari, fâlcarea lui Badralexi a fost redusă la 150 
de familii. 

Trăiau vremuri foarte critice. Nimeni nu putea să ştie ce va aduce ziua 
de mâine. De aceea, ca o măsură de siguranţă şi de unire, frații - după 

căsătorie, nu se despărțeau, ci munceau şi trăiau cu toții laolaltă, până 
când ajungeau să-şi însoare toți băieții şi să-şi mărite fetele. 

Erau familii care numărau până la 40 de suflete, conduse de moșul care 
era Pater familias şi căruia toţi ceilalți copii şi nepoţii, îi dădeau toată 
ascultarea și toată consideraţia. 

Celnicul Badralexi avea doi băieţi şi două fete. Una din fete a fost mări- 
tată cu un celnic din Băiasa, anume Agulea. Emigrând împreună cu alții, 
a vândut oile şi sa stabilit la Seras, iar cu timpul, nepoţii lui, care îmi erau 
veri şi pe care i-am întâlnit în timpul din urmă la Salonic, erau complet 
grecizaţi. 

A doua fată a fost măritată cu unul din băieţii ramurii Caraiani, care a 
rămas la Avdela. 

A fost mama repauzatului loan Caraiani, fost profesor de Limba Greacă 
la Facultatea de Litere din Iaşi şi bunica repauzatului profesor secundar 
Pericle Papahagi. 

Cel mai mare dintre băieţi, anume Gheorghe, căsătorit, îl însoțea întot- 
deauna pe tatăl său, pe la toate autoritățile. Îl pregătea de tânăr, ca după 
moartea lui să ştie să conducă fâlcarea (tribul). 

Celălalt fiu - Dumitru - bunicul după mamă al autorului acestor rân- 
duri, avea însărcinarea să îngrijească de nevoile urgente ale turmelor. 

Subcelnicul Zeana Daşu avea un singur fiu, pe — Iotta - al cărui nume îl 
poartă nepotul său - autorul acestei scrieri. 

Subcelnicul Caraiani a avut mai mulţi copii, între care sa distins, mai târ- 
ziu - Mitrușu. În timpul lui Sultan Aziz, care a încercat să introducă reforme 
mari în împărăție, Mitruşu a fost numit Muindir (primar) în comuna Selia 
Mare, având ca secretar pe Dascălul Nacea, cam pe la anul 1870. 

Se făcuse o casetă înşurubată şi închisă cu lacăt; cheia o ţinea Muindirul, 
iar caseta era încredinţată secretarului. Se judecaseră peste 60 de împri- 
cinaţi şi toţi au fost amendaţi, care mai mult, care mai puţin, iar amenzile 
erau depuse, imediat, în casetă. Înspre toamnă, când se pregăteau de ple- 
care la câmp, sa strâns consiliul să vadă amenzile şi ce întrebuințare să le 
dea. Muindirul a scos cheia, iar secretarul a adus caseta închisă. 

Când sa deschis caseta - minune! Toţi banii zburaseră prin găuricea 
casetei, numai o singură monedă, în valoare de un leu, n'a putut să zboare. 

Şi băiatul celnic al lui Badralexi a fost căsătorit cu fata celnicului Exarhu 
din Avdela. Ajungând la Casandra, au luat locuinţe din casele hurdupuite 
ale grecilor, plătindu-le o chirie oarecare, le-au mai reparat şi sau aşezat 
în ele, iar o parte din familii şi-au făcut colibe acoperite cu trestii. Dar de 
cum au ajuns la Casandra, au dat din nou de banda lui Caramiciu. Câteva 
luni de zile banda a trăit pe spinarea fâlcării lui Badralexi. Potera care-i 
urmărea, venea din ce în ce mai rar. 

Dar banditul tot bandit rămâne - orice i-ai da şi oricât de bine te-ai 
purta, el nu este obligat să aibă recunoştinţă. Într'una din zile când Badra- 
lexi, împreună cu fiul său Gheorghe şi cu Zeana Daşu se aflau la Salonic, 
după diferite afaceri, căpitan Caramiciu, năvăleşte cu banda lui în sat și ia 
captivi câţiva bărbaţi şi băieţi, între care şi pe Iotta, fiul lui Zeana Daşu, în 
vârstă de zece ani. Între femeile capturate a fost şi sora lui Caraiani şi nora 
lui Badralexi, soţia lui Gheorghe. 

La plecare, au lăsat o scrisoare către Badralexi, în care-i spunea că pen- 
tru eliberarea celor capturați să aducă 150 de galbeni. Şi au plecat imediat 
în corabie. 

A treia zi de la capturare, Badralexi a sosit de la Salonic. După ce i sa 
relatat întâmplarea, n'a stat nici un minut de zăbavă, parcă o voce ascunsă 
îi spunea să plece imediat. 

A luat 150 de galbeni cu dânsul şi a plecat împreună cu Caraiani. Ştiau 
locul unde trebuia să-i întâlnească. O barcă-i aştepta pe mal şi i-a condus 
la corabie. 

„Nu mă aşteptam, căpitan Caramiciu, îi spune Badralexi, să ai o astfel de 
purtare față de mine, care te-am hrănit cu întreaga bandă, două ierni de-a 
rândul şi acum îmi ceri, pentru eliberarea oamenilor mei 150 de galbeni... 
Hei bine, primeşte banii şi coboară oamenii în barcă, dar să ştii că n'ai să 
te bucuri de banii care i-ai luat de la mine!” 

În timpul când barca se depărta de corabie, Badralexi până a ajuns la 
mal, îi striga mereu: „N'ai să te bucuri de banii mei, Caramiciule)” iar 

Caramiciu îi răspundea: „Lasă ore, cum să nu mă bucur? Bine că-i am la 
mine!” 

Tocmai când Badralexi, împreună cu cei eliberați au debarcat pe uscat, 
apar la o mică depărtare, trei corăbii mai mari decât corabia lui Caramiciu. 
Era potera care-i urmărea de multă vreme şi care acum îi nimerise. Ime- 
diat, corabia lui Caramiciu a fost înconjurată, începând împușcăturile din 
toate cele patru corăbii, deodată. 

Badralexi şi ceilalți, care coborâseră din corabie, stăteau pitiți pe lângă 
tufişurile de măslini sălbatici, privind lupta care se desfăşura şi mau pără- 
sit tufişul până nu au văzut cum sa scufundat corabia lui Caramiciu, dar 
împreună cu dânsa, s'au scufundat și galbenii lui Badralexi. 

S'au întors acasă bucuroşi, dar emoţionaţi de cele întâmplate, mulțu- 
mind lui Dumnezeu care i-a scăpat de la o moarte sigură. Dacă se nime- 
reau în corabie, în momentul când a început lupta? 

În această ciocnire între poteră şi bandiți a fost distrusă întreaga bandă 
a lui Caramiciu, iar fâlcarea lui Badralexi a putut să-şi ducă în această 
iarnă un trai mai tihnit, fără să mai fie tulburată cu ceva. 

În primăvară, după ce au sărbătorit Paştele ca de obicei, au dat drumul 
turmelor şi hergheliei, indicându-le alt drum de urmat, decât acela de anul 
trecut. Apoi au încărcat gospodăriile pe catâri și au pornit. 

Popasul - unde era să întârzie ceva mai mult - era tot la Platanachia, pe 
lângă Salonic. Aici trebuia să se întâlnească cu turmele de oi și de capre. 

Badralexi, Caraiani, Zeana Daşu şi Veru au pornit înainte la Salonic 
călare pe negrii lor cai, spre a închiria munţii pentru înverat. Dincolo de 
Vardar nu mai era acum stăpânirea lui Ali Paşa, care în acest moment era 
asediat în capitala sa. 

Din contră, puterea Guvernatorului Salonicului se întindea dincolo de 
Muntele Doxa până la Grebena, ţinuturi care au fost până aici sub stăpâ- 
nirea satrapului. 

Şi-au adus aminte cu toţii, cum au trecut cu turmele prin aceşti munţi 
şi li sa părut că răspund perfect, nevoilor lor. Sau interesat la Salonic, 
care le sunt stăpânii și au aflat că, cea mai mare parte din ei, au aparți- 

nut de comunele: Maruşa, Scutina şi Selia, comune care luaseră parte la 
Revoluţia din 1821, împreună cu orășelul Neagușşte şi care au fost complet 
distruse. 

Parte din locuitorii care au scăpat cu viață s'au mutat, pe ascuns, la Veria, 
oraş mai mare, care nu luase parte la revoluţie. Nu prea îndrăzneau să se 
dea pe față, că au făcut parte din aceste comune, astfel încât, munţii erau 
aproape pustii şi pentru moment, fără stăpân. 

Badralexi se hotări să meargă să-i populeze şi dacă se va ivi vreun stă- 
pân, îi va plăti chiria pășunatului. Totodată, împreună cu Haidar bei sa 
prezentat Guvernatorului general (Valiului), să-i aducă la cunoștință că se 
aşează definitiv cu turmele, în munţii Veriei. 

După ce a primit aprobarea valiului şi o scrisoare de recomandare pen- 
tru muindir din Veria, Badralexi a sosit la Platanachia, unde se găseau 
familiile şi cu turmele, gata de plecare, pentru a doua zi. 

Cum erau să fie aşezate stânele, chestia aceasta nu se putea aranja decât 
la fața locului, pentru că nu cunoşteau bine munţii, îi văzuseră doar în tre- 
cere. La Platanachia tendele erau așezate în formă de arc şi în faţa arcului, 
un loc gol. 

În seara aceea, înainte de plecare, s'au aprins mai multe focuri în fața 
tendelor şi mai multe zeci de miei se învârteau în proțap în jurul jărate- 
cului. După ce sau fript mieii, s'au aşezat cu toții; pe la revărsatul zorilor 
turmele au pornit, iar catârii erau gata de încărcat. 

Pe feţele lor începea să se zărească o bucurie oarecare. 

O voce ascunsă parcă le spunea că se sfârşeşte calvarul şi că a sosit tim- 
pul să-şi poată statornici o gospodărie ca aceea pe care au avut-o acolo, de 
unde au plecat şi unde nu se gândeau câtuși de puţin să se mai întoarcă. 

Au trecut podul de peste Vardar şi după două popasuri, au ajuns la Veria, 
de unde începe suișul, iar lângă Mănăstirea Dobra, pe o padină, acoperită 
cu un covor de verdeață, de unde puteai îmbrățişa cu vederea, întregul 
oraș, au descărcat catârii şi au întins tendele. 

Prima grijă a celnicului Badralexi - Kihaia - cum îi spuneau turcii, a 
fost ca să se prezinte muindirului şi să-i dea scrisoare pe care o avea de la 

Guvernator. Muindirul, după ce a citit scrisoarea, i-a spus că este gata să-i 
satisfacă toate nevoile care depind de autorități. 

Badralexi i-a răspuns că, pentru moment nu are nici o nevoie şi că a dorit 
numai să-l cunoască, după dorinţa excelenţei sale Guvernatorul General 
şi să-i dea ştire că se stabileşte, pentru totdeauna, cu întreaga lui fâlcare, 
în munții Veriei şi dacă va fi vreo reclamaţie, din partea cuiva, să i se facă 
cunoscută - căci el nu cunoaște care sunt stăpânii acestor munți. 

Cu oarecare greutate, mergând pe poteci nepracticate din cauza împre- 
jurărilor, au ajuns la o înălțime de 1200 de metri deasupra nivelului mării, 
la întretăierea a patru văi, iar întruna din ele ţâșneau mai multe izvoare 
cu apă rece. 

Aici a dat poruncă Badralexi să descarce catârii și să întindă tendele, 
iar după câteva zile de repaos, fiecare familie a început să-şi pregătească 
coliba în care trebuia să petreacă vara. 

Şi pentru că Badralexi, care părăsise în Avdela casă cu etaj, a trebuit să 
locuiască aici câțiva ani în colibă şi pentru că dânsul a pus primul stâlp al 
colibelor, multă vreme comuna s'a numea Călivele al Badralexi. 

În partea de Nord, la o distanţă de doi kilometri, începea pădurea de 
pini, foarte deasă, prin care coborai în repeziş vreo patru kilometri până 
ajungeai în comuna Selia, distrusă în urma Revoluţiei. 

În partea de Apus, se întindeau munții golași, acoperiţi cu păşuni, până 
la vreo 40 de kilometri departe de comună. 

Înspre Sud şi înspre Răsărit, numai distanță de câţiva kilometri, era 
terenul deschis, de unde începea apoi pădurea de fag. 

Veru s'a separat pentru moment de Badralexi şi şi-a stabilit colibele la o 
depărtare de cinci kilometri, într'o groapă de unde ţâşneau câteva izvoare, 
rămânând până astăzi numele de Fântânile lui Veru, din Muntele Scutina. 

Aici şi-a stabilit Veru şi stâna cu vreo patru mii de oi ale lui şi ale taifei 
lui, compusă din vreo douăzeci de familii. 

Terenul unde Badralexi şi-a stabilit colibele aparţinea comunei Selia, rui- 
nată de turci - dar de Selia depindeau mai mulți munţi. Badralexi i-a împăr- 
tit proporţional cu numărul oilor pe care le avea fiecare, sub celnicat. 

Aşa, Badralexi care avea peste patru mii de oi şi o mie de capre, numai 
ale lui şi-a stabilit stâna în Mire, aproape de colibe. 

În total sau așezat zece stâne în munţii: Mire, Sterna, Sturnare, Plalistra, 
Beibuana, Giumaia, Angati, Alsubasi, Maruşa şi Scutina. 

Fiecare stână număra patru mii de oi, din care o mie cinci sute muldzări 
(oi care se mulgeau). Familiile însă au rămas toate la un loc, iar în vara 
următoare, a renunțat şi Veru de a sta separat cu familiile, strângându-se 
toţi la un loc, pentru mai multă siguranţă. 


xxx 


De la 1821 şi până la 1828, când se încheie Pacea de la Adrianopol, timp 
de opt ani de zile, liniştea nu a putut fi restabilită în împărăţia turcească. 
Chiar acolo, unde nu erau bande de revoluționari, erau bande de hoţi 
care tulburau mai mult populaţia Creştină, decât cea păgână, pentru că 
aceasta din urmă, adică turcii, domiciliau în oraşe, unde hoţii nu puteau 
pătrunde. 

De aceea, Badralexi, pentru că nu era singur de ce va aduce ziua de 
mâine, căuta să se strecoare, cu multă dibăcie, printre greutăţile ce i se 
iveau în cale, şi era radios când se vedea în primăvară teafăr, cu întreaga 
lui fâlcarea. 

Aşa că nu au căutat să facă nimic solid în ce priveşte gospodăriile de 
vară. Era un fel de du-te-vino, de la câmpie la munte şi de la munte la 
câmpie. 

După moartea lui Ali Paşa, un alt grup de aromâni, destul de însem- 
nat, sa dislocat din Epir şi Tesalia şi a început să se reverse pe meleagurile 
Macedoniei. 

O parte din ei, destul de numeroasă, s'a așezat în orășelele Satista şi 
Cojani. 

O altă parte din comuna Perivoli, ajungea tocmai în regiunea Lacului 
Ohrida - peste o sută de familii. 

Un grup mai mic, de vreo douăzeci de familii, sub conducerea celnicului 
Caprini, pleacă din Samarina şi se aşează definitiv în comuna Xirolivad. 

Un grup şi mai numeros, vreo nouăzeci de familii, plecate tot din Sama- 
rina, se aşează în orăşelul Neaguște, ruinat de revoluţie. 

Aşa îmi povestea o femeie bătrână, în anul 1892 când eram în clasa a I-a 
de liceu. Am întâlnit-o în casa prietenului Gioga Cuţitar. Ea luase parte la 
acest exod şi avea atunci vârsta de go de ani. 


XXX 


De la un timp, comuna Călivele al Badralexi a început să crească la număr, ca 
populaţie. Din cauza împrejurărilor, sa pomenit cu un grup de patruzeci de 
familii, din Samarina, că descarcă catârii şi rămân definitiv aici; tot atunci, 
au venit şi alte cincizeci de familii din Perivole, sub conducerea lui Bujini. 

Ghizari rămăsese la Proi, aproape douăzeci de ani. 

La un timp, bătrânul moare şi rămân cei doi fii ai săi - Bară şi Sterie. Se 
separă, luându-și fiecare fâlcarea lui şi aşezându-se, unul în comuna Proi 
şi, celălalt, în comuna Chiare. 

Sterie Ghizari intră în conflict cu un oarecare Hinaz bei, proprietar 
de capre, în fruntea cărora mergeau doi ţapi potcoviți. I sau furat țapii şi 
bănuiala a căzut pe ciobanii lui Ghizari. Nemaiputând suferi persecuțiile 
beiului, în primăvară, de la câmpie, în loc să apuce înspre Proi, a apucat 
drumul înspre Călivele al Badralexi, care acum se numea Selia Mare şi a 
poposit aici pentru totdeauna. 

De pe la 1835 a început să se observe oarecare linişte grație măsurilor 
luate de autorități. Badralexi s'a hotărât să pună temelie solidă comunei, 
clădindu-şși o casă de piatră, destul de spațioasă şi acoperită cu plăci - căci 
colibele erau acoperite cu scânduri. Dar nu i-a fost dat să trăiască, în noua 
lui locuinţă, unde făurea vise mari pentru fâlcare, decât două veri. 

Pe neașteptate o boală năprasnică l-a doborât la pat. După câteva săp- 
tămâni de bolire, cu toate îngrijirile date de fii săi, Badralexi moare, fiind 
dus la locul de veci în plânsete şi bocete de întreaga lui fâlcare. 

Doliul produs de moartea lui Badralexi, atât în familie, cât şi în întreaga 
lui fâlcare, a fost nemărginit de mare. Noroc că a fost om prevăzător şi şi-a 
pregătit bine urmaşii. 

Cu toate acestea, lumea se întreba: „Fi-va oare în stare fiul său, Gheorghe, 
să conducă fâlcarea, cu aceeaşi dibăcie ca şi tatăl său?” 

Într'adevăr, ca vârstă Gheorghe Badralexi era destul de mare. Atinsese 
38 de ani. În călătoriile dese, pe care le făcea încă din tinereţe, împreună 
cu tatăl său, prin Salonic, Veria, Caterina şi alte oraşe din Macedonia 
Occidentală şi prin Epir, el a venit în contact cu tot felul de oameni, 
aparţinând diferitelor naţionalităţi din ţinuturile străbătute. 

Nu ştia decât foarte puţină carte grecească, atât cât a putut să înveţe în 
câteva veri de la dascălul fâlcării. Nevoile practice, însă, de toate zilele, 1- 
au împins în situaţia fericită, să vorbească la perfecţie, pe lângă limba lui, 
limba greacă, turcă, bulgară şi albaneză. Toate le vorbea la perfecţie. 

Era un om care prețuia foarte mult cultura şi avea mare dorință să-și 
dea pe unii dintre copii, la carte. Dar în vremurile în care trăiau, deoarece 
în Împărăţia turcească lucrurile nu se liniştiseră complet, lumea Creștină 
nu se gândea, câtuşi de puţin, să creeze aici şcoli mai înalte pentru copii. 

De la un timp, au renunţat de a se mai duce cu turmele la Casandra, dru- 
mul fiind prea lung şi prea obositor. Ceva mai mult, populaţia se triplase, iar 
unele familii care nu aveau oi, şi-au luat obiceiul de a rămâne iarna la Veria. 

Tot la Veria au început a se stabili iarna și cei care aveau oi mai puţine şi 
care se ocupau şi cu industria naţională a velnițelor şi a talaganelor. 

Ei îşi ţineau turmele pe moşiile din apropierea orașului, păscute de cio- 
bani şi, din când în când, se duceau și ei să le vadă. 

Grosul familiilor treceau Râul Bistriţa (Aliacmon) și se răspândeau în 
regiunea aceasta, destul de întinsă, până dincolo de oraşul Caterina, unde 
se găseau destule pășunate. 

Vara însă, şi cei de la sate, şi cei din oraș, o petreceau la munte, sub 
conducerea lui Gheorghe Badralexi şi orice nevoie ar fi avut cineva, pe la 
autorități, cuvântul lui Badralexi Gheorghe, era foarte ascultat. 

După ce au trecut mai mulți ani de la punerea temeliei, locuitorii comu- 
nei sau obişnuit cu toate greutăţile ce li se iveau în cale, de multe ori din 
cauza cetelor de hoţi albanezi, adevăraţi borfaşi, de aceea, fără nici o 
zăbavă, au început să-și clădească toţi case, dărâmând colibele. 

Gheorghe Badralexi şi cu fratele său Dumitru, care avea comanda tur- 
melor şi grija casei, erau neseparaţi şi formau o familie destul de nume- 
roasă, 17 suflete. Casa veche nu era îndestulătoare, de aceea s'au apucat şi 
au clădit una nouă cu două etaje, ca să dea și mai mult curaj şi celorlalți 
locuitori de a clădi şi dânşii. 

În curtea destul de spațioasă a casei celei noi, era instalat ceardacul, la 
umbra căruia, Gheorghe Badralexi judeca diferitele pricini, ivite între 
locuitorii comunei. 


xXx 


Dăm un singur caz dintre cele multe. 

Întruna din zile, o nevastă de subcelnic, cam înțepată, se duce cu buclele 
(doniţe) pe umăr la şipote să ia apă rece. Șipotele aveau forma de chiuvetă, 
pentru ca să bea şi caii apă din ele. 

În momentul când apa curgea în buclă, vine săracul nostru neguțător, 
să-şi adape calul, singura lui avere, cu care-şi hrănea familia. 

Calul fiind însetat, nu ţine seamă că apa curgea în buclă şi bagă capul 
în chiuvetă; nevasta — supărată, că acest cal i-a murdărit apa din buclă, 
ridică bucla şi dă cu ea în capul calului. Neguţătorul supărat, pune mâna 
pe buclă şi o azvârle la câţiva pași, fără să ţină seama că este nevastă de 
subcelnic. 

Supărată, fără să mai ia apă, pleacă cu buclele goale şi spune soțului ei 
întâmplarea. Soţul cheamă imediat pe Hassan Pala, un albanez care păzea 
bariera, un fel de jandarm, să se ducă să-l lege cu mâinile la spate pe împri- 
cinat şi să-l aducă, aşa legat, la ceardacul lui Gheorghe Badralexi, iar dân- 
sul s'a dus înainte şi l-a anunțat, relatându-i cum sia întâmplat tărăşenia. 

Gheorghe Badralexi a priceput tot, dar nu a zis nimic, așteptând să vină 
împricinatul. La un moment dat, apare Hassan Pala, învârtind fustanela, 
la dreapta şi la stânga, iar împricinatul, după dânsul, cu mâinile legate la 
spate. 

„De unde-l aduci pe acest om, mă Hassan Pala? Unde l-ai prins? Dez- 
leagă omul imediat şi rupe-ţi gâtul, să nu te mai văd!” 

După ce l-a dezlegat, Gheorghe Badralexi îi spune: 

„Du-te Creştine şi nu ai nici o grijă şi vezi-ţi de nevoile familiei tale, iar 
domnia ta domnule Mitrușu să-i spui soției tale, că atunci când se duce la 
şipote şi vede că vin caii, să se dea la o parte când beau ei apă, căci caii sunt 
animale, nu sunt oameni!” 


Aşa împărțea celnicul Badralexi dreptatea. 


xxx 


Pe la 1857, liniștea a fost oarecum stabilită, în urma războiului din Cri- 
meea. 

Pe de altă parte, a venit la tronul Greciei Regele Othon, din familia dom- 
nitoare de Bavaria, căruia aromânii i-au ticluit numaidecât şi cântecul 

„Mas irten frangos vasilias, mas irten bavarezos,” pe care îl cântau la toate 
nunțile şi la toate petrecerile, deşi a întâmpinat mari greutăți în domnia 
sa, de treizeci de ani. 

S'a organizat Universitatea din Atena, în aşa fel, că a ajuns centrul cel 
mai mare de cultură, pentru toată populaţia din această parte orientală 
a Europei. Chiar şi grecii din Asia Mică, din care o parte nici nu vorbeau 
greceşte, îşi trimiteau tineretul aici ca să-şi completeze studiile. 

Aşa stând lucrurile, Gheorghe Badralexi dornic de cultură, în urma 
unui consiliu ce l-a avut cu fratele său D. Badralexi, s'au hotărât să trimită 
câte un băiat la Atena, ca să facă studii mai serioase. 

Cum am mai spus, ei aveau o familie numeroasă: Gheorghe Badralexi 
avea patru băieți şi trei fete, iar Dumitru Badralexi avea doi băieți şi trei 
fete, din care, una a fost mama scriitorului acestor rânduri. 

Pe băieții cei mari, bătrânii aveau nevoie să-i ţină pe lângă dânşii, de 
aceea s'au hotărât să trimită la Atena pe Petre - al doilea băiat al lui 
Gheorghe Badralexi şi pe Pavel - băiatul cel mic al lui Dumitru Badralexi. 

La 1 Septembrie 1857, amândoi au fost îmbarcaţi la Salonic, pentru 
Atena, unde îi aştepta vărul lor loan Caraiani, fost mai târziu profesor la 
Facultatea din Iaşi, care făcea aici studii, de câţiva ani şi cu care întrețineau 
corespondenţă regulată. 

Mai târziu, pe la anul 1861, când s'a prezentat în comună părintele Aver- 
chie, trimis de la București să aducă copii de aromâni, ca să înveţe carte 
românească, Gheorghe Badralexi n'a stat nici un moment la îndoială şi a 
trimis pe fiul său cel mai mic, pe Tuşu, despre a cărui rol în chestia aromâ- 
nească din regiunea Veriei, vorbesc în amintirile mele. 

Dar, după plecarea băieţilor la Atena își face apariția în munţii Veriei, 
un albanez, anume Alaz Aga, cu vreo şase mii de oi şi acaparează cu forța 
cei mai buni munţi, între care Beibunar şi Sturnari, proprietatea familiei 
Badralexi. 

Abaz Aga era înconjurat de o ceată de albanezi, dintre care unii pășteau 
turmele, iar cei mai mulți aveau paza lui. Îşi instalase cortul la Muntele 
Caraceair, nevrând să audă de protestul nimănui. 

D. Badralexi care avea comanda turmelor fâlcării sale, bun vânător şi 
care nu se despărțea niciodată de pușca lui, a trebuit să vină în conflict cu 
Abaz Aga. Au avut chiar câteva ciocniri la hotar, de aceea Abaz Aga i-a 
jurat răzbunare. 

După vreo 15 ani, de la stabilirea lui Badralexi în munţii Veriei, un alt 
celnic aromân, plecat din oraşul Fraşari, poposise în Selia Mică cu vreo 
60 de familii - în comuna ruinată de revoluţie, unde-și aşezase stâna și 
colibele. 

Într'una din zile D. Badralexi, călare pe negrul lui, cu pușca pe umăr 

- a pornit spre colibele lui Vasile. Până a ajuns la Selia Mică, a trebuit să 
străbată o pădure de pini, foarte deasă, fără să întâlnească nici o ţipenie 
de om. 

La întoarcere însă, ajunge la un punct unde vede o altă potecă, mai 
strâmtă, care apuca pe deasupra potecii principale. Deoarece pădurea era 
plină de vânat, a stat un moment la îndoială. 

Parcă cineva îi spunea: „Ia-o pe sus, poate dai de vreun cerb!” 

A luat calul de căpăstru şi a pornit încet, să nu facă zgomot. De-abia a 
mers vreo cinci sute de metri, în josul lui, şi vede trei oameni, cu puștile 
îndreptate spre poteca principală. Numaidecât şi-a dat seama că sunt 
oamenii lui Abaz Aga, trimiși de dânsul, ca să-l omoare. 

A legat căpăstrul calului de un pin şi cu pușca la ochi, a strigat: „Armele 
jos!” 

Cei trei albanezi au rămas zăpăciţi când au auzit vocea lui D. Badralexi, 
de la spatele lor şi, instantaneu, le-au căzut puştile din mâini. 

„Iartă-ne, Kihaia, au strigat albanezii!” 

„Bes'a-bes!” 

„Bes'a-bes!”, răspund albanezii. „Iartă-ne! Ne-a trimis Abaz Aga să te 
împuşcăm, dar nu vrea Dumnezeu!” 

„Plecaţi! Puteam să vă împușşc pe câteși trei...!” 

După plecarea albanezilor, a coborât pe poteca principală şi şi-a conti- 
nuat drumul până acasă. Aici, a chemat pe doi dintre oamenii săi de încre- 
dere - pe Mişaculi şi pe Naumi, hotărât ca, într'una din zile, să pornească 
la Caraceair şi să-l împuşte pe Abaz Aga. 

Într'o seară senină de vară, după ce au așteptat ca toţi oamenii de ser- 
viciu ai lui Abaz Aga să se depărteze de cort - cei trei s'au apropiat şi au 
întins puștile înspre partea de unde venea vocea lui, care fredona, încet, 
faimoasa lui arie naţională. Dar tocmai în momentul când să tragă, D. 
Badralexi le-a dat pusştile la o parte, spunându-le: „Lăsaţi-l să şi-o găsească 
de la Dumnezeu, nu de la mine!” - şi au plecat. 

Tinerii Petre şi Pavel Badralexi, ajungând la Atena, sau pus pe muncă şi 
în patru ani de zile şi-au completat studiile gimnaziale cu care puteau să 
se înscrie la universitate. 

În timpul acesta, de la un colţ la altul al Greciei mici răsuna glasul între- 
gii populaţii care cerea Unirea cea mare. 

Mişcări dese au avut loc în diferite centre, cerând guvernelor - care 
se schimbau des - o acțiune mai energică, pentru a izgoni pe turci din 
Europa şi pentru crearea noului Imperiu Bizantin, cu capitala la Constan- 
tinopol. 

Şi cum Atena ajunsese centrul cultural al grecilor, precum şi al tuturor 
popoarelor creştine din Peninsula Balcanică, grecii nu pierdeau speranța 
ca după izgonirea turcilor, să poată domina ei situaţia. 

Tinerii noştri au luat parte la toate mișcările studenţeşti care au avut loc 

în capitală şi în care se cerea realizarea Marii Idei. Aşa că, pe lângă studii 
ştiinţifice, au făcut şi studii serioase revoluționare. 

Din mediul în care trăiau nu puteau să iasă altfel. Trecuseră cu mult 
vârsta de douăzeci de ani. La Atena trăiau în libertate şi acum îşi dădeau 
şi mai bine seama de suferinţele îndurate de aromâni, din partea turcilor, 
la ceasul în care trăiau. 

Din acest moment, ei au început să-și făurească planul ca, mai curând 
sau mai târziu, din această parte a Macedoniei, în contra stăpânirii păgâne 
şi să proclame Unirea cu Grecia - singurul ideal ce exista pe atunci la aro- 
mâni şi singura cultură cunoscută până atunci, în aceste părți - cultura 
greacă. 

În anul 1862, ei au asistat la izgonirea Regelui Othon, căruia i sa aruncat 
vina că na lucrat cu multă râvnă pentru a duce la îndeplinire Megali Idea - 
deși Rusia declarase formal, ca Grecia să-și ia gândul de la Constantinopol. 

Au cunoscut mișcările diferiților şefi care trânteau guvernele la inter- 
vale foarte scurte - încât mediul acesta în care au trăit, în tot timpul stu- 
diilor lor, i-a întărit şi mai mult în hotărârea luată. În tot timpul studiilor, 
vacanţele le petreceau la munte, plimbându-se prin toate comunele din 
împrejurimi — atât cele româneşti, cât şi cele greceşti. 

Ei au căutat, prin marea popularitate moştenită de la părinți, să-şi facă 
prieteni cât mai mulţi, iar mai târziu aceşti prieteni să fie prozeliţi înfocaţi 
pentru Marea Idee pe care o urmăreau. 

În acţiunea lor erau foarte circumspecți. Lucrau în aşa fel ca să nu dea 
nimic de bănuit. 

Oraşul Neaguște care se ruinase odată, în scurtă vreme, sa ridicat din 
nou, graţie familiilor aromânești, greceşti şi bulgărești, venite unele mai 
de departe, iar altele din împrejurimi și s'au stabilit aici definitiv. Petre şi 
Pavel Badralexi aveau şi aici prieteni, prin intermediul cărora acționau. 

O întâmplare nenorocită îi face pe amândoi să părăsească studiile şi să 
se retragă definitiv acasă. 

La 1867, G. Badralexi - şef nu numai al fâlcării sale, dar şi a celorlalți 
aromâni din împrejurimi, în urma unei răceli căpătate într'o călătorie în 

Tesalia, se îmbolnăveşte şi moare; plâns cu lacrimi adevărate, nu numai de 
familie şi de fâlcare, dar şi de toți acei care l-au cunoscut. 

Dumitru Badralexi a rămas singur şi cum el a avut altă menire, nu se 
pricepea în ce priveşte interesele fâlcării, pe lângă autorități - de aceea 
Petre şi Pavel trebuiau să ia locul mult regretatului - cu atât mai mult, cu 
cât ei erau şi oameni cu multă carte. 

De la început sau gândit să mai reducă, din cauza împrejurărilor, 
numărul oilor şi caprelor şi să plaseze banii în ceva pământuri arabile de 
la câmp. 

În desele lor călătorii pe care le făceau, când la Caterina, când la Neagușşte, 
când la Veria, când la Enige ca să vină în contact şi cu aromânii care ier- 
nau în împrejurimile acestui oraş, au avut ocazia să cunoască mai multe 
comune - unele greceşti, altele bulgărești. Locuitorii lor erau clăcaşii beilor 
turci, căci mai toate moşiile din aceste părţi erau proprietate lor. 

În aceste comune se aşezau aromânii cu turmele lor, iar familiile iernau 
în câte o cameră din locuinţele grecilor și bulgarilor, plătindu-le chirie 
care costa mai mult în câte o velniță de acoperit, pe care nici grecii şi nici 
bulgarii nu ştiau să le lucreze. 

Dar în conducerea unei fâlcări nu se simţea aşa mare nevoie de cultură, 
ci mai mult de bun simţ și de tact — lucru pe care nu puteau să-l posede doi 
tineri înclinați mai mult spre revoluţie. 

De la început Petre şi Pavel Badralexi au luat hotărârea ca familiile să nu 
urmeze turmele de oi, ci să se stabilească în cele două oraşe mai apropiate: 
Veria şi Neaguște. 

Pentru ca să poată să fie în contact cu populaţia din aceste două orașe, 
s'au hotărât ca Petre şi cu ceilalți fraţi ai lui să se aşeze la Veria, iar Pavel 
împreună cu fratele său Ghiţi, să se aşeze la Neaguște. 

La jumătatea drumului, între Veria şi Caterina, pe un deal al cărui vârf 
mai înalt era un podiş înalt de vreo două sute de metri înălțime deasupra 
nivelului mării, este aşezat orăşelul Colindro care duce multă lipsă de apă. 

Avea în timpul acela o populaţie grecească de vreo trei mii de locuitori 
şi câteva familii de aromâni. 

Spre deosebire de locuitorii comunelor din împrejurimi, colindrenii erau 
stăpâni pe casele lor şi pe pământurile pe care le munceau ei înșiși. 

Orişicum te-ai fi învârtit, panorama se prezenta minunată. O perspec- 
tivă de neînchipuit domina întreaga câmpie a Salonicului şi o parte însem- 
nată din ondulaţiile regiunii Caterina. 

Deci orășelul Colindro răspundea tuturor aşteptărilor pentru desfăşu- 
rarea planului lor în viitor. Aici erau numai Creștini și puteau să lucreze 
fără să fie observați de nimeni, pentru că toată această lume Creştină nu 
aștepta altceva decât mântuirea de jugul păgân. 

Găsind aici câteva pământuri disponibile, le-au cumpărat şi astfel au 
putut să stabilească şi aici o gospodărie oarecare, loc de popas atât iarna, 
cât şi vara. 

La Neagușşte şi la Veria propaganda nu se făcea prin întruniri publice. 
Existau însă mijloace simple. Creștinii toți obişnuiau să se ducă Duminica 
la biserică. De la biserică o porneau în grupuri de câte douăzeci de per- 
soane în vizită, de la mine până la tine şi în aceste vizite ei făureau toate 
planurile şi puneau la cale politica lumii întregi. 

De la Colindro şi până la Lefterohori, la mare, nu era o distanță mai mare 
de 12 kilometri. Aici se găsea cea mai bună radă pentru adăpostirea corăbi- 
ilor cu pânză, iar de acolo cu corabia, ajungeai în cinci ceasuri la Salonic. 

Petre şi Pavel Badralexi aveau nevoie să vină des la Salonic - unde se 
puteau informa mai bine de mersul politicii generale a Europei, dar mai 
ales de politica balcanică pe care o urmăreau cu mare încordare. 

Consulatul condus de un mare patriot, anume Dubghioti, le era deschis 
la orişice oră din zi şi din noapte și de multe ori aveau chiar conciliabile 
cu dânsul. 

Căci Marea Idee nu putea fi adusă la îndeplinire, decât printr-o muncă 
încordată a tuturor conducătorilor la un loc. 

De la o vreme însă conducătorii Creştini sau divizat. 

Sârbii îşi creaseră statul lor autonom, cu limba sârbească şi biserica 
autonomă. Bulgarii lucrau şi ei din răsputeri să-şi creeze statul lor naţio- 
nal bulgăresc, cu limba bulgară în biserică. 

Conflictele între bulgari și greci au devenit prea dese, iar întrun rând 
bulgarii au izgonit, din mai multe oraşe din Bulgaria, mulţi arhierei greci, 
chiar sub ochii autorităţilor turceşti care nu se împăcau cu panelenismul, 
iar la 1870 bulgarii, printr-un firmament al sultanului, au obținut un Exar- 
hat cu reşedinţa la Constantinopol. 

De aceea, pentru aducerea la îndeplinire a Marii Idei nu rămâneau 
acum decât grecii, aromânii, parte din albanezii Creştini şi parte din bul- 
garii simpatizanți ai elenismului. 

Înainte, lucrau toţi pentru același ideal - izgonirea turcilor. Acum, din 
contra, fiecare din aceşti trei antagoniști căuta să-și întindă cât mai mult 
influenţa culturală, în împărăţia turcească, pentru ca la momentul opor- 
tun, când această împărăție va cădea, fiecare din ei să rupă cât mai mult 
teritoriu. 

Între comuna Selia Mare, Selia Mică şi comuna Xirolivad se găseau 
legături vechi. Cuscrenia care exista de la origine, sa păstrat şi a continuat. 

Aşa, un flăcău al celnicului Ceara, din Xirolivad, se căsătoreşte cu una 
dintre fetele celnicului G. Badralexi, iar Pavel Badralexi se căsătoreşte cu 
fata celnicului Sterie Hagigogu, cealaltă fată fiind căsătorită cu Ghiţi Ciu- 
meti, tatăl inginerului Ciumeti şi a lui Cola Ciumeti. 

Celnicii din Xirolivad aveau mai multe capre decât ei. Ele iernau în reaze- 
mul muntelui Veriei, acoperit cu tufișuri de pârnări (arbust) a cărui frunză 
verde, în timpul iernii, constituie hrana pe toate zilele a caprelor, aşa încât, 
atât câmpiile Veriei, Salonicului şi Caterinei, cât şi reazimurile munţilor 
erau peste tot împănate cu turmele de capre şi de oi ale aromânilor. 

În mişcarea aceasta pe care o pregăteau Petre şi Pavel Badralexi pentru a 
scăpa de jugul turcesc, reazemurile acestea puteau să fie de mare folos. 

Astfel, în câmpia Enige erau fâlcările lui Tica Duma, Gai Sterie, Papazi, 
Geaca şi alţii. În câmpia Veriei, în reazemul munților erau aceia dintre 
aromâni care se stabiliseră la Veria şi care îşi ţineau turmele la distanță nu 
prea mare de oraş. 

Aşa au fost Hagigogu, care cumpărase moşia Ayi Iani - unde ţinea 
oile şi caprele întregii sale taife; Caprini cu taifa lui la Topleani; Bucovală 

la Comaniţi; Nicolae Tanaşoca cu Milioca şi cu Sagri la Dihalevri; Iotta, 
Zeana Dagu la Turcohore; Spânu - la Doliani; Duli - la Custuhori, iar parte 
din ei defalcaţi din fâlcarea lui D. Badralexi, din care s'a mai defalcat Papa 
Costa, Jabuli, Buşulenga şi Caraiani, cu micile lor taife, iar Ceara, Vrana şi 
Haşoti apucau când drumul Tesaliei, când drumul Casandrei. 

Aceasta era situația la începutul anului 1871. 

Mişcarea aceasta, pe care o pregăteau pe îndelete Petre şi Pavel Badra- 
lexi, împreună cu mai mulți corifei greci din Veria şi Neaguşte, nu putea să 
dea rezultate bune, fără sprijinul eficace al statului grec. 

În timpul acesta însă, Grecia se găsea întro situaţie financiară şi politică 
deplorabilă. Guvernele erau la dispoziţia şefilor de bande care-și făceau de 
cap. Căci acești şefi nu erau convinşi de adevăratul înţeles al sentimentului 
naţional. Ei confundau acest sentiment cu huzurul bunului lor trai. 

Pe de altă parte, puterile europene presau Turcia să introducă reforme 
cât mai largi. Toată lumea era în așteptare - o aşteptare care nu se mai ter- 
mina, până când marele reformist turc Midat Pașa, în fruntea partidului 
său, răstoarnă pe Sultan Azâz în 1876 şi-l înlocuieşte cu nepotul său Murat, 
care n'a putut să domnească decât trei luni de zile. 

Încă din timpul lui Sultan Azâz, sârbii, împreună cu muntenegrenii sau 
răsculat în contra turcilor. Trei armate turceşti pornesc în contra lor, iar 
bandele de başbuzuci albanezi pornesc din Albania şi în loc să meargă 
în contra celor răsculați, invadează întreaga câmpie a Salonicului, care 
era liniștită, schingiuind şi jefuind populaţia, chiar sub ochii autorităţilor, 
care fiind foarte slabe, n'aveau ce le face. 

Venea banda la fâlcarea celnicului şi după ce era bine ospătată, cu miei şi 
berbeci la proțap, când să se ridice de la masă, chemau pe gazdă şi-i cereau 
să le plătească şi o sumă oarecare de bani - osteneală dinților - diş parasi! 

Era ceva ce nu se mai pomenise până atunci - încât această invazie a 
îndârjit până şi spiritele cele mai paşnice. 

În tot timpul cât a ținut războiul turco-sârb, statul grecesc na făcut nici 
o mişcare, chiar şi după căderea lui Murad şi venirea lui Sultan Hamât 

- căruia ruşii i-au declarat război. 

În zadar umblau fraţii Badralexi şi corifeii greci din Neaguşte şi Veria la 
Consulat, cerând consulului Dulghioti să intervină mai convingător, ca să 
le trimită arme şi o armată cât de mică, ca să înceapă revoluţia. 

Guvernul de atunci, de sub conducerea bătrânului Canaris, şi care se 
intitula guvern naţional, după sfaturile Angliei, na vrut să intervină în 
războiul acesta care-l făcea rasa slavă, în contra turcilor. 

Cu toate acestea, populaţia din Tesalia şi Epir se revoltase, iar cea din 
Macedonia Apuseană era gata să se revolte. Începuse şi aici o pregătire 
febrilă, mai ales după ce ruşii au dezlănţuit războiul. 

Potcovarii toți au ajuns mari făuritori de arme şi, cum era mare lipsă de 
fier, aromânii, ahtiați după revoluţie, luau de acasă țestele cu care nevestele 
lor coceau mălaiul, pâinea şi plăcintele şi le aduceau făuritorilor potcovari, 
să le facă din ele iatagane cu care se încingeau şi patrulau în toate nopțile. 

Turcii care mai rămăseseră în oraș, mai că nu îndrăzneau să iasă din 
casă. 

Aproape de sfârşitul anului 1877, Guvernul Canaris şi-a dat seama de 
marea greşeală făcută - de aceea cade de la putere şi este urmat de un 
guvern Cumunduros, ca să poată să salveze ce brumă se mai putea salva. 

La insistenţele şefilor mișcării din Macedonia Apuseană, Guvernul 
Cumunduros, trimite două corăbii cu pânze, încărcate cu puşti, gloanţe 
şi praf de pușcă. Din nenorocire era pușca cu capsă, pe când turcii aveau 
pușca Martini, încărcată pe la spate. 

Corăbiile au sosit în larg şi așteptau semnalul unde să ancoreze. 

În rada de la Lefterohori, nu era posibil, căci erau autorităţile turceşti 
care supravegheau. Dar la Lefterohori pădurea de stejar-tufă se întindea pe 
malul mării pe o distanţă de peste zece kilometri. În această pădure lucrau 
aromânii fărşeroți, făcând cărbuni de lemn (mangal) pentru Salonic. În 
fiecare zi se încărcau corăbii cu mangal în radă și se trimiteau la Salonic. 

Consulul Dulghioti a trimis pe secretarul său să-l anunţe pe Pavel 
Badralexi de la Colindro şi pe Panaioti Veru de la Lefterofori, să ia toate 
măsurile necesare, să descarce armele şi să le ascundă cu precauţie, ca să 
nu fie simţiți. 

Sarcina acesta şi-o luase Veru asupra lui. A chemat pe toți cărbunarii 
fărşeroți şi le-a ordonat să înceapă să facă gropi, în cuptoarele de cărbuni, 
chiar în noaptea aceea, iar unii ciobani de la turme au fost aduşi noaptea 
să ajute la descărcarea armelor şi munițiilor. 

Corăbiile au fost băgate pe înserate cu multă dibăcie într'o radă încer- 
cată dinainte şi împrejmuită de pădure. Armele toate au fost cărate în gro- 
pile făcute de cărbunari, aşezate cu îngrijire, peste care sa tras pământ şi 
apoi, sau așezat cuptoarele de cărbuni peste ele. 

După aceea sa anunţat toată populaţia - care era pregătită dinainte — să 
se ducă să viziteze pe cărbunari, iar aceştia desfăceau gropile de sub cup- 
toare şi împărțeau puștile şi muniţia necesară, înarmându-se toată lumea, 
fără să simtă nimeni. 

Li s'a promis că în curând va sosi şi o armată de 50000 de soldaţi, dar 
din nenorocire, nau sosit decât 25. Mai era şeful de bandă Spânu Vangheli, 
cu vreo 40 de inși și alte câteva bande mai mărunte ca: Meca, Caramanola 
şi Poristeri — şefi care au aderat la revoluţie. 

În total, la început o armată de vreo 300 de oameni. Pavel Badralexi îşi 
stabilise cartierul la Colindro, împreună cu Arhiereul din Colindro şi cu 
Spânu Vangheli. 

Dispunând de această armată au început să activeze în regiunea dintre 
malul drept al Bistriţei şi vechiul hotar, pentru că Tesalia şi Epirul erau în 
revoluţie. 

Pe Râul Bistriţa comunicaţia se făcea prin poduri plutitoare. 

Pe la 1 Ianuarie 1878 au tăiat odgoanele podurilor şi sau izolat în această 
regiune, ca să nu mai poată veni nici o armată dinspre regiunea Veriei, mai 
ales că în timpul iernii şi primăvara nu era posibil ca Râul Bistriţa să fie 
trecut prin vad. 

Au început prin a da foc conacului lui Hiahia bei din comuna Milichi, 
de origine albaneză şi cel mai mare duşman al Creștinilor din aceste părți, 
iar turma lui de vreo trei mii de oi a fost luată cu ei și întrebuințată la 
hrana armatei improvizate, care creştea în fiecare zi. 

Şi aşa, au dat foc la toate conacele beilor turci, care au fost transformate 

în cenușă, mai ales de banda lui Spânu Vangheli. Le-a venit şi lor rândul să 
facă turcilor ceea ce turcii le-au făcut veacuri întregi. 

Dar toate acestea pentru scurtă durată - căci aşteptau în zadar venirea 
armatei grecești. 

Guvernul Cumunduros a venit la putere pe la sfârşitul anului 1877, toc- 
mai când războiul româno-ruso-turc era pe sfârşite. A încercat să repare 
marea greşeală a Guvernului Canaris şi a mobilizat armata, dar abia 
a putut să treacă granița, ajungând la Domoc, când intervine Anglia şi 
armata stă pe loc. 

La 1 Martie, Pavel Badralexi, P. Veru, arhiereul din Colindro, Safarica, 
Spanu Vangheli, Petre Badralexi şi alți corifei greci şi aromâni, adunaţi la 
Colindro, ridică steagul independenţei şi proclamă unirea acestei părți a 
Macedoniei cu Grecia. 

A dat ordin ca toate turmele să fie amestecate şi să fie păscute de bătrâni 
şi de copii, toți aceia care sunt în stare să poarte arma, să alerge sub steag 
ca să apere patria. 

În modul acesta s'a format o armată de trei mii de oameni cu care s'au 
retras într'o regiune mai înaltă, la Mănăstirea Ayi Pandi, lângă comuna 
Palaticea, unde au început să se întărească pentru orişice eventualitate. 

Aici, Pavel Badralexi a format un fel de Guvern provizoriu, al cărui şef 
era dânsul, iar din guvern făceau parte: Arhiereul, Spanu Vangheli şi cel- 
nicul Safarica. 

Panaioti Veru a rămas la pândă la Lefterohori, spre a fi în legătură cu 
consulatul. De la 1 Februarie 1878 nu rămăsese picior de turc în partea 
dreaptă a râului Bistriţa. 

Simţind ce se pregătea, ei au trecut râul şi sau aşezat la Veria. 

Toată lumea se pregătea pentru această mișcare, atât cea din dreapta, 
cât şi cea din stânga râului. Dar populația din regiunea Veria, Neaguşte, 
Vodeana şi Enige nu se puteau expune, decât atunci când ar fi văzut că vine 
o armată cât de mică din Grecia. Și cum această armată nu a venit, nici 
populaţia nu s'a mișcat. 

Pe la 3 Martie sia încheiat Pacea de la San Stefano, între ruşi și turci. 

Cum prin această pace, Macedonia Apuseană, Tesalia şi Epirul rămâ- 
neau tot Turciei şi cum provinciile acestea erau deja răsculate, sultanul a 
trebuit să trimită un corp de armată spre a le pacifica. 

Anglia a fost aceea care a oprit înaintarea armatei greceşti, s'a înțeles 
cu Guvernul turc ca, un corp expediționar să înainteze cu steagul alb în 
frunte, steagul păcii. Acesta a debarcat la Lefterohori şi a început să îna- 
inteze. 

Veru - care a aşteptat până în ultimul moment sosirea armatei greceşti, 
când a văzut că debarcă turcii şi că încep să înainteze spre regiunile delu- 
roase cu steagul alb în frunte, îşi ia inima în dinți şi se prezintă în fața 
comandatului. 

Trebuia să întrebuinţeze orice truc, numai şi numai ca să salveze fami- 
liile care tocmai acum se găseau pe drum spre munte. 

Cum vorbea la perfecţie limba turcă, deși nu ştia cine ştie ce carte, l-a 
convins pe comandant că populaţia este liniştită şi că nişte bande de hoţi 
au căutat s'o răscoale. 

Armata turcă a înaintat fără să facă nici un rău, pe unde a trecut şi a 
ajuns la Ayi Pandi, unde era instalat guvernul provizoriu care întărise în 
așa fel terenul ca spatele să fie asigurat, ca la nevoie să aibă pe unde se 
retrage. 

La Ayi Pandi, guvernul provizoriu cu armata de care dispunea, s'a luptat 
două zile cu turcii, deşi aceştia veneau cu steagul păcii. 

Dându-și seama că rezistența era de prisos, sa dat ordin de retragere. 

După ce s'au retras înspre munţi, Pavel Badralexi, văzând că totul este 
pierdut, a dat ordin întregii sale armate improvizate, formată în cea mai 
mare parte din aromâni, să se strecoare printre armatele turceşti şi să se 
ducă fiecare la casa lui. 

N'au rămas decât bandele de hoţi care aderaseră la revoluţie, iar Pavel, 
împreună cu Spânu Vanghelie, cu Petre Badralexi, Arhiereul din Colindro, 
Safarica şi alți vreo 60 de aromâni, statul său major, care nu au vrut să se 
întoarcă, înarmaţi, au pornit spre Tesalia, deja răsculată şi de acolo, au 
înaintat spre Atena, unde au ajuns după un drum de zece zile. 

După o lună de şedere la Atena, Pavel Badralexi i-a strâns pe toţi ai lui şi 
le-a spus: „Deoarece aici nu mai e nimic de făcut, să vă întoarceţi cu toţii 
acasă şi dacă autorităţile turcești vă vor aresta, veţi spune că nu sunteți 
vinovaţi; că eu şi cu Spânu Vanghelie vam luat cu forța!” 

Şi s'au întors cu toţii acasă, împreună cu Petre Badralexi care a stat şase 
luni de zile în temniţă şi apoi a fost eliberat, prin intervenţia consulului 
englez. 

Ca rezultat al acestor mișcări revoluţionare din Tesalia, Epir şi Macedonia, 
a fost anexată Tesalia, la Grecia, recunoscută prin Congresul de la Berlin. 

Pavel Badralexi însă, a fost proscris de către autorităţile turceşti. El 
a trebuit să stea la Atena 18 ani, iar statul grec îi servea o pensie de 70 
drahme lunar. 

În timpul acesta, a început să încolțească la Veria, problema aromâ- 
nească, iar vărul său Tuşu Badralexi, despre care vorbesc la începutul aces- 
tei lucrări, a deschis o şcoală românească la Veria. 

Şeful chestiunii aromânești a fost tocmai cumnatul lui Pavel Badralexi, 
anume Gheorghe Hagigogu. 

Au început să se trimită din Veria, de către cei care nu puteau să sufere 
şcoala românească - căci credeau că le strică rostul politic - denunțări la 
ministerul grec. 

Într'una din zile este chemat la Ministerul de Externe - Tricupis şi-i 
face lui Pavel Badralexi imputare, şi-i spune să scrie cumnatului său ca să 
renunţe la românism. 

Dânsul însă îi răspunde: „Domnule Ministru, cumnatul meu este liber 
să-şi aibă ideile sale şi să activeze, aşa cum crede de cuviință. Dacă însă 
domnul Prim Ministru se îndoieşte de sentimentele sale, atunci nu are 
decât să ordone să-i taie pensia. Căci nu cu pensia de 70 de drahme, lunar, 
trăieşte la Atena de 17 ani de zile!” 

Atitudinea aceasta a ministrului l-a făcut să se scârbească şi din acest 
moment este cuprins din ce în ce mai mult de nostalgia patriei şi de dragos- 
tea neamurilor lui prea numeroase. Simţea şi dânsul că e român. Mai ales că 
mare parte din nepoții lui făceau studii la Liceul românesc din Bitolia. 

Începe să-şi frământe capul, ce mijloc să găsească, să întrebuințeze, 
pentru ca să poată ieşi din această situaţie şi atunci şi-a adus aminte de 
vărul său Ioan Caraiani, profesor de limba greacă la Facultatea de Litere 
din Iaşi. 

I-a scris o scrisoare în care-l ruga să-i scrie lui Apostol Mărgărit, 
inspector al şcolilor româneşti din Macedonia, să intervină pe lângă 
Legația Română din Constantinopol, ca să-i obţină, de la Sublima Poartă, 
amnistia ca aromân. 

Amnistia a fost obținută şi a putut să fie acasă, la familie şi la prieteni, 


după 18 ani de înstrăinare. 

